
Cuprins 


— DOAMNE, ÎŞI SPUSE CADEK, aici trebuie să 
intervin cât mai repede... 

Periferia era un cuib de spaimă cu siluetele caselor ei 
scunde, risipite ici-colo. 

În spatele lui Cadek clipeau îndepărtat felinarele. La 
stânga, un mănunchi de luminițe urca dealul pe şosea. 
Drumul prăfuit nu era deloc luminat către capătul 
terenului. Ultimul rând de case, de-a dreapta şi de-a 
stânga străzii sfârşite, rămăsese demult în urma lui 
Cadek. 

Se opri puțin. 

„Una, patru, şapte...” număra în gând, cincisprezece 
fete pe o distanţă de două sute de metri! Ar cam trebui să 
le răresc.” Se uită cu nemulțumire la bucata de teren 
cuprinsă de întuneric, cu brazdele gropilor şi o iarbă 
gălbejită, bolnavă. Cunoştea foarte bine locul. Când 
porni din nou, se feri din calea celor doi răsăriți din 
noapte. Bărbatul se despărți zorit, mărind pasul spre 
îngrămădirea de case izolate de oraş, care lăsau căscată 
între ele şi ultima stație de tramvai — o nefericită „țară a 
nimănui”. 

Femeia ținea cu neruşinare în gură o țigară aprinsă. 

Čadek îşi continuă drumul. 

Nu avea chef să fie recunoscut de femeie; era până 
acum a şaisprezecea, nemaisocotindu-le pe cele care îşi 
exercitau profesia în bezna periferiei. 


Inspectorul Cadek era un bărbat voinic, înalt de 
aproape doi metri, dar reuşise să treacă neobservat, fără 
să fi încasat nicio înjurătură... Cine ştie? S-ar putea s-o 
regăsească azi, la mama Klouzanda... 

Noaptea era adâncă şi fierbinte, înăbuşitoare ca un 
cuptor închis. Când li se ura să aştepte degeaba, ori nu 
se mai abăteau bărbați spre pâlcul de case de dincolo de 
oraş, fetele se strângeau la mama Klouzanda, unde îşi 
cheltuiau aproape tot câştigul lor mizerabil. Altele îşi 
pierdeau banii pe vreun iubit-protector, care le răsplătea 
şi cu câte o palmă zdravănă. Majoritatea se îmbătau cu 
băuturi proaste, ca să poată dormi în neştire a doua zi. 
Toate astea erau afacerile mamei Klouzanda. 

Inspectorul Cadek o cunoştea de câţiva ani pe mama 
Klouzanda, care nu se schimbase deloc: aşa era de când 
o ştia — grasă, cu fața ciupită de vărsat, cu o mină de 
plângăreață. Din prostituată ajunsese proprietara unei 
cârciumi; obținuse şi autorizaţie... În arhivele poliţiei 
puteai găsi un adevărat roman al vieţii ei. Şeful de secţie, 
doctorul în drept Blod, acum ieşit la pensie, îi prezisese 
un trist sfârşit; dar astăzi femeia i-ar fi putut râde în 
nas: casa cu un etaj şi cu parterul ocupat de cârciumă îi 
aparținea în întregime. Într-o bună zi avusese norocul 
ca, beată turtă, s-o calce maşina unui domn foarte bogat 
şi, cu toate că sub roţile maşinii i se fracturaseră mâinile 
şi picioarele, scăpase cu zile. Nu s-ar fi aşteptat la cine 
ştie ce despăgubiri, dacă s-ar fi judecat, aşa că darul 
benevol al acelui domn o surprinsese plăcut: primise o 
sumă negândit de mare. Până atunci locuia cu chirie la o 
babă  speculantă, împreună cu alte prostituate, 
înghesuite în nişte cămăruțe neînchipuit de mici. Când 
baba trăgea să moară, Klouzanda cumpărase casa la un 
preț derizoriu, se descotorosi de „domnişoarele colege”, 
cu regretul că nu i se putea aproba oficial să ţină un 

bordel; se mulțumise însă şi cu amenajarea unei 
cârciumi „cinstite” şi, fiindcă ştiuse să-şi aleagă clienții 
încă de la început, altcineva nu prea îndrăznea să-i calce 
pragul, dacă nu era cel puţin blatist prin tramvaie... 

Čadek se îndrepta hotărât spre cârciuma ei, 
zâmbindu-şi gândurilor: doctorul Blod bătuse cu 
pumnul în masă - susținea că ar fi nebunie curată să dai 
autorizație de local deschis unei asemenea femei. 

— Daţi-mi voie, intervenise Čadek, care pe atunci nu 
era încă inspector, cred că ne-ar fi de folos. 

Şi le-a fost: Cadek ştiuse bine ce spune. La mama 
Klouzanda se aduna o adevărată faună a societății şi 
femeia trebuia să le dea o mână de ajutor celor de la 
Biroul patru, nu din convingere, ci din obligaţie... Odată, 
la o razie, ascunsese sub fustele ei largi o fată urmărită; 
Cadek o descoperise şi, după acest incident, mama 
Klouzanda avusese de furcă, nu glumă, cu poliția. Dar 
de când Cadek devenise inspector, având acum o putere 
mai mare, n-o mai deranja cu nimic, cu excepţia 
cazurilor de forță majoră şi prin rarele-i vizite de 
cuviință. Cadek se specializase în depistarea operaţiilor 
comise de profesionişti: nu-l interesau prea mult 
tâlhăriile amatorilor. Avea în minte evidența persoanelor 
şi reținea cazurile atât de exact, încât cartotecile de la 
secție nu-i erau decât rareori utile. Inspectorul nu-şi 
prea pierdea timpul să-şi plimbe indicatoarele colorate, 
faimoşii „călăreți”, printre fişele cartotecii, ca să ajungă 
la răufăcătorul presupus după stilul de-a opera sau 
descrierii parțiale. Zâmbea liniştit şi spunea: „la să văd 
eu ce mai face cutare...? Nu a mai dat cam de mult 
pe-acasă.” Şi de obicei mergea la sigur. Considera 
interesul pentru profesionişti o ocupație de durată; nu 
credea că un profesionist s-ar putea transforma 
vreodată în om cinstit. 


Aşa, de exemplu, Jirka Boček: Čadek aflase că primul 
drum la ieşirea din închisoare fusese drept la mama 
Klouzanda, ca să se mai învioreze şi el! Cadek îşi 
amintea de el aproape cu emoție. Urmărit ani de-a 
rândul, Jirka Boček luneca printre degetele tuturor ca 
un tipar; până în ziua când Cadek a avut ideea 
inteligentă să recurgă la resursele cârciumioarei „La 
Klouzanda”, din care a şi făcut capcana pentru fiara gata 
să intre singură acolo. 

Doctorul Blod, fostul şef de secție, acum pensionat, 
venise atunci la poliție şi-i strânsese călduros mâna lui 
Cadek. 

— Jirka Boček! L-aţi prins în sfârşit! exclamase el 
vesel. Cum ai pus mâna pe el, Cadek? 

— Mi l-au turnat, răspunsese Čadek în argoul 
meseriei. 

ÎI urmărise mult timp cu perseverență. Când era 
vorba de răufăcători de profesie ținea cont mai ales de 
felul lor de a gândi. Delicvenţii învățaseră că marea 
primejdie consta în urmele lăsate de ei, grija lor 
principală devenise ştergerea urmelor, iar oraşul întins 
le înlesnea această operaţie. Generaţia lui Cadek trecuse 
de la depistarea urmelor palpabile la studiul factorilor 
psihologici. Clasificarea sistematică a delicvențţilor -— 
maniaci, schizoizi ş.a.m.d. - era consacrată oficial, 
pentru că nimeni nu-şi poate ascunde stilul caracteristic 
la comiterea unei crime. 

„Orice mijloc de combatere a crimei este bun”, 
obişnuia să afirme Cadek. După părerea lui, detectivii 
inteligenți trebuie să se bizuie şi pe o rețea de agenți 
neoficiali. 

Cadek se opri din nou şi privi îngândurat întunecimea 
din fața sa. Cele trei petice de lumină nu erau decât 
ferestrele cârciumii mamei Klouzanda. Între el şi 

cârciumă se aşternea acum pământul ierbos, dar de 
fapt, mai mult o groapă de gunoi, cu grămezi de cenuşă, 
oale ruginite şi bolovani. Pe alături şerpuia drumul 
prăfuit, iar coşmelia mamei Klouzanda sta singuratică la 
capătul lui. Cadek se gândea s-o ia prin spatele casei. 

„Ce noutăți o mai avea Karta?”... Ilustrata pe care o 
primise Cadek de dimineaţă suna astfel: 

„Treceţi astă-seară pe la mama K.. V-ar vorbi despre 
ceva important. Un amic.” 

K. însemna Karta, hoțul de buzunare, informatorul 
lui Cadek. 

Nu era nimic extraordinar, doar că expedierea 
ilustratei coincidea cu eliberarea lui Boček, specialist în 
spargerea caselor de bani. Boček stătuse trei ani la 
răcoare de pe urma lui Karta; nu era de mirare că 
turnătorul nu îndrăznise să scrie misiva cu propria 
mână. Avea un tată foarte bolnav, dar care putea să 
scrie. După manifestări Karta părea să fie un maniac; iar 
Cadek nu era surprins că tipul nu scrisese singur 
mesajul. 

De altfel, dorea să ştie ce-o să iasă din toate astea; cât 
o să reziste Jirka Bocek în rolul de om cinstit? Cel mult 
atât câtă vreme nu i se iveşte un prilej ispititor, în ultimii 
trei ani şi-o mai fi băgat mințile în cap; totuşi primii paşi 
îl duseseră tot la mama Klouzanda, ceea ce însemna că 
n-ar prea avea de gând să-şi schimbe viața. 

Cadek se îndreptă hotărât spre cârciumă; dacă va fi 
ceva necurat la mijloc, întâmplă-se ce s-o-ntâmpla... 
Hoţul de buzunare, Karta, nu mai însemna mare lucru 
ca informator. Cei din lumea lui începuseră mai demult 
să-l bănuiască, iar după prinderea unuia ca Jirka Bocek 
bănuiala lor se întărise. Jirka fusese foarte precaut la 
ultima spargere, nu lăsase nicio urmă şi totuşi fusese 
descoperit. Karta se ținuse de câteva ori după el tocmai 

când cerceta locurile unde, într-o dimineaţă, se găsise 
un seif spart. Numai în două zile, Jirka fusese prins şi 
ținut la secție douăzeci şi patru de ore sub interogatoriu 
neîntrerupt. Încurcat de întrebări, cedase, recunoscând 
totul. Splendidă capitulare! Era schizoid, cu o rezistență 
de cremene, dar inspectorul Cadek era şi mai tare. 

Şi Karta? O cârpă! De-abia o scotea la capăt cu 
buzunăreala. Îl cunoşteau peste tot, iar dacă mai ciupea 
şi el câte ceva, rar se întâmpla să nu fie luat îndată de 
guler, punându-i-se în cârcă şi relele altora. 

— lată la ce ţi-aş propune eu să te gândeşti, i se 
adresase Cadek odată... 

Karta era un om pricăjit, cu o mutră dubioasă şi 
barba încărunțţită pe alocuri. Nu bătea la ochi doar prin 
bâlciuri şi alte locuri de mare aglomeraţie. Čadek îl 
domina, stăpânindu-l, nu numai prin statură, cât mai 
ales prin tăria caracterului. Blândeţea expresiei lui 
Cadek inducea în eroare. Ai fi zis că e plin de indulgență 
şi atunci când intenţia sa era să-l ducă pe delicvent la 
spânzurătoare. 

— Karta, continuase Cadek pe un ton grav, ia 
gândeşte-te puţin: două genţi... trei ceasuri... cinci 
portofele... Judecă şi singur, nu miroase a bine pentru 
dumneata, ai întrecut măsura... 

Cadek ştia cum să i se adreseze individului cu care 
avea onoarea să vorbească! Uite-l pe Karta: gata să dea 
ochii peste cap, cuprins de deznădejde... Era clar, 
pentru el, că-l aştepta sentința de şase luni, dar nu 
scosese o vorbă. Cadek îl bătuse pe spate amical, îl 
invitase să ia loc, îi oferise o ţigară şi-i umpluse atent 
păhărelul de alcool din sticla comandată. Nenorocitului 
hoț de buzunare i se părea că visează! 

— Nu ştii de ce depinde libertatea ta? Numai de 
dosarul pe care-l voi trimite la tribunal! Ce zici? Nu ar fi 

grozav dacă peste o săptămână ai putea să mai dai nişte 
lovituri...? 

— Domnule inspector, se înspăimântase Karta, eu, 
eu n-am să mai dau lovituri niciodată, să n-am parte, 
dacă mint! 

— Fleacuri! Nu te pripi. Uite, mai lucrezi liniştit o 
săptămână şi pe urmă intri în serviciul nostru. 

Karta se îngrozi de moarte. 

— Maică Precistă! Cum adică, să torn? 

— Fugi de-aici! zâmbise Cadek. La noi asta se cheamă 
că eşti agent secret şi se scrie cu A mare. Dar, cum vrei, 
Karta; eu nu te silesc, dacă-i aşa de greu. Nu-i nimic, îţi 
pregătim, eu şi cu şeful, un dosar frumos, din care te vei 
alege, pe puţin, cu şase luni. 

— Şase luni... Cam atâta socotise şi Karta... Până la 
urmă, borfaşul îşi băgase amărât capul între umeri şi se 
plecase. 

Fapta lui cea mare a fost când l-a turnat pe Jirka 
Bocek, dar o dată cu asta şi-a frânt gâtul. Seară de seară 
zăbovea fără chef la cârciuma mamei Klouzanda. De la 
arestarea lui Jirka se avea bine cu foarte puţini de-ai lui. 
Nici acasă nu-i venea să stea: locuia într-o 
dărăpănătură,  aşteptându-se oricând să apară 
lucrătorii comunali şi să i-o dărâme cu târnăcoapele. 
Mai era foarte supărat şi din pricina bolii tatălui: 
bătrânul căzuse la pat de câțiva ani şi se văita că-l doare 
capul de reumatism, dacă va fi fost un reumatism, că sta 
cu țeasta înfăşurată în pansamente murdare şi nu voia 
să meargă la spital. Zicea că acolo o să-l omoare doctorii, 
ca să nu i se mai plătească micul ajutor social. Nu-l 
slăbea cu înjurăturile pe fiu-său, deşi acesta îl ajutase 
cu disperare totdeauna. 

De când se întorsese Jirka de la muncă silnică, 
spaima lui Karta atinsese apogeul. Deocamdată nu se 

întâmpla nimic deosebit; pe chipul spărgătorului nu 
puteai citi ce rumegă în gând. Intrase la mama 
Klouzanda într-o seară când se nimerise pe-acolo şi 
Cadek. Jirka nu strânsese mâna nimănui: mormăise 
doar nepăsător un „Nu vă deranjați!” şi trecuse în 
bucătărie. Parcă era altul de la ultima poveste. 
Cârciuma mamei Klouzanda avea o singură încăpere 
pentru clienţi, abia de zece metri pătrați, totuşi înghițea 
şi treizeci de oameni, din cei pentru care un asemenea 
mediu însemna unicul lor orizont cultural şi social. 
Înăuntru duhnea a bere trezită, grăsime arsă, tutun şi 
sudoare. Printre norii de fum zăreai cum se furişează 
umbre vineții; singurul bec al unei lustre urâte lupta 
inegal şi tăcut cu năvala fumului. 

Cadek îşi imagina perfect interiorul cârciumii în timp 
ce se apropia de ea; îşi aduse aminte de altă figură care 
jucase un rol important în cazul Jirka. Era vorba de 
Frâny, fată de lux, nu din cele care bat străzile noaptea, 
ci hălăduind prin cafenele. Nu demult o umflaseră, cu 
toată împotrivirea ei de diavoliță; îl lovise de două ori cu 
piciorul şi pe Cadek, drept în stomac. Dar inspectorul se 
purtase cu menajamente. 

— Ascultă, Fróny, încerca el să o potolească, nu te 
ducem decât până la spital. O să ţi se facă un control 
medical şi, dacă eşti sănătoasă, ai s-o iei din loc 
numaidecât. Dacă nu, o să ţi se facă acolo tratamentul 
gratuit, proasto! 

— Sunt sănătoasă tun şi n-am nevoie de doctoriile 
voastre! s-a răstit Frâny, agravându-şi situația față de 
martorii forței publice. 

Cadek era în stare să imobilizeze un bărbat, 
strângându-l ca într-un cleşte, dar Frâny, după ce că-l 
lovise cu picioarele, îl şi muşcase şi-i zgâriase mâinile 
până la sânge. Nu se arătase supărat pe ea: 

— Tacă-ţi cloanţa, Fróny! glumise el, ți-aş spune eu 
ceva care te interesează, 

— Câine! ţipase Frâny, scuipându-l pe pantofi. 
Îmbrăcată elegant, cu părul negru ca pana corbului, era 
încă destul de frumoasă. 

— Jirka iese de la zdup peste şase săptămâni, Frâny. 
Te-ai gândit la asta? 

— Iad a fost, nu puşcărie, mizerabililor! strigase ea. 

— Ei, ştii ce-nseamnă asta? Cum îți aşterni aşa 
dormi. Vezi, ţi-am spus că el iese şi tu, în loc de bun 
sosit, vrei să-l îmbolnăveşti? Nu mi se pare deloc frumos. 

— Am să vă pocesc mutrele! îi amenință Frâny, 
pufăind ca o locomotivă. Nu-s din alea bolnave! Dacă nu 
l-aţi fi băgat la zdup pe Jirka, nu ajungeam eu să mă 
vând. Jirka nu m-ar fi lăsat, pricepeți? 

— E om cu simţul onoarei, întărise Čadek. Dar tu, 
haide, gata cu circul! 

La spital s-a constatat că Frâny era bolnavă şi au 
internat-o. Când Jirka a ieşit la lumina zilei, ea mai era 
la locul ştiut. 

„Poate că toți trei: Jirka, Fróny şi Karta dau vina pe 
mine că le-am adus necazuri”, îşi zicea Cadek, în timp ce 
da ocol cârciumii. 

Apoi sună la intrare şi aşteptă fără să se grăbească. 

Cunoştea ieşirea din dos a cârciumii, totuşi nici nu se 
clinti auzind cum, în liniştea ce se lăsă pentru o clipă, 
scârțâia o altă uşă decât aceea care trebuia să se 
deschidă. Veşnic obositul chelner Jindra semnalizase 
cine vine, prin aprinderea becului ce lumina uşa 
principală. Unul care nu se simțea în apele lui față de 
lege dăduse bir cu fugiţii şi inspectorul îl lăsă de data 
aceasta să dispară nestingherit. 

Deasupra intrării apăru, la lumina becului, inscripția 
cam ştearsă: „La Klouzanda”. De fapt pe mama 

Klouzanda o chema Anna Pruchovâ, puţini însă dintre 
clienții ei îi ştiau numele adevărat. 

În sfârşit, Cadek intră, trebui să se încovoaie, 
strecurându-se prin antreul scund, şi se pomeni în 
mijlocul clienților cu zâmbetul lui blajin. Jirka Boček 
şedea după tejghea, în dreptul uşii dinspre bucătărie. 

În cei trei ani făcuse siluetă. Avea treizeci şi şapte de 
ani când a intrat la închisoare, acum atingea patruzeci. 
Era, fără îndoială, cel mai deştept din toată adunătura; o 
fire dură, fără şovăiri. Avea ochii de culoarea oțelului, de 
un gri albăstrui, iar pe frunte îi cădea o rebelă şuviță de 
păr castaniu; purta un costum aproape nou, neuzat, de 
o croială destul de excentrică. 

Fața uscăţivă a lui Karta încerca să se ascundă după 
o grămadă de pahare. Fumul vânăt se îngroşa din ce în 
ce mai mult sub bec; mama Klouzanda se sprijinea de 
tejghea cu toată opulenţa ei. Nu mişca nimeni. Čadek 
făcu un gest cu mâna spre frunte, făcându-se că nu 
observă scaunul pe care i-l împinsese mânios chelnerul 
Jindra. Semnalul de înțelegere dintre Cadek şi Karta era 
să-şi netezească sprânceana dreaptă cu inelarul mâinii 
stângi, Cadek dăduse semnalul, dar Karta, deşi văzuse 
foarte bine, nu răspunse. 

Atunci, Cadek se îndreptă spre Jirka şi îl privi fără 
sfială drept în ochi. Bănuiala lui se confirmase. 

— Cred, spuse el, că ar fi bine să iei loc lângă mine, 
dacă tot m-ai invitat aici. 

Lovitura nimerise drept la țintă: Jirka Boček era 
vizibil surprins. 

Čadek ghicise adevărul. Cartea poştală trebuia să 
devină pentru Jirka Bocek dovada legăturilor secrete 
dintre Karta şi inspectorul de poliție. În momentul acela 
Karta dispăruse cu desăvârşire sub masă. 

Se vorbise pe-aici de turnătoriile lui Karta, sau nu? 

Čadek privi împrejur şi văzu feţe destul de nedumerite. 

— Ei! întrebă el blajin. 

Jirka Bocek întârzie cu răspunsul; apoi vorbi liniştit 
şi rece: 

— Bine - şi încuviință din cap - e-n ordine. Scuze 
pentru deranj. 

Prin gheaţa privirii lui citi ura. Čadek prevăzuse 
situaţia. În acele momente Karta îşi pierdea toate 
acțiunile. Ultima era în mâna lui Cadek şi acesta ştia de 
ce şi cum: 

— Azi-dimineaţă am primit o invitaţie pentru o 
întâlnire, zise el, despre care trebuia să cred că vine de la 
Karta. Aşa e, Bocek? 

— Aşa e, zâmbi sfidător spărgătorul. 

— Eu însă mi-am amintit la timp de persoana ta. 

— Minte isteaţă! Cine n-o ştie? 

Vocile lor răsunaseră clar în încăpere, pentru că 
amândoi ţineau ca toţi cei din jur să înțeleagă bine. Jirka 
Boček voia ca toţi să fie martorii trădării lui Karta; Čadek 
nu mai avea ce face cu păstrarea secretului, dar se 
gândea la urmări. 

— Boček, tu ai scris biletul? 

— Eu. 

Cadek clătină mustrător din cap şi se apropie şi mai 
mult de adversar. 

— Nu vreau să-ți fac greutăți, Boček. E de datoria 
mea să te avertizez. 

În spate, Cadek auzea murmurul crescând al 
oamenilor. Constată faptul, fără să-i dea vreo atenţie 
deosebită, Karta, probabil, se simțea pierdut. Însă tot ce 
făcuse Cadek până atunci era spre binele viermelui. 
Jirka Boček ridică din umeri; îşi încrețise fruntea cu 
îndărătnicie şi Cadek ştia la ce se gândea spărgătorul. 

— Sunt aici, repetă Cadek, ca să te avertizez. Mă 

înţelegi? 

— Am în spate trei ani de instrucție, răspunse Jirka, 
rânjind. M-am umplut de respect. 

— Atunci, bine, spuse Cadek, uitându-se la cei din 
jur. 

Nu-l mai zărea pe Karta; observă alte treizeci de 
mutre, unele buimăcite, altele încruntate, iar deasupra 
tuturor se rostogoleau valuri de fum gros. 

— Sper să ne înțelegem, Bocek. Să-l laşi în pace pe 
Karta. 

Jirka Bocek se dezlipi de rama uşii şi se îndreptă spre 
tejghea. Luă un pahar umplut pe jumătate cu bere şi îl 
bău cu înghițituri mari. Nu scoase o vorbă. 

Čadek avusese necazuri cu firea dură a lui Jirka; îi 
urmărise din ochi degetele subțiri; nu tremuraseră 
deloc, lăsând paharul gol pe tejghea. Jirka era lăcătuş de 
meserie, dar munca cinstită nu-i plăcea. Cu un ceas 
înainte, mama Klouzanda îi privise mâinile la bucătărie 
şi oftase: „Ar fi păcat, Jirka, să piară un talent ca tine”. 
Toţi credeau în Jirka. 

— Pe Karta îl iau azi cu mine, spuse Cadek, îl conduc 
până acasă. Asta o fac pentru tine, Bocek; ca să nu te 
pripeşti... Ştii, pentru unele greşeli există şi 
spânzurători. 

Pe urmă se întoarse încă o dată spre tejghea şi 
bunăvoința dispăruse de pe faţa lui. 

— Karta! strigă inspectorul. 

Mica făptură apăru şovăitoare. Cadek îl urmărea cu 
privirea, ca să-l păzească la nevoie de vreo surpriză 
brutală. Să-l fi lăsat acolo însemna ca nefericitul de 
Karta să încaseze ciomăgeala confraţilor. 

Jirka Bocek se uită la turnător cu răceală; Karta nici 
nu privi spre Bocek. 

— Unde ţi-e pălăria, Karta? întrebă Čadek. Hai să 

mergem. 

Inspectorul îşi împinse informatorul spre ieşire; Jirka 
Bocek nici nu se clinti. Cei doi părăsiră cârciuma într-o 
tăcere de mormânt. Nu se auzi nici măcar clinchetul 
unui pahar... La capătul liniei se zărea ultimul vagon de 
tramvai, ca o casă părăsită cu lumina aprinsă. Karta 
merse până acolo, urmându-l pe Cadek, şi deodată se 
hotări: 

— Mulţumesc pentru bunăvoință, domnule 
inspector, spuse el cu glas tremurat, nu-mi prea place 
pe-acolo, pe la dumneavoastră; mă întorc la mine acasă. 

Cadek era cu ochii la tramvai, de teamă să nu-l scape. 

— Cum vrei, Karta. Să ştii însă că paznic nu-ți putem 
pune la poartă. 

— Ştiu. Ce-o vrea Dumnezeu... Poate că Jirka n-o să 
uite ce i-aţi spus; eu trebuie să mă întorc la tata. 

Salută scurt şi dispăru cu paşi repezi în bezna 
periferiei; iar inspectorul Cadek nu făcu niciun gest să-l 
rețină. 

II 


CÂND INSPECTORUL CADEK bătu la uşa şefului de 
secție, trecuse de unu noaptea; doctorul în drept Barák 
era de serviciu. 

— Să stăm puţin de vorbă? Sigur că da. Ia loc, Čadek, 
să fumăm şi noi o ţigară. Ce-ai mai dibuit? 

— Un informator de-al meu a încurcat-o, spuse 
Čadek posomorât; va trebui să mă ocup puţin de asta. 
Daţi-mi mână liberă. Nu zic că ar fi mare pagubă pentru 
omenire dacă-l ia dracu pe Karta; totuşi, nu putem lăsa 
lucrurile aşa. 

— Da, confirmă doctorul Barák. Şi nu-l poţi închide 
pe Bocek pentru amenințare agresivă? 

— N-a amenințat, a sfidat, atâta doar... Vicleanul! 

— Şi ce-ai de gând să faci. 

Cadek nu ştia bine cum va proceda; prevăzuse numai 
că eliberarea lui Jirka Bocek reprezintă pentru poliție 
cea mai nefericită înregistrare a anului judiciar. 

— Pe cuvântul meu, domnule doctor, într-un fel, un 
deznodământ de mai mică importanță ar fi dacă 
nevertebratul de Karta s-ar trezi cu capul spart de o 
cheie franceză. Aşa Bocek s-ar alege cu încă zece ani. 
Altfel, vă spun, că omul ăsta lăsat în libertate este mai 
primejdios decât o viperă ce-ar zbura prin aer ca un 
vrăbioi vesel. 

Cadek nu mai ajunse acasă în noaptea aceea: 
Celibatar trecut de floarea tinereții, fără nevastă şi copii, 

locuința lui de chiriaş singur nu-l prea atrăgea. Se 
întinse în birou pe canapeaua roasă şi, aşa culcat, îşi 
consumă sandvişul adus de la automat de ordonanța de 
noapte. 

Acelaşi om îl trezi dis-de-dimineaţță, aducându-i 
cafeaua şi două chifle. Cadek se duse în camera de 
gardă, se spălă bine cu apă rece, îşi făcu exerciţiile cu 
halterele şi trecu la lucru. 

Predă agenda cu notele zilei colegului său, 
spunându-i că nu va avea timp să vină la raportul de 
amiază al detectivilor; apoi intră într-un mic birou 
prăfuit, căutând un anumit funcționar. Se uită calm la 
teancul de hârtii pus în evidență pe masa de scris. 

— Aş vrea să le văd înainte de clasare, i se adresă el 
funcţionarului. Aţi luat vreuna din ele? 

— Nu, răspunse subalternul morocănos. 

— Să mă uit puţin prin ele; mă interesează unde a 
tras azi-noapte Jirka Bocek. 

Prezenţa lui Jirka Boček nu era anunțată nicăieri, la 
niciun hotel sau pensiune din Praga. Cadek mulțumi şi 
se duse într-alt birou să-şi împrospăteze memoria cu 
evidența cunoscuților lui Boček. 

Unul dintre superiorii lui Cadek, Doctor S., avusese 
multe idei bune privind sistemul de evidență. Mutarea 
„călăreților” colorați printre fişele cartotecii părea un joc 
de copii, şi totuşi era eficace această selectare a unui mic 
grup de fişe, în care căutai ordonat şi, cu probabilitate, 
alegeai corect. Câteodată procedeul îi era util chiar şi 
atotştiutorului inspector Cadek. 

Puțin mai târziu, se grăbea pe coridor, cu câteva 
însemnări, şi se oprea la biroul detectivilor. 

— Băieți, am nevoie de doi oameni disponibili până la 
raportul de prânz! strigă el din uşă. 

Se ridicară în picioare cinci detectivi şi jumătate, 

fiindcă, din comoditate, colegul Krâl lua ţinuta de 
rigoare numai în cazuri extreme. Cadek alese doi dintre 
ei şi le puse însemnările în mână. 

— Trebuie să aflu unde a dormit azi-noapte Jirka 
Bocek. La mama Klouzanda cercetez eu. 

Funcţionarul de la evidența cazărilor reținu 
precizarea lui Cadek: Îndată ce se va cunoaşte locul de 
cazare a lui Bocek, să se comunice în scris la biroul din 
care făcea parte inspectorul. Conform instrucțiunilor, 
Jirka Boček era obligat ca în douăzeci şi patru de ore 
să-şi declare domiciliul. Cadek era sigur că Jirka va 
respecta regulamentul, întrucât poliția îl va controla; 
dar, deocamdată, iată că nu-l respectase. 

„Urmele psihologice? erau o armă împotriva 
criminalilor, pe care până şi Jirka Bocek, cu nativa lui 
inteligență pervertită, refuza s-o priceapă. Era lucru 
cert, odată ce îşi alesese după bunul plac locul unde-şi 
va petrece prima noapte de libertate, fără să se 
gândească ce concluzii ar trage Cadek. Aşa se explica şi 
prezența grabnică la mama Klouzanda; dar în această 
privință era vorba şi de altceva. Apărea însă clar că 
structura psihologică a lui Jirka făcea să i se potrivească 
mediul cârciumii ca o mănuşă. De aici puteai deduce şi 
direcția viitoarei activități a delicventului. 

Inconştient, sau mai degrabă instinctiv, Jirka Bocek 
îşi putea alege o cunoştinţă la care să doarmă; s-ar fi 
dus, de exemplu, la omul care, gândea el, îi va fi folositor 
într-un viitor apropiat. Sau mai putea să se ducă acolo 
unde îl atrăgea mediul corespunzător înclinărilor şi 
intenţiilor sale tainice. Inspectorul Čadek ştia să 
descifreze astfel de indicii şi delicvenţii credeau cu 
groază că le citeşte până în adâncul negru al sufletului. 
Aşa şi era, dar prin procedeul de mai sus. 

Porni bine dispus la drum spre mama Klouzanda. 

Poate că Jirka dormea chiar în casa ei... Când Čadek se 
urcă în tramvai, era ora nouă, când cobori, trecuse de 
zece; pe la zece şi jumătate ajunse şi la cârciumă. Ştia 
bine că mama Klouzanda dormea încă, după obositoarea 
veghe de noapte, fiindcă fetele se adunau de-abia spre 
dimineață şi petrecerea dura până în ziuă. Mama 
Klouzanda depăşea sistematic ora reglementară de 
închidere, dar rareori era amendată şi numai de formă, 
pentru că inspectorul Cadek, care supraveghea sectorul 
cinci, nu voia să piardă mult mai mult printr-o severitate 
aproape inutilă. 

Lumina proaspătă a dimineţii aurea blând periferia 
săracă şi sordidă; până şi iarba aceea bolnavă parcă 
încerca să împrăştie o mireasmă din peticile ei roşietice 
şi negricioase ca o eczemă respingătoare; iar grămezile 
de pământ, ici-colo învelite de ierburi, se bolteau cu 
triste jocuri de culori, amintind de ornamentele unor 
vase vechi de bucătărie. 

Cârciuma „La Klouzanda” arăta în timpul zilei ca o 
baracă prăpădită, aplecată pe o parte, parcă adormită 
aşa. 

Dinspre şoseaua spre care ducea drumul prăfos al 
cârciumii însingurate, se auzea din când în când 
claxonul vreunui automobil; nu departe, păşteau trei 
capre albe, păzite de nişte copii jigăriţi; iar la marginea 
drumului, culcat în iarbă, sforăia un bărbat cu şapca 
trasă pe ochi. Nimic nu-l deranja, nici zgomotul 
maşinilor, nici privirea scrutătoare a inspectorului 
Cadek. 

Nu zăreai niciun coş de fabrică, doar în depărtare se 
profilau câteva garduri cenuşii. Şi, mai încolo, din şosea, 
se deschidea priveliştea liniştitoare a cartierului cu 
grădini şi vilişoare intime. Pe-aici era terenul destinat 
viitoarelor blocuri, de-a lungul unor străzi largi, 

moderne. Deocamdată însă, rămânea tot un colț uitat de 
lume, nici n-ai fi zis că aparține oraşului. De-abia acum 
începea să intre în preocupările edilitare; se mai punea 
întrebarea unde se va aciuia pleava forfotitoare? 

Čadek sună la uşa închisă a cârciumii;, ştia că va 
trebui să aştepte mai mult ca în noaptea trecută. 

Sună a doua oară şi mai lung. Bineînţeles, primul 
semnal al soneriei nu fusese luat în seamă, chiar dacă-l 
auzise cineva. Aveai nevoie de o doză remarcabilă de 
răbdare ca să pătrunzi înăuntru dimineața. 

În sfârşit, se auzi o mişcare; chelnerul Jindra se uita 
pe gaura-spion practicată în uşă. Cadek ştia că în 
timpul zilei casa era locuită numai de Jindra şi de mama 
Klouzanda. 

— Ce dracu vă mână pe-aici, aşa de dimineaţă?! 
mormăi Jindra de după uşă. Când deschise, Cadek îl 
privi cu compătimire: greu de găsit om mai hărțuit ca 
Jindra pe lumea asta! Părea cu cincisprezece ani mai în 
vârstă față de anii dovediţi de certificatul de naştere. Nu 
era un secret pentru nimeni că era amantul „cucoanei” 
Klouzanda. Viaţa lui nefericită era aceea a unui sclav şi, 
neîndoielnic, îl rodea oftica: se vedea după fața lui. 
Acum îl învelea un halat zdrențăros şi umbla desculț. 

— Pariez că stăpâna doarme încă, spuse Cadek 
prietenos. 

— Aţi venit numai pentru întrebarea asta? răspunse 
Jindra morocănos. În toate situaţiile se dovedise unicul 
om cinstit din cârciumă, aşa că nu înghițea orice; se uita 
cu ură fățişă la inspector. 

— Tremuri, spuse Čadek, şi e totuşi destul de cald. 
Nu mergem înăuntru? 

— Cum doriți. 

Nu trecuse bine un minut, şi Cadek începu să regrete 
vizita. În localul cu obloanele trase nu se făcuse 

curățenie şi te izbeau duhorile, să te apuce leşinul. 
Jindra deschise o fereastră şi inspectorul se aşeză în 
plin curent. 

— Tot un drac! dârdâi Jindra. Aici e ca într-o ghețărie; 
sus colcăie ploşnițele... Spuneţi, ce doriți? 

— Să aflu ceva despre Bocek, atacă inspectorul 
subiectul, fără ocol. 

— Ce-am putea să vă spunem noi despre el, mă rog? 

— N-a dormit la voi? 

— Da? de unde; a plecat aseară în urma 
dumneavoastră, cam la un sfert de oră. 

— Şi unde s-a dus? 

— Asta-i! Ce, eu şi cu stăpâna suntem duhovnicii lui? 

Čadek zâmbi, admițând că nu. De altfel, Jindra nu 
avea de ce să mintă... Amândoi tăcură o clipă lungă şi 
Jindra se retrase. 

Cadek zăbovise până la o nouă întrebare; i se păruse 
că aude paşi greoi şi o răsuflare adâncă. 

— La dracu! ocări Jindra, întorcându-se cu halatul 
strâns sub bărbie şi continuând să tremure. Am trezit-o 
pe stăpână. 

Dacă Jindra te întâmpina dimineața ca o jalnică 
arătare, mama Klouzanda te umplea de groază! 
Îmbrăcată într-un halat ţipător, un imprimeu străin de 
bunul gust, îți trezea senzația că matroana Anna riscă 
să se prefacă sub ochii tăi într-un maldăr inform, ca 
celuloza pusă pe foc. Trupul ei atingea dimensiuni 
uriaşe şi era parcă numai gloduri. Picioarele 
butucănoase, în papuci, îşi arătau vinele umflate şi 
negre. Când o vedeai aşa, cu fața flască şi găurită de 
vărsat sub claia părului zbârlit, şi sânii aceia revărsați şi 
căzuți, îți venea să-l consideri pe Jindra un erou 
formidabil, la gândul că îi era amant. 

— Bună dimineața, mamă Klouzanda, o salută Cadek 

politicos. De ce te-ai mai deranjat? 

— Te-am simţit, răspunse mama Klouzanda cu vocea 
ei răguşită de bețivă înrăită. 

— Domnul inspector întreabă de Jirka, rânji Jindra. 

— Ducă-se la dracu, Jirka ăsta! Din cauza lui să 
cobor din pat?! strigă femeia. 

Čadek nu se mai îndoia acum că Jirka Boček plecase 
într-adevăr imediat după el, aşa că nu insistă în acest 
sens. 

— Ai vorbit cu el aseară, înainte de venirea mea? 

— Sigur că da; dar să nu vă închipuiți că mi s-ar fi 
spovedit. 

— Crezi că ar avea ceva de mărturisit? 

— Domnule inspector, ce mai tura-vura! Pe Karta l-a 
amenințat de față cu toţi. Oare suntem noi vinovați?! 

— Deloc, răspunse Čadek, amabil. Nevinovăţia vi se 
citeşte în ochi. 

Îi salută şi plecă. 

Fără să mai stea pe gânduri, o luă de-a curmezişul 
terenului; cunoştea locuința lui Karta şi într-acolo 
ținteau acum paşii lui. 

Dincolo de teren, între două povârnişuri, lângă 
drumul înecat în praf, se înşirau câteva cocioabe. 
Fiecare avea în față câte o curticică despărțită, mai mult 
sau mai puțin, de vecini, printr-un gard prăpădit. Ici şi 
colo răsărea câte o cişmea cu o plăcuţă, avertizând că 
apa nu e potabilă. În locul unor mici grădini de casă 
veche nu vedeai decât gunoaiele în care scormoneau 
câteva găini. 

Căsuța lui Karta se învecina, la o distanță de 
zece-cincisprezece metri, cu alte cocioabe. Mai jos de 
casa lui, locuia un vânzător de ziare cu nevasta şi țâncii, 
iar de cealaltă parte, chinezul Wang-Li, însurat, dar fără 
copii, care-şi ducea zilele prin negoțul cu fel de fel de 

mărunțişuri, desfăcute prin restaurante. 

Căsuţța lui Wang-Li era ultima; în total numărai 
unsprezece, toate mizere, coşcovite, strâmbe, năpădite 
de insecte. 

Cadek pătrunse prin intrarea îngustă într-un antreiaş 
întunecos, urma o singură cămăruţă joasă, unde, sub 
ferestruica dând în spatele casei, se afla patul. 

— Alo! începu zâmbitor Cadek. Dacă nu mă înşel, am 
onoarea să-l salut pe bătrânul casei, nu? 

Niciun răspuns; bătrânul Karta, om pe la şaptezeci de 
ani, era îngropat în salteaua dungată. Capul îi era 
înfăşat în prosoape murdare, doar nasul şi ochii se mai 
vedeau. Şi ochii clipeau des. 

— Eşti ăla care-l bagă mereu pe fiu-meu la zdup, nu? 
se auzi în sfârşit un glas tremurat, dar mânios, înăbuşit 
de prosoape. 

— Da de unde! ripostă Cadek. De câte ori l-am închis, 
de atâtea ori i-am dat drumul; nu ţi-a spus niciodată că 
suntem puțin prieteni? 

— Dacă ar fi chiar aşa, ştiu că ar încasa câteva pe 
după ceafă! Păcat că nu mă pot urni! 

Cadek de-abia desluşea ce spune bătrânul. 

— Cine te-a oblojit aşa, moşule? Nu te înăbuşi? 

— Cine m-a oblo...? Vecina. Pe fiu-meu pot să-l aştept 
eu mult şi bine! şi gemând: Of, of! 

Genunchiul ascuţit se mişcă sub plapumă. 

— Unde ţi-e fiul? 

— Oricine pe lumea asta ştie mai bine ca mine! Nu 
l-am văzut de ieri. 

Cadek tresări. 

— Când a fost pe-acasă ultima oară, bătrânule? 

— leri după-masă. Dacă nu s-ar fi îngrijit de mine 
vecina, muream de foame. 

Deci, ieri seară Karta nu se întorsese acasă după ce se 

despărțise de inspector. 

— N-ai primit nicio vizită între timp? întrebă Cadek. 

— Am spus: vecina. Fără ea, acum aş fi... 

— Şi altcineva n-a mai fost pe-aici? 

— Ce-o tot ţii una şi bună? Mi l-aţi închis iar pe băiat, 
sau ce? 

— Nu l-am închis, ştim despre el tot atât de puţin ca 
şi dumneata... Îl cunoşti cumva pe Jirka Boček? 

— E la zdup. 

— Dg’ de unde, a ieşit. 

— Asta îi şi uram eu. 

— Nimeni n-a bătut la uşa dumitale noaptea trecută? 

— De ce să bată? Noi nu încuiem, nu ne e frică de 
hoţi, că şi fiu-meu e hoţ. Aoleu, ce durere! Mă ard de 
moarte gingiile! 

Bătrânul părea încă destul de ager; o fi suferit el de 
ceva, dar precis că exagera în momentul acela. 

— Dacă-ţi vine feciorul acasă, spuse Čadek, spune-i 
să-mi dea de veste imediat; dacă nu, tot îl găsim noi. 

— Înţeleg, se văită bătrânul. Vagabond afurisit ce e! 
Cine l-o fi învățat că de dragul lui oamenii poartă 
buzunare cusute frumos de croitori? 

— Sănătate! îl salută, fluturând din mână, 
inspectorul, şi ieşi. 

La secție, ajunse la prânz, pe la unu şi un sfert. 

Detectivii Pobozny şi Draboch îl aşteptau în biroul lui. 

— Ei, ce s-aude, băieţi? îi întrebă. 

— Nimic, domnule inspector. 

Se uită întâi la unul, apoi la altul; erau oameni pe 
care se putea bizui... Nimic însemna chiar nimic. 
Aşadar, Jirka Boček nu înnoptase în niciunul din 
locurile cercetate de Pobozny şi Draboch. 

După ce plecară, Cadek examină atent fişele cu 
declaraţiile de cazare, la serviciul de evidenţă. Şi aici, tot 

nimic. Jirka Boček nu figura nicăieri, nici nu-şi 
anunţase încă domiciliul. 

„Să aşteptăm”, îşi spuse Cadek, şi începu să se 
gândească la un prânz ceva mai copios. Pe la ora patru 
porni spre casă, să se odihnească puțin; lăsase ordin ca 
să i se telefoneze urgent dacă s-ar primi vreo veste cu 
privire la Karta. Avea la dispoziţie telefonul de la parter. 

Spre înserat mai făcu un drum la secție, unde nu află 
nimic nou. Rămase acolo până la zece seara, ocupat cu 
diverse, apoi se hotări să o mai viziteze încă o dată pe 
mama Klouzanda. 

— lar aţi venit?! îl întâmpină Jindra. 

— Iar, răspunse Čadek, e un loc foarte plăcut, aici, la 
voi. Jirka a fost? 

— Nu, răspunse scurt Jindra. 

— Dar Karta? 

— Nici el. 

Cadek se aşeză la o masă, spre nemulțumirea 
generală a clienților, şi îşi comandă fără grabă 
specialitatea casei, o porție de chifteluțe din carne de 
cal, de care nu se atinse decât de formă. Se întreținu o 
oră cu hoțul care opera pe la poduri, unul Viktorin, şi 
discutară despre cele şapte păcate capitale. Apoi, se 
ridică de la masă şi se îndreptă către tejgheaua după 
care trona neliniştită mama Klouzanda. 

— Mamă Klouzanda, trebuie să-ți spun că mă 
interesează foarte tare Jirka şi Karta. 

— Bine... mormăi ea ursuză. 

A doua zi, Jirka Boček continua să nu fie semnalat 
nicăieri; niciun hotel nu consemna înscrierea lui; iar 
Karta nu apăruse nici la cârciumă, nici acasă la el. 

A treia zi, Cadek trimise cinci detectivi, care, conform 
aprobării şefului, trebuiau să scormonească peste tot, 
deşi măsura asta părea o risipă de forțe. 

A patra zi, îl căută pe doctorul Barâk, de data asta în 
serviciu de zi. 

— Din păcate, domnule doctor, trebuie să vă cer 
deschiderea acțiunii de urmărire a celor doi: Boček şi 
Karta, spuse el întristat. Amândoi au dispărut fără urmă 
şi se pare că eu am fost printre ultimii care i-au văzut. 

— Ce mai ai cu indivizii ăştia? întrebă doctorul Barâk. 

— Am unele temeri, răspunse Cadek. 

— Şi-acum vrei să ne spargem noi capul cu problema 
asta? 

Cadek ridică din umeri. 

— Trebuie să mă ajutați; nu am dovezi, dar bănuieli, 
da, şi foarte întemeiate. Bocek a comis ceva. 

— Asupra lui Karta? 

— Desigur. Şi aş şti de unde să prind eu firul. 

— De unde? 

— De la Fróny — Čadek tăcu o clipă, apoi: Frâny a fost 
iubita lui Boček, acum ea este la spital; zilele astea 
trebuie să iasă. După câte îl ştiu eu pe Bocek, n-o să 
renunțe la Frâny, era nebun după ea. Şi — cine ştie? — 
poate i-a lăsat chiar ei banii în păstrare. Pariez că 
ticălosul a strâns bani destui. Or, în acest caz, de la 
Fróny va căuta el să şi-i ridice. Şi, la nevoie, de la Frâny 
scot eu tot ce vreau, cu binele sau cu răul. 

III 


TÂNĂRUL MEDIC, căutat în ziua următoare de 
inspectorul Cadek se numea Karel Chrudimsky. Cadek 
îi declară deschis motivele pentru care se interesa de 
una din paciente. 

— Aveţi noroc, spuse Chrudimský, puteţi vorbi cu ea 
în linişte. Am mutat-o într-o rezervă cu un singur pat. 
Am avut nevoie de locul din salon. De altfel, e vindecată 
deocamdată. 

— Îi daţi drumul? 

— Trebuia să iasă de câteva zile, zâmbi doctorul. 

— Atunci de ce atâta răsfăț? 

— Frâny suferă de un complex, răspunse cu veselie 
tânărul medic. 

Îi stătea bine aşa, acolo, lângă fereastră, înalt şi zvelt, 
cu ţigara între degete. Halatul alb impunea respect, 
expresia zâmbitoare a doctorului îl făcea plăcut. 

— Asta mă interesează! exclamă Cadek. Ce se mai 
întâmplă cu gângania noastră? 

— Fróny s-a îndrăgostit! 

— De cine? 

— De mine. 

Cadek aruncă tânărului o privire bănuitoare şi 
critică. Apoi zise: 

— Tot ce se poate. Multe s-ar îndrăgosti de dumneata. 

— Mulţumesc. Această noutate s-ar putea să vă 
servească. Spuneaţi că era iubita unui spărgător de 

bănci; cred că datorită mie l-a renegat. 

— Nu vă felicit, adăugă Cadek; mie mi-a expediat o 
lovitură serioasă în stomac, când am ridicat-o. 

— Vă cred; aici a fost şi mai şi, dar, încet, încet s-a 
liniştit. Ba, mai mult, a devenit mai puțin vulgară şi 
manifestă chiar o anumită delicateţe. 

— Cui îi spuneţi asta?! se mânie Čadek. Nu cumva o 
confundați cu Maria Magdalena? 

— Dragostea face minuni. Şi doctorul încruntă uşor 
din sprâncene. Desigur că mie nu-mi convine să fiu 
obiectul admirației acestei domnişoare Frâny. Susțin 
însă că sentimente mai bune ar îndrepta-o, lucru ce, de 
fapt, cade în sarcina altora, a unora care se străduiesc 
să descopere în fiecare individ denaturat un nucleu 
sănătos. 

— Şi credeți că FrOny ar avea un fond bun? 

— Eu aş zice că da. E o femeie de stradă, uşuratică, şi 
totuşi, îmi pare deşteaptă şi cu inimă bună. 

— Pentru numele lui Dumnezeu! V-a spus fără ocol 
că s-a îndrăgostit de dumneavoastră?! 

— Nu. Femeia tot femeie rămâne; vorbeşte cu ochii şi 
se manifestă după gândurile ei. 

— Şi ce gânduri are poama?! Îşi pregăteşte cununița 
de mirt? 

— S-a hotărât să lichideze cu toate relațiile vechi, cu 
societatea pe care o frecventa. Merita să-i vedeți bucuria 
când am izolat-o de celelalte prostituate. 

— Sunteţi un tânăr romantic. 

— Puțin probabil; meseria mea nu-mi permite 
romantismul. Dar să pun umărul la o treabă bună, de 
asta cred că sunt în stare. Fróny vrea să se facă 
infirmieră, citeşte cărți de specialitate, are de gând să 
urmeze cursurile necesare şi speră să fie repartizată la 
mine, ca infirmieră. 

Čadek îşi scoase batista să-şi şteargă fruntea. Părea 
speriat. 

— Trebuie s-o văd imediat. Delicată, spuneţi? Pentru 
numele lui Dumnezeu! Asta-i ca şi cum ai vedea cum se 
preschimbă o perie de sârmă într-un puf de pudră... 

Doctorul Chrudimsky îi indică lui Cadek uşa albă a 
rezervei unde se afla FrOny, dar nu-l însoți înăuntru. 
Zăpăcit de informaţiile primite, inspectorul bătu 
cuviincios în uşă, înainte de a intra. Înăuntru o zări pe 
Fróny în patul de spital, stând în capul oaselor şi cu 
mâinile încolăcite în jurul genunchilor ridicați sub pled. 
Pielea îi strălucea, albă şi curată, năsucul obraznic îi 
accentua farmecul. 

— Ia te uită! îl întâmpină ea pe Cadek, făcând ochii 
mari, îndată ce inspectorul se profilă în cadrul uşii. 

Exagerase destul doctorul Chrudimsky, vorbind 
despre delicatețea fetei. 

— Şi eu care credeam, FrOny, că o să trebuiască să-ți 
zic „sărut-mâinile”, zâmbi Cadek. Mi s-a spus că te-ai 
schimbat. 

— Stai aşa, bunicule, râse ea batjocoritor. Pentru 
dumneata sunt şi rămân tot aia. Ai venit să-mi scoţi 
viermii din nas? 

Čadek aruncă o privire furişă pe tăblița neagră de 
deasupra capului ei. Nouăsprezece ani! La nouăsprezece 
ani ai ei, Fróny trecuse prin mai multe grozăvii decât o 
sută de femei într-o viață întreagă. 

— Tot mai eşti supărată pe mine, Fróny? 

— Da de unde! răspunse obraznic fata. Cu piciorul 
ăla în burtă, suntem chit. 

— Am auzit că vrei să te faci infirmieră. 

— Îhi! 

— Şi de ce ai să te ocupi? 

— De cuie turtite şi lemne sucite, moşulică, dacă vrei 

să le ştii pe toate, în detaliu. 

— În ce...? 

— În... 

— Şi n-ai putea vorbi şi cu mine aşa cum discuţi cu 
noii tăi prieteni? Mă refer la vulgaritate, Fróny. 

Frâny tresări, plesni pledul cu palmele şi se întoarse 
cu fața la perete. Čadek făcu vreo câţiva paşi şi se aşeză 
pe marginea patului. 

— Ascultă, Frâny. Doar nu-ți închipui că sunt mai 
rău decât doctorul Chrudimský. Amândoi te 
întâmpinăm cu brațele deschise pe drumul cel bun. 

— Ce, pentru asta ai venit?! întrebă ea furioasă. 

— Nu, pentru Jirka, Frâny. De-abia a ieşit din 
puşcărie, ştii... 

— De la mine ar fi ieşit şi mai repede, dacă se arăta. 

— N-a dat niciun semn de viață? 

— Nu. 

— Şi mi-ai spune dacă te-ar căuta? 

Frâny îl privi drept în ochi. 

— De ce? lar a făcut o boacănă? 

— Chiar aşa, încuviință Čadek. 

— S-a cam grăbit, spuse cu asprime Frâny. 

— Nu-ţi place că e omul faptelor? 

— Acum patru ani de-asta m-am îndrăgostit de el. 

Čadek socotise bine. Acum patru ani, când îl 
încinseseră pe Boček, Frâny avea cincisprezece ani. Fata 
fusese internată într-o casă de corecție, pentru scurtă 
vreme. Acolo o învățaseră puţină croitorie de damă, apoi 
trecuse oficial în grija unui tutore, dar fata luase drumul 
cafenelelor, de bine ce era păzită. 

— Şi acum, Fróny? 

— L-am luat de la inimă. Din partea mea poate să 
omoare şi un arhiepiscop! 

Cadek îşi îndreptă spatele. 

— Văd că pot să fiu sincer cu tine, Frâny. E de la sine 
înţeles că n-ai fi ajuns la ceva bun cu Jirka. ÎI căutăm. 
Bănuim că a făcut un rău cuiva care poate l-a turnat. 

— Cum îl cheamă pe tip? 

— Pe omul acela? Karta. 

— Aha... — şi FrOny clătină din cap, îngândurată. 

— Bănuim că Jirka l-a ucis pe Karta, Frâny. 

Fata se cutremură uitându-se tăios la Cadek şi tăcu o 
clipă. 

— Dar e numai o bănuială, nu? 

— Până acuma, da. Caut să aflu. Jirka nu-şi ținea 
banii la tine, Fróny? 

— Niciun sfant. 

Pe măsuţă era o carte, probabil din biblioteca 
spitalului. Era un manual pentru infirmiere, un 
îndreptar, sau ceva similar, în care Fróny pusese ca 
semn de carte o bucată de elastic. 

Cadek se ridică. 

— Unde-ai ajuns, Fróny? arătă el spre carte. 

— Asta-i bună! La injecții. Dar ce te priveşte?! 

— Atunci cu bine, Frâny, şi la revedere. 

— Salutare! 

Cadek ieşi pe coridor, închizând cu grijă uşa în urma 
lui. 

Deşi fata îl lăsase puțin năuc, era bucuros de 
succesul realizat chiar dacă meritul rămânea de 
discutat. Schimbările sufleteşti nu se manifestă 
totdeauna la fel; părea însă cert că Frâny era acum 
împotriva lui Bocek. 

Cadek îi spuse doctorului Chrudimsky: 

— Fróny e delicată ca un foxterier stârnit. Am 
impresia că numai cu dumneata se poartă altfel. 

— Pentru trecutul ei sunteți o personalitate atât de 
puternică, încât ați putea s-o zvârliți înapoi dintr-o dată, 

răspunse doctorul, ascultând relatarea lui Cadek. 

Inspectorul, însă, adăugă cu înțelepciune că viitorul 
fetei are mult mai mare importanță decât trecutul şi 
întări: 

— Într-un anumit sens, interesul meu de criminalist 
nu-şi are locul aici, şi cred că ați fi un om rău dacă v-aţi 
eschiva de la o faptă mărinimoasă. 

— Nu mă eschivez deloc, spuse doctorul, dar aş fi 
bucuros să ies la timp din povestea asta. 

— Pe scurt, oftă Čadek, Fróny păşeşte pe un drum 
mai luminos doar datorită dumitale. Înseamnă că 
trebuie s-o mai amăgiți până se va obişnui să meargă 
singură pe noul drum. După aceea, cu mult tact, veți 
dispare din calea ei. Sunteţi de acord? 

— Cu alte cuvinte, mă angajaţi direct în afacerea 
asta? 

— V-am vorbit ca de la om la om. Ca polițist, mă 
gândesc că Bocek îşi va căuta iubita. Dar dacă l-a ucis 
pe Karta, nu poate fi atât de prost, încât s-o caute pe 
Frâny, personal, aici, la spital. O s-o aştepte să iasă; şi 
de asta mă ocup eu. Până atunci, însă, ar putea să-i 
scrie, să-i strecoare un bilețel. 

Chrudimsky clătină negativ din cap. 

— După câte ştiu, până acum nu a primit nicio 
scrisoare la noi. Şi nimeni n-a venit s-o viziteze încă. 

— Are ea destui prieteni, dar care nu îndrăznesc să-şi 
facă apariția. Sunteţi de acord să aranjaţi în aşa fel, 
încât să fiți atent la acest aspect? 

— Cu plăcere, numai că peste trei zile îi dăm drumul. 

— Tocmai de aceste trei zile e vorba, de nimic mai 
mult. Mesajul i-ar putea parveni, de exemplu, printr-o 
infirmieră, care nu bănuieşte nimic. Nu este exclus ca 
faptul să se fi consumat. Ar trebui să-i vorbiţi între patru 
ochi despre Jirka. Mă prind că ar vedea în asta o umbră 

de gelozie din partea dumitale şi ar fi o dublă reuşită. 

— Nu e cazul, cred, să vă asigur că o astfel de misiune 
nu-mi face nicio plăcere, răspunse doctorul, respirând 
adânc. Pentru un bărbat logodit nu-i jocul cel mai 
indicat. 

— Atunci, regret pentru dumneata, spuse Cadek, 
ironic; şi regretul ar fi fost acelaşi chiar dacă n-ar fi fost 
vorba de Frâny. 

Nici la secţie nu-i prea merse bine lui Cadek. Şeful, 
doctorul Barâk, pomenise despre cazul Bocek forurilor 
superioare, de unde venise cu idei bine determinate în 
această privinţă: 

— Au dispărut doi oameni, Cadek, în împrejurările 
suspecte pe care le-ai raportat, asta-i tot. Îi căutăm, nu 
putem face nimic mai mult; nu uita categoria căreia îi 
aparțin oamenii în cauză. 

— Domnule doctor, i se adresă Cadek mâhnit, am 
făcut un plan extraordinar de acțiune. Orice frânare 
mi-ar contraria intenţiile... Aş avea nevoie de încă un 
detectiv. 

— Decupează-ţi-l dintr-o coală de hârtie! 

Cadek stătea în picioare fără să se clintească. 

— Nu este vorba de importanţa lui Karta, domnule 
doctor, ci de Boček. Draboch şi Pobožný ar trebui să aibă 
grijă de sectorul cinci, câteva zile. E necesar să ştiu ce se 
petrece la mama Klouzanda şi în casa lui Karta. În afară 
de asta, cineva trebuie s-o urmărească pe Frâny, când 
va ieşi din spital. 

— Şi dumneata ce-o să faci? 

— Legătura, răspunse Cadek, fără să ezite. 

— Exclus, clătină din cap Barák, încheind discuția. 

Când, dezamăgit, ajunse acasă, Cadek găsi pe masă 
corespondența - o ilustrată, reprezentând palatul 
Hradčany. Se uită la ea cu o presimţire rea, fiindcă era a 

doua de acest gen pe care o primea în cei aproape 
cincizeci de ani ai săi. Prima i-o expediase de curând 
Jirka Bocek. 

„Salutări cordiale, citi inspectorul, l-aţi găsit pe 
Karta? Dacă nu, sunteți nişte caraghioşi. Cum de se 
împacă, sărmanul să aştepte atâta o înmormântare 
onorabilă? J.B.” 

Cadek n-avea nevoie de calități speciale de grafolog ca 
să-şi dea seama că autorul ambelor ilustrate era acelaşi. 

IV 


INSPECTORUL RENUNŢĂ să-şi scoată pălăria din cap 
şi se întoarse grăbit la secție. Şeful, doctorul Barák, se 
pregătea de plecare. 

— Am în sfârşit o dovadă, spuse Cadek şi îi puse sub 
ochi ilustrata. 

Doctorul Barâk o citi cu mare atenţie, apoi i-o înapoie. 

— Hm, cercetaţi singuri mai întâi. O să ai la dispoziție 
încă un detectiv numai în cazul când ar fi absolut 
necesar. 

Cadek nu-şi putea îngădui să piardă nicio clipă. 
Bineînţeles că în primul rând îl interesa ştampila poştei. 
Descoperi şi cutia poştală în care fusese aruncată 
ilustrata, dar nimic în plus. Omul trimisese ilustrata de 
undeva departe de sectorul cinci. 

Jirka Boček era un delicvent înrăit; ucisese şi 
dispăruse. Cadek se temea să nu îndure situaţia 
ruşinoasă de a găsi trupul lui Karta numai după 
indicaţiile rândurilor scrise de criminal. 

Aşa ceva nu trebuie să se întâmple! Inspectorul 
Cadek începuse să privească acest caz ca pe o problemă 
pur personală. 

Pentru ascunderea cadavrului, locul cel mai nimerit 
părea să fie periferia sectorului cinci. Într-o noapte 
întunecoasă se puteau îngropa acolo şi zece cadavre. 
Procedeul prin care Karta fusese trimis pe lumea 
cealaltă cădea deocamdată pe planul doi. Inspectorul 

Cadek se abătu iarăşi pe la şeful său. De data aceasta 
doctorul Barâk arătă mai multă înțelegere. 

— Câini poliţişti? Bine. O să primeşti şi un însoțitor. 
Şi, în rest, fii fără grijă, Bocek a fost pus în urmărire. 

— Deocamdată fără rezultate, replică inspectorul 
nerăbdător. 

Ticălosul era avantajat; trecuseră atâtea zile fără să 
se fi depistat vreo urmă. La cârciuma mamei Klouzanda 
nimeni nu ştia nimic despre el. Tatăl lui Karta primise 
încă două vizite ale inspectorului Cadek, continua să se 
plângă amarnic că este părăsit; îşi ţinea în mâini capul 
bandajat, iar mustăţile cărunte şi îngălbenite i se 
întindeau acum până la urechi. 

— Tu l-ai închis, îi şuiera glasul printre prosoapele 
murdare, recunoaşte! 

— Ne pare rău ca n-a fost aşa, răspunse Cadek. Fiului 
tău i s-a întâmplat ceva mult mai grav. 

— Ce! De s-ar întoarce odată! Într-o bună zi vecina o 
să se sature şi o să mă lase baltă, şi o să mor ca un 
nenorocit. 

Cadek nu se apropia de el, oprit de duhoarea 
groaznică, încinsă, convingătoare în privința grijii pe 
care i-o purta femeia din vecini. 

— O să te trimit la spital, omule. Acolo o să fii îngrijit 
cum trebuie! 

— Nu vreau! Daţi-mi pace cu spitalul! 

— Feciorul nu ți se mai întoarce. E mort. 

Bătrânul nu se lăsa impresionat. Ştirea îl surprinse 
puţin, fiindcă nu răspunse imediat, iar Čadek nu putea 
să-i desluşească expresia feței. 

— Ia, nu mai spune baliverne! De unde să i se tragă 
moartea?! 

— De la Jirka Boček, care a vrut aşa. 

Bătrânul Karta plesni cu palma slăbită plapuma 

murdară. 

— Şi el face numaidecât tot ce vrea, nu-i aşa, 
deşteptule?! 

— Crede-mă - Čadek îşi păstra calmul — îl urmărim pe 
Jirka. Nu ştii nimic de el? 

Bătrânul zicea că nu ştie, nu putea da nicio 
informaţie. De când se despărțise de inspector, în stația 
de la capătul tramvaiului, nimeni nu-l mai văzuse pe 
Karta, amărâtul hoț de buzunare. 

Nu reieşea nimic nici din rapoartele cerute în privința 
lui Jirka Boček. Tot ce ştia Čadek era că Jirka plecase, în 
seara aceea, de la mama Klouzanda, cam la un sfert de 
oră în urma lui. De atunci, nimeni nu-l întâlnise, nimeni 
nu auzise de el! Din cei treizeci şi ceva de oameni 
interogați, unul tot mințea. Simpatia tuturora era, 
evident de partea spărgătorului. Şi, pe măsură ce 
treceau zilele, Cadek nu mai trăgea mare speranță să-l 
mai descopere pe Jirka. Inspectorul cercetă mai întâi, de 
unul singur, terenurile din sectorul cinci. 

Periferia ținea, de la capătul liniei de tramvai până la 
„Locul Hoţilor”, cum i se spunea porțiunii unde se 
construise cândva colonia barăcilor de lemn. În cealaltă 
direcție, ea mergea de la calea ferată până la valea 
năpădită de ierburi, unde se deschidea o zonă cu câteva 
restaurante de vară foarte onorabile şi chiar cu două-trei 
vile. Cadek străbătu, în lung şi-n lat, vreo şase kilometri 
pătrați, pe care se mențineau risipite casele sordide, 
cum era şi cârciuma „La Klouzanda” şi cocioabele din 
cartierul lui Karta. 

Acolo, pe oriunde, la o oarecare depărtare de aşezările 
omeneşti, putea fi şi mormântul lui Karta. În unele 
locuri, pământul se împietrise de uscăciunea verii sau 
era acoperit de iarba vlăguită. Prin altă parte, maidanele 
cu gunoi şi cenuşă se pretau perfect la săparea unei 

gropi ce-ar trece neobservată. 

Cadek aduse acolo trei dulăi negri, de rasă 
ciobănească din Germania, însoțiți de specialistul 
dresor. Câinii nu prea înțelegeau ce li se cere. 
Specialistul spunea că pentru treaba asta ar fi fost mult 
mai indicată oricare potaie de la periferie, fiindcă, fără 
niciun fel de dresaj, ar fi scormonit pământul, dacă ar 
simți sub stratul de la suprafaţă vreo mortăciune. 

— O să ne ocupăm de asta o zi, două, hotări Cadek 
ursuz, pe urmă mai vedem noi. 

Într-o seară, prezenţa lui neclintită se dovedi eficace 
şi în alt sens. După încercările nereuşite, Cadek, tot îşi 
susținea teoria după care pentru Jirka Boček cel mai 
logic lucru era să-l îngroape pe Karta imediat după 
crimă, chiar pe locurile acelea. Şi tocmai când se afla la 
mai puțin de o sută de metri față de cârciuma mamei 
Klouzanda şi scruta terenul, i se păru că zăreşte o 
persoană cunoscută, venind pe drumul prăfuit. Cadek 
avea un talent deosebit pentru asemenea identificări. Nu 
era nevoie să vadă fața omului, ca să ghicească cine este, 
chiar de la depărtare. Aşa că porni grăbit în direcția 
aceea, lăsând câinii deocamdată. După câteva clipe îşi 
dădu seama că nu se înşelase. Era, într-adevăr, Frâny. 
O opri foarte aproape de cârciumă, când nu mai încăpea 
nicio îndoială că într-acolo se îndrepta. 

Fără să fie înaltă, Fróny era bine făcută. Purta o 
frumoasă rochie de vară, iar pălăria de pai, cu boruri 
largi, îi umbrea plăcut obrazul. Se opri imediat. 

— Zău că eşti fată frumoasă, Fróny! i se adresă Čadek 
cu blândețe. 

Ea râse batjocoritor. Oricât ar fi dorit ea, nu se putea 
purta altfel cu inspectorul. Cu toată înfăţişarea ei 
potolită ar fi fost încă în stare să-i ardă una la plex. 

— Mă scoateţi din sărite! îi tăie vorba fata. Ce căutați 

aici? 

— Dar tu? 

— N-am de gând să mă spovedesc. 

— Ai vreo conferință la mama Klouzanda? 

— Mă priveşte de ce mă duc eu acolo... Să zicem că 
pentru chifteluțe. 

— Atunci, du-te, zise Cadek prietenos; şi salut-o din 
partea mea! Cum îți petreci nopţile, Fróny? 

— Să nu cumva să mă invitați pe undeva... Sunt 
ocupată. 

— Cu cine? 

— Cu mine! Cu cine?! Stau acasă noaptea şi dorm 
singură. 

Scoase limba în ciuda lui Cadek şi-i arătă cartea de 
sub braț. 

— Fiți atent! Altădată când ne mai întâlnim veți putea 
discuta cu mine numai literatură. Respectele mele! 

Apoi o luă din loc, legănându-se. Cadek se uită lung 
în urma ei. Cu câteva clipe mai înainte avea un mers 
simplu şi plăcut, nu provocator ca mersul ei de acum, 
când redevenise femeia uşoară. Cadek se răsuci pe 
călcâie, şi se întoarse la câini. Scutură din cap la ideea 
că avea, cu siguranţă, o influență proastă asupra fetei. 

— Mai încercăm şi mâine, îi spuse el însoțţitorului, 
poţi să te duci acasă, eu mai rămân puțin. 

Se aşeză pe o moviliţă de pământ şi se uită înspre 
cârciumă. Se aşezase în aşa fel încât să nu poată fi zărit 
dintr-acolo. Frâny intră înăuntru şi Čadek se hotărî s-o 
aştepte până când va ieşi. 

Desigur că Fróny era o femeie uşoară. Destinul îi 
crease cu malițiozitate toate condiţiile ce o împinseseră 
pe drumul prostituţiei. Şi acum, după acel joc periculos, 
îi oferea cu generozitate şi o şansă de salvare. Fróny se 
agățase de ea cu pasiunea ce o caracteriza pe fata asta 


40 


vulcanică. Avea o minte sănătoasă, dar logica, 
defectuoasă; era isteață, dar cam prea sigură de ea. 

Mama Klouzanda, spălată pentru seară şi de bine de 
rău îmbrăcată, intra în cârciuma relativ limpezită. 
Chelnerul Jindra umbla de colo-colo cu cârpa în mână, 
ştergând scândura meselor. Nici cremenea n-ar rezista 
atâta în timp cât rezistau cârpele şi şervetele lui Jindra. 

— Frâny! pocni din palme uimită mama Klouzanda. 
Tu eşti? Vino la pieptul meu! 

— Lasă, lasă, răspunse Fróny moale, pe alt ton decât 
cel prin care îl înfruntase pe Cadek. N-am putea merge 
puţin sus? Aici e un praf! 

— Vai de mine, cum să nu se poată? Hai, dragă! Dar 
ce-i cu tine, de ţii nasul pe sus? 

— Nu ţin nasul pe sus, replică Frâny plictisită. Am 
obosit şi am griji până peste cap! 

Apoi, urcă treptele tocite, cu atâta eleganță, încât 
mama Klouzanda nu-şi venea în fire. Jindra, pe care 
Fróny nici nu-l băgase în seamă, se uita în urma lor cu 
gura căscată. Înainte de intrarea în spital, de câte ori 
venea în vizită la mama Klouzanda, gluma ei preferată 
era să-l plesnească la spate pe Jindra, exclamând că e 
de mirare cum de nu se înțeapă. 

— Stai jos, Fróny, zise mama Klouzanda. Hai, spune 
ce te-aduce pe-aici. Ştii noutăţile, nu? 

Fróny încuviință din cap, uitându-se jur-împrejur: 
odaia mamei Klouzanda era aranjată grosolan de 
țipător. 

— Nu-ţi prea place aici, Fróny, observă bănuitoare 
cârciumăreasa ciupită de vărsat, gâfâind încă după 
urcatul scărilor. 

— Ce contează? răspunse Fróny domol. Totul e să-ți 
placă dumitale. 

Dacă mama Klouzanda ar fi simțit câtuşi de puţină 

afectare în vorbele fetei, ar fi luat-o în primire cu un val 
de înjurături. 

Dar din tonul ei răzbătea altceva, o convingere 
sufletească pe care mama Klouzanda nu era în stare să o 
priceapă în esență, chiar dacă instinctul ei de femeie 
simțea oarecum adevărul. 

— Fróny, cu tine s-a întâmplat ceva! oftă 
cârciumăreasa, mirată. 

— Exact, aprobă Fr6ny. Nu te mira, mamă! Încă n-am 
împlinit douăzeci de ani, aşa că mai am destul timp să 
mă regăsesc. Un lucru îți pot spune, că nu mai vreau să 
mă îmbolnăvesc. 

— Ei, parcă cine vrea! Niţică atenţie! Da’ de boale nu 
scapi niciodată. 

— Greşeşti. În viitoarea mea meserie o să pot lua cel 
mult pojar sau tifos. 

Mama Klouzanda iar pocni din palme. 

— Cum adică, să iei pojar?! Asta-i bună! 

Frâny îşi scoase cu un gest distins mănuşa lungă. 

— Să nu mai vorbim despre asta, mamă. Avem 
planuri minunate. 

— Cine? 

— Noi doi. 

— Tu şi cu Jirka? 

Frâny încuviință fără să şovăie şi continuă repede: 

— Jirka trebuie să se ascundă, înţelegi. 

— Cum să nu. 

— Sunt unica persoană care ştie ceva de el. — Şi Frâny 
se uită spre uşă, şoptind înăbuşit: — Inspectorul Cadek îl 
paşte ca pe nu ştiu ce grozăvie. Mi-a aținut calea când 
veneam încoace. 

— Şi ai venit la mine pentru Jirka? 

— Jirka m-a trimis. 

— De ce? 

— Pentru carnetele de depuneri. Trebuie să mi le dai 
mie. 

Cârciumăreasa clipi din pleoapele umflate. 

— i le dau, aprobă ea fără şovăire, îmi pare bine că 
scap de ele. Jirka mi-a lăsat şi nişte ilustrate gata scrise 
pentru inspectorul Čadek. Mai am două. la-le şi 
pe-astea. Vreau să mă descotorosesc de povestea asta. 

— Ilustratele nu mai trebuiesc, spuse Fróny rece. 
Arde-le. 

Mama Klouzanda se sculă greoi şi făcu un salt de 
ploşniță fugărită, către dulap. 

— Şi mai bine! Cine ştie dacă n-o să pice Cadek 
pe-aici, cât de curând, cu vreo percheziție. Omul ăsta 
e-n stare de orice. Ce, parcă merită Karta atâta tevatură! 
Turnătorul nu merită altceva decât moartea morților, 
bestia dracului! 

— Am vorbit cu tatăl lui, spuse îngândurată Frâny, 
azi dimineaţă. 

— Cu tat-su? 

— Cu tatăl, rectifică Fróny. 

— Şi ce-ai căutat tu acolo? 

— Un doctor de la spital m-a rugat să fac asta. 
— Fr6ny vorbea cu nepăsare. - l-am promis că o să 
încerc să-l conving pe bătrânul Karta să se lase dus la 
spital, dar cred că am încercat de pomană; e încăpățânat 
ca un catâr; filantropia nu-şi are aci rostul. 

— Ce? nu se dumeri mama Klouzanda. 

— Spuneam de filantropie, răspunse Frâny, scurt. 
Hai, dă-mi odată carnetele şi nu-ți mai face vânt cu ele. 

Frâny luă cele trei carnete de depuneri, înregistrate pe 
nume diferite şi, fără să le privească, le îndesă în geantă. 

— Ai luat ceva din ele, mamă? întrebă ea. 

— Doamne păzeşte! Nu-mi trebuie mie aşa ceva. 

— Ştii bine că Jirka te-ar snopi în bătaie pentru una 

ca asta, adăugă Fróny. 

Se ridică şi îşi netezi rochia înflorată, cu o mişcare 
uşoară, de parcă s-ar fi temut să nu fi luat ceva din 
atmosfera dubioasă a odăii. 

— Ce, ai şi plecat, Fr6ny? Nu stai să bei o cafeluță? 

— Nu, spuse Frâny, mulțumesc. Dă foc la vederile 
alea şi ai face bine să uiţi totul. Inspectorul Čadek e 
pe-aproape. 

— Nici n-apuci tu să ieşi bine, că ăla se şi înființează 
aici. 

— Spune-i că am avut la dumneata zălog un inel. 
Ăsta, i-l arătă Frâny. - Când a vorbit cu mine la spital, 
nu-l aveam pe deget. Mi-ai împrumutat pe el o sută de 
coroane, ține minte! Nu te lăsa prea mult întrebată, că 
n-are dreptul. 

Čadek o văzu pe Fróny plecând, dar o lăsă în pace şi 
nu o urmări. Cobora seara, periferia cădea în umbră, 
deasupra oraşului trecea un abur albăstrui, de vară. 
Frâny dispăru iute, fără să se uite nici la dreapta, nici la 
stânga. Čadek se ridică, se întinse, dezmorțindu-şi 
braţele, şi se urni cu paşi domoli, Nici nu-i trecea prin 
cap s-o sperie pe mama Klouzanda. Vizita la ea o amâna 
pe mai târziu. Când se va înnopta, ca să nu fie prea 
bătătoare la ochi. Se ştia bine că îl atrăgeau locurile. Şi 
aşa, ca-ntr-o doară, o să poată întreba şi de Fróny, dar 
nu trebuia s-o stârnească pe fată împotriva lui, cu 
urmăriri evidente. Fróny nu-l putea suferi pe Čadek, şi 
totuşi era într-un fel aliata lui în duelul cu Boček — cel 
puţin aşa i se părea inspectorului. Cu timpul poate că o 
să-i câştige chiar încrederea... 

Era aproape unsprezece când ajunse la Klouzanda. 
Unii dintre clienți nu mai călcau prin cârciumă din 
cauza vizitelor lui frecvente, şi asta însemna pagubă 
pentru local. Cârciuma nu era plină şi inspectorul se 

instală comod. Comandă, ca un client vechi ce era, 
specialitatea casei, chifteluțele din carne de cal, şi se sili 
să mănânce o jumătate de chiftea. 

Deverul maxim al negoțului se realiza de obicei pe la 
trei noaptea, când îşi dădeau aici întâlnire prostituatele 
şi alte specimene. Mama Klouzanda spera ca până 
atunci Cadek să fie dus demult din preajmă, ceea ce nici 
nu era departe de intențiile lui. Numai că, pe 
neaşteptate, lucrurile se petrecură mai precipitat decât 
îşi imaginase. 

Inspectorul Cadek aştepta momentul propice. Vorbi 
puţin cu clienții despre Boček şi ei îşi închipuiră că vrea 
să-i tragă de limbă; apoi se ivi şi prilejul s-o întrebe pe 
mama Klouzanda cum i se păruse Frâny. Mama 
Klouzanda îi răspunse cu indiferență că ajunsese 
cucoană mare şi că acuma cârciuma nu mai era de ea. 

— Mereu trăgea aici, îi dădea inima ghes - povestea 
femeia cu glasul ei răguşit, căruia se străduia să-i 
imprime o nuanţă de duioşie — chiar şi când bătea cele 
mai luxoase baruri şi cafenele. Acuma însă, i-au băgat în 
cap altă modă. Dacă n-ar fi vrut să-şi ia înapoi inelul, 
n-ar fi venit aici nici azi, nici mâine. 

După ce mama Klouzanda termină vorba, apucă iute 
un pahar, vrând să plece, dar Cadek o prinse amical de 
fustă şi o întrebă ce-i cu inelul acela. 

Cârciumăreasa cea grasă repetă exact lecţia învățată 
de la Frâny. Apoi, mai puțin binevoitoare, descrise şi 
inelul. Cadek îi replică, zâmbind, că minte de îngheaţă 
apele. 

— Cu mine trebuie să fii foarte atentă, i se adresă el, 
glumeţ; eu, de exemplu, nu te-aş crede că barza aduce 
pruncii pe lume, nici dacă mi te-ai jura în genunchi. 

— Ce, parcă-i vorba de prunci? se miră prefăcut 
mama Klouzanda, sprijinindu-şi cu amândoi pumnii 

şoldurile revărsate. 

— Bineînțeles. Nu-i vorba nici de prunci, nici de 
barză; dar când am ridicat-o pe Frâny avea inelul pe 
deget. Ştiu precis, fiindcă m-a lovit cu el peste nas. Aşa 
că, nu văd cum puteai să-l fi lăsat zălog la dumneata. 

— O fi fost altul, răspunse mama Klouzanda; şovăind. 

— Puțin probabil. Fr6ny nu are două la fel. Eşti atât 
de amabilă să discutăm despre asta între patru ochi? 
Poate îţi faci puţin timp. 

Cârciumăreasa îngălbeni puțin. 

— De ce nu? 

— Atunci, hai! Sigur că Jindra îşi va servi, între timp, 
clienţii, spre deplina lor mulțumire. Numai de n-ar mai 
plesni atâta cu bucata lui de cârpă, sau ăsta-i semnalul 
pentru bucătărie? 

Mama Klouzanda nu putea să-l ducă în altă parte pe 
inspectorul Cadek decât în odaia unde o poftise pe 
Fr6ny. Acum urca scările cât mai încet, de parcă s-ar fi 
cățărat pe fațada unui zgârie-nori, şi îşi ticluia ce va avea 
de spus inspectorului. Cadek n-o zorea deloc; era 
încredințat că cu cât Klouzanda se va gândi mai mult la 
ce ar trebui să vorbească, cu atât va scoate mai repede 
de la ea tot ce-l interesa. 

Toţi clienţii cârciumii, fără excepţie, ştiau că Jirka 
Bocek îşi păstra la mama Klouzanda câştigurile din 
tâlhăriile anterioare. Când şi când îl mai imita câte unul, 
dar fără să poată suferi comparațţia. Jirka era singurul 
din adunătura asta care „câştiga” într-adevăr. Banii 
luaţi de Fróny după-amiază se ridicau la o sumă de 
câteva zeci de mii. 

Între timp, însă, Klouzanda se gândise bine la ceea ce 
avea de spus. 

— Uite ce e, zise ea ajungând sus, de ce să ne certăm 
pentru un fleac de nimic, domnule inspector. Îți spun tot 

adevărul şi cred că nu o să fii aşa de neomenos ca să faci 
tărăboi din asta. 

— Zi, ce ai de zis, spuse Cadek uitându-se 
jur-împrejur. Fereastra era deschisă şi uşa de la dulap 
dată în lături. Lângă dulap, pe jos, zăceau răvăşite nişte 
rufe. 

— Fróny păstra la mine ceva bani. Dacă i-ar fi 
declarat, ar fi trebuit să plătească spitalizarea. Vreți să o 
denunțați pentru atâta tot? 

— Nicidecum, răspunse Cadek, şi mamei Klouzanda i 
se păru că se gândeşte la cu totul altceva. Da’ de ce e 
fereastra asta deschisă? 

Cârciumăreasa nu-şi amintea dacă fereastra fusese 
deschisă mai înainte sau nu. În noaptea înăbuşitoare de 
vară nu era ceva deosebit. Dar Cadek observase şi alte 
amănunte, pe care până atunci mama Klouzanda nu le 
prinsese. Femeia trecuse în cameră înaintea 
inspectorului, apoi revenise către el, răsucind 
întrerupătorul de lângă uşă. Cadek rămânea încă în 
prag şi contempla întreaga perspectivă a odăii. 

— O închid, dacă vă trage, spuse femeia. 

Cadek o opri. O senzație mai neplăcută decât 
fereastra i-o provoca dulapul căscat. 

— O închid eu, răspunse inspectorul. 

Dezordinea din dulap şi din jurul lui era evidentă. 
Dulapul se afla chiar lângă fereastră, pe acelaşi perete, 
la aproximativ un metru şi jumătate distanță. Una 
dintre uşile dulapului era larg deschisă spre fereastră, 
aproape paralel cu zidul. 

Mamă Klouzanda scoase un țipăt, văzând, în sfârşit, 
dezordinea ciudată. 

— Doamne Isuse Hristoase! Hoţii! 

Čadek clătină din cap. Țipătul ăsta putea să-l scoată 
la fel de justificat în fiecare seară, acolo, în localul ei. 

— Da, spuse el, e un caz interesant. Cineva a intrat pe 
fereastră. De aceea dă-mi voie să constat singur fapta. 

Dar abia făcuse un pas şi îl opri un strigăt atât de 
aspru şi răguşit, încât te puteai îndoi că ieşise din gâtlej 
omenesc. 

— Stai! 

Pe după uşa deschisă a dulapului apăru o mână cu 
un revolver automat, negru. 

În spatele lui Cadek trosni ceva. Mama Klouzanda se 
sprijinise cu toată greutatea de uşă, țipând îngrozită. În 
viața ei agitată văzuse arme gata de tragere, dar în 
propria-i casă şi în prezența unui polițist, încă niciodată! 

Cadek se opri; încruntă sprâncenele; era atent la tot 
ce se întâmpla, fără urmă de teamă. Sub aripa uşii 
deschise, grămada de boarfe ascundea picioarele unui 
bărbat, care se ghemuise acolo. Mâna ce ţine arma se 
răsucise forțat, dar ţintea sigur spre inspector. În uşa 
dulapului era o gaură de la un buton căzut şi în spatele 
ei lucea vag un ochi. 

— Vino-ţi în fire, Boček, spuse Čadek cu calm, şi ieşi 
afară. 

Nu se auzi niciun răspuns; doar un fel de rânjet scurt. 
Şi imediat după asta pistolul se ridică puţin: scăpără o 
scânteie în odaie şi se auzi detunătura; pocnetul scurt se 
sparse în zidărie, cu ecou înăbuşit. 

Cadek se aruncase la pământ, scoțând pistolul pe 
care-l purta la el; din tavan cădea tencuiala fărâmițată: 
făptaşul trăsese în tavan, iar mama Klouzanda țipa 
înspăimântată, cu vocea sugrumată. 

Uşa dulapului, primise parcă lovitura unui pumn, 
Cadek trase piedica pistolului. Strigătele femeii nu 
conteneau; dar cel ascuns trase şi a doua oară. Îi 
răspunse imediat împuşcătura lui Čadek, ţintită în 
boarfele răvăşite pe jos, dar glonţul porni pe întuneric -a 

doua împuşcătură a tâlharului spărsese becul. 

Atunci uşa de la dulap se deschise brusc şi apăru o 
siluetă greu de recunoscut în beznă. Cadek mai trase o 
dată în urma ei şi auzi cum se sfărâma un geam. Cu 
asta, scurta luptă atât de neaşteptată se încheie. 
Necunoscutul făcuse un salt prin fereastră, 
aruncându-se, ai fi zis, cu capul înainte. Căzuse pe o 
grămadă de gunoi moale, trăsese scara după el şi fugise. 

Cadek sări la fereastră şi mai trase după umbra lui 
încă de două ori. Apoi, se îndreptă pe pipăite spre uşă, o 
împinse pe mama Klouzanda în fața lui şi ieşi pe 
coridorul strâmt. 

CÂND DOCTORUL BARÂK sosi dimineața la birou, îl 
aşteptau veşti alarmante: 

— Inspectorul Čadek s-a duelat azi-noapte cu Boček, 
care a dispărut. S-au schimbat mai multe focuri de 
armă. Urmărirea e în toi. 

Când Cadek intră clătinându-se, Barâk examinase şi 
trecuse mai departe agenda notelor cotidiene, iar acum 
era ocupat până peste cap. 

— Mi-ajunge, icni inspectorul şi se prăbuşi într-un 
fotoliu. 

Slăbise în noaptea furtunoasă. Era în picioare din 
dimineața zilei anterioare şi evenimentele de peste 
noapte îl epuizaseră. 

— Am făcut şi imposibilul, spuse, şi totuşi tipul mi-a 
scăpat printre degete. Acum putem lăsa totul baltă! Nu 
cred să mai punem mâna pe el, are un avans serios. 

— Deci, nicio străinătate, Cadek, aşa-i? Îşi face de cap 
pe-aici, chiar sub nasul nostru... 

— Se pare; am avut prilejul să punem mâna pe el, dar 
m-am purtat ca un imbecil. 

Lăudându-se astfel, Cadek îşi privea îmbrăcămintea 
hărtănită şi murdară. 

— Mi-e o foame de lup şi o sete şi mai şi! zise el. Îmi 
faceți un mare serviciu, domnule doctor, dacă trimiteţi 
pe cineva să se repeadă să-mi aducă ceva mai consistent 
de mâncare. 

— Trebuie să te odihneşti. 

— O s-o fac şi pe-asta, spuse Čadek, cu o vioiciune 
voită. Sper că vă dați seama acum de importanța 
problemei. Să tragi în inspectorul de secție al pazei civice 
este nebunie curată; când l-oi prinde o să-şi plângă ziua 
când s-a născut! 

Acuma, la ora zece dimineața, Cadek îşi zicea că 
norocul lui s-a dus. Se plânse de legătura proastă, pe 
timp de noapte, între periferie şi poliție, că, din cauza 
asta, până să se apuce să cerceteze cu eficacitate zona 
aceea ticăloasă trecuse o veşnicie! 

— Acum pescuim acolo ca, toamna, în Trěboń! replică 
şeful de secție. 

— Numai că peştele cel mare a scăpat, răspunse 
Čadek, cu un gest vag. Departe însă nu poate fi; poate 
s-a ascuns la vreunul din bandiții lui. 

— Totul se cercetează, Čadek, fii pe pace! 

Doctorul Barâk adoptase un ton de parcă ar fi fost 
vorba de o afacere personală a inspectorului, nu de 
datoria lor comună. De fapt toată direcția considera 
cazul Jirka Bocek un conflict particular între tâlhar şi 
Cadek, care, în fond, purta vina acestei presupuneri. 

— Se spune că infractorul, la un moment dat, se 
împotmoleşte cu siguranță, domnule doctor. Nu credeți 
la fel? 

— Desigur. Sper să-l avem înainte de a-ți face bine 
somnul. 

— Vorbiți cu mine ca despre minunile Sfântului 
Nicolae; spuse îngândurat Cadek. Dar să zicem că n-o 
să-l avem. A fost un noroc straşnic că am dat de el. Ce 
vrea el să ia de-acolo? 

— Nu ţi-a spus?! 

— Pare de mirare, dar nu mi-a spus... zâmbi Cadek. 
De fapt nici nu l-am văzut cum trebuie... 

— Dar e sigur că el a fost, ce zici Cadek? 

— Vă rog... spuse Cadek. Aş putea să mă înşel? 
Niciunul dintre cei care roiesc pe la mama Klouzanda nu 
poartă armă; nu mai vorbesc de tragere, nimeni altul 
decât Boček nu se pricepe; numai la el ne putem gândi. 
Cu puţin înainte trecuse pe acolo Frâny. Toate astea 
trebuie să aibă o legătură, dacă nu, să intru eu la gherlă 
în locul lui Bocek! Grăsana aia bătrână mi-a vorbit întâi 
de un inel şi, când a văzut că nu-i iese pasienţa, a 
bălmăjit ceva despre nişte bani pe care i-ar avea Fróny la 
ea. Da, este vorba chiar de bani, dar de banii lui Bocek. 

— Crezi că îi ţinea la mama Klouzanda? 

— Undeva trebuia să-i țină; şi că era plin de bani, 
asta o ştim de mult cu toții. 

— După ce o să dormi bine, Čadek, o să raționezi şi 
mai clar. 

— Un raţionament pot emite imediat. Să zicem că 
Bocek îşi păstra într-adevăr câştigurile lui atât de 
cinstite la mama Klouzanda. Nimeni nu ar fi putut să-i 
impute ei ceva: declara banii drept propriul ei venit şi 
gata. Doar în situația de acum am interogat-o. 
Întrebarea este dacă este, ori nu, amestecată în treaba 
asta şi Fróny. 

— Crezi că ieri a vizitat-o pe marna Klouzanda numai 
ca să scoată bani pentru Jirka? 

— Asta e o idee! M-am gândit şi eu. Dar de ce, pe 
urmă, a mai pătruns el acolo prin infracțiune? 

— Ți-am mai spus o dată, Čadek, poate că nu a fost 
el. 

— Numai Jirka Boček are curajul să amenințe cu 
revolverul, domnule doctor, sau un alt delicvent a cărui 
afacere reprezintă o lovitură atât de grozavă, încât 
merită să se apere cu focuri de pistol. Dar nu cunosc un 
astfel de domn X şi, în orice caz, îmi pare foarte puțin 

verosimil. Ce lucru de mare importanţă ar fi căutat 
altcineva la mama Klouzanda? Ştim doar cine e; viața şi 
activitatea ei sunt bine cunoscute. Un răufăcător 
obişnuit, care-şi pregăteşte o scară furată cine ştie de 
unde, un om care să ştie bine rostul casei, nu poate fi 
decât unul din iubitele noastre cunoştinţe. Şi după câte 
îi ştiu pe acei tipi, niciunul n-ar merge înarmat la o 
asemenea ispravă, mai ales când există eventualitatea 
să-l prind eu asupra faptului; iar în acest caz, oricum ar 
renunța şi s-ar preda. Singur Bocek s-ar fi apărat cu 
atâta înverşunare. A mai sărit şi pe fereastră! Etajul nu 
este prea înalt, totuşi este un etaj; putea foarte bine să-şi 
rupă gâtul sau picioarele. Totuşi a riscat, gândiți-vă. 

— Atunci, eşti convins că ai suficiente dovezi spre a 
crede că a fost Jirka Boček în persoană? 

— Nu vi le-am descris? Şi acum ascultați ce-i mai 
important. Pot să jur că până ieri seara Fróny nu s-a 
întâlnit cu Jirka. Am fost foarte atent la toate mişcările 
ei, ca un diavol gelos. I-a făcut o vizită bătrânului Karta; 
asta-i tot ce ar putea avea vreo legătură cu cazul nostru. 
Şi atunci, cum a făcut Boček ca s-o trimită după bani? 

— Nu aştepta de la mine vreun răspuns, se eschivă 
doctorul Barâk. 

— Frâny este destul de nesăbuită ca să fie în stare să 
fure banii lui Jirka, reflectă Cadek, obosit. Mama 
Klouzanda cunoştea relaţiile dintre ei şi, deci, avea 
încredere în Frâny. 

— Dar spuneai că Fróny a luat-o pe un drum mai 
onorabil?! 

— Da, însă în felul ei. Vrea să se facă infirmieră. Şi 
asta costă parale; apoi din ceva trebuie să trăiască, nu? 
Şi dacă nu mai vrea să se prostitueze? Ştia de banii lui 
Jirka. Dar Jirka are şi el nevoie de bani; de aceea a venit 
în toiul nopții să şi-i ia. A întârziat însă; banii erau duşi. 

— Poţi să-ți verifici teoria? 

— O să încerc. Cu Fróny direct, se înțelege; nici nu e 
nevoie să avertizăm băncile, dându-le descrierea fetei. 
Fróny nu are niciun sfanț al ei, dar o să fie nevoită să 
facă ceva cumpărături, să-şi închirieze o locuință şi aşa 
mai departe. O să cadă singură în capcană şi atunci o 
s-o sucesc cum vreau eu. 

— Bine, Čadek, dar, dacă i-a luat pentru Boček? 

— Nu are nicio importanță, domnule doctor; Jirka o 
s-o caute oricum. Sper că îmi dați un om care să-i 
urmărească toate mişcările, nu? 

— Fii cu grijă. 

— M-am mai liniştit, oftă uşurat Cadek, repezindu-se 
la mâncarea sosită între timp. Mă gândesc la Bocek, că 
de acum înainte, după trădarea lui Karta, nu mai are 
încredere în nimeni. Asta l-a şi făcut să nu intre pe uşă 
la mama Klouzanda. A pătruns pe furiş în camera eci şi 
aştepta să apară şi ea sus. N-a avut suficientă răbdare şi 
s-a apucat să răscolească singur prin casă; chiar în 
momentul când l-am surprins. De aceea, s-ar putea să 
nu ştie nici astăzi că banii i-au fost suflați, dacă, 
într-adevăr, Frâny i-a făcut figura asta. O să mai 
cercetez o dată pe la mama Klouzanda... Şi acolo avem 
nevoie de un detectiv. 

— Bine, se resemnă Barâk. 

— Trimiteţi-l acolo pe Pobožný, îl sfătui Čadek. Să 
zicem mâine. Acolo întâmplările sunt încă proaspete. 
Boček o să ezite să recidiveze. Draboch ar putea s-o 
fileze pe Fróny. Amândoi sunt băieți isteți şi mă pot bizui 
pe ei. Cadek vorbea cu gura plină. lar eu, după ce mă 
odihnesc puțin, mă voi ocupa în continuare de 
rămăşiţele pământeşti ale lui Karta. Astăzi câinii pot 
adulmeca şi fără mine. 

După ultima îmbucătură, Cadek se muie brusc. Nu 


54 


ştia ce să facă, să se ducă la el acasă, sau să se întindă 
pe canapeaua din biroul său. Ademenit însă de un somn 
mai dulce, se hotări până la urmă să plece acasă. 

— Sper să nu mă aştepte nicio ilustrată, spuse el, 
despărțindu-se de şeful său, ultima m-a scos din sărite! 

Acasă se învioră cu o baie fierbinte şi un duş rece şi 
apoi dormi dus până seara. De cum se întunecă, era 
iarăşi la secție. Şeful, din nou de serviciu, îi înşelă 
speranțele nemărturisite. Nici urmă de tâlharul care a 
tras în becul de la mama Klouzanda. 

— Ne-a jucat pe degete, oftă Cadek. 

Nu putea reproşa nimănui nimic, doar sie însuşi. 
Aparatul polițienesc era în alertă. Detectivii, Draboch şi 
Pobožný, nu mai puteau satisface şi alte misiuni, erau 
cu totul la dispoziția lui Cadek. În sectorul cinci, câinii 
nu avuseseră niciun succes în ziua aceea. În cursul zilei, 
mama Klouzanda trecuse pe la registratură să ceară 
daune pentru geamul spart. Comisia de anchetă o 
reținuse până spre seară, aşa că nu mai avusese când să 
se odihnească. Fr6ny dormise într-un hotel ieftin. 

Cadek cină în oraş, apoi să duse să se culce. 
Dis-de-dimineaţă era iar în picioare, vioi ca păstrăvul în 
apă. 

— Mergem pe teren, îl chemă el pe însoțitor. 

Munciră din greu, până la prânz. Cadek începuse să 
dea impresia unui încăpățânat fără leac. La prânz 
trecură pe la mama Klouzanda. Cârciumăreasa nu gătea 
niciodată pentru prânz, nu îndrăzni însă să refuze 
comanda inspectorului şi pregăti o mâncare mizerabilă 
la gust. Însoţitorul îşi aruncă portia la câini, dar nici ei 
nu se atinseră de ea. Iar Čadek, în loc de masă de prânz, 
o descusu pe mama Klouzanda. 

Întâmplarea din ajun o speriase cu adevărat. În ceea 
ce o privea pe Fróny, matroana susținea că îi lăsase ei 

banii în păstrare. Pentru moment, inspectorul trebuia să 
înghită minciuna; după-amiază sosise o notă, din care 
reieşea că pe Frâny o căutase la hotel un bărbat. După 
descriere, Cadek înţelese uşor că era vorba de chelnerul 
Jindra. 

„E clar, gândi Cadek, Jindra s-a dus s-o certe pe 
Fróny pentru faptul că îşi ţinuse banii la stăpâna lui. 
Cârciuma fusese percheziționată imediat după raportul 
de dimineaţă... Las” să vedem ce are de spus fata...” 

Čadek nu credea că Fróny ar fi putut economisi ceva. 
Cheltuia cu nechibzuință până la ultimul ban câştigat 
cu trupul ei. Nu plătise nici până astăzi chiria acolo 
unde locuise înainte de spitalizare. Bineînțeles că nu a 
mai dat pe la vechea ei casă. 

Jindra fusese nevoit să o aştepte la hotel. După 
informaţiile lui  Draboch, Fr6ny alergase toată 
după-amiaza după o nouă locuinţă. În cele din urmă, 
găsi ce căuta şi plăti un acont. Draboch se vânturase pe 
acolo după plecarea ei, lamentându-se că i-a scăpat 
ocazia printre degete, că şi lui i-ar fi convenit 
apartamentul, că îi plăcuse teribil. De fapt nici nu 
exagera prea mult; locuinţa era frumos aranjată, dar şi 
destul de scumpă. 

Cadek primi acest raport în dimineața următoare, 
când se pregătea pentru o nouă expediţie la periferie. 

— Ei, comedie! exclamă el. Trebuie să o vizităm 
neîntârziat pe Fróny. 

Ascultă cu satisfacție cum Fróny, cu o seară mai 
înainte, petrecuse aproape două ore într-un restaurant 
bun, însoțită de un domn zvelt şi elegant. Era vorba de 
doctorul Chrudimsky, căruia i se vorbise de bătrânul 
Karta... Draboch predă chitanța pentru două sute de 
grame de vin, pe care fusese nevoit să-l consume la o 
masă vecină. Auzise că Fr6ny vorbea cu doctorul şi 

despre cursurile pentru infirmiere. Doctorul se purtase 
foarte amabil. 

— Un om de aur! îl lăudă Cadek, care nu se mai 
supără prea rău că brigada pusă în urmărirea lui Jirka 
Boček nu obținuse până acum nici cei mai mic succes. 

Draboch propuse să schimbe obiectivul cu Pobozny, 
ca să nu trezească bănuielile domnişoarei Fróny. Čadek 
aprobă. 

Şeful de secție urmărea toate noutăţile. Începuse să-l 
pasioneze. Îi promise lui Čadek că Pobožný va fi 
schimbat alternativ, pentru derutare, cu încă un 
detectiv, bineînțeles cu niciunul dintre cei pe care Frâny 
să-i mai fi întâlnit. Până acum, socotind timpul de la 
ieşirea din spital, ducea o viață cuminte. „Dacă doctorul 
Chrudimský nu şi-ar mai îndeplini rolul cât va fi 
necesar, Fróny s-ar arunca din nou în mocirla din care 
cu greu ieşise”, îşi zicea Cadek. 

În dimineața aceea, însoțitorul ducea preocupat de 
curea trei câini de mărimi şi înfățişări diferite, mereu 
gata-gata să se încaiere între ei. 

— Cu ceilalți niciun hocus-pocus de-al dumitale nu 
mai avea vreo şansă, îi explica el lui Cadek; derbedeii 
s-au obişnuit şi cred că terenul ăsta e loc de joacă 
pentru ci. Să încercăm şi cu ăştia. 

Corciturile mici, prea puţin dresate, începură să se 
comporte cu totul altfel decât dulăii de rasă. Întâi de 
toate, manifestau o curiozitate vie pentru orice cratiţă 
veche, mirosind-o pe toate părțile, ca până la urmă să 
ridice piciorul dinapoi chiar peste ea. Cu boturile în 
pământ, potăile adulmecau întruna, manifestându-şi 
dorința să caute tot mai departe. Speriară caprele ce 
păşteau ici-colo şi scurmară cu energie un morman de 
cenuşă de se stârni un nor înecăcios. Unul din ei muşca 
tot timpul ciufuri de iarbă. 

— Buni elevi! îi lăudă Čadek interesat. Să înălțăm 
slavă cerului că n-au luat-o încă la sănătoasa! 

Unul dintre câini reuşi să scoată un ciolan dintr-o 
uriaşă grămadă de gunoi. Se culcă pe el, mârâind la 
ceilalți, începu să-l roadă şi nimeni nu-l mai putu urni 
de lângă prada lui. Îl lăsară în plata Domnului şi o luară 
în direcția văii năpădite de ierburi, acolo unde terenul 
cobora puțin şi vedeai nişte gropi, în care puteai sări 
foarte uşor. Pe marginile lor proeminente se prinsese 
verdeața, dar înăuntru lucea argila gălbui-maronie. 

Aici, cei doi câini se opriră, apoi ațâțați începură să 
alerge de jur-împrejur cu boturile în pământ. În sfârşit 
porniră în salturi până în vale şi dispărură. Cadek şi 
însoţitorul le auzeau lătratul puternic şi furios, dar cum 
îl ajunseră din urmă câinii tăcură. Amândoi scurmau 
excitați într-o groapă adâncă poate de un metru şi 
jumătate. 

Čadek cobori încă puţin şi însoţitorul îl urmă. 

— Simt ei ceva, spuse însoțţitorul. 

— Lasă-i să sape, răspunse Cadek şi veni mai 
aproape, urmat de dresor. 

Câinii se înverşunau într-o groapă adâncă, se 
cufundau în ea pe jumătate, apoi săreau afară şi îşi 
scuturau cu strănuturi comice botul plin de argila 
umedă, ca să se arunce iarăşi neliniştiți în groapă. 

Čadek ceru însoțitorului să îndepărteze câinii, când i 
se păru că interesul patrupedelor nu scade. 

— Un loc foarte potrivit, adăugă el. Să încercăm să 
săpăm singuri, mai temeinic. 

Dresorul, un om solid, abia reuşi să stăpânească 
animalele aţâţate. Čadek se uită atent jur-împrejur, să 
rețină bine locul; apoi se îndepărtară amândoi. 

— Sper că nu trebuie să asist în continuare, zise 
însoțitorul prost dispus. 

— M-ar bucura sincer să mă despart de dumneata 
definitiv, spuse Cadek, glumind amical. Nu eşti un 
tovarăş prea vesel! Dar nu pleca încă; şi nu da drumul 
câinilor. Mă întorc într-o oră. 

Apoi se îndreptă grăbit spre oraş, să solicite ajutorul 
amploiaţilor comunali. Calculase bine timpul. În mai 
puţin de o oră intra pe maidan o camionetă însemnată 
cu cruce neagră. Odată cu Cadek, coborâră din ea, pe 
lângă şofer alți doi bărbaţi. Se opriră la o sută de metri 
de locul unde câinii manifestaseră un interes deosebit. 

— Câte pregătiri, mormăi însoțţitorul, când grupul lui 
Čadek se apropie de el. Şi până la urmă o să daţi de un 
şobolan mort. 

— În cel mai rău caz, oamenii se vor întoarce înapoi, 
răspunse Cadek simplu. 

Câinii începură să latre îngrozitor şi însoţitorul fu 
nevoit să-i stăpânească la oarecare distanță. Cadek şi 
cei doi bărbați dispărură în vale. Oamenii luaseră cu ei 
lopeţi şi târnăcoape. 

— Aici, le arătă Cadek, şi cu grijă! 

Stătea în picioare, foarte concentrat; în aparență 
părea liniştit, dar era stăpânit de emoție. 

Nu săpară mai mult de cinci minute. 

— Ia, uitați-vă, spuse unul dintre bărbați. 

Un colț al târnăcopului agățase o bucată de pânză 
murdară. Omul trase cu grijă de pânza care fusese 
cândva albă; un capăt al ei se ținea tare în pământ. 

Cadek se apropie. În groapă nu se vedea încă nimic. 
La fund, groapa avea o culoare mai întunecată, 
pământul era mai ud şi foarte moale. 

— Luaţi lopeţile, ordonă Čadek, şi îndepărtați 
pământul cu atenţie. Pânza asta o fi fost o față de masă, 
sau ce? 

Cadek îşi roti privirile: Nu se vedea nimeni străin prin 

apropiere. 

— Hai, îi îndemnă el pe săpători, dați bătaie, băieți! 

Lopata, mânuită cu grijă, se lovi de un obstacol. Nu 
putea fi o piatră, fiindcă obstacolul nu era tare. Îl ocoliră, 
curățind pământul pe margini: în presupusa față de 
masă era înfăşurat ceva lung. 

— Uitaţi-vă! exclamă înăbuşit unul dintre bărbați. 
Aici e o mână... N-am vrut... Cred că l-am... dar e deja... 

— Nu-i nimic, îl linişti Cadek. 

Peste puţin, însoțitorul îl văzu pe inspector reapărând 
şi pornind spre el. Apoi, când ajunse lângă el, îl auzi: 

— Poți să pleci cu câinii ăştia grozavi, am găsit ce 
căutam. Dă-le fiecăruia câte o bucată de zahăr! 

— Ai găsit cadavrul? 

— Da; cadavrul hoțului Karta, înfăşurat într-un 
cearşaf. Statură mică, exact ca a lui; dar, din păcate, a 
intrat în descompunere; destul de neplăcut pentru 
medicul legist. lartă-mă, sunt grăbit. 

Inspectorul Čadek sculă în picioare toată secţia cu 
noutatea adusă. Le demonstrase tuturor că procedeul 
lui fusese bun. Şeful de secție, Barâk, îi răspunse la 
telefon cu evidentă enervare: 

— Nu ţi-am spus şi eu de la bun început că trebuie să 
acorzi cazului toată atenţia, Čadek? Nu ţi-am spus?! 

— Da, răspunse Cadek glacial, dar trebuie să formați, 
cât se poate de repede, o comisie, domnule doctor. 
Maşina pentru transportul mortului o am aici. 

Acum era datoria altora să se grăbească. Cadek se sui 
lângă şofer şi discută liniştit cu el, interesându-se de 
familie şi cum o duce cu viața. 

VI 


— PROCESUL-VERBAL ÎL SCRIU şi-l iscălesc chiar 
azi, îi spuse inspectorul doctorului Barâk, care sosise cu 
celelalte oficialități într-un automobil mare. Acum m-aş 
duce să-i fac o vizită Fronyei. 

— Faci totul cu o viteză de neînchipuit, se miră şeful. 

— Fac şi eu ce pot, răspunse Cadek cu un gest 
nedefinit. 

În timp ce se grăbea spre stația de tramvai, avea încă 
în fața ochilor cadavrul dezgropat. 

Ştia pe dinafară adresa nouă a lui Frâny. După ultima 
informație, Fróny se abătuse pe la casa de depuneri şi 
ridicase o sumă. Cadek mergea aproape la sigur, şi avu 
norocul să o găsească pe fată acasă. 

— Odihneşte-te, îi şopti el, lui Pobožný, care se 
plictisea de moarte în fața casei. Poate că aici desființez 
paza definitiv. Nimic nou? 

— Mai nimic, răspunse detectivul. Chrudimsky a 
trecut să vadă casa, probabil la invitația Frânyei. A venit 
cu un buchet de flori. 

— Doctorul Chrudimsky o să primească o nouă 
diplomă de merit, glumi Cadek şi intră în clădire. 

Nu luă liftul, urcă încet pe scări. Casa era frumoasă şi 
modernă. Mezaninul era ocupat de birourile modeste ale 
unor ateliere cino-fotografice şi a altor câteva societăți, 
printre care şi una de împrumuturi cu ipotecă. Mai sus, 
etajele cuprindeau apartamente măricele, decomandate. 

Câteva erau amenajate la fel cu cel ales de Frâny. 
Niciunul din chiriaşii acestei case ca un palat nu era 
familist, iar administratorul, care locuia la mansardă, 
un om ce-şi purta uniforma ocupaţiei sale. După felul 
cum se manifestase gustul Frânyei, Čadek se gândi că 
transformarea ei în bine nu era încă pe deplin realizată 
şi că doctorul Chrudimsky mai avea mult de lucru. 
Frâny împărțea acest apartament mare cu un mic 
fabricant de pilule hormonale şi cu reprezentantul cam 
suspect al unei firme livrând hârtie şi peliculă 
cino-fotografice;  Antreul, baia şi toaleta erau 
dependințele comune. 

Pentru Frâny, se apăsa pe butonul soneriei de trei ori, 
după cum anunţa cartea de vizită de la uşă. Frâny veni 
să deschidă îmbrăcată într-un capot nou, bine croit şi 
plăcut la culoare. 

— la te uită! se minună ea. 

— Pot intra? întrebă Cadek amabil. 

— Hai, intră, îl invită fata. 

Cadek examină cu coada ochiului cum îşi aranjase 
Fr6ny camera. Notă măsuța pentru radio şi că încăperea 
avea încălzire centrală. Dacă nu ar fi ştiut de la 
informatorii săi cât e chiria, ar fi calculat-o singur cu o 
minimă aproximație. 

Frâny se aşeză obosită pe canapea. 

— Când te văd, moşulică, imediat mă simt iar 
vulgară. N-ai vrea să rupi relaţiile cu mine pentru 
totdeauna? 

— Sigur că da, răspunse Cadek cu tărie, dar asta 
depinde mai întâi de toate de tine Frâny. 

— Atunci ar fi cazul să nu ne mai tutuim, ce crezi? 

— Şi la acest punct vom ajunge noi odată şi odată, 
Frâny. Cine ştie dacă peste un timp nu-mi voi scoate 
pălăria în fața ta? 

Fața obraznică a fetei se împurpură: Ar fi fost un gest 
necunoscut pentru Frâny din partea inspectorului. 

— Tot ce se poate, moşulică, răspunse ea cu 
obrăznicie ostentativă, dar până una-alta nu te mai 
amesteca în treburile mele. Poate cu altă ocazie, dacă o 
să mai aterizezi la mine, o să te aşez lângă maharajahul 
Malaieziei şi atunci n-ai să mai ştii cum să te descurci cu 
ceaşca de ceai. Astăzi n-am de gând să te tratez nici 
măcar cu un pahar de apă. Hai, dă-i drumul, ce vânt te 
aduce pe-aici? 

— Ce-i asta? întrebă Cadek, întinzând mâna spre o 
tipăritură aflată pe măsuţă. 

— Jos laba! 

Era prospectul unei fabrici de automobile... 

— Fróny, zise Čadek cu o expresie plină de îndoială, 
tu ai primit o moştenire! 

Fata râse cu aceeaşi impertinență. 

— Ba bine că nu! De la un miner, din Otava auriferă, 
moşulică. Mai bine lasă curiozitatea de-o parte, vrei? 

— Nu te sui pe şapte cai, Frâny! Pentru mine ar fi 
într-adevăr o bucurie să-ți cumperi maşină. Te 
pomeneşti că într-o zi mă inviţi la o plimbare. 

— Doar dacă o să-mi cumpăr maşină mortuară, 
replică prompt Frâny. 

Cadek clătină din cap, indulgent. 

— Dacă tot e să vorbim de înmormântări, Frâny, uite 
că eu chiar acuma vin de la una. 

— Aha! Cine-a mai murit şi de ce? 

— De boala fierului; l-a găurit ceva pe bietul om. 
Precis nu se ştie ce; poate un cuțit, poate un glonte... 
înţelegi? Mâna lui Jirka... 

Frâny deschise o clipă gura fardată, dar strânse 
îndată buzele şi nu răspunse nimic. 

— Ai înțeles că l-am găsit pe Karta? 

— Dacă spui dumneata... şi făcu un anumit efort ca 
să pară calmă. Şi te-ai obosit până aici ca să-mi 
comunici asta? 

— Da. Frâny, Jirka este presupusul criminal şi 
oricine l-ar ascunde ar comite o mare greşeală. Ar putea, 
de exemplu, să-şi încheie cariera de infirmieră. 

FrOny, se ridică furioasă. Obrajii îi ardeau ca para 
focului. 

— Sunt trei ani de când l-am văzut pe Jirka ultima 
oară, moşule. Ba chiar mai mult, aproape trei ani şi 
jumătate. 

— Bine, bine... 

— Şi ţi-am mai spus că nu mai vreau să am de-a face 
cu el în vecii-vecilor! 

— Ce te faci dacă te necăjeşte cumva? 

— Nici umbra lui nu a trecut pe lângă casa mea! 

— Totuşi i-ai suflat banii din mâna mamei 
Klouzanda, FrOny. 

Frâny amuţi; privi la Čadek cu atâta furie, de-ai fi 
crezut că acum se şi repede la el. Apoi zâmbi ironic şi se 
îndreptă spre măsuță cu paşi de pisică, deschise 
sertarul şi scoase cu violenţă trei carnete subțiri — unul 
roşu, altul verde şi ultimul cafeniu -— şi le trânti sub ochii 
lui Cadek. 

— Pe astea le-am luat eu de la mama! se răsti ea. Hai, 
holbează-te! 

— Nu-i o surpriză pentru mine, răspunse rece Cadek. 
Cât fac în total? 

Luă calm carnetele şi le răsfoi. Fróny ridică mâinile, 
ca şi cum ar fi vrut să-l împiedice, dar se răzgândi. 
Cadek se edifică repede. Era un total de o sută douăzeci 
de mii... 

— Ce zici, ai cui sunt banii ăştia? 

— Ai lui Jirka, răspunse Cadek fără să şovăie. 

Numele depunătorilor a fost bineînţeles inventat. 

— Ba sunt chiar ai mei! Totdeauna au fost ai mei! Ce 
ştii tu cum mi-am dus de nas clienții?! Uite-aşa — şi 
Frâny luă unul din carnete şi îl deschise sub nasul lui 
Čadek: - Iubitule, ce pui azi în puşculița fetiţei tale? Ei, 
haide-haide, dai cât poţi! Ai pus ceva?! Oho! Mulţumesc, 
iubitule. 

— Se vede că erai o fată teribil de isteață, Fróny. 

— Până la şaizeci de ani o să plac bărbaţilor! şi-i făcu 
cu ochiul lui Cadek, 

— Deci, trebuie să mă mai păzesc de tine încă vreo 
unsprezece ani, sau nu mult mai mult, surâse Cadek 
binevoitor. Văd că ai început să suceşti capetele 
bărbaţilor de la patru ani. 

— Ce, eşti nebun?! 

— Poate, tu, Fr6ny... Uite, prima sută de coroane a 
fost înscrisă pe carnetul ăsta acum cincisprezece ani. 

— Să văd! 

— Crede-mă; scrie negru pe alb. Pariez că pe atunci 
erai o mică sâsâită: „lubitule, se pui tu fetisei tale în 
pusculisă?” şi Cadek se plesni peste genunchi cu 
carnetele, uitându-se înveselit la Fróny. 

— Aşa! Eram o sâsâită!... se răsti Frâny, cu mâinile în 
şold. 

— Uşurel, Frâny, nu căuta să-mi muţi gândurile... 
Nici de la părinți n-ai fi putut avea asemenea sumă. Dar 
Jirka a dus-o întotdeauna bine; cheltuia mult şi mă mir 
cum de-a economisit atâția bani. Oricum, tu l-ai furat. 

— Lasă balivernele! 

— Tu să laşi balivernele!... S-ar putea ca Jirka să-ți 
ceară banii. Nu cred să-i convină că vrei să-ți plăteşti cu 
ei cursul de infirmiere şi doreşti să-ți cumperi o 
maşinuţă. Într-un fel, e treaba ta, şi descurcă-te cu el 
cum crezi. Dar trebuie să recunoşti că ţi i-aş putea 

confisca imediat. 

— Ha! Ha! Ha! 

— Uşurel! spuse iarăşi Čadek, cu amabilitate, dar 
pregătit să-i respingă atacul, dacă fata s-ar repezi la el. 
Poate că n-am s-o fac, totuşi. Banii provin din furturi; 
văd însă că nici nu-ți trece prin cap să-i dai înapoi lui 
Jirka şi, uite, chiar eu îţi interzic să-i restitui. 

— Hm!? mormăi Frâny, învârtindu-se prin odaie ca 
să-şi ascundă neliniştea şi nedumerirea. 

— Ştii, Frâny, sunt un om bun din fire. Te sfătuiesc să 
păstrezi secretul depunerilor, dându-ți carnetele în 
păstrare la o instituție bancară. Taxa nu este mare şi te 
păzeşte de pericol: s-ar putea ca Jirka să te strângă de 
gât într-o zi pentru banii ăştia. Eu ţi-i las, numai vezi, 
foloseşte-i cumpătat; şi va mai trebui să-mi promiți ceva, 
în schimb. 

— Numai să nu-mi dai vreun ordin prea greu de 
executat. 

— Ce, te simți sub amenințarea ordinelor 
zdrobitoare? Convorbirea noastră e amicală, nu ordon 
nimic. Doar, aşa, poate o amenințare atâtica. Şi Čadek 
îşi însoți cuvintele cu gestul glumeț. 

— Ce adică? Ce amenințare? 

— Să-mi spui cinstit tot ce vei afla despre Jirka sau ce 
ştii deja. Asta-i condiția de bază a amiciției noastre. 

— Până acum nu ştiu absolut nimic, jur pe Sfânta 
Fecioară! 

— Bine, bine, te cred, dar n-o să te slăbim din ochi, 
să-ți intre bine în cap! Cu primul prilej o să ni-l torni pe 
Jirka, fără subterfugii! 

Čadek i se adresă atât de categoric, convins că până 
acum a dăscălit-o suficient pe Fróny. 

Fróny tăcu. Şi probabil i se umeziseră ochii de emoție 
şi furie comprimată, fiindcă întoarse capul. 

— Dacă te dibuiam cumva că joci necinstit, Frâny, 
continuă el calm, o să-ți luăm banii rămaşi, iar pentru 
cei cheltuiţi vei face un mic drum până la puşcărie. Eu 
pot să te laud, cu anumite rezerve, pentru ideea de a 
folosi aceşti bani în lupta pentru o existență cinstită. 
Sper că înţelegi cum stau lucrurile. Închid ochii şi ştiu 
de ce. Baţi palma cu mine, Fróny? 

Fata îi întinse şovăitor mâna, dar i-o întinse. Cedarea 
ei la un asemenea pact era dictat de existenţa doctorului 
Chrudimsky. Cadek ştia asta atât de bine, de parcă i-ar 
fi văzut scrisă în frunte parafa medicului. 

— Cumpără-ţi o cutiuţă vorbitoare, să mai afli şi tu ce 
se întâmplă pe lume, adăugă inspectorul, şi dacă te-ai 
grăbit să-ți comanzi maşinuța, ducă-se pe pustii!... 
lasă-te mai bine păgubaşă! Bagă de seamă: îmbracă-te 
modest, niciun lux inutil! Urmează cursurile cu 
seriozitate! Eu o să te urmăresc de la distanță, şi dacă 
n-o să-mi placă ceva, o să intervin, poți fi sigură. Şi, încă 
ceva, Frâny: în ziua când n-o să te mai tutuiesc, tu însăți 
o să-mi ceri ce-ţi cer eu acum. 

Şi Čadek plecă cu gândul de a renunţa la prezența 
detectivului din preajma Frânyei, bazându-se pe 
impresia lăsată de convorbirea avută, pe factorul 
psihologic... În ziua aceea toate merseseră strună. 
Mulţumit, inspectorul se hotărî să-l caute şi pe doctorul 
Chrudimský. Îşi permise un intermezzo la un 
restaurant. Medicii-legişti lucrau probabil cu zel. Cadek 
spera să poată citi procesele-verbale când se va întoarce 
la secţie. 

Pe doctorul Chrudimsky îl prinse în clipa în care se 
pregătea de vizită, aşa că nu-l putu reține prea mult. Îi 
spuse că fusese găsit cadavrul lui Karta şi-l informă 
asupra vizitei la Fróny. 

— Nu forțați lucrurile, îl îndemnă tânărul doctor; o 

nouă convorbire cu Fróny face parte din programul 
vizitelor mele medicale. Fata este unul din pacienții mei 
importanți. 

— Cât se poate de just, aprobă Cadek, mai ales din 
punctul de vedere al medicului. Se vede că nu sunteți un 
profesionist oarecare. 

Doctorul Chrudimsky făcu un gest nedefinit. 

— Sunt şi mici contradicții, spuse el, pe care trebuie 
să le rezolv. E vorba de logodnica mea. Este fiica 
medicului primar. Chiar ieri am discutat împreună data 
nunții. Nu cred că s-ar putea face în secret, iar căsătoria 
mea ar azvârli-o iarăşi pe Fróny în clocotul iadului. 

Cadek se scărpină în cap. 

— Te ameninţă însurătoarea, doctore? Pe curând? 

— Foarte curând. Am pretextat eu când una, când 
alta, şi nu fiindcă mi-ar displace să mă însor, 
dimpotrivă... Dar, bineînțeles, adevăratul motiv ezit să-l 
împărtăşesc logodnicei mele sau părinților ei. 

Nu era nevoie să-i dea prea multe explicaţii lui Cadek, 
dar acesta se cam mira că doctorul îşi lua acum mult 
mai în serios rolul său față de cazul Fróny. Înţelese, 
însă, când doctorul continuă: 

— Pe cuvântul meu, inspectore, când eşti în 
compania Frânyei, trebuie să-ți reaminteşti mereu 
motivul care te aduce la ea. Altfel, te expui să uiţi cu 
uşurinţă. 

— Eu nu, spuse Cadek, eu nu pot să-mi uit rolul 
pentru nimic în lume. 

— Depinde, fără îndoială, de atitudinea ei sufletească 
față de dumneata, sau față de mine. Frâny e gingaşă şi 
cinstită în fond, spun asta fără nicio exagerare. Îmi pare 
rău de încrederea ei în mine... 

— Vom vedea, vom vedea... şi Cadek clătină din cap. 

— Gândiţi-vă, am ajuns să-i strâng mâna pe sub 


68 


masă! 

— Dragostea face minuni, adăugă Cadek, fără alte 
comentarii. 

— Ea a interpretat gestul în felul ei, şi tocmai asta 
regret. Tot ce simt pentru ea este o nemărginită 
compasiune şi dorința de a o ajuta. 

Doctorul Chrudimsky se uită cu sinceritate la Cadek, 
care se întristase. 

— Eu nu aş pleda pentru un asemenea sentiment, 
doctore; nu aş exagera atât de mult. Ar fi fost mult mai 
bine dacă se îndrăgostea de mine. La un moment dat ai 
să-ți pierzi controlul şi ai s-o săruți, iar ghinionul ăsta o 
să-l ai fără discuție! 

Doctorul Chrudimsky izbucni în râs, îi mulțumi 
celibatarului cu experiență, care-l punea în gardă, şi se 
despărți de el, asigurându-l că va fi foarte atent la 
evoluția relaţiilor sale puţin obişnuite cu Frâny. Cât 
despre inspector, pantofii săi numărul patruzeci şi cinci 
îl conduseră direct la secție. 

— În sfârşit ai apărut! îl primi şeful, râzând amuzat. 

Cadek îl privi nedumerit şi întrebă: 

— Ei comedie, m-am mânjit cu ceva, unde? 

— În sectorul cinci, răspunse doctorul Barâk, fără să 
mai râdă, ba chiar fulgerându-l pe inspector cu privirea. 

— S-a întâmplat ceva? se încruntă Cadek. Din vina 
mea? 

— Asta, nu. Linişteşte-te. Dar niciodată n-am râs ca 
azi! fiindcă noi, Cadek, suntem în stare să râdem de 
lucruri care i-ar îngrozi pe alți oameni, să li se facă părul 
măciucă. 

— Mi-au rămas doar câteva fire de păr, dar le simt 
cum încep să se ridice, replică inspectorul. Spuneți 
repede, ce s-a întâmplat? 

— Ai idee pe cine l-ai deshumat astăzi prin hârtoapele 


69 


din sectorul cinci? 

— Pe stârpitura de Karta, răspunse Cadek cu o 
uşoară ezitare. 

— Nu. Un... — şi Doctor Barák izbucni în hohote de râs 
— „un chinez! Un chinez autentic, unul din fiii 
„împărăției cereşti”. Un chinez-chinez, cu coada bine 
împletită! 


70 


VII 


CADEK SE REPEZI ca un uliu asupra 
procesului-verbal întocmit de medicul legist. Groaznic! 
Numai la un chinez nu se aştepta! Dacă domnii de la 
autopsie nu-şi pierduseră mințile, era într-adevăr vorba 
de un chinez. 

În procesul-verbal se  menţionau rezultatele 
măsurătorii craniene şi diverse caracteristici specifice 
rasei mongole extrem răsăritene. Inspectorul de secție, 
care se aştepta să-l găsească pe Karta, pe nimeni 
altcineva, s-a putut înşela prin dificila identificare a 
cadavrului în stare de descompunere, pe când ochiul 
expert al specialistului nu putea greşi. 

Totuşi, pentru şi mai multă siguranță, a fost chemat 
încă un specialist, mai notoriu. Medicii au desfăcut cu 
grijă coada împletită de pe capul victimei. Nu găsiră 
niciun indiciu că ar fi fost trimis pe lumea cealaltă cu 
forța, iar data morții corespundea aproximativ cu data 
morții lui Karta. 

Când Čadek ridică privirea de pe procesul-verbal, 
avea fruntea udă de transpiratție. 

— Trebuie să-l văd şi eu, spuse el preocupat. 

Doctorul Barák privi compătimitor în urma lui. Şi-l 
închipuia foarte bine cum va goni într-acolo. 
Într-adevăr, Čadek nu se opri până nu ajunse la masa de 
marmoră, pe care era întins cadavrul dezvelit. 

— Doamne, Dumnezeule, oftă Čadek, chinez e! Unde 

s-a dus domnul doctor? 

— La o gustare, răspunse subalternul aflat acolo. 

Oricum, cadavrul nu semăna deloc la corp cu un 
european, în speță cu hoțul Karta. Fața era desfigurată 
prin descompunere şi, cu toată marea cantitate de 
dezinfectant folosită, mirosul de putrefacție nu fusese 
înlăturat. 

Cadek se răsuci pe călcâie şi fugi afară. Ştia unde îşi 
lua gustarea medicul-legist care se ocupa cu treaba asta 
urâtă: îl găsi repede. 

— Aha, spuse medicul, mestecând cu poftă, 
dumneata eşti nefericitul! 

Cadek aruncă distrat pălăria pe masă. 

— Aţi găsit asupra omului vreo legitimație? 

— Nu, răspunse doctorul, doar nişte  fleacuri 
chinezeşti. Le-am pus unde trebuie; sunt trecute în 
procesul-verbal. 

— Nu l-am citit până la capăt, recunoscu Cadek. 

— Regretabil, prietene. Ştii măcar în ce era înfăşurat 
cadavrul? 

— Într-un cearceaf, sau într-o față de masă. 

— Şi asta figurează în procesul-verbal, spuse doctorul 
cu reproş. Nici vorbă de față de masă, ori cearceaf. Este o 
specifică pânză folosită în ritualul chinez, pânza în care, 
cum a precizat colegul Simka, se înfăşoară morții pentru 
a fi înmormântați. Fleacurile pe care le-am găsit lângă el 
nu sunt chiar fleacuri, ci tot obiecte rituale, ce se pun în 
mormântul adepților lui Confucius. 

— Vă rog, spuse Cadek vădit încurcat, ce mai avea la 
el? 

Doctorul ridică din umeri şi atacă altă prăjitură. 

— Hârtii cu scriere chineză, spuse el; o mică statuetă 
a lui Buddha, trei mici lampioane, un lănţişor de staniol 
auriu şi alte câteva lucruşoare. Cercetează-le! 

— Se va putea stabili identitatea? 

— Vai de mine, sper că da. Ce, parcă identificarea e 
treaba medicilor? 

— Am impresia că ştiu cine-i omul, spuse Cadek. 

Mulțumi, îşi luă pălăria şi o luă la fugă. O 
înmormântare chinezească cu tot dichisul, la periferie! 
Nu-i venea să creadă... 

Micile obiecte ce însoțeau mortul le cercetă în treacăt. 
Toate erau într-o stare degradată, scrierea, şi aşa 
ininteligibilă profanilor, nu se putea distinge pe hârtia 
putrezită, murdară şi ruptă. Nu prezentau de fapt nicio 
importanță pentru poliție, fiind desigur o rugăciune în 
limba chineză. 

Doctorul Barâk îl vizită pe inspector şi rămase câteva 
clipe privind, cu mâinile la spate, peste umărul lui 
Cadek. Când acesta se întoarse, avu un gest de om luat 
prin surprindere. 

— O să lăsăm toate astea în grija dumitale, Cadek i se 
adresă şeful; desigur că trebuie să-l identifici şi pe 
nefericitul de față, dacă tot l-ai dezgropat. 

— O să compensăm eşecul, răspunse Cadek, voi afla 
repede că nefericitul de-aici nu a trăit şi nici nu a murit 
în China, ci la noi. Şi iarăşi ne întoarcem la sectorul 
cinci! 

— Hm, făcu doctorul Barák, mutându-şi greutatea de 
pe vârfurile picioarelor pe călcâie. Câţi chinezi s-au 
aşezat la noi, Cadek? 

— Puţini. Nici nu am nevoie să le cercetez evidenţa. 
Ce spune procesul-verbal despre moartea acestuia? 

— Că poate fi naturală, sau, eventual, urmarea 
otrăvirii. La prima analiză nu s-a găsit în corp nicio 
urmă simptomatică de otravă. Dar se cercetează mai 
minuțios în laborator. 

— Să telefonăm chiar acum, se grăbi cu energie 

Cadek. 

Răspunsul pe care-l primi prin telefon era că 
cercetarea se apropia de sfârşit şi că deocamdată toate 
reacțiile la otrăvuri erau negative. Rezultatul va fi 
probabil — moarte naturală. 

— Şi înmormântare nenaturală, spuse apăsat Cadek, 
lăsând jos receptorul. 

Calmându-se, începu să citească atent 
procesul-verbal. Vârsta celui mort se putea determina 
doar cu aproximaţie, din cauza descompunerii avansate: 
între cincizeci şi şaptezeci de ani, se aprecia în 
procesul-verbal. Cadek observă că vârsta coincide 
perfect... 

— Cu ce? întrebă surprins doctorul Barâk. 

— Cu cel mai simplu şi în acelaşi timp cel mai curios 
lucru, spuse Čadek. Într-una din căsuțele din preajma 
locuinței lui Karta locuieşte, sau locuia, un chinez 
bătrân cu soția sa de origine cehă. Chinezul vindea prin 
localuri nişte ineluşe de hârtie, care aruncate într-un 
pahar cu apă se transformă în flori minunate, sau 
dragorii colorați, şi fel de fel de jucărele din acelaşi 
material delicat. Şi le confecţiona singur acasă la el. În 
ultimul timp, nimicurile astea atrăgătoare se ofereau ca 
premiu la un joc de abilitate cu mulți amatori. 

— Hm, spuse Barák, îi zornăia pungulița? 

— Da, da. 

— Numele lui? 

— Să ne uităm prin registre. Numele astea exotice se 
rețin cam greu. 

Intrară în biroul de evidenţă. Aflară foarte repede că 
bătrânul chinez se numea Wang-Li, că locuia în sectorul 
cinci şi, culmea, că decedase la o dată nu atât de 
îndepărtată: cu o zi înaintea întâlnirii lui Cadek cu 
Bocek, la cârciuma cu povestea. 

— Uite - bătu Čadek cu palma registrul deschis — 
asta-i litera scrisă a documentului! Duritatea tonului îi 
impresiona pe ceilalți. — lată actul oficial ce-i atestă 
moartea, iar noi stăm şi ne mirăm încă. 

— Nu ne minunăm că a murit, interveni doctorul 
Barâk, dar ne mirăm că a fost înmormântat atât de 
ciudat. 

— Aici este tot mâna lui Jirka Boček, spuse Čadek 
negru de supărare. Ştim cum a fost Wang-Li îngropat. 
Trebuie să aflăm cum trebuia să fie înmormântat! Lăsaţi 
pe mine, domnule doctor. 

Ziua a trecut, pentru Cadek, fără pic de răgaz. Primul 
său drum a fost la parohia sectorului cinci, apoi la alte 
birouri şi case, de unde culese date interesante. Munca 
lui a fost oarecum stânjenită când orele de slujbă au luat 
sfârşit, dar tot nu s-a lăsat, deranjând şi după prânz 
destulă lume. 

La toate instituțiile, tot ce se referea la chinez părea în 
ordine. Cadek nu dădu niciun fel de explicaţii în legătură 
cu cele ce-l interesau. În sfârşit, trezi din siestă pe un 
anumit profesor universitar şi-i ceru amănunte în 
legătură cu Extremul Orient. Profesorul era din fericire o 
persoană foarte amabilă, dar nervos şi ciudat, ca 
majoritatea profesorilor de ştiinţe speculând cu date 
supuse comentariilor. 

— Da, scuză-mă, e de mirare că nu ştiţi lucrul acesta, 
dragă domnule inspector: există o anumită formă de 
transport pentru Extremul Orient, care nu cere 
formalități deosebite. Este vorba de transportarea 
sicrielor cu rămăşiţele pământeşti ale chinezilor 
decedați în țări străine. Oficialitățile din lumea întreagă 
o aprobă necondiționat. 

— În această problemă sunt cam primitiv, spuse 
Cadek resemnat. Ştiu, de exemplu, că sinucigaşii se 

îinmormântează dincolo de zidul cimitirului, dar nu mi-a 
trecut prin cap că rămăşiţele pământeşti ale chinezilor 
se transportă până la cimitirul din Canton! 

— Cred că nu veți afla nicăieri un chinez care să nu-şi 
treacă în testament că doreşte să fie înmormântat în 
pământul sfânt al țării sale. Unii strâng bani toată viața 
pentru acest drum. Cimitirul din Canton reprezintă 
pământul strămoşesc. Decedatul este pus într-un sicriu 
de zinc bine sudat şi ținut într-o magazie de port, unde 
aşteaptă plecarea vasului, uneori cu rută special 
programată pentru transportul sicrielor de zinc. De fapt, 
astăzi, oricare vas comercial transportă asemenea sicrie, 
sunt însă şi plecări ad hoc, din anumite porturi şi numai 
o dată pe an. Tradițional, din depărtările Pacificului 
pleacă un transport comun o dată la zece ani, iar sicriele 
de zinc aşteaptă plecarea cu o răbdare chinezească. 

— Drum bun timonierilor acelor nave! reflectă Cadek 
cu un suspin obosit. Vă mulțumesc, domnule profesor. 
Relatarea dumneavoastră, pentru care vă rămân 
îndatorat, îmi dă destule date ca să nu fiu luat drept 
nebun. Vreau să prind din urmă bizara cutie de 
conserve în care trebuia să fie închis Wang-Li şi iată că 
nu e. Trebuie s-o descoperim şi să-i stabilim alt 
itinerariu. 

— Dar cine a fost pus în sicriu, dragă domnule 
inspector, cine? 

— Hoţul de buzunare Karta, domnule profesor, un om 
care pur şi simplu nu are nicio legătură cu pământul 
sfânt. Ce ziceţi, descompunerea este rapidă în asemenea 
sicriu? 

— Cred că nu, clătină din cap profesorul, deşi până 
acum n-am deschis o astfel de raclă şi nimeni 
altcineva... Dar cum aerul nu este evacuat, comparația 
cu o cutie de conserve nu mi se pare adecvată. 

Activitatea lui Cadek era departe de a se încheia până 
la sfârşitul zilei. Înapoiat la secție, puse în mişcare 
agenții cu care colabora. După informaţiile obţinute, 
sicriul de zinc al lui Wang-Li ajunsese la Genova şi se 
ceru urgent reținerea lui, dându-se explicaţiile de 
rigoare. 

— N-ar fi meritat atâta osteneală derbedeul care 
călătoreşte aşa, remarcă şeful de serviciu, în schimb 
alternativ cu doctorul Barâk. Du-te şi mai odihneşte-te, 
Cadek! 

— Nici nu mă gândesc! spuse acesta cu un gest decis. 

Se odihni puţin în tramvai, cobori la capătul liniei şi 
porni grăbit de-a curmezişul întunecatului sector cinci. 

Lăsă în urmă cârciuma mamei Klouzanda. Urcă 
povârnişul mut pe care vedeai împrăştiate mai multe 
cocioabe. Trecu şi de casa lui Karta şi bătu la uşa casei 
vecine. Apăru o femeie roşcată cu un lampion în mână. 
Îmbrăcată într-o vestă roşie, părea destul de bine făcută, 
de două ori mai voinică decât răposatul ei soț; avea 
dantura intactă şi şuvițele părului ei roşu unduiau ca 
şerpii. 

— Sunteţi doamna Wang-Li, începu Cadek pe ton 
hotărât; născută Muskovâ? 

— Poate că da, răspunse femeia surprinsă, dar cine 
sunteți dumneavoastră? 

Inspectorul de poliție Čadek - şi îşi arătă insigna de 
sub reverul hainei. Am de vorbit cu dumneata strict 
confidențţial, dragă doamnă. 

— Despre ce? 

— O să vă spun înăuntru, vă rog... 

Nu avuse niciodată de-a face cu ea sau cu soțul ei, 
deşi pe chinez îl cunoştea din vedere. Wang-Li nu era 
printre hoți; ducea o viață cinstită. Nevastă-sa avea o 
diplomă de moaşă; se zvonea că ar da câte o mână de 

ajutor prostituatelor, scăpându-le de sarcină. O fi fost 
adevărat, dar nu existau probe doveditoare. 

Fiind, probabil, o muiere destul de afurisită, trebuia 
să te porți cât se poate de energic cu ea. Nu protestă 
când inspectorul intră aproape cu forța în odaie. 

— Dumneavoastră ați făcut pregătirile în vederea 
punerii în sicriul de zinc a răposatului soț expediat spre 
China? întrebă el. 

Îi răspunse că soţul ei îşi pregătise totul singur: 

— Demult, se pregătise, spuse ea enervată; l-am 
ocărât în toate felurile, dar degeaba! De obicei mă 
asculta, numai în privința asta nu se lăsa pentru nimic 
în lume. Ehe, de câte ori nu l-am snopit în bătaie, că 
abia se mai târa şi umbla, de la o cârciumă la alta, 
şontâc-şontâc! 

— Dumnezeu ştie, reflectă Cadek compătimitor, de 
ce-o fi vrut bietul om să ajungă după moarte atât de 
departe de dumnevoastră! 

Muskovâ sări ca arsă: 

— De o mie de ori pe zi ar fi trebuit să mulțumească 
idolilor lui că-l îngrijeam! Nu aveam bani de aruncat pe 
gârlă şi ştiţi cât costă să trimiți un mort până în China? 
„Nu se poate! îi ziceam mereu. Arde-te, amărâtule 
ticălos, ar fi mult mai potrivit. Ce-i laşi bietei tale 
neveste, om de nimic? Ce-ţi trebuie ţie înmormântare 
scumpă şi încă peste mări şi țări?!” 

— A fost bolnav? o întrerupse Cadek. 

— Mhi! L-a lovit damblaua şi-a stat şi inima. 

Cadek ştia asta din acte. 

— De ce s-o fi supărat el întruna sărmanul om? spuse 
inspectorul tare, dar ca şi cum ar fi vorbit cu sine însuşi, 
apoi continuă: — Se înțelege, doamnă Wang-Li, că nu am 
venit aici ca să-mi omor vremea. Aş dori să vă pun o 
întrebare... 

— Nu-mi mai ziceți Wang-Li, acum mi se spune 
numai pe numele meu de fată: Alzbeta Muskovâ. 

— Bine, Alzbeta Muskovâ. la spune, cum s-au 
întâmplat lucrurile când a murit bărbatul dumitale? 

Spusele ei corespundeau cu ceea ce Cadek ştia din 
acte; doar câteva amănunte mai mult. Declaraţia oficială 
a decesului, vizita medicală fără autopsie, fiindcă 
decesul era aşteptat; apoi imediata intrare în acțiune a 
„Pompelor funebre”, care câştigaseră o mulțime de bani. 
În sicriul de zinc fusese închis chiar în odaia unde Cadek 
discuta cu femeia roşcată. Racla rămăsese aşezată pe 
scaune timp de trei zile, până când au venit cei de la 
„Transporturi”. 

— Aţi văzut cu ochii dumneavoastră când l-au pus în 
sicriu, doamnă Muskovâ? 

— Cum altfel? Doar le-am ajutat chiar eu! răspunse 
ea. Țineam lampionul aprins. Au adus cu ei o cadă mare, 
pe care a trebuit s-o umplu cu apă, şi în ea au cufundat 
sicriul, să vadă dacă nu ies cumva băşicuţe de aer. Dar 
nici vorbă de aşa ceva: făcuseră treabă de meşteri... 

Aşadar, sicriul a stat în casă trei zile... Cadek evită 
să-i dea explicații văduvei, căuta să scoată de la ea tot 
ce-ar putea lămuri ce se petrecuse în acel răstimp cu 
sicriul. Din spusele ei reieşea că nu se petrecuse nimic 
deosebit. Când pleca de acasă, încuia uşa... Nu, nimic 
nu se întâmplase, într-adevăr nimic... 

— Cică ați găsit ceva pe-aici, prin văgăuni, se arătă ea 
bine informată. Ce-aţi găsit? 

— Un sac cu porţelanuri, răspunse Čadek. 

— Şi, cică, ați căuta pe-aicea pe unul Boček şi pe 
Karta ăl tânăr... 

— Chiar aşa. 

— Şi la mine aţi venit tot pentru asta? 

— Oarecum pentru asta, dragă doamnă. Bătrânul 

Karta mi-a vorbit de vecina care-i poartă de grijă de când 
i-a dispărut feciorul. Ştiţi despre cine-i vorba? 

— Chiar eu sunt, se grăbi să spună văduva cea 
roşcată. Ălorlalți nici nu le pasă de necăjitul de bătrân. 
Bocek i-a făcut de petrecanie băiatului, aşa e? 

— Se pare. Soțul dumneavoastră a murit într-o 
după-amiază, nu? Doctorul a venit aici în aceeaşi seară, 
repetându-şi vizita a doua zi dimineaţă, nu? 

— Da. 

— A doua zi după-masă s-a adus sicriul, care a fost 
sudat, după ce l-aţi aşezat pe soțul dumitale înăuntru. 

— Oamenii au muncit până noaptea târziu. 

— Când au plecat, era întuneric beznă. Şi în aceeaşi 
noapte Boček l-a asasinat pe Karta. Dumneata ţii minte 
noaptea aceea? 

— Cum să nu. Nici n-am prea dormit; mi se tot părea 
că răposatul ciocăneşte în pereții sicriului şi mă trezeam 
speriată. 

— Casa lui Karta e numai la câţiva paşi de aici. Nu ați 
auzit nimic suspect? 

— Ce să aud? N-am auzit nimic. 

— De pildă, nimeni n-a țipat? 

— Nici poveste! 

— Şi în zilele acelea, cam când te-ai dus dumneata pe 
la bătrânul Karta? 

— Cât au lucrat oamenii aici, n-am avut deloc timp. 
De-abia a doua zi dis-de-dimineață am tras o fugă până 
acolo. Sunt femeie simţitoare, şi Karta nu se prea 
îngrijea de tat-su. 

Deci, îl vizitase pe bolnav cu câteva ore înaintea lui 
Čadek... 

— Şi ce-a zis bătrânul când l-ați vizitat? 

— A plâns după Wang. Se cunoşteau. A mai spus că 
iar nu i-a venit băiatul noaptea acasă. L-am servit cum 

am putut, p-ormă am plecat. 

— Bătrânul nu a pomenit nimic de felul cum îşi 
petrecuse noaptea? 

— Nu, dar el nu are parte de noutăţi. Noaptea doarme 
un strop, ziua moțăie. 

— Nu vi s-a părut că de data aceea i se întâmplase 
totuşi ceva mai deosebit? 

— Nu, nu, chiar deloc. Mi-ar fi spus el mie... Nu 
credeți că Boček i-a făcut de petrecanie ălui tânăr în alt 
loc? 

— L-aţi cunoscut pe Jirka Boček? 

— Pot zice că mai deloc. O dată sau de două ori l-am 
întâlnit, aşa, din întâmplare. Nu locuieşte pe-aici. Wang 
nu se vântura pe la mama Klouzanda şi eu treceam rar 
de tot... Pe la noi, prin preajmă, n-a dat niciodată. 

Lui Cadek nu-i ieşea din cap ideea că tânărul Karta îşi 
găsise moartea ori în propria casă, ori undeva pe 
aproape. Probabil că Boček acționase rapid, nu era 
verosimil să-l fi pândit pe întuneric în altă parte. Karta 
se întorsese acasă de la capătul de linie al tramvaiului. 
Nu se găsise nicio urmă a faptei în casa unde-i zăcea 
tatăl... Era totuşi imposibil ca Boček să fi comis crima 
sub ochii tatălui victimei şi mai ales ca bătrânul să ţină 
secretul. Totul se petrecuse mai curând prin apropiere, 
în drumul către casă. Boček se postase, probabil, 
aşteptându-l pe Karta, şi-l atacase pe la spate. 

Dar cum de ieşise chinezul din sicriul de zinc şi cum, 
eventual, intrase Karta în el, rămânea un mister. 
Rezolvarea trebuia s-o aducă viitorul, la deschiderea 
sicriului. Cadek bănuia că văduva lui Wang are un 
amestec în toate astea, dar se gândea că nu ar fi indicat 
s-o supună la un interogatoriu sever până nu ar avea 
dovezi suficiente. 

Roşcata aceasta era în strânse relaţii cu familia Karta 

şi poate că mobilul principal al legăturilor dintre ei 
rămânea încă necunoscut lui Cadek. Şi-apoi, mai era 
ceva: Văduva lui Wang nu era singura vecină a lui 
Karta... 

Cadek îşi luă rămas bun şi ieşi în noapte. Când se 
obişnui cu întunericul, porni hotărât, lăsând iarăşi în 
urmă căsuţa lui Karta, care se vedea puțin mai la vale, şi 
intră în grădinița neîngrijită a celeilalte locuințe 
învecinate. 

Căsuţa avea ferestre mici cu perdeluţe albe. Înăuntru 
era lumină. 

Inspectorul a fost poftit să intre. Îl întâmpinase un 
bărbat slab ce-l privise mirat. Cadek ştia că omul 
trăieşte din vânzarea ziarelor, ajutat şi de soție. Se 
sculau totdeauna la trei noaptea, iar acum era singura 
jumătate de oră când se bucurau de răgaz ca să stea şi ei 
de vorbă acasă. Aveau trei copii, o fată de vreo 
doisprezece ani şi doi băieți mai mici. Tocmai şedeau la 
masa de cină, cu invariabilii cartofi şi lapte de capră. 
Adăpostul pentru cele două capre era în spatele casei, 
plătindu-se un plus de chirie pentru el. 

— Poftă bună, zâmbi Cadek celor trei perechi de ochi 
mirați ai copiilor. 

Femeia, cocoşată de căratul teancurilor de ziare, 
şterse un scaun şi Cadek se aşeză. Şi ei aflaseră că era 
ceva suspect pe unde păşteau caprele şi că, probabil, 
spărgătorul de bănci Bocek îl omorâse pe Karta. 
Bărbatul era convins că pe maidan se descoperise trupul 
hoțului de buzunare, aşa îi spunea el lui Čadek. 

— N-am venit la dumneavoastră cu gândul să dau 
asemenea explicaţii, răspunse Cadek şi îşi spuse în gând 
că văduva Wang nu prea fusese abilă când se interesase 
abia la sfârşitul discuţiei lor dacă fusese găsit Karta. 
Acum ar fi fost normal să răspundă mai deschis în 


82 


privința ultimei descoperiri a poliției şi nu era deloc 
plăcut să se eschiveze mereu. 

Vecinii lui Karta prezentau, oricum, mai multă 
încredere decât văduva Mušková. Pe Čadek îl interesa 
noaptea suspectă a cărei dată era marcată de faptul că 
Wang-Li murise cu o zi înainte. 

— Noi n-am auzit nimic deosebit, afirmau soții 
într-un glas. 

Nicio mirare, ca după truda zilei să fi dormit tot aşa de 
adânc ca şi Wang-Li în sicriul său de zinc. 

— Stai puţin, se întoarse vânzătorul de ziare spre 
nevastă, nu-ți aminteşti că Vasek ne-a trezit o dată? 

Vasek era copilul de patru ani, care acum îşi lingea 
lingura şi se uita cu ochi mirațţi la taică-său. 

— El nu mai ştie nimic, domnule inspector, dar în 
noaptea aceea a început deodată să țipe speriat şi ne-a 
trezit. Nu ştiu ce-l apucase, când l-am întrebat, ne-a 
spus că s-a speriat de o bubuitură. Să fie un indiciu...? 

— Dormiţi noaptea cu fereastra deschisă? întrebă 
inspectorul. 

— Vara o deschidem totdeauna, răspunse bărbatul, 
altfel ne-am sufoca. Uitaţi-vă, e chiar fereastra asta, de 
aici. 

Era şi de data aceasta deschisă; dădea în spatele 
casei şi avea o plasă verde de sârmă, contra insectelor, 
dar uzată şi ruptă pe alocuri. 

— Unde doarme tânărul nostru de nădejde? 

Părinţii, săritori, îi arătară îndată. Cadek se scarpină 
pe după ceafă... Trebuia neapărat să-l descoase pe 
ştrengarul ăsta murdar, de patru ani, care era un copil 
sperios. Cadek îşi adună toată priceperea sa de pedagog, 
de care nu ducea de altfel lipsă; totuşi, până la urmă îl 
lăsă pe mâna părinţilor, să-l întrebe ei. Însă nici ei nu 
reuşiră să scoată mai mult de la băiat; uitase tot, fiindcă 

atunci când se trezise ţipând, părinții îl plesniseră ca să 
tacă, repetându-i că nu se întâmpla nimic rău. Dar, 
atunci, copilul se văitase că trosnise sau bubuise ceva... 
S-ar fi putut, ziceau cei doi soţi, ca prin apropiere să se fi 
tras cu arma. Ceilalți doi copii spuneau că ei nu auziseră 
nimic, iar micul Vasicek începu să plângă. 

Čadek ieşi cu trei coroane mai puţin în buzunar - le 
dăduse copiilor pentru bomboane. Se opri puțin în 
întunericul periferiei, reflectând. Văduva lui Wang 
susținea că adormise cu greu, abia moțăise puțin şi 
totuşi nu auzise împuşcătura, sau dacă se speriase de 
ceva, fusese năzareala că răposatul dă să iasă din 
sicriu... 

Cadek stătea privind gânditor la căsuţa lui Karta. Nu 
se vedea nicio lumină. Deodată auzi cum scârțâie uşa 
casei... Distinse zgomotul acesta între două fluierături 
de locomotivă - tocmai trecea un marfar departe, pe 
calea ferată. În fața lui Čadek, din drumul acela plin de 
gropi, se zărea o dâră slabă de lumină la fereastra cu 
perdelele trase. Ulucile gardului brăzdau lumina slabă 
cu umbrele lor mişcătoare. 

Cadek pândea aşa, lângă o fântână cu ghizdurile de 
piatră. Înainta tăcut prin întuneric. Lângă casa lui Karta 
văzu cum se mişcă o siluetă, cum sare din grădină în 
drum. Nu se îndrepta spre locuinţa lui Wang, şi după 
înălțime, nu era desigur voinica doamnă Mušková. 
Necunoscuta se grăbi, trecând în jos, pe drumul de 
lângă casa vânzătorului de ziare. 

Cadek era nerăbdător să afle cine îl vizitase pe tatăl 
lui Karta, şi ieşi repede în calea necunoscutei. Femeia, 
surprinsă, scoase un strigăt slab. 

— De! spuse Čadek, ţi-ai ales foarte prost vizita asta, 
fetiţo. 

Era Fróny. 

VIII 


— DE UNDE VII? o întrebă inspectorul cu severitate. 

Era enervat, ceea ce ştia că îl dezavantajează. Poate că 
pe lumină şi-ar fi ascuns starea de spirit, dar aşa nu-şi 
mai controla expresia feţei, iar încordarea lui era trădată 
de tonul vocii, Frâny, evident, era mai mult decât 
surprinsă. Dar mânia fățişă a lui Čadek o ajută să-şi 
vină în fire. 

— Ia te uită! o ironiză el, tot dumneata! Nu scapă 
omul de dumneata nici cu pliciul de muşte. 

Lui Čadek i se întărea impresia, de altfel îndreptăţită, 
că cineva, în combinaţie cu Frâny, îşi bate joc de el. 
Desigur, Jirka Bocek, îşi spunea. Şi nu numai cei doi, 
mai erau şi mama Klouzanda, roşcata Muskovâ cu 
bărbatul mort, chelnerul Jindra, doctorul Chrudimsky, 
bătrânul Karta cu fiul asasinat, şi în general toţi cei care 
aveau vreo legătură cu afacerea asta. Inspectorul simțea 
cum se rostogoleşte printre ei ca un ghem, încercând 
zadarnic să înțeleagă rolul fiecăruia în situația ivită şi 
legăturile dintre ei. 

— Ce-ai făcut la bătrânul Karta? întrebă inspectorul 
cu asprime. 

— Am vizitat bolnavul, moşulică, răspunse Fróny 
batjocoritoare. Şi trebuie să-ți atrag atenția că-mi ații 
drumul fără niciun drept! Asta-i atac prin surprindere 
şi, dacă aş începe să strig după ajutor, ai încurca-o rău! 

Cadek o încleştă de-o mână. 

— Hai urlă! zise el mai calm. Acuma, dă-i drumul! 

Frâny avu un râset slab şi nu încercă să-şi tragă 
mâna. 

Spuse foarte încet: 

— Nu face pe nebunul, moşulică! Tot ce-i mult strică: 
şi urmărirea asta indiană. Tata se simte rău, foarte rău. 
Poţi să te duci să vezi şi singur, dacă tot eşti aici. 

— Te-a chemat la el? 

— Nu. Mi-a venit mie aşa să mai trec pe la el. Uite că 
acum trebuie să chibzuiesc bine cum îmi petrec serile. 
Karel nu are totdeauna timp. Şi Fróny oftă. 

— Doctorul Chrudimsky? 

— Mda. 

Čadek avea reaua presimţire că Fróny făcuse vizita de 
seară prin aceste locuri şi din alte motive, dar nu izbuti 
prin nicio metodă să pătrundă în miezul tainei ei. O 
trase spre el ca s-o vadă mai bine la față, cu un gest care 
făcea să dispară dintr-o dată masca amicală de până 
acum. Dar Fróny se ţinea tare. Totuşi Čadek nu regretă 
ieşirea lui violentă prin care arăta că rămăseseră 
adversari pentru că Frâny îşi făcea mendrele în spatele 
lui. 

Prin întuneric ghici pe fața ei două sentimente 
amestecate - şaptezeci la sută o spaimă vibrantă şi 
treizeci,  încăpățânarea ei la pândă, aproape 
copilărească. Frâny, cum era şi firesc, nu putea să-şi 
ardă toate podurile în urma ei. Cadek credea în 
dragostea adevărată pentru tânărul doctor Chrudimsky, 
căruia fata îi zicea acum Karel, credea şi în 
transformarea sufletească  declanşată de această 
dragoste. Totuşi însuşirea banilor lui Boček era o 
manifestare a vieţii ei de odinioară şi poate că mai 
existau destule rezidii pe care trebuia să le rezolve şi nu 
se simțea prea bine jucând dublul rol. Cadek avea 

impresia că îi înțelege cât de cât sufletul ciudat. De 
altfel, din păcate, el însuşi reprezenta o umbră a 
trecutului ei apropiat. 

Când fata îşi lăsă capul în jos, buclele întunecate îi 
căzură grele pe umeri. 

— Şi ce mai vrei, moşulică? 

— Să te avertizez, răspunse acesta dându-i drumul. 
Fii atentă, Frâny. Nu face pe deşteapta. Nu ştiu despre 
tine nimic în afară de ce ţi-am spus. Dar odată tot o să 
aflu eu şi atunci o să-ți sucesc gâtul tău frumos de trei 
ori la rând. Acum, şterge-o! 

— Mersi, chicoti ea şi făcu o săritură sprintenă. 

N-o mai reținu. Dispăruse într-o clipită în întunericul 
negru, care se lăsase pe drumul acela nenorocit. Stătu 
pe loc şi ascultă până când sunetul pantofilor ei, bătând 
cu tocurile înalte terenul tare, se stinse cu totul. 

Vizita ei la bătrânul Karta s-ar fi putut să aibă o 
legătură numai indirectă cu Jirka Boček. Era de 
necrezut ca tatăl celui ucis să se fi aliat cu duşmanul. 
Toată periferia aflase că poliția descoperise cadavrul lui 
Karta, doar faptul că în groapă nu fusese găsit chiar el se 
păstrase secret. Cadek nu-şi putea da seama ce legătură 
avea cu sinistra descoperire vizita nocturnă făcută de 
Fróny. Desigur o surprinsese pe fată întâmplător, şi 
întâmplarea era norocoasă, s-ar putea să ajute la fericita 
dezlegare a cazului, totuşi deocamdată pentru Cadek nu 
însemna mare lucru. 

După o clipă se întoarse şi parcurse distanța mică ce-l 
despărțea de căsuţa lui Karta. Ca de obicei, uşa nu era 
închisă. Cadek intră fără multă ceremonie într-un 
întuneric mai adânc decât cel de-afară. Bătrânul Karta 
stătea mereu în întuneric. Cadek îşi scormonea memoria 
ca să-şi amintească topografia locuinței şi, în sfârşit, 
nimeri în odaie. 

Simti imediat mirosul aromat de ţigară fumată recent. 
Frâny se lăsase de fumat în spital şi, după informațiile 
lui Chrudimsky şi a detectivilor, se lăsase chiar definitiv 
de această deprindere. Aici totuşi îşi aprinsese o țigară, 
poate din aceleaşi motive pentru care vorbea vulgar cu 
Cadek. Mediul, care-i amintea trecutul o trăgea înapoi, 
cum bine spunea doctorul Chrudimsky. 

Frâny se străduia să treacă un prag greu de trecut în 
noua ei viață şi Čadek se gândi iar la observaţiile 
doctorului. Contactul cu fostul mediu nu ar avea ca 
urmare doar grosolănia vocabularului şi a tonului, ori 
nevoia de a fuma ci şi unele fapte, lucru pentru care 
Cadek o urmărea cu suspiciune. 

— Cine e? se auzi prin întuneric un glas sec şi obosit 
de bolnav. Tu, Betka? 

Bătrânul credea, probabil, că venise văduva lui Wang, 

— Nu, răspunse Cadek din uşă, sunt eu, inspectorul 
Cadek. Eşti singur, Karta? 

— Singur, abia suflă Karta şi se auzi un foşnet din 
direcția patului. 

De ce n-ar putea fi ascuns aici chiar Boček? Čadek 
era gata să creadă orice, chiar şi un nonsens, o situație, 
lipsită de orice logică. 

Scoase din buzunar o lanternă şi o aprinse. O pată 
albă se culcă pe patul murdar şi pătrunse fără 
menajamente în ochii bătrânului bolnav. Cadek de fapt 
îl cunoştea superficial; şi ultima oară când îl vizitase 
nu-i privise fața atent. Acum însă se îngrozi de 
slăbiciunea lui şi de febra ochilor lucitori. Bătrânul era 
învelit până la gât în plapumă şi tremura de frig, cu toate 
că în cameră era o căldură înăbuşitoare. 

Prin uşa deschisă se risipi repede mirosul de ţigară, şi 
în locul lui năvăli o duhoare greu de suferit. 

Pe masă era o lumânare şi lângă ea o cutie de 

chibrituri. Cadek se apropie să facă lumină. Când atinse 
lumânarea nu i se păru destul de moale ca să fi fost 
stinsă de curând şi nici nu-şi amintea să fi văzut licărind 
fereastra lui Karta, cât timp o tot privise de afară. Deci, 
Fr6ny vorbise pe întuneric cu bătrânul; dar de ce? Nu 
avea cum bănui prezența inspectorului. Faptul că fitilul 
întârzia să se aprindă la flacăra chibritului îi întări 
convingerea. 

— Ţi-e rău, Karta, nu? spuse inspectorul, când în 
sfârşit lumânarea se aprinse. 

— Foarte rău, mormăi bolnavul. 

— Nici măcar Fróny nu te-a alinat? 

— N... nu, spuse el, ridicând privirea în tavan. 

Dacă cei doi discutaseră ceva în secret, bătrânul nu 
va trăda nimic. Cadek mai mult privea decât întreba. 
Zări sub pat mucul țigării stinse, de unde deduceai că 
Fróny şezuse pe marginea patului atunci când vorbise 
cu bătrânul. 

— Karta, mâine o să te duc la spital, ce zici? 

— Ar fi foarte bine, icni bătrânul cu efort. 

Nu mai opunea rezistență. Din glasul lui se simțea 
deznădejdea, de parcă ar fi spus că nu mai avea mult de 
trăit. 

— Ai aflat, Karta, că l-am găsit pe fiu-tău? 

— Mi-a spus Betka. Mie mi-e totuna. 

— Mâine iau măsuri să te interneze; de dimineaţă, 
înţelegi? 

— Bine; şi ce mai vreți? 

— Nimic, spuse Cadek suflând în lumânare. Rămâi 
cu bine. 

Bolnavul nu-i răspunse la salut. Cadek dibui drumul 
până afară, unde respiră adânc aerul proaspăt. 

Picioarele obosite îl purtară până la staţia de tramvai, 
şi se hotări să se ducă de-a dreptul acasă; îi ajungea câte 

făcuse pe ziua aceea. 

Dimineaţă se sculă foarte devreme, iar când ajunse la 
secție, discută îndată cu doctorul Barák. 

— Mergi aşa tot înainte, îl încurajă pe un ton de laudă 
doctorul Barák. Dacă ai nevoie de maşină, îți stă la 
dispoziție. 

Cadek mulțumi; deocamdată nu dorea aşa ceva. 

— Au venit veşti de la Genova? întrebă el. Foarte 
multe lucruri depind de sicriul de zinc. Ar putea să ne 
dea pe mână o lepădătură nedivulgată până acum - 
Alžběta Mušková. 

— Veşti avem, numai că ai să-ți cam ieşi din sărite. 
Vasul cu sicriul a părăsit portul. 

— Cum?! exclamă Čadek. 

— Ei, închipuie-ți şi tu! Am trimis o radiogramă după 
el şi sicriul cu numărul respectiv va fi lăsat la Suez. Asta 
va dura ceva, dar facem tot posibilul... Este şi puţin 
ghinion la mijloc. La Genova mai aşteptau de câteva luni 
trei sicrie asemănătoare. Sicriul lui Wang a ajuns la fix şi 
respectiva societate comercială chineză l-a încărcat în 
ultimul moment. 

Cadek dădu din cap că a priceput. 

— Am noroc, totuşi! Printre altele îmi fixez şi mai bine 
în minte că Jirka Boček se pricepea nu glumă la 
deschiderea cutiilor metalice. 

— Numai că până acum nu a închis la loc niciuna, 
zâmbi şeful, şi asta, ultima, era ermetic închisă. Nu 
înțeleg deloc un fapt cu totul ilogic: îngroparea lui Karta 
în pământul de la periferie ar fi fost mai simplă decât 
înmormântarea lui în pământul sacru al chinezilor. 

— Sigur, e foarte ciudat, şi câte mai sunt încă la fel de 
ciudate. Dacă reuşim să le dăm de capăt, suntem în 
formă. Aş avea nevoie de o ambulanţă pentru tatăl lui 
Karta, îl transportăm mai mult mort decât viu. 

— E treaba celor de la Sanitară, spuse şeful, 
întinzând mâna după telefon. 

Cadek se ridică. Acum nu-i rămânea decât să nu 
neglijeze urmele lăsate de paşii mărunți ai frumoasei 
Fróny. Încolo, trebuia să aştepte întoarcerea sicriului de 
zinc. Inspectorul nu credea că e bine să fie scuturată 
văduva lui Wang; pentru asta aveau destul timp; întâi 
trebuiau să fie recunoscute rămăşiţele cadavrului lui 
Karta, care îşi urma acum itinerariul spre Suez. Dar 
dacă nu va apare până atunci chiar nimic nou, poate o 
va supune pe Alžběta Mušková unui interogatoriu 
strâns, care să-i zdruncine ideile din capul ei roşcat. Cât 
despre Jirka Bocek, inspectorul înțelegea prea bine de ce 
nu-şi făcea apariția la cârciuma Klouzanda. Planul 
răzbunării, la care meditase trei ani, era bine alcătuit; 
nu o ştersese în străinătate, cum se bănuise; se 
ascundea pe undeva pe-aici, fără să lase urme. Trei razii 
inopinate, în trei locuri diferite, dăduseră peste un 
număr frumuşel de indivizi îndoielnici, dar Jirka nu era 
printre ei, şi nimeni nu venea cu vreo informație în 
legătură cu el. Doar Fróny ar fi putut şti ceva şi Čadek 
era convins că ea se întâlnea cu Jirka. O făceau atât de 
bine, încât totul rămânea secret. Nu avea Frâny banii 
lui? Dacă mai înainte îi încredințase mamei Klouzanda, 
acum putea să-i fi încredințat fetei. Dumnezeu ştie ce 
socoteli erau între ei. După purtarea Frânyei, lui Boček 
nu-i prea păsa de bani. Dar inspectorului i se părea 
imposibil ca Bocek să o lase pur şi simplu să-i toace 
banii, privind liniştit relaţiile ei din ce în ce mai puțin 
simple cu doctorul Chrudimsky. Să fi fost şi asta trecut 
în planul lui bizar? Cadek plecă de la secţie. Picioarele îl 
conduseră aproape fără voia lui la locuinţa Frónyei. În 
colț se întâlni cu Pobožný. 

— Tocmai veneam cu o veste, spuse detectivul. Frâny 

s-a înscris la cursul de infirmiere! Doctorul Chrudimsky 
a recomandat-o. 

— Bine, mulțumi Cadek, continuându-şi calea. 

Peste drum de casa în care locuia Frâny, era un mic 
bufet expres. Cadek intră şi luă o supă; se aşeză apoi pe 
un scaun înalt, tip bar, chiar în dreptul ferestrei. 

Nu slăbea din ochi intrarea locuinţei Fronyei. Faptul 
că persista să stea la pândă de aproape o oră nu era nici 
absurd, nici întâmplător: Singura posibilitate de acțiune 
era concentrarea atenției asupra acestei suspecte. 

Deodată o văzu pe Frâny ieşind din casă. Nu părea 
pregătită pentru un drum spre şcoala de infirmiere; era 
prea gătită. 

De-abia ieşise, şi un tânăr trecător întoarse capul 
după ea. Într-adevăr, Frony nu era fată urâtă, şi cu 
ținuta de acum trezea un altfel de interes. 

Cadek lăsă lingura, se ridică de pe scaun şi se grăbi 
să iasă afară. În faţa lui flutura o rochie elegantă, 
înflorată, dintr-o mătase scumpă. Fróny coti pe altă 
stradă şi Cadek fu nevoit s-o urmărească aproape în 
fugă. Fata nu se uita nici la dreapta, nici la stânga şi 
Cadek era mulțumit aşa. Era expert în urmărirea 
pietonilor; chiar grozav de grăbit, ştia cum să nu atragă 
atenția nimănui. 

Deşi o pusese în gardă, Frâny nu părea să facă 
economie cu banii lui Jirka. Nu departe era o stație de 
taxiuri. Fróny îl alese pe cel mai frumos şi se urcă 
degajat în maşina care ieşi îndată din stație, 
amestecându-se cu celelalte maşini, ce alunecau iute pe 
strada principală. 

Cadek sări şi el într-un taxi, cel mai amărât dintre 
toate. Cunoştea simțul de competiție al şoferilor şi ştia 
că cele mai mari eforturi le face acela care conduce 
maşina cea mai puțin arătoasă. Taxiul nou, cu motor 

puternic, va înainta maiestuos, cu botul pe urma 
tramvaiului, în timp ce rabla se va strecura harnică 
printre obstacole, să demonstreze de ce e ea în stare. 

Şoferul închise amabil portiera, care numai printr-o 
minune nu căzu pe trotuar. 

Čadek descoperi că Fróny ajunsese la un restaurant 
de pe malul Vltavei. Nu bătuse încă de unsprezece 
dimineața, clientela restaurantului era reprezentată 
numai de câțiva fericiți care nu aveau nicio treabă. 

— Vrea să facă o baie... gândi surprins Cadek, cerând 
şoferului să oprească ceva mai departe, pentru mai 
multă siguranță. Nici nu cobori până când Fróny nu-şi 
plăti taxiul şi dispăru de tot din vedere, intrând în 
restaurant. Čadek plăti şi el, ceru chitanța utilă pentru 
decontare; o urmă pe Fróny, dar intră în bucătărie, unde 
îşi prezentă legitimațţia. 

— Doamna pe care o caut arată aşa şi aşa, o descria el 
pe Frâny; du-te să vezi ce loc ocupă, ce face şi aşa mai 
departe. 

Chelnerul, cu guler înalt, în fracul său impecabil, îşi 
îndeplini conştiincios misiunea. Comunică repede că 
doamna a luat loc într-un separeu din dreptul fațadei 
deschise a restaurantului, şi că este în compania unui 
domn de vreo treizeci de ani, elegant, cu o înfăţişare 
plăcută. 

— Stau de vorbă? întrebă Cadek, ghicind că domnul 
era doctorul Chrudimský. 

— Da. Pot fi auziți, dacă vreţi, vă conduc într-un 
separeu vecin, fără să fiți observat de nimeni; de altfel 
restaurantul, la ora asta, e aproape gol. 

Cadek era dezamăgit. Ce discutau cei doi putea să 
afle foarte bine direct de la Chrudimsky şi de fapt nici nu 
avea cum să fie ceva important. Totuşi era curios să 
audă cu urechile lui cum i se adresează Frâny 


93 


doctorului. Fenomenul era interesant de urmărit, 
contribuind la cunoaşterea mai adâncă a sufletului fetei. 

— Bine, încuviință inspectorul, condu-mă până 
acolo, dacă poţi s-o faci fără să bată la ochi. 

Chelnerul îl conduse, ocolind prin clădirea 
restaurantului. Fațada dinspre râu era în aşa fel 
deschisă, încât în sală se intra foarte degajat şi pe mai 
multe spaţii de acces. În fața restaurantului dinspre 
malul larg şi mult înălțat deasupra nivelului râului erau. 
Aşezate măsuțe şi scaune de grădină. Acolo era arşiță 
mare, deşi umbrele mari de soare făceau cuiburi de 
umbră. Spaţiul era ocupat doar de câţiva care stăteau la 
soare în costume de baie. 

În local, însă, domnea o răcoare plăcută. Îndrumat de 
chelner, Cadek trecu de pe nisip direct într-un separeu 
şi se aşeză liniştit. Se ghemui apoi într-un colț: nu putea 
să vadă ce se petrece în separeul vecin, dar auzea orice 
cuvânt, cât de slab rostit. 

Doctorul Chrudimsky avea zi liberă. Nu se gândise să 
şi-o petreacă în tovărăşia FrOnyei, aşa înţelese Čadek. 
Fata fixase întâlnirea cu doctorul din inițiativa ei. Nu-i 
zicea „Karel”, ci numai „doctore”. Doar în visurile ei 
fericite Fróny mergea mai departe. Čadek pândea 
liniştit, fără o mişcare. 

Frâny se scuzase de întârziere înainte de sosirea 
inspectorului. Acum continua să explice cum nu reuşise 
să fie gata la timp, cât de mult se grăbise şi cum o 
copleşea căldura. Parfumul folosit de Fróny ajungea 
până la nările lui Cadek şi era un parfum foarte fin. 
Cadek se miră de bunul ei gust. Doctorul Chrudimsky îi 
răspunse cu amabilitate şi schimbară câteva vorbe 
convenționale despre timp. Se purta cu Frâny ca în 
compania unei adevărate doamne, iar ea avea o ținută 
de adevărată doamnă. Pentru moment Cadek înlătură 


94 


impresia că doctorul Chrudimsky lua în serios toată 
povestea cu Frâny. Între timp, Fr6ny începuse să 
povestească de ce ajunsese să se ofere cândva 
bărbaților. Era drăgălaşă când vorbea, discretă, 
prietenoasă, plăcută, într-un cuvânt, fermecătoare, 
dacă la toate astea Cadek îşi mai imagina şi zâmbetul ei 
frumos. 

O ascultă, vorbind. 

— Dacă n-aş fi avut un motiv serios, n-aş fi îndrăznit 
să te chem atât de neaşteptat şi în mare grabă. 
Dumneata nu te superi, dacă am să te rog ceva? 

— Cum să mă supăr?! exclamă doctorul Chrudimsky. 
Niciodată! Pentru dumneata, Frâny, fac cu plăcere tot 
ce-mi stă în putere. 

— Într-adevăr, ce vreau eu să te rog stă în puterea 
dumitale, spuse Frâny pe un ton mult mai grav decât 
sesiză Cadek. De fapt numai dumneata ai putea face 
lucrul ce-mi este mie atât de necesar. 

— Despre ce e vorba? 

— E un secret, răspunse ea. 

Câteva clipe se lăsă tăcerea; probabil că Frâny îşi 
savura înghețata. Doctorul Chrudimský era înțelept că 
tăcea. FrOny prindea curaj, o răcorea înghețata. 

„Ce atâta mister?!” gândi plictisit Cadek, care nu mai 
nădăjduia să-l aştepte vreo surpriză revelatoare. 

— Pot să fiu sinceră cu dumneata, doctore? 

— Sigur că da. 

— Pot să am încredere în dumneata? 

— Mai încape vorbă, Fróny?! 

Lui Čadek i se păru că Frony împinsese la o parte 
înghețata, ceea ce însemna mare lucru pentru o fată 
tânără. 

— Atunci, continuă ea, trebuie să-mi promiţi că o să 
păstrezi secretul. 

Doctorul Chrudimsky avu un moment de tăcere. Să 
promiți unei fete de tipul FrOnyei păstrarea unui secret 
era lucru foarte delicat. 

— Da, spuse Frâny, te înțeleg. Altei femei i-ai fi 
promis cu siguranță. Pe mine mă suspectezi. 

— Nu vorbi aşa, Fróny! 

— De ce nu? Glasul îi era calm şi impresionant. Ştiu 
cine am fost. Nu ţi-am negat asta. Dar ştiu şi cine sunt 
acum; şi dumneata, din păcate, nu poți şti. 

— Ba ştiu, răspunse el binevoitor. 

— Ba nu. Poate că ştii, dar nu crezi pe deplin. Dacă aş 
avea vreo încurcătură, ţi-ai închipui imediat că nu ţine 
de o viaţă cinstită... 

— Cred că nu ar fi aşa, Frâny. 

— Ba chiar aşa e, spuse grăbit Fróny, asta e. 

Şi iar se lăsă tăcerea. Apoi vorbi Chrudimsky: 

— Cred că suntem destul de prieteni, Frâny, ca să 
poţi avea încredere în mine. Destăinuieşte-te. Te voi 
ajuta cât voi putea, indiferent despre ce ar fi vorba. 
Susții că problema dumitale este în conflict cu viața 
cinstită sau cu legea, cum vrei să-i spui, dar dă-mi voie 
să te asigur că asta nu mă surprinde atât de mult cât 
m-ar surprinde să aud asemenea lucruri de la sora mea, 
de exemplu. Te ajut, dar cu o singură condiție. 

— Care? 

— Că nu-mi vei da numele în această chestiune, 
prezentându-mă drept complicele dumitale. 

Asta-i plăcu lui Cadek. Merge bine, se gândi, de-ar 
isprăvi odată de vorbit! Doctorul Chrudimsky nu putea 
să se gândească la altceva decât să alerge îndată cu 
noutatea direct la Cadek. 

— Ar trebui totuşi să ştiu despre ce e vorba, Frâny, 
Dăunează asta cuiva? Aduc vreun prejudiciu public, 
dacă te ajut? 

— Deloc. 

— Spune-mi pe scurt despre ce e vorba... 

— Sigur că da. Nu pe scurt, am să-ți spun totul foarte 
amănunțit. Dar mai întâi trebuie să-mi făgăduieşti 
secretul. 

— Şi dacă nu pot să te ajut? 

— Promite-mi fără să-ți faci atâtea griji, spuse Frâny; 
şi dacă inspectorul ar fi putut să-i vadă, ar fi observat 
cum mâna ei atingea mâna doctorului, dar din 
ascunzătoarea sa prinse numai tandreţea din glasul 
fetei. 

— Eşti un om bun, doctore. Câteodată îmi pari prea 
bun, când fac comparaţie cu mine. Poate crezi că nu 
sunt capabilă de sentimente mai bune, dar sunt, cu 
siguranță. Dar când îţi voi spune despre ce este vorba, 
voi apare în fața dumitale ca oricare alta şi va trebui să 
uiţi că ne-am cunoscut cândva. 

— Spune-mi atunci, Fr6ny... i se adresă Chrudimský. 

Cadek nu avea cum să vadă că doctorul îi strângea 
mâna. 

— Îţi mulțumesc, şopti Fróny. 

Čadek nu putea şti că îi mulţumeşte pentru 
strângerea de mână. 

— Cu ce pot să-ţi fiu de folos? 

— Ai puţin timp? 

— Pentru dumneata am. 

— Îmi pare rău că îţi pretind atât de mult. Vino acasă 
la mine; am să-ți spun totul acolo. 

— Am maşina afară, vrei să mergem chiar acuma? 

— Da. 

Atunci doctorul Chrudimsky chemă chelnerul. Trecu 
un timp, fiindcă niciun chelner din lume, cu rare 
excepții, nu aleargă să facă nota de plată. Şi lumea nu 
aşteaptă nicăieri cu atâta stăruință să-şi scuture 

buzunarele ca în restaurante. Poate numai localul 
coanei Klouzanda făcea excepţie. Cadek încruntă din 
sprâncene. Oare nu-l înşela instinctul că era vorba 
despre lucruri importante? Da ce Fróny nu vorbea chiar 
acolo? Bine, o să aibă răbdare, îşi zicea inspectorul. 
Filarea era inutilă. Doctorul Chrudimsky, oricum, îi va 
da informaţii precise. Cei doi plecară fără să bănuiască 
prezența lui Čadek. Bucuros, acesta comandă 
chelnerului un prânz copios şi se aşeză mai comod în 
separeul său. 

Frâny era şmecheră! Trebuia să dea de capătul 
firului, până la urmă. Chrudimský devenise 
informatorul său şi în împrejurările date, reprezenta o 
excelentă compensare față de pierdutele servicii ale lui 
Karta. 

Tot ce va rămâne nobil la Fróny este dragostea ei. În 
rest, va fi mereu de rea credință, nu se va putea rupe de 
trecut. 

Cadek rămase încă o oră în restaurant. Bău o cafea 
neagră şi citi de la cap până la coadă ziarele şi revistele 
aduse de chelner. Apoi începu să-l deranjeze afluența 
crescândă a clienţilor. Trecuse de prânz şi domnişoare 
excentrice, întovărăşite de tineri domni se grăbeau să 
profite de soare. Alergau prin local în costume de baie şi 
anunțau prin prezența lor superba aglomeraţie de 
după-amiază. 

Când o fată grăbită îl stropi cu apa picurând din părul 
ei ud şi revărsat peste umeri, Cadek se ridică. Căută şi el 
chelnerul, chiar cu mai puţine şanse decât doctorul 
Chrudimsky. Îl descoperi în sfârşit în bucătărie, unde, 
datorită legitimaţiei sale, pătrunse fără dificultate. Apoi 
căută o cabină telefonică; trebui să aştepte puțin, 
fiindcă cei în costume de baie aveau multe convorbiri 
palpitante. Formă numărul de-acasă al doctorului 


98 


Chrudimsky şi consideră un adevărat noroc faptul că 
doctorul se întorsese. 

— Sunt în trecere pe lângă casa dumneavoastră, 
spuse Cadek, pot să fac o escală? 

— Ceva important, inspectore? 

Întrebarea aceea neutră îi sună suspect lui Cadek. 

— Nu, nu, mă gândeam numai aşa... Nimic nou? 

— Absolut nimic. Dacă vă grăbiţi, mă mai prindeți. 
Cel mult într-o oră am plecat. 

— Iertaţi-mă - insistă Čadek, mutându-şi nerăbdător 
greutatea de pe un picior pe altul — ştiţi, curiozitatea... 
Ce mai face Fróny? 

— Se comportă excepțional. Chiar azi dimineață am 
făcut o plimbare împreună. 

— Ce mai spunea? 

— Nimic important. E cu gândul la cursuri. Totul 
merge mai bine decât mă aşteptam. Pe scurt, porneşte 
atât de hotărâtă în noua viață, încât o s-o putem lăsa în 
pace, cu conştiinţa împăcată. 

— Credeţi? 

— Sigur că da; de ce vă îndoiți? 

— De nimic, mulțumesc. Deci aş trece degeaba pe la 
dumneavoastră, nu? 

— În ceea ce-o priveşte pe Frâny, da. Altfel îmi face 
plăcere să vă văd, inspectore, de câte ori aveți ocazia, 
treceţi pe aici. 

— Bineînţeles, răspunse Cadek şi lăsă îngândurat 
receptorul. 

După-masă se ocupă cu anchetarea relaţiilor 
familiale ale Frânyei. Deocamdată îl lăsă deoparte pe 
doctorul Chrudimský, cu minciuna lui cu tot. 
Cercetând, află că Fróny era unicul copil al unei 
oarecare Františka  Brabencovâ. Deci numele de 
Brabencovâ Frâny nu-l avea după tată, care figura în 

acte ca necunoscut. Tot actele spuneau că Jirka Bocek 
provenea dintr-o foarte onorabilă familie de lăcătuşi. 
Toate rudele erau oameni cumsecade, numai Jirka se 
dovedise oaia neagră a familiei. Nici nu putea fi vorba ca 
tatăl lui Jirka să se fi încurcat cu Františka Brabencovâ 
şi nici o altă combinație nu apărea posibilă. Gândul 
secret al lui Cadek despre o eventuală legătură de 
rudenie între Boček şi Fróny se dusese pe pustii. Acum 
trebuia să mediteze la felul în care îl va ţine în mână pe 
doctorul Chrudimský; spera că tânărul nu va face nicio 
prostie care să-i pricinuiască necazuri pe viitor. În 
sfârşit, Cadek îl chemă la el pe detectivul Draboch. 

— Urmăreşte-l pe doctorul Chrudimský, vezi ce face 
în timpul liber, ordonă inspectorul. 

Draboch îşi notă cu atenţie câteva detalii, după care îi 
spuse lui Cadek că doctorul Barâk ar vrea să-i 
vorbească. Cadek se duse la şef, bucuros că avea o 
noutate interesantă de comunicat. Dar nu apucă să 
deschidă bine gura şi rămase uluit de ceea ce auzea de la 
doctorul Barák. Inspectorul sta nemişcat, ca țintuit pe 
loc, şi biroul începu să se învârtească amețitor cu el. 

— Cum? îşi reveni el cu o tresărire nervoasă. 

— Doar îți vorbesc ceheşte, repetă doctorul Barák. 
Ambulanţa s-a întors goală. În casa lui Karta nu mai era 
niciun suflet viu, în afară de gândaci. Nimeni nu ştie 
unde a dispărut bătrânul Karta. 

IX 


CERCETAREA MINUȚIOASĂ făcută sub 
supravegherea atentă a lui Čadek ţinu până seara 
târziu, fără să ducă la niciun rezultat. Bătrânul Karta 
dispăruse fără urmă. Singur nu ar fi putut pleca. Cadek 
îl văzuse cu o zi înainte şi se convinsese de starea 
jalnică, de necontestat a bolnavului. 

Toţi locuitorii sectorului cinci puteau afla ce se 
petrece. Cadek nu avea de ce să ţină secretul 
profesional. Dimpotrivă, spera că s-ar găsi indicii mai 
uşor dacă mai mulți localnici ar şti câte ceva. Din 
păcate, nici vecinii cei mai apropiaţi habar nu avuseseră 
de dispariție înainte de descoperirea poliției. 

Oare răpirea bătrânului Karta să fi intrat în planurile 
lui Jirka? 

Cadek ajunse în patul lui noaptea târziu, mort de 
oboseală, frământându-se încă. Nu mai era vorba de 
duelul lui declarat cu inamicul Jirka Bocek, ci pur şi 
simplu de apărarea  deznădăjduită a onoarei 
profesionale. 

Lui Čadek îi revenea mereu în minte Frâny, care 
fusese în vizită la bătrân cu douăzeci şi patru de ore 
înainte. Încercase probabil să-l îmbrobodească pe 
doctorul Chrudimsky şi acesta se lăsase antrenat. 
Čadek se hotărî ca a doua zi să se ocupe serios de Fróny. 

Dis-de-dimineaţă era în picioare şi ajunse la secție 
înaintea începerii lucrului în birouri, dornic de veşti 

proaspete. Nu află însă nimic nou, în afară de faptul că 
urmărirea continuase toată noaptea şi era încă în plină 
desfăşurare. 

— Este la mijloc o vrăjitorie, oftă el, lăsând din mână 
ultima hârtie citită. 

Îşi luă din cuier pălăria, cu gândul să pornească spre 
Frâny. Era înainte de şapte jumătate şi spera s-o 
găsească la ea acasă. Ar fi dorit să asculte informațiile 
lui Draboch despre mişcările lui Chrudimsky, dar 
Draboch nu sosise încă la secție. 

Inspectorul sta să deschidă uşa, când intră 
ordonanța de serviciu. 

— Vă caută cineva, domnule inspector, anunţă el. 

— Aşa devreme? se întunecă Cadek. Cine e? 

— Domnişoara Brabencovâ. 

— Frâny! clipi Čadek. Nu-mi puteam dori ceva mai 
grozav! Să intre! 

— Şi mai e cineva, spuse ordonanța, un domn. 

— Cine anume? 

— Doctorul Havlasa. 

— Iar un doctor! E plină lumea de ei! Ce fel de doctor? 
De unde? 

— Nu ştiu. Vrea să vă vorbească. Un domn foarte 
serios, mai în vârstă. 

— Atunci spune-i, replică nervos inspectorul, că îl rog 
să aştepte şi dacă nu-mi rămâne timp să discut şi cu el, 
să nu se supere. 

Şi Cadek îşi aruncă pălăria în cuier de la distanță. 

După o clipă intră Frâny. Cu paşi legănați, 
provocatoare, făcând pe eleganta şi interesanta, cu totul 
altfel decât în compania doctorului Chrudimsky. 

— Te-ai sculat devreme, Frâny, o întâmpină Čadek. 
Ce veşti îmi aduci? 

Nu-şi arăta câtuşi de puţin nerăbdarea care-l mâna 

spre Fróny abia cu câteva minute înainte. 

— Vi s-a pierdut un pacient, spuse Frâny ironic. Se 
aşeză pe un scaun fără să fie poftită şi întrebă direct: 
Ce-i cu bătrânul Karta, vă rog? 

— Tu nu ştii? 

— De unde să ştiu? zâmbi ea silit şi batjocoritor. Ce, 
sunt ghicitoare care citeşte în cărți? 

— Dg’ de unde ştii că s-a pierdut un bolnav? 

Frâny nu avu niciun moment de ezitare: 

— M-am dus acolo aseară după ce ai plecat, m-au 
văzut doi agenți. Atunci am descoperit că bătrânul îşi 
luase tălpăşița. Acum am venit să te întreb pe dumneata 
unde e. 

Cadek o privi drept în ochi. Interesul ei depăşea 
interesul unei infirmiere. Mai înainte se pregătise de 
atac şi acum îl aştepta un contraatac. 

— Ascultă, Frâny, eu tot nu pot crede că te-ai fi 
dezbărat de lenea ta vestită. Am impresia că a trebuit să 
te scoli înainte de şapte. 

— Ei şi? 

— De ce te interesează atâta bătrânul Karta? 

— Ca să nu cadă vina pe mine, replică ea, scoțând 
ştrengăreşte vârful limbii din colțul gurii ei frumoase şi 
bine fardate. 

— Ce să fac? Pe fața dumitale, moşulică, citesc ca-n 
palmă. Ştii că am fost cu o seară înainte la Karta şi că 
imediat după aceea bătrânul s-a evaporat. 

— Eu mai ştiu ceva, Frâny, spuse Čadek cu gravitate. 

— Ce anume? 

— Între noi doi, Fróny, atâta timp cât vom mai avea 
de-a face, tot eu o să fiu cel care întreabă, nu tu. Ştiu 
ceva, dar nu spun ce. Când o să am prilejul o să folosesc 
ce ştiu acum împotriva ta. 

— Aha, îşi țuguie fata buzele, recunoaşte că te cam 

întreci cu gluma! 

— Fiindcă am încetat să te mai cred. În fața casei tale 
stă mereu câte un detectiv —- Čadek exagera înadins - şi 
va sta acolo până o să prindă rădăcini. Poate vrei să 
mărturiseşti cu sinceritate tot ce mi-ai ascuns până 
acum? 

— N-am ce! îi răspunse ea sec. Nu mă mai scoate din 
sărite tot timpul! 

— Atunci, pleacă, zise Cadek şi-i arătă uşa. Nu era 
nevoie să vii aici pentru ceea ce ai găsit cu cale să-mi 
spui. 

Frâny se ridică de pe scaun, netezindu-şi cu un gest 
cochet rochia. 

— Mă dai afară, moşulică? 

— Mda, încuviinţă el, întorcându-se spre masa lui de 
lucru, ca şi cum şi-ar fi continuat treburile, fără să-i mai 
pese de Frâny. 

— Atunci plec, se hotări ea. Eşti un bărbat tare 
încăpățânat. Nu demult regretam că ţi-am ars una în 
stomac, dar acum mi-ar plăcea să am copite. 

Čadek se întoarse cu liniştită bunăvoință: 

— Îţi atrag atenţia, Frâny: mai bine pleacă imediat şi 
lasă ieşirile impulsive. O copită ici, o copită dincolo, 
treacă-meargă, dar pentru unele cuvinte ai putea să te 
trezeşti la zdup. 

Fróny dispăru ca un meteor, fără să mai scoată o 
vorbă. Trânti uşa atât de tare, încât lampa de pe birou 
săltă. 

— Hm, îşi spuse Cadek, uitându-se pe fereastră. 

În clipa aceea intră ordonanța de serviciu. 

— Am crezut că a tras cu pistolul în dumneavoastră! 
exclamă ordonanța. Ce bubuitură! Ordonaţi s-o reținem 
la poartă? 

— Nu, răspunse Cadek cu un gest plictisit. Trimite-l 

mai bine încoace pe doctorul... cum îi spune? Sper să fie 
mai Cuviincios. 

Cadek îşi puse pălăria în cap, ca să scurteze vizita de 
la început, şi nu şi-o scoase nici când intră domnul în 
vârstă, bine îmbrăcat, cu bărbiță de țap încărunțit, cu 
ținută distinsă. 

— Mă grăbesc, îl întâmpină Cadek, nu vă supăraţi că 
nu vă pot sta la dispoziție mai mult de un minut. Ce 
doriți? 

— Sunt doctorul primar Havlasa, se prezentă 
vizitatorul. 

Cadek îşi concentră atenţia. 

— Doctor primar, unde, vă rog? şi îşi scoase pălăria. 

Havlasa numi spitalul în care lucra şi Chrudimsky. 

— Ah, da, spuse Čadek, aveți o fiică şi este logodită cu 
doctorul Chrudimsky, ei fir-ar să fie! 

— Poftim? 

— Am spus: fir-ar să fie! se enervă Cadek. Aţi venit 
aici pentru tânăra logodnică. Şi îl invită pe vizitator să ia 
loc. 

— Îi cam daţi de lucru doctorului Chrudimský, 
domnule inspector, spuse doctorul primar politicos, dar 
cu aspră demnitate. 

— Îşi face singur de lucru, din pasiune personală, 
replică inspectorul posomorât. 

— Atunci, din păcate, înțeleg... Totuşi cred că în cazul 
acesta, Karel, doctorul Chrudimsky, n-ar fi atât de 
interesat dacă nu aţi dori-o şi dumneavoastră. Fiica mea 
până acum nu bănuieşte nimic, dar eu sunt informat că 
în penibila situație joacă un anumit rol o tânără... 

— O prostituată, lămuri Čadek, cu o plăcere 
răutăcioasă. 

Vizitatorul tresări alarmat. 

— Nu mi s-au dat amănunte atât de înfiorătoare, dar 

şi fără ele nu mi se pare totul în ordine. Am venit să vă 
rog prieteneşte să puneţi capăt situației, fiindcă nu-l 
cred pe Karel, adică pe doctorul Chrudimsky, în stare să 
fi ajuns singur atât de departe... 

— Aşadar, scurt şi lămurit, mă socotiți pe mine 
răspunzător. 

— S-ar putea. lertați-mă. 

Cadek căzu o clipă pe gânduri. 

— Aveţi dreptate, spuse el bătând cu degetele 
darabana pe masă. 

Se ridică şi puse din nou mâna pe pălărie. 

— Bine, domnule doctor. Voi face tot ce pot. Aş vrea 
să vă promit că totul se va termina chiar astăzi, dar 
depinde chiar de evenimentele zilei de azi. Mâine am să 
vă informez mai în detaliu. 

Doctorul mulțumi politicos şi se retrase. Rămas 
singur, Cadek se întrebă dacă doctorul se va fi întâlnit în 
sala de aşteptare cu Frâny şi dacă ştia că ea era femeia 
fatală. Apoi ieşi din birou în căutarea lui Draboch, ştiind 
că trebuie să fie pe undeva prin secţie. În timpul acesta 
doctorul Chrudimsky era fără îndoială la clinică, aşa că 
supravegherea lui părea inutilă. Îl găsi repede pe 
Draboch, care-i confirmă că deocamdată considera 
supravegherea doctorului o pură pierdere de timp. 

— Nimic deosebit în comportarea lui Chrudimsky, îl 
informă detectivul pe inspector, se pare numai că 
intimitatea cu Fróny se adânceşte. 

— Tocmai de asta se teme şi sărmanul tată Havlasa, 
adăugă Cadek sibilic. 

Se  despărțiră şi Čadek plecă de la secţie, 
nemaizăbovind să discute cu doctorul Barâk. Şeful, care 
pe linie de serviciu se îngrijea ca inspectorul să aibă 
totdeauna ceva de lucru la birou, îl scutise zilele acestea 
de agenda cotidiană, lăsându-i libertate deplină. 

Pe stradă, fantezia lui Čadek lucra: Fróny putea să 
aibă vreun motiv, până acum nedescifrat, ca să-l 
răpească pe bătrânul Karta. Aranjase totul în seara 
aceea şi Karta fusese de acord. Nu avusese nimic 
împotriva propunerii lui Cadek de a-l interna, deşi mai 
înainte se opusese vehement. Ştia, probabil, că în timpul 
nopții va veni FrOny să-l ia. De ce făcuse asta, era un 
mister chiar şi pentru cea mai vie imaginație. Nu era 
exclus să-l fi ascuns în casa ei. După aceea îl rugase pe 
doctorul Chrudimsky să-l trateze pe bătrânul Karta. 
Motivele Frânyei erau serioase, fiindcă Chrudimský îi 
ascunsese totul lui Čadek. Dimineaţa, Fróny, şireată, 
bănuise că va primi vizita lui Cadek şi că avea de 
răspuns la o întrebare delicată, pusă cu eternul lui 
zâmbet binevoitor. I-o luase atunci ea înainte, cu vizita 
la birou, şi atât de devreme, ca să fie sigură că o să-l 
găsească. Nu dorea deloc vizite la ea acasă. De ce? 
Fiindcă acolo se ascundea bătrânul Karta bolnav. 

Mulţumit de înlănțuirea aceasta logică, inspectorul se 
îndrepta spre locuinţa tinerei; ajunse, urcă îndată cu 
liftul, apoi sună lung o singură dată, deşi pe cartea de 
vizită se menţiona că trebuie să suni de trei ori. 

Veni să deschidă uşa un bărbat în papuci, cu fața 
săpunită şi cu maşina de ras în mână. 

— lertaţi-mă, spuse Čadek blând, o caut pe 
domnişoara Brabencovâ. 

— Pentru ea se sună de trei ori! se supără bărbatul, 
dar se potoli: Hai, acum intrați. 

Čadek se îndreptă direct spre uşa Frânyei. Bătu în 
uşă, convins că e încuiată pe dinăuntru. 

— Imediat, domnule administrator, se auzi glasul 
fetei. 

Cadek tăcu mâlc şi aşteptă. Dar nu trecu bine o clipă 
şi zăvorul lunecă, se răsuci şi cheia în broască, şi uşa se 

întredeschise... un picior al lui Cadek intrase deja. 

— Dă-o încoace! şuieră Frâny, scoțând mâna, nu 
capul, prin uşa crăpată. 

— Ce să-ţi dau? întrebă Čadek cu candoare, nu ţi-am 
adus nimic. 

Atunci Fr6ny scoase un țipăt: în uşă se fixase vârful 
pantofului bărbătesc. Cadek forță energic uşa, vrând să 
evite un scandal inutil. Fróny zbură înăuntru şi 
inspectorul nu mai întâmpină niciun obstacol, închise 
uşa după el şi înaintă un pas: 

— Bună ziua, salută el. Ce te uiţi la mine ca un diavol 
împielițat, Fróny? 

Împotrivirea ei îi confirmă justeţea  reflecțiilor 
anterioare. Şi în afară de asta, observă dintr-o ochire 
schimbările din încăpere. Unul din colțurile camerei era 
drapat cu o perdea, ascunzând un triunghi destul de 
mare, separat de restul camerei, şi nu părea să fi fost 
montată de un tapițer. Perdeaua atârna pe o simplă 
frânghie cu capetele fixate în două cuie bătute destul de 
neîndemânatic. 

— Ia te uită, spuse Čadek ridicând mâna, ţi-ai făcut 
aici şi un separeu? 

Fróny nu-l mai privea cu ochi de diavoliță, ci ca zece 
diavoli la un loc. Era îmbrăcată într-un capot frumos, 
dar asta nu-l vrăji pe Čadek, care se mira cum de Fróny 
nu-şi dă drumul la gură, copleşindu-l cu înjurături, ca 
de obicei. 

— Ce cauţi aici, la mine? întrebă ea calmă. 

— Ţi-am visat azi-noapte perdeaua asta, Frâny, 
răspunse el. Arăta întocmai aşa. În spatele ei era 
ascunsă o comoară. Când am încercat s-o trag de-o 
parte, a apărut un zmeu fioros care scrâşnea groaznic, şi 
m-am trezit. 

— Pleacă imediat! scrâşni Frâny. 

— Zmeul acela, fată dragă... 

Frâny ridică glasul: 

— Pleacă imediat! repetă ea. Nu ai dreptul să-mi 
violezi domiciliul! 

— Zi şi tu ceva mai picant, Fróny, glumi Čadek 
înaintând. Nu te mai recunosc. 

Frâny îi tăie drumul. Respira greu. Čadek o prinse de 
mână şi în clipa aceea dispăru toată bunăvoința de pe 
fața lui. Fróny se sperie la brusca schimbare. Ochii 
inspectorului fulgerau cu necruțare, trăsăturile îi erau 
împietrite, sprâncenele, încruntate mânios. Cu un gest 
experimentat o repezi pe fată la o oarecare distanță. 

— Viperă mică ce eşti, îi reproşa fără ură, de ce încerci 
să mă duci de nas? 

Dintr-un singur gest, smulse perdeaua. Frâny se 
sprijini de măsuța de radio şi nici nu crâcni, doar ochii îi 
ardeau ca doi cărbuni aprinşi. 

— Ce-i asta? exclamă Cadek surprins. 

După perdea se afla un pat lat. În pat era doctorul 
Chrudimsky acoperit până la jumătate. Nu avea haină, 
nu avea cravată, cămaşa îi era descheiată la gât, iar 
părul ciufulit. 

— În flagrant...! bolborosi Cadek ruşinat şi întoarse 
fața speriată. 


109 


NU MAI ŞTIA cum se trezise afară. Nu păstrase clară 
imaginea doctorului Chrudimsky pe jumătate dezbrăcat, 
ci imaginea chipului frumos al Frânyei, care în ultima 
clipă a retragerii lui ruşinoase luase expresia cunoscută: 
şaizeci-şaptezeci la sută spaimă, în rest, o încăpățânare 
semicopilărească. 

În timpul acesta doctorul Chrudimsky trebuia să fie 
la spital, pe asta se bazase şi detectivul Draboch! Îşi 
părăsise deci nu numai logodnica, ci şi obligaţiile de 
medic. Dădea de gândit... Bătrânul doctor Havlasa va 
avea numai bucurii din partea viitorului său ginere! Se 
ştie că inima de femeie este de nepătruns, dar când şi 
inima bărbatului se dovedeşte la fel, catastrofa devine 
inevitabilă. 

Inspectorul Cadek dădea nemulțumit din cap, 
mergând pe stradă, şi trecătorii începură să se uite lung 
după el. 

Eşafodajul bine gândit se clătina; dar în deducțţiile 
inspectorului era prea multă logică spre a renunţa la ele 
cu una-cu două. În această afacere, Fróny era un factor 
executant, doctorul Chrudimsky se afiliase şi el rolului. 
Forța motrice invizibilă rămânea tot Jirka Boček. Însă 
ceva trebuia să se întâmple, un indiciu măcar tot o să 
descopere armata asta de criminalişti! Nu era niciun 
detectiv şi niciun sergent de stradă care să nu cunoască 
amănuntele cazului şi să nu fie mereu cu ochii-n 
patru... 

Din ce în ce mai nefericit, Cadek luă tramvaiul în 
direcția spitalului; ajuns acolo, arătă portarului 
legitimaţia. 

— Doctorul Chrudimsky este aici? întrebă el inutil. 

Portarul  telefonă undeva, apoi îl anunță că 
Chrudimsky plecase pe neaşteptate. Când? După nouă 
şi jumătate: portarul îl văzuse întâmplător tocmai când 
pleca... Inspectorul lăsă portarului numărul de telefon, 
cu rugămintea să fie anunțat îndată ce doctorul 
Chrudimský s-ar întoarce. De acolo plecă la secție. 
Confruntă atent momentele succesive: Dacă 
Chrudimsky părăsise spitalul la ora nouă şi jumătate, 
nu putuse ajunge la Fróny mai devreme de ora zece. 
Cadek sunase la uşă câteva clipe după ora zece şi 
jumătate. Şi acum nu-i rămânea decât să-l mire graba 
intimităților dintre cei doi. Ai fi zis că doctorul 
Chrudimský se dezbrăcase de haină şi-şi scosese 
cravata încă din lift! 

Frâny îi deschisese lui Čadek uşa cu destulă 
amabilitate, închipuindu-şi că era administratorul 
casei, pe care, se vede, îl aştepta. Probabil îl trimisese 
după ceva... Cadek îşi atribui cu sinceritate numele 
unor patrupede încornorate şi se întoarse grabnic la 
casa FrOnyei. Puțin îi păsa dacă va fi văzut de ea sau de 
doctorul Chrudimsky!... Intră în lift şi urcă până la 
mansardă, unde îl găsi uşor pe administrator, care 
recunoscu că, într-adevăr, Fróny îl trimisese să cumpere 
ceva... De data asta, evident, Fr6ny făcuse imprudența 
să nu meargă singură după ce avea nevoie. 

— Unde aţi fost? întrebă Cadek. Se înţelege că n-o 
să-i suflați o vorbă domnişoarei Brabencovâ despre 
întrebările mele. 

— Am fost la farmacie, spuse administratorul, şi 
inima lui Cadek bătu mai tare. 

— După ce? 

— Un medicament dintr-o rețetă. Credeţi că era 
otravă? Nu arăta să fie aşa ceva. Era un medicament 
gata preparat, într-o cutiuță. Se numea Dit... Dip... sau 
cam aşa ceva. 

— Omule, interveni Cadek emoţionat, chiar dacă 
mi-ai spune cum îi zice, pe litere ca la telefon, tot nu aş 
pricepe mare lucru, fiindcă habar n-am de termeni 
farmaceutici. E destul să-mi spui la care farmacie ai fost 
după Zipsus ăsta! 

— Zips... nu, nu, clătină din cap administratorul, şi-i 
dădu adresa farmaciei. 

Cadek o găsi uşor. Medicamentul fusese eliberat după 
o rețetă cu antetul spitalului şi iscălit de doctorul 
Chrudimský, destul de neciteț, cum semnează doctorii. 
Se chema „Dipron” şi farmacistul îi explică amabil că 
erau nişte injecții antiseptice, care se foloseau cu succes 
contra pericolului septicemiei, ce ar proveni dintr-o 
rană, muşcătură de câine ş a.m.d. 

— Mulţumesc, zise Cadek şi plecă repede. 

Bătrânul Karta şi farmacia - se cam potrivea. 
Septicemia, însă, părea ceva cam bizar, pentru că 
bătrânul Karta nu era afectat de aşa ceva, iar 
farmacistul zâmbise la ideea că „Dipronul” ar putea fi 
indicat în tratarea reumatismului la cap sau 
ramolismentului... 

Fiindcă avusese o zi norocoasă, nu se mai miră de 
veştile bune primite la secție. Greşeala pe care o 
săvârşise pătrunzând neautorizat la chiriaşa unei 
locuințe onorabile şi purtându-se acolo după capul său 
se trecu cu vederea. La un moment dat, i se telefonă de 
la spital, comunicându-i-se că doctorul Chrudimsky se 
întorsese. O nouă cântărire a timpului îl miră din nou pe 
Čadek, care constata astfel că ciudaţii îndrăgostiți nu 


112 


numai că erau gata să facă dragoste într-un timp record, 
dar tot aşa de urgent renunțaseră... „De ce s-o fi 
dezbrăcat  sărmanul din cauza mea?” reflecta 
inspectorul compătimitor. A doua ştire bună părea şi 
mai importantă. l-o adusese detectivul Klein, un tânăr 
foarte ambițios, încă în stadiul de ucenicie la şcoala 
pentru detectivi. 

— Domnule inspector, raportă acesta în poziție 
reglementară, am găsit un martor care a văzut ceva 
suspect în noaptea aceea. 

— Care noapte? întrebă Cadek. 

— În noaptea când fost răpit bătrânul Karta. Martorul 
lucrează la căile ferate şi tocmai se întorcea de la lucru; 
traversa maidanul, ca să ajungă mai repede acasă, în 
„colonie”. S-a minunat văzând un automobil destul de 
aspectuos pe drumul plin de bolovani care ducea la 
casele prăpădite în care locuiesc Karta, Wang-Li şi 
ceilalți ca ei. 

— Un automobil... oftă Cadek. Şi cum arăta? 

— Este căutat deja, zâmbi Klein fericit; am obținut o 
descriere foarte precisă: mare, negru, probabil un taxi. 
Cam pe la ora două noaptea. 

În toată treaba asta taxiul pica bine. Bătrânul Karta 
nu putea merge pe jos şi era imposibil ca Fróny să-l fi 
târât singură, mergând pe jos. 

— Căutaţi taxiul, în special în jurul casei numitei 
Fróny, spuse Čadek; să se ocupe de asta Pobožný. 

— Maşinile care au avut serviciu de noapte sunt în 
cercetare, adăugă Klein. 

— Bine. Precis că o să găsiți şoferul, care trebuie adus 
imediat aici. 

Fiindcă nu-i mai rămăsese altceva de făcut, porni în 
căutarea doctorului Chrudimský. Frâny făcuse nişte 
greşeli în realizarea planului ei sau al lui Jirka. „Dacă 

Bocek era băgat în afacerea asta, o s-o binecuvânteze!” 
gândi inspectorul. 

Doctorul Chrudimsky îl primi posomorât şi Cadek 
făcu pe prostul, apoi îi spuse că a venit doar ca să-şi 
ceară scuze. 

— V-a prins fata în undiță, nu glumă! zâmbi el. 
Tocmai azi dimineață a fost la mine doctorul primar 
Havlasa şi m-a întrebat ce fel de sport practicați. 

Chrudimsky se posomori şi mai tare. 

— Şi ce i-ați spus? 

— Eu, măgarul, am garantat pentru dumneavoastră, 
răspunse Cadek pe ton de regret. 

— Nu contează! Necunoaşterea totală a stării de păcat 
nu e sănătoasă. Şi îmi pare rău că trebuie să vă atrag 
atenția că ați manifestat o curiozitate ce se cuvenea să 
păstreze anumite limite. 

— Dumneavoastră la fel, răspunse Čadek cu 
nevinovăție, dacă ne gândim amândoi la cazul Frâny. 

Doctorul Chrudimský se simți prost; glasul i se 
înmuie. 

— Totuşi nu sunteți un denunțător, inspectore. 

— Sunt, sau nu sunt, spuneţi-mi ce să inventez eu 
viitorului dumneavoastră socru, ca să nu mă fac de râs? 

— Nimic, se însufleți doctorul, ar fi preferabil să nu-i 
spuneți nimic. Oricum, îmi închipui că nu aveți în vine 
apă în loc de sânge? 

— Nu chiar, dar nu-mi place să văd sânge acolo unde 
mai înainte era apă curată. 

— Cu Fróny nu-i vorba decât de o aventură, nimic 
altceva decât o aventură la care se poate ambala orice 
bărbat. Ne-am înțeles? 

— Eu pe dumneavoastră, da; însă dumneavoastră pe 
mine, nu, replică inspectorul cu o expresie enigmatică. 
Vreţi deci să tăgăduiți totul în fața logodnicei şi a 

viitorului socru, şi în acelaşi timp să trăiţi aventura 
sută-n sută? 

— Da. 

— Atunci sunteți un mizerabil! încheie Cadek şi se 
despărți furios de interlocutorul său. 

Nici aspra apreciere nu declanşase mărturisirea 
doctorului Chrudimsky, mărturisire pe care Cadek ar fi 
ascultat-o cu multă plăcere. Era, deci, necesar ca 
aventurosul să fie strâns cu uşa. 

În cursul după-amiezii fu găsit şoferul taxiului 
suspectat. Omul era sincer. Un bărbat destul de tânăr 
stătea în fața lui Cadek şi îşi răsucea încurcat pe 
genunchi şapca lui de şofer. 

— Am fost acolo, spuse el, m-a angajat o doamnă 
tânără. Fratele meu m-a ajutat să-l duc pe bătrân până 
la maşină şi, pe urmă, până în casa... Domnişoara nu a 
mers cu noi, s-a dus acasă înainte... 

— Ce bacşiş ai primit de la tânăra doamnă pentru 
transport? 

— Eu... Două sute de coroane, domnule comisar. 
Dar, asta, pentru că a fost greu cu bolnavul. Nici nu 
m-am gândit... 

Cadek nu-l sperie deocamdată, fiindcă era clar că 
şoferul îşi dăduse seama că trebuie să fie ceva necurat la 
mijloc. Dacă cedase la tentaţia celor două sute de 
coroane, acum regreta. Povesti sincer toată întâmplarea 
iar felul în care-şi descrise clienta nu mai lăsa niciun 
dubiu, mai ales că până la urmă şoferul mărturisi că 
Fróny era o cunoştinţă mai veche: pe când Jirka Boček 
era închis, fusese, scurt timp, unul dintre iubiții 
Frânyei. Nu fusese o dragoste mare, se despărțiseră şi 
acuma el „era în vorbă cu o fată cuminte, nu dintre 
deocheatele care bat cafenelele”. Dar când Frâny îl 
căutase şi-i ceruse un serviciu în numele vechii 

prietenii, nu fusese în stare să o refuze. 

— Vei mai fi interogat, minți Čadek sever, 
deocamdată poți pleca şi, vezi, evit-o pe Fróny. Va fi spre 
binele dumitale, înţelegi? 

Tânărul, tulburat, plecă şi-l lăsă pe Cadek cu gândul 
la faptul real că totuşi bătrânul Karta fusese transportat 
la locuinţa lui Fróny. Čadek se duse să-i facă o vizită 
doctorului Barâk. „Am nevoie de o aprobare pentru 
percheziție la domiciliu, domnule doctor”, adăugase el în 
încheierea raportului. 

Primi aprobarea fără niciun fel de discuție şi ceru lui 
Pobozny şi lui Draboch să-l asiste. 

— O vom face în lipsa Frânyei, le spuse el. Portarul 
casei trebuie să aibă duplicatele cheilor. Verificaţi. Veţi 
supraveghea casa din bufetul de vizavi. Cum se iveşte 
momentul propice, dați-mi de veste. 

Draboch acționă conform instrucțiunilor, dar în ziua 
aceea ocazia aşteptată nu se ivi. A doua zi dimineaţă, 
Fróny ieşise pentru câteva clipe să cumpere ceva şi 
Draboch apreciase că nu era un bun prilej de acţiune. 
Într-adevăr, fata se întorsese foarte repede. O oră după 
aceea intra în casa ei doctorul Chrudimsky, care întârzie 
acolo aproape până la amiază. Draboch comunică 
îndată, adăugând că Chrudimsky părea îngrijorat, iar 
Fróny era trasă la față. 

— În ordine, răspunse Cadek, o să-l facem noi să 
arate şi mai îngrijorat! Schimbaţi-vă. 

Îl străbătu un fior: simțea că se apropie 
deznodământul. Fróny va mai avea cum să tăgăduiască? 
Doctorul Chrudimsky va mai putea susține că trăieşte o 
aventură amoroasă cu Fróny? Prostul! Cu ce se lăsase 
momit ca în ultima clipă să se culce în pat cu haina şi 
cravata scoase, făcând pe amantul deranjat? Între timp, 
sub pături se chircise în spatele lui bătrânul Karta. În 

primul moment, lui Cadek nici nu-i trecuse prin minte 
aşa ceva, însă pe urmă avusese o vagă bănuială. lar 
acum putea vorbi de dovezi concrete. 

După-amiază Fróny nu ieşise deloc din casă şi între 
timp primise încă o vizită a doctorului Chrudimsky. 
Întârzie acolo peste o oră. Seara, Draboch, care intrase 
în tură, era convins că iarăşi n-o să poată pescui nimic, 
dar pe la ora opt, Frâny îşi făcu apariția pe stradă. Nu-i 
puteai vedea bine chipul din bufetul expres, dar 
Draboch observă că era îmbrăcată pentru o cursă mai 
lungă şi se repezi la telefon. Într-un sfert de oră, Cadek 
şi Pobozny ajunseră la locul nevralgic. 

— Mergem toţi trei, spuse Čadek, nu mai e nevoie de 
supraveghere. Dacă ne surprinde Frâny, ea va fi cea 
surprinsă. 

Liftul îi duse până sus la administrator, care se cam 
sperie; apoi îşi trase iute pantalonii, luă cheile şi însoți 
poliţiştii. 

— Intru eu primul, zise Cadek. Atenţie! La mama 
Klouzanda m-am pomenit cu un foc ca din senin. 
De-abia am apucat să mă arunc pe burtă. 

Au ajuns repede în antreu. Cadek se temea să nu fie 
uşa odăii închisă, sau cheia întoarsă în broască pe 
dinăuntru. Ar fi fost semn rău, ar fi însemnat că în 
cameră e şi cineva în stare să umble, cum nu era cazul 
bătrânului Karta. Dar gaura cheii era liberă şi 
administratorul descuie fără nicio greutate. 

— Acum intră, spuse grav Cadek, adresându-se 
administratorului. Voi doi rămâneți în prag. 

În cameră nu mişca nimic. Cadek intră cu revolverul 
în mână. Nu se gândea la bolnav, ci la Jirka Bocek. Cu 
mâna stângă, răsuci comutatorul. Lumina inundă 
încăperea goală, dezvăluind şi colțul ascuns de draperie. 
Cadek înaintă şi cu o mişcare bruscă trase în lături 

perdeaua. Nu se miră deloc văzând în pat un om 
descărnat, învelit în pături. 

— Veniti aici, băieţi, strigă inspectorul punând arma 
în buzunar. 

Bătrânul zăcea pe spate cu ochii închişi. Nu se trezi; 
slăbiciunea fizică îl cufundase într-un somn profund. 
Era de o slăbiciune îngrozitoare, devenise de 
nerecunoscut, părul răvăşit, barba şi mai albită, 
hirsută, mustăţile încâlcite, toate la un loc făceau din el 
un spectru de groază. 

Cadek se aplecă asupra lui fără dezgust. 

— Ascultă, bătrânule, mă auzi? 

Karta nici nu se clinti. Cadek îi apucă mâna numai 
oase şi ridică puțin pătura. O lăsă numaidecât jos, 
fiindcă sub ea simţi o căldură mocnită, ca de foc. 

— Hait! ai zice că are plus şaptezeci de grade! Hei, 
bătrâne! Uită-te la mine! 

Trei capete se aplecară peste pat. În antreu 
administratorul casei, tremurând, îl întoarse nervos din 
drum pe funcţionarul firmei de hârtie şi filme 
cino-fotografice, care ieşise din camera lui, împins de 
curiozitate. 

— E mort, spuse Draboch întunecat, gata. Nu vedeți? 

Cadek nu credea. Nu-i venea să creadă. Se uită la 
buzele celui din pat. Erau întredeschise, bărbia lăsată şi 
acoperită de barba urât crescută. 

— S-ar putea să ai dreptate, Draboch, răspunse el 
sumbru. 

Dădu pătura la o parte, se aplecă şi îndepărtă tifonul 
de pe fața oribilă. Tăcea concentrat, numai mâinile îi 
tremurau. Apoi se îndreptă şi se întunecă la față: 

— Uitaţi-vă aici, arătă el, nenorocitul a fost asasinat. 
Trupul slab al bătrânului avea la şoldul stâng o rană de 
pe urma unui glonte, o rană mai veche şi foarte umflată. 

XI 


CADEK ERA OBIŞNUIT să ia măsuri rapide şi 
eficiente. De data asta însă stătu mult timp tăcut, 
înclinat asupra jalnicului trup, acum pe jumătate gol. 
Fireşte, însă, că cei doi detectivi ştiau bine ce trebuie 
făcut. 

Pe Čadek nu-l ţintuia locului vreo nehotărâre; se 
gândea profund la ițele încurcate şi de neînțeles ale 
acestui caz. Nucleul era, fără îndoială, răzbunarea lui 
Jirka Bocek împotriva informatorului Karta. Dar de ce 
fusese împuşcat în şold tatăl lui Karta? Şi de ce Frâny îi 
purta de grijă? De ce merseseră atât de departe şi ea şi 
doctorul Chrudimsky? De ce fusese scos Wang din 
sicriul de zinc? 

Cadek se aplecă din nou să mai cerceteze rana. O 
atinse uşor cu mâna, gest care avu o neaşteptată 
urmare: Prin trupul pierit trecu un tremur ca un curent 
electric, surprins şi de Draboch şi de Pobozny. 

— Atenţie! exclamă Draboch, Un trup mort, totuşi, nu 
reacționează aşa! 

Cadek aruncă o scurtă privire detectivului. Se aplecă 
din nou, şi de data aceasta cercetă inima rănitului. Îi 
descheie cămaşa mototolită, dar curată, şi-şi lipi 
urechea de pieptul lui. Nu ascultă mult şi se ridică. 

— Ai dreptate, Draboch, spuse el calm, nu e mort. 
Inima lucrează; slab, ca un deşteptător călcat în 
picioare, dar merge. La treabă, băieți! 

— Adică? întrebă Pobozny. 

— Te-ai oferit primul, aşa că ocupă-te de o salvare. 
Omul e în agonie şi poate moare pe drum, dar nu trebuie 
să vă mulțumiți cu asta. Ai grijă, Pobozny, e foarte 
important să-l menţinem în viață. Pricepi? Cu vreo 
injecție, ori cu ce-or şti cei de la spital. Acolo, ai grijă, 
interzice accesul doctorului Chrudimský: ţine-l la o sută 
de metri depărtare! De altfel, lucrează la altă secție. 
Dumneata Draboch, o să ai grijă de celelalte. Ia-ți pe 
cineva în ajutor. Trebuie să mi-i găseşti cât mai repede 
pe Chrudimský şi pe Frâny. Eu aştept aici. 

Întinse mâna şi înveli bolnavul... Îşi zicea că 
rezolvarea cazului se apropie. Dacă Frâny îl adusese pe 
bătrân la ea acasă, şi îi ceruse doctorului Chrudimský 
ajutorul medical sub pecetea tainei, atunci, ştie ea ceva, 
tocmai datele după care alergase el degeaba până acum. 
Dar s-a terminat! Nu o să mai aibă curajul să încerce 
să-l mai păcălească. 

— Dumneata poţi să te retragi, spuse Čadek 
administratorului, care se uita intrigat prin încăpere. 
Cheia lasă-mi-o aici! 

Astfel inspectorul rămase singur cu bătrânul, 
examinându-l atent. Trăia, sau chiar în clipa aceea îşi 
dădea ultima suflare? Čadek parcă simţea aripa 
îngerului morții deasupra patului. Liniştea era 
desăvârşită. O singură dată se trânti o uşă, când celălalt 
chiriaş din apartamentul divizat plecă de acasă. Cadek 
l-ar fi ajutat pe muribund, dar nu ştia cum. Se încumetă 
doar să umezească cu un prosop ud buzele subțţiate, 
fierbinți şi crăpate ale rănitului. Nu înregistra nicio 
tresărire. Inspectorul nu regreta situația, nu se mințea 
cu sentimentul zadarnic de compătimire față de acest 
nenorocit, pentru care dintr-un motiv obscur încetase să 
mai aibă vreo simpatie. Rana provocată de un glonte în 

şold, nu cu mult înainte de vizita inspectorului, nu i-o 
mărturisise. Şi era, fără îndoială, tot isprava lui Jirka 
Bocek, care-i omorâse şi fiul! 

Lui Cadek i se părea că timpul trece apăsător de încet, 
în realitate Draboch se întoarse în mai puțin de jumătate 
de oră. Nu era singur. Deschise uşa zgomotos şi o 
împinse înainte pe Fróny. 

— V-am adus-o, spuse detectivul, am aşteptat-o în 
fața casei: ştiam că trebuie să se întoarcă. Pentru 
muribund am cerut ajutoare de la secție. Salvarea e jos. 

Frâny era palidă ca varul. În privirea ei se citea 
cunoscutul amestec de spaimă şi încăpățânare. Era bine 
îmbrăcată, dar se vedea că nu se dichisise în linişte. 
Cadek remarcă imediat amănuntul acesta. 

— Trimite sus targa, Draboch! 

— Vin oamenii cu ea în urma mea, spuse Draboch. 

Cadek îi făcu un semn hotărât fetei să se retragă 
într-un colț al încăperii. Nu-i adresă nicio silabă. Frâny 
primi ordinul lui, strângând uşor din umeri, şi se 
îndreptă spre locul indicat, fără să se opună, cu paşi 
legănațţi, provocatori. Se străduia să-şi fixeze masca 
exasperantă a indolenţei. Probabil că din privirea lui 
Čadek înţelesese că nu mai era de glumit. 

— Chrudimský? întrebă Čadek scurt. 

— ÎI căutăm. Nu e nici la spital, nici acasă. Îl dibuim 
noi, nicio grijă. 

Čadek dădu din cap în semn de aprobare şi-şi 
îndreptă atenția spre uşă: după zgomotul de pe coridor, 
se apropiau cei de la salvare; Pobožný le deschise uşa, ca 
să poată intra cu targa. 

— În ordine, domnule inspector? i se adresă 
detectivul, lui Čadek. 

Primiră încuviințarea mută, după care îşi făcură nu 
prea vesela lor datorie. Era de la sine înțeles că Pobožný 

urma să însoțească transportul. 

Čadek, întunecat la față, privea totul fără să scoată o 
vorbă. Fr6ny nici nu crâcnea. Numai pieptul îi tresălta 
vizibil. Altfel, încerca să pară cinică. 

— Vreau să am cât de repede o ştire despre starea lui, 
insistă Cadek la plecare. 

În sfârşit întoarse capul spre Fróny. 

— Vino-ncoace, îi porunci el sec. 

Frâny înainta lent şi legănat, înfuriindu-l. Dar când 
vorbi, glasul lui sună rece: 

— Frâny! — şi se uită sever în ochii fetei — Te arestez. 

— De ce? întrebă ea ridicând sprâncenele a mirare. 

— Asta ai să mi-o spui chiar tu. Cine l-a împuşcat pe 
bătrânul Karta? 

— Boček, răspunse ea fără ezitare. 

— De unde ştii? 

— Karta mi-a spus-o, moşulică. 

— Bine. Dar înainte de a continua discuţia, țin să-ți 
atrag atenţia asupra unui lucru: de câte ori ai să-mi mai 
spui moşulică, de atâtea ori am să te plesnesc! 

— Unde? hohoti ea. 

— Văd eu unde. 

— Sunt un boboc abia ieşit la baltă, spuse Fróny 
batjocoritoare, lăsându-se greu pe un scaun. Ce vrei de 
la mine? 

— Nimic despre care n-ai fi şi tu informată. De ce te 
interesează bătrânul Karta? 

— Odată, într-o noapte, m-ai întâlnit acolo. Ţi-am 
spus de atunci: îl vizitam din milă. 

— Avea şi atunci rana asta urâtă? Ştiai de ea? 

— Ştiam. 

— De ce nu mi-ai spus nimic? 

— Fiindcă bătrânul nu vrea să duc buhul prin lume. 

— De ce nu vrea? 

— Fiindcă se temea de Jirka. Nu te prea duce capul. 

— Ia zi, Fróny — dar răspunde-mi fără mofturi — de ce 
se temea? Ce ţi-a spus bătrânul despre toate astea şi tu 
ce crezi? 

Inspectorul nu se trăda, n-aveai cum şti dacă 
răspunsurile îl mulțumeau sau nu. 

— Da... spuse Fróny pe gânduri, ca şi cum nu ar fi 
fost vorba de ceva care ar interesa-o, ci o simplă 
confidență. Spunea că Jirka ameninţă că se răzbună pe 
tot neamul. Dacă ar afla că nu a reuşit să-l ucidă pe 
tata-Karta, s-ar fi întors să-şi desăvârşească omorul. 
Atâta lucru am putut pricepe şi eu şi cred că explicaţia 
te mulţumeşte şi pe dumneata; aşa că, nu mă mai 
chinui degeaba. 

— Dimpotrivă, Fróny, de data asta am impresia că o 
să scot untul din tine. Cine ţi-a dat ideea să-l aduci pe 
Karta aici? 

— Un cap care gândeşte, spuse Frâny sibilic. 

— Al tău? 

— Nu, al lui, al lui tata-Karta. Mie mi-a fost milă de el 
şi asta-i tot. 

— Bine, Frâny! Dar până să faci asta, ai aranjat ceva 
cu doctorul Chrudimsky. 

— Aşa crezi, oftă Frâny, fiindcă ai dat de el aici fără 
haină. Karel nu-i numai o ființă care gândeşte, e un om. 
L-am rugat, şi când cineva ţine la altcineva, îi 
îndeplineşte rugămintea cu plăcere. Numai că din 
păcate n-am ajuns cu Karel atât de departe cum ţi s-ar fi 
părut atunci, aici... 

— Lasă destăinuirile pentru jurnalul tău intim, 
Frâny! Am înţeles foarte bine că a fost o cursă, de aceea 
mă şi vezi acum aici. Dar nu căuta să mă prosteşti că i-ai 
fi smuls lacrimi lui Chrudimsky cu spiritul tău de 
infirmieră. Am ascultat cu urechile mele cum încercai 

să-l ademeneşti. 

Şi inspectorul îi schiță aventura sa polițistă din 
restaurantul de pe malul Vltavei. Fróny şovăi puţin, dar 
nu pentru mult timp. 

— Asta nu schimbă cu nimic lucrurile, zise ea pe un 
ton uşuratic. Karel s-a lăsat convins de mine. Nu-l 
cunoşti pe Jirka; eu îl cunosc. Lui nu-i este frică de 
dumneata; e o canalie unsă cu toate alifiile anti-poliţie, 
aşa că am preferat... 

— Fróny, o întrerupse inspectorul, crezi că bătrânul 
Karta era în mai multă siguranţă aici, decât la noi? 

— Cine ştie dacă nu? răspunse ea tăios. 

— Mincinoaso! Te arestez, cum am spus. De azi 
înainte s-a terminat cu toate întâlnirile tale cu doctorul 
Chrudimsky. 

— Poate te răzgândeşti. 

— Poate, răspunse inspectorul, îngustându-şi ochii. 
Dar dacă te las pe tine liberă, îl închid pe Karlicek al tău. 
Nici faptele lui nu se împacă prea bine cu litera legii. 

— Karel n-are nicio vină! gemu Frâny. 

— De ce nu-mi spui tot ce ştii? 

— Asta-i culmea! Şi Fróny se ridică enervată. De ce să 
te învăţ eu pe dumneata? Ce pot să fac eu, dacă eşti cum 
eşti, ca un flaşnetar orb! Eşti orb! Eşti un moşulică orb, 
orb! Tu, inspector de secție? Ha, ha! Abia poți să 
adulmeci cu mustăcioarele de pe bot, ca un iepuraş; 
sărmanul moşulică! 

Cadek rămase calm. 

— Ascultă, Fróny! Ce vrei să spui tu cu vorbele astea? 
De ce-s eu orb? De ce-mi vorbeşti aşa? 

— ...Aşa cum plângea Christos pe cei orbi... După colț 
e o farmacie, du-te şi cumpără-ți de acolo ce nu ţi-a dat 
Dumnezeu, accentuă Fróny repezită. 

— Despre farmacie ştiu, răspunse Čadek, 

amintindu-şi de „Dipron”. 

— Ei, vezi! Ţi-ai vârât nasul şi pe-acolo? Să-ţi spun 
tot, ca să mă laşi în pace! Astă-seară i-a fost rău de tot 
lui tata-Karta şi am alergat după Karel. Mai mult nu 
ştiu, poţi să mă faci bucăţi-bucăţele, dacă vrei! 

— De ce nu l-ai adus pe Karel, dacă te-ai dus după el? 

— Fiindcă nu l-am găsit. Poate e la cinema sau la 
teatru, nu ştiu... 

Se lăsă violent pe scaun. Nu puteai descifra nimic pe 
chipul ei. Cadek o privi câteva clipe dus pe gânduri. E 
posibil ca Fróny să pătrundă mai bine decât el însuşi în 
misterul răzbunării lui Jirka? 

Îşi răspunse cinstit că ar fi posibil. 

— Măcar spune-mi, Frâny, i se adresă el, procedezi 
astfel din bune intenții? 

Frâny pricepu că duşmănia e în regres şi ce vrea să 
spună inspectorul. 

— Nu-mi umblă nicio ticăloşie prin cap. Foarte 
simplu de observat prin faptul că m-am asociat cu Karel, 
care nu e un bandit, nici măcar pentru culpa de... dea 
se fi îndrăgostit de mine. 

— Aşaaa? tărăgăna Cadek, îndrăgostit! Eşti sigură, 
Frâny? 

— Altfel, de ce şi-ar pierde vremea cu mine? 

— Ei, da... spuse Cadek şi vorbele nu-i erau pe 
înțelesul fetei. Ar fi mult mai bine dacă te-ai lăsa de 
gândurile astea şi ţi-ai vedea numai de cursul de 
infirmiere. O să vorbesc eu cu Chrudimsky, n-avea grijă! 


Dar doctorul Chrudimsky nu era de găsit. Detectivii 
anunțau că nu-l mai văzuse nimeni. Čadek începu s-o 
suspecteze pe Frâny că reuşise, totuşi, să vorbească cu 
Chrudimsky şi că tânărul doctor socotise că e mai 
prudent să dispară. Fróny însă tăgăduia până în pânzele 

albe. De la spital sosi repede ştirea că bătrânul Karta 
este încă în viață. Septicemia declarată putea fi 
combătută încă. Dar bolnavul pierduse foarte mult 
sânge, deşi rana era un fleac; proiectilul rămăsese în 
corp, lucru constatat de radiografie şi urma extragerea 
lui. În starea actuală a pacientului operaţia era însă 
foarte periculoasă. Vechimea rănii nu se putea 
determina din cauza stadiului inflamatoriu avansat, şi 
nici nu se putea pronostica evoluția stării infecțioase, 

— Karel prevăzuse asta, adăugă Frâny; ştia de 
bucăţica de plumb, dar se temea de operație, aştepta ca 
tata să se înzdrăvenească puţin. Spera ca rana să se 
vindece şi cu glontele înăuntru, şi apoi să intervină cu 
bisturiul. Ei spun că nu se poate încă? Să aşteptăm... 

— Să aşteptăm? Nu mai merge. Nu mai aşteptăm 
nimic... Acum ne mutăm la noi, dragă Fróny. Aici 
treburile nu se fac bine. Vii cu mine de bunăvoie, sau iar 
ai să-mi tragi un picior în stomac? 

— Mă duci după gratii, asta vrei? 

— Da, vreau, continuă el amabil, dar răutăcios; 
deocamdată e mai bine să nu faci, de capul tău, vreo 
prostie şi pe urmă vom avea de semnat amândoi nişte 
procese-verbale către judecătorul de instrucție. Hai, 
mişcă, fetițo! 

Frâny se lăsă dusă, nu ca un miel la tăiere, ci ca un 
cățeluş curios. 

La secție Čadek află că fusese chemat de două ori prin 
telefon de o persoană care nu-şi spusese numele, nici de 
ce-l căuta. Cadek opri această raportare cu un gest 
liniştitor: 

— Mai stau pe aici, spuse el, poate mai sună o dată, 
cine-o fi fost. 

Dar nu mai sună nimeni. Cadek se debarasă de 
Frâny, care se despărți de el, trimițându-i o sărutare pe 

vârful degetelor şi cerându-i sprijinul în căutarea 
doctorului Chrudimsky. 

Spectacolele teatrelor şi cinematografelor se 
terminaseră de mult şi mica armată de urmăritori nu 
aflase nimic. La ora unu noaptea doctorul Chrudimský 
încă era dat ca dispărut. Pe la ora două Čadek începu să 
se teamă pentru el. Trimise detectivi la gară şi în alte 
puncte ale oraşului, făcând din asta o problemă majoră. 
Ultima mişcare cunoscută a doctorului era analizată 
atent. Pe la opt seara plecase de-acasă. Era deci clar că 
plecase mai înainte de a fi putut ajunge Fróny la el. Se 
află că fata întrebase de doctor foarte îngrijorată, dar 
nimeni n-o putuse informa încotro pornise. 

Pe la ora trei Čadek se hotărî să se îndrepte spre casă 
să dea măcar ochi-n geană. Urmărirea continua şi fără 
el. Lăsă vorbă la secție să fie urgent înștiințat în cazul 
apariției doctorului Chrudimský. 

— ÎI aduceți aici, ordonă el, şi-l ţineţi într-o celulă 
separată. Nu-i strică experiența. 

Nu trecuse mult şi deschidea uşa casei unde locuia. 

Spre surprinderea inspectorului în camera lui ardea 
lumina, iar uimirea atinse culmea când intră înăuntru: 
doctorul Chrudimsky dormea în fotoliu, într-o poziție 
foarte incomodă, aşteptând fără îndoială întoarcerea lui 
Cadek. 

XII 


SE LEGITIMASE PROPRIETĂRESEI, spunându-i că 
are de rezolvat cu inspectorul o problemă particulară, 
dar foarte importantă, şi proprietăreasa îi dăduse voie să 
aştepte. Obosit de munca lui cotidiană şi de efortul 
suplimentar solicitat de cazul Frânyei, ațipise până la 
urmă, după ce telefonase de două ori la secție. 

Când se trezi Cadek, proprietăreasa dormea demult şi 
habar n-avea de ce se petrece. 

— Ai puţină răbdare, zise Cadek, dau o fugă până jos, 
să opresc goana inutilă pe urmele dumitale. Până atunci 
trezeşte-te; ai aici puțin lichior. 

Se întoarse repede; doctorul Chrudimsky nu se 
atinsese de lichior, dar se spălase în baie cu multă apă 
rece pe față. 

— Al dracului de neplăcut, se scuză el, nu mi-a trecut 
deloc prin minte că mă cauţi. 

— Fróny te-a căutat prima, răspunse Čadek. 

— Şi de ce? Ce vrea de la mine? 

— E timpul să nu mai faci pe naivul cu mine, se 
posomori Čadek. Frâny nu te mai poate căuta; e la arest. 
Am continuat să te caut eu. La arest mai sunt locuri 
destule, se înțelege; chiar şi pentru dumneata. 

— Pentru mine? Imposibil! 

— Sunt cazuri, adăugă inspectorul, când pe om nu-l 
poate scăpa de necazuri niciun titlu academic, ba încă 
pot să-i devină o povară. E cazul dumitale! Fróny stă la 

arest, ţi-am spus; bătrânul Karta în spital şi dumneata 
deocamdată aici?! 

Doctorul Chrudimsky îşi muşcă buzele. 

— L-ai găsit? 

— Închipuie-ţi că sunt un îndrăzneţ norocos! Fróny 
totuşi mi-a reproşat că aş fi orb, dar pe Karta l-am văzut 
foarte bine. 

— Orb? replică tânărul doctor, clătinând din cap. 
lartă-mă, dar e purul adevăr. 

Se ridică să ia pachetul de țigări de pe masă şi luă cu 
furie şi cutia de chibrituri. 

— Nu bănuieşti de ce te aştept aici, inspectare? îl 
întrebă Chrudimský cu o umbră de ironie. 

— Îţi recomand mai multă modestie, spuse cu 
asprime Čadek. Cele puse la cale de dumneata cu Frâny 
nu mai sunt o taină. Nu ţi-e frică să te trezeşti într-o 
bună zi învinuit de moartea unui om? 

— Mi-e mai frică de ce mi s-a întâmplat astăzi, pe 
înserate. Am fost atacat şi puţin împuşcat! Cred că a fost 
spărgătorul Bocek. 

Doctorul Chrudimsky îşi suflecă mâneca de la haină, 
dezvelind batista pătată de sânge, cu care îşi legase la 
repezeală încheietura mâinii. 

La pronunţarea numelui de Jirka, inspectorul Cadek 
înălță brusc sprâncenele. 

— Arată-mi, insistă el întunecat la față. 

— Este obligatoriu? întrebă tânărul doctor cu 
nepăsare. În calitate de medic, vă încredințez că nu este 
decât o zgârietură. S-a dezinfectat de la sine, fiindcă în 
viteza lui glontele mi-a ars pielea. Mai bine să mergem 
să-ți arăt locul unde s-a înfipt glontele. Stă acolo şi 
acuma. 

— Unde s-au petrecut toate astea? 

— La locuința mea. Pe la opt seara. Nu era încă 

lumină pe coridor. Vroiam să mă duc la Frâny, să văd 
rănitul. Eram cu fața spre uşă, gata s-o încui, şi am 
auzit un zgomot suspect. Spontan, m-am întors... 

— Ai zărit agresorul? 

— Da. 

Ca tânăr celibatar, doctorul Chrudimsky locuia într-o 
garsonieră dublă, la etajul doi al unei case moderne, pe o 
stradă centrală. Constructorul rezervase un spațiu 
îngust pentru lift şi scară, care urca în spirală în jurul 
liftului. Agresorul îl aşteptase la etajul superior şi, în 
timp ce doctorul stătea cu fața la uşa garsonierei sale, 
agresorul coborâse pe palier, şi trecuse pe lângă uşa 
liftului ca orice om care pleacă pe jos. Chrudimsky putea 
să nu-l observe, şi în orice caz, nu avea de ce să i se pară 
suspect. Totuşi se întorsese brusc, în ultima clipă. 
Şi-atunci, în penumbra coridorului, zărise un bărbat a 
cărui înălțime corespundea, după cum aprecia Cadek, 
cu înălțimea lui Jirka Boček. Bărbatul purta şapcă şi era 
îmbrăcat într-un costum de culoare închisă. Totul 
durase o secundă: bărbatul ridicase brațul, gest la care 
Chrudimský sărise în lături. Simultan, răsunase 
înfundat împuşcătura. 

— Arma avea amortizor, spuse doctorul, dar putea să 
tragă liniştit şi fără surdină; e atâta zgomot pe strada 
noastră, încât nimeni n-ar fi auzit. Uneori eşapamentele 
unei maşini fac mai mult zgomot decât un pistol. 

— Hai, lasă astea, dădu Cadek din cap, cu nerăbdare. 
Ce-a fost mai departe?! 

— S-a repezit în jos pe scări, ca un apucat — fugea de-i 
sfârâiau călcâiele. 

— Şi dumneata? 

— Crezi că trebuia să-l urmăresc? 

— Nu-i vorba de ce trebuia să faci, ci de ce ai făcut în 
realitate. 

— N-am făcut nimic, recunoscu ruşinat tânărul 
doctor; eram mult prea surprins. Nu mi se întâmplă în 
mod curent să tragă cineva în mine, pe la spate. 

— Ai rămas în picioare? 

— Am simțit ca o smucitură la mâna, dar am ştiut 
imediat că nu mi se întâmplase nimic grav. Nu port cu 
mine niciun fel de armă, evident. Mi-am revenit din 
surpriză când am văzut liftul luminat şi urcând ca 
totdeauna. Am înțeles că n-aş fi putut face nimic, dacă 
aş fi dat alarma, şi m-am hotărât să te găsesc; în 
legătură şi cu altele, se înțelege... 

— O să vorbim şi despre astea. Susții că nimeni nu a 
fost deranjat de atac? Casa a rămas în continuare 
calmă? 

— Foarte calmă. Fapta a rămas neştiută de toți 
ceilalți. Cred că m-am gândit bine când am presupus că 
agresorul a dispărut cu siguranţă şi că nu trebuia să mă 
tem de repetarea atacului. 

— Desigur. 

— Omul nici nu s-a mai uitat în urmă, să vadă dacă 
m-a nimerit sau nu, şi într-o secundă a dispărut la 
curbura scării. L-am auzit tropăind. Se grăbea grozav. 
Eu m-am liniştit şi m-am uitat în direcția în care 
zburase glontele: se înfipsese bine în zid, lângă rama 
uşii. Poți să-l scoţi, inspectore, dacă-ţi trebuie. Sunt 
sigur că nu l-a observat nimeni până acum. 

— Ai văzut glontele în întunericul scării? 

— Am uitat să-ți spun că tocmai atunci portarul 
aprinsese lumina. M-am şi mirat cât de normal părea 
totul, ca totdeauna. 

Cadek îşi turnă un păhărel de băutură. 

— Asta-i tot? spuse după ce bău. 

— Tot. După aceea am venit direct aici, să te aştept pe 
dumneata. 

— De ce nu la secție? 

— Mi-am zis că ar fi mai bine să vorbim în particular. 

Čadek îşi aţinti privirea într-un colț umbrit al 
încăperii. Fróny îl antrenase pe doctorul Chrudimský în 
încurcăturile ei şi Bocek, probabil, aflase. Nu-i plăcuse 
deloc şi se gândise să rezolve ce avea de rezolvat tot 
printr-o crimă. Când o să se dezlege toate ițele trase de 
acest criminal? 

— Ascultă, doctore, spuse Cadek pe un ton grav, 
serveşti de paravan în toată afacerea asta. La început ai 
avut numai un rol în „Armata Salvării”. Rol pe care, de 
altfel, nu l-ai susținut până la capăt. Spune-mi, mai 
întâi, cu mâna pe conştiinţă: te achiți în vreun fel față de 
încrederea sentimentală a acestei fete? 

— Te referi la Fróny? Nu fi copil, inspectore! 

— Deci, nu. Bine. Dar Fróny crede că o iubeşti. 

— Dragostea e oarbă; mă refer la ea. 

— Eu nu sunt îndrăgostit, replică trist Cadek, cu 
toate că s-a zis că şi eu sunt orb. După Frâny, sunt un 
biet flaşnetar orb... 

— Nicio grijă, îți deschid eu ochii, inspectore. 

— Îmi pare bine. S-o luăm în ordine: Se pare că eşti 
un actor bun. Frâny te crede în toate. 

— Ia mila mea drept alt sentiment, asta-i tot. 

Čadek îl felicită cu răceală pentru înţeleapta-i 
atitudine. 

— Să începem, aşadar, spuse inspectorul, din 
momentul când Frâny ţi-a cerut concursul în afacerea 
bătrânului Karta; acolo, la restaurantul de pe malul 
râului, ţi-aduci aminte? 

Doctorul Chrudimský înțelese cum stau lucrurile şi-şi 
recunoscu jenat amatorismul său. 

— Într-un singur punct te înşeli, adăugă el, când îţi 
închipui că Fróny mi-a cerut ajutorul pentru... bătrânul 

Karta. 

Cadek nu sesiză nimic aparte şi tânărul doctor 
rămase calm, zâmbind încurcat, sub privirea intens 
severă a lui Cadek. 

— Acasă la ea nu a fost dus bătrânul, spuse doctorul, 
ci Karta cel tânăr. Pe el l-ai trimis, inspectore, la spital 
pentru extragerea glontelui. 

Cadek sări ca ars, de tremură podeaua. De mirare, 
rămase cu gura căscată. Ar fi vrut să-i spună doctorului 
că nu se cade să fie luat aşa peste picior... 

— De unde ştii?! articulă el, dregându-şi glasul. Ce 
fantezie mai e şi asta?! 

— Purul adevăr, susținu doctorul cu simplitate. Asta 
o făcea pe Fróny să spună că eşti un sărman flaşnetar 
orb. 

Cuvintele auzite parcă se spărgeau în urechile lui 
Cadek, căzut acum în negura unor gânduri 
contradictorii. Parcă vocea doctorului venea din 
depărtări... 

— În spital omul o să fie asistat cum trebuie, 
continuă doctorul Chrudimsky. Întâi va fi spălat şi 
bărbierit. Cârpele ce-i înfăşurau capul vor fi înlăturate. 
Acolo e şi lumina mai bună, decât acasă la Frâny. Dacă 
reuşesc să-l salveze, o să-i dispară masca 
înspăimântătoare, de muribund torturat de dureri. În 
noaptea asta i se hotărăşte soarta, sper. Ți-am atras 
atenția asupra erorii dumitale. Cum ai să-l priveşti 
atent, o să-ți dai seama de realitate. 

— Doamne! gemu Cadek, aşezându-se cu greu. 

„Da, s-ar putea! Cui i-ar fi trecut prin cap aşa ceva? 
Ce, parcă nu s-ar putea ca un om rănit grav la şold să 
îmbătrânească în câteva zile cu douăzeci de ani?” îşi 
zicea, copleşit, inspectorul. 

— Nu sunt orb, clătină el din cap, cu un aer nefericit, 

sunt victima împrejurărilor. 

Doctorul ridică iarăşi din umeri. 

— Bea, îl îndemnă binevoitor cu paharul, eşti 
consternat. Eu nu l-am cunoscut nici pe cel bătrân, nici 
pe cel tânăr, dar pot să te îndrum, cum m-a îndrumat pe 
mine Frâny, vrei? 

— Mai întrebi?! 

— Ei, dar mai întâi am o noutate şi mai teribilă; sper 
să nu leşini. 

— Asta nu, zise Cadek, nerăbdător. 

— Karta fiul este tatăl fetei. 

Cadek înghiţi în sec, cu ciudă. Tăcu. 

— Pare foarte verosimil, inspectare. De fapt, vând 
cum am cumpărat şi crede ce vrei. În actul de botez al 
Frânyei nu figurează numele tatălui. Maică-sa era 
spălătoreasă, sau aşa ceva, dar se pare că era o femeie 
foarte cumsecade. Fróny susține că mama ei a aflat mult 
mai târziu că cedase unui hoț de buzunare fără 
scrupule. Atunci, s-a gândit că mult mai înțelept ar fi, 
spre binele copilului ce urma să se nască în curând, ca 
tatăl, cu meseria-i dubioasă, să rămână necunoscut, şi 
să dispară din viața lor. 

— Poate, oftă Cadek. 

— Mai târziu după moartea mamei, continuă 
Chrudimský, Fróny şi-a găsit singură tatăl. Mama ei 
muncise din greu; Fr6ny spune că, într-o bună zi, au 
găsit-o moartă, cu capul în albie, printre clăbucii de 
săpun. A fost o femeie necăjită. Fróny nu a luat-o pe 
calea maică-sii, ci a lui taică-său. Năzuinţa ei spre bine, 
manifestată acum, a moştenit-o de la maică-sa. Viața 
imorală din trecut e o moştenire de la taică-său. A 
înclinat mai mult spre el decât spre maică-sa; asta se 
vede şi din grija pe care i-o poartă acum, nu? 

— Şi substituirea tatălui cu fiul... spuse nerăbdător 

Cadek, căruia gândurile îi galopau înainte. 

— La acea substituire s-a ajuns printr-un concurs de 
împrejurări, cum susține Fróny. După ce s-a despărțit 
de dumneata şi a ajuns acasă, zice ea, Karta cel tânăr 
şi-a găsit tatăl mort. Şi fiindcă se temea de răzbunarea 
lui Bocek, i-a venit ideea să treacă în pat, în locul lui, 
înlăturând astfel primejdia, măcar pentru un timp, până 
ar inventa ceva mai bun. 

Îşi găsise tatăl mort! Ce întâmplare! 

— Care-i părerea dumitale despre rana din şold? 
întrebă Cadek. Crezi că datează din noaptea în care 
m-am despărțit eu de Karta? 

— Nu, răspunse doctorul cu siguranță; mai mult ca 
probabil, după aceea. 

— Karta n-a spus când a fost rănit? 

Da, doctorul ştia. Cadek nu trebui să-şi noteze nimic. 
Karta fusese împuşcat în noaptea când Bocek vrusese să 
tragă în el la cârciuma mamei Klouzanda. Noaptea aceea 
mirosea numai a praf de puşcă pentru inspector! 

Dar în altă noapte, anterioară, când Cadek îl văzuse 
pe Jirka Boček pentru ultima dată, se auzise o altă 
împuşcătură, confirmată de mărturia copilului 
vânzătorulul de ziare, care dormea sub o fereastră 
deschisă, în casa vecină. Cui îi era destinat glontele? 
Wang-Li murise. Karta-fiul fusese împuşcat mai târziu. 
Bătrânul, însă, murise chiar în noaptea aceea şi avusese 
parte, probabil, de acea înmormântare ciudată, în sicriul 
de zinc al chinezului. 

Ideea lui Karta cel tânăr de a trece drept tatăl bolnav 
nu-i venise întâmplător. Hoţul de buzunare se 
despărțise de Čadek, deşi merseseră împreună până la 
stația de tramvai de la capătul liniei. Ideea îi umbla în 
cap chiar de atunci... 

— Frâny ce zice de întâmplările astea atât de 

suspecte? întrebă Čadek, fără să-şi destăinuie 
gândurile. Karta era, totuşi, sub protecția mea. Şi dacă 
Boček l-a recunoscut şi a tras în el, era mult mai înțelept 
să-l fi luat eu sub ocrotirea mea. 

— Desigur, aprobă doctorul, Frâny, însă, îmi explica 
aşa: Pe de o parte, tatăl ei nu mai avea încredere în 
dumneata, zicându-şi că ţi-ai înfundat propriul agent; 
pe de altă parte, se temea de neplăceri, fiindcă tăinuise 
moartea bătrânului. Când s-ar fi însănătoşit, Fróny 
intenționa să-l treacă granița, sau să-l ducă undeva, în 
secret, ferit de ochii lui Bocek. 

— Nu e numai asta, remarcă, pe gânduri, Cadek, aici 
mai este amestecat şi un anumit Wang-Li. 

— Care Wang-Li? 

— Wang-Li era soțul femeii care se zice că se îngrijea 
de bătrânul Karta, explică pe scurt Cadek. 

Doctorul îşi aminti şi el. 

— Da, ai dreptate. Wang-Li! Dar Wang-Li nu are 
niciun amestec, doar soţia lui. Fróny îi spunea Mušková, 
sau aşa ceva. Mušková i-a trimis fetei un bilet, îi scria să 
treacă să-l vadă pe Karta, la dorința acestuia. 

— Dar Muskovâ nu se putea înşela cum m-am înşelat 
eu. Cârpele în care îşi înfăşură capul Karta n-au 
derutat-o, desigur. Şi Fróny a negat cu energie că ar fi 
fost chemată de Karta. 

— Fr6ny susţine că între Karta cel tânăr şi Mušková 
existau relații amoroase, încă de pe când trăia chinezul, 
înseamnă că femeia ştia de rană. Fiind amanți, îşi 
făceau confidențe. 

Čadek îşi simţea creierul în fierbere. Amanţi! Acum se 
explicau multe, mai ales grija deosebită pentru bătrân şi 
tăinuirea substituirii. 

— Încă ceva, spuse Cadek, copleşit. De ce m-ai legat 
la ochi până acum? De ce mi-ai ascuns toate lucrurile 

astea? 

Doctorul Chrudimsky nu părea deloc stingherit, dar 
în ochii lui se citea oarecare regret. 

— Inspectore, dacă ți-aş fi spus că vreau să fac pe 
detectivul, m-ai fi declarat smintit... 

— Nu eşti deloc smintit! 

— Mulţumesc. Totuşi poate a fost la mijloc şi o 
sămânță de nebunie. Nu am altă explicaţie. În esenţă, ar 
exista un singur motiv, de natură psihologică: Te-ai 
repezit cu coarnele înainte în afacerea asta. Toţi, şi în 
special Fr6ny, ştiu de ce parte te afli. Fata nu are deloc 
încredere în dumneata. În mine are o încredere oarbă. 
Numai eu pot să pătrund în misterele cazului, nu 
dumneata. Este vorba de Jirka Bocek, de rolul lui real, 
de lucruri pe care Frâny le ştie, pe când noi, nu... 

— Ai dreptate, încuviință Čadek. 

— Vezi? Dacă te-aş fi informat imediat, ai fi luat 
măsuri şi Frâny şi-ar fi dat seama că am trădat-o. Şi 
atunci, gata, s-ar fi dus pe copcă toată încrederea ei! Dar 
de când m-am ghemuit în pat, ascunzându-l pe Karta de 
ochii dumitale, încrederea ei în mine a crescut. Şi totul 
nu era decât în interesul dumitale. Ai mers pe o cale 
preconcepută. Eu am lucrat pentru dumneata în secret, 
dar mai eficient. Speram ca Frâny să-mi dezvăluie 
întregul mister şi, după aceea, aş fi alergat să-ți spun 
totul, îndată. Tot ce ţi-am comunicat eu acuma despre 
Karta e de importanță secundară. Personajul principal 
rămâne Boček. Frâny ştie ce-i cu el, dar poți să o şi 
torturezi, nu vei reuşi să scoţi nimic de la ea. Nu ştiu 
bine de ce. Sunt sigur că îl urăşte, totuşi are ea un motiv 
când nu vrea să-l trădeze. Cred că aş fi putut afla, în 
scurt timp, tot ce ştie ea şi de-abia atunci informațiile 
mele ar fi avut valoare, nu crezi? 

— Desigur, încuviință Čadek. Numai că dumneata 

te-ai speriat de agresorul cu revolver şi ţi-ai părăsit 
repede toate frumoasele intenții. 

Vocea lui Čadek suna puţin ironic. Ofensat, doctorul 
se încruntă uşor. 

— Să zicem, răspunse el cu enervare, că unui tânăr 
doctor nu-i prea vine la îndemână să dueleze, cu pistolul 
sau cuțitul, cu orice canalie. Mai există, însă, un motiv 
serios. Azi dimineață am constatat că starea lui Karta se 
înrăutățeşte primejdios. Tratamentul, în condiţiile 
oferite de Fróny, se dovedea insuficient. Oricum, Karta 
tot ajungea pe masa de operaţie. Ce ar fi făcut Frâny cu 
cadavrul lui, spune-mi te rog? Şi ce-aş fi făcut eu? Ar fi 
trebuit să-l îngropăm undeva, poate? leşisem astă-seară 
ca să merg la Karta. Aveam de gând să vin la dumneata, 
după aceea, fiindcă nu mai aveam nicio speranță în 
îmbunătățirea stării lui. Atacul, bineînțeles, mi-a 
precipitat planul. Am plecat imediat în căutarea 
dumitale. 

Cadek părea mulțumit de explicaţiile doctorului. 

— Să mergem, spuse el, şi se ridică. Deocamdată 
ajunge. 

Se făcuse destul de târziu. Strada era pustie. Cadek 
calcula timpul aproape cu groază. Îşi dădu seama că îi 
rămăsese extrem de puțin pentru odihnă, dacă vroia 
să-şi continue lucrul dis-de-dimineață. Ajunseră la 
locuința lui Chrudimsky. 

Aprinseră lumina pe coridor şi Cadek cercetă locul 
unde se oprise glontele. Îl scoase cu un briceag şi-l 
cercetă superficial. Analiza atentă o lăsa în seama 
specialistului în arme de foc. Suprafața metalică a 
glontelui se deformase puţin la şocul cu peretele. Čadek 
îl înfăşură în batistă, ştiind totodată că şi gaura din zid 
păstra dovezi suficiente în privința calibrului armei. 

— Acum du-te la culcare, doctore, zise inspectorul. 

Broasca este intactă. Dimineaţă va fi postat în fața casei 
un detectiv, care l-ar putea recunoaşte pe Bocek, chiar 
dacă s-ar deghiza în contesă. 

Aşteptă până se trânti uşa în urma doctorului şi după 
aceea mai ascultă o clipă în coridor. Cu un oftat, începu 
să coboare şi, ajuns jos, o căută pe portăreasă, rugând-o 
să-i deschidă. Aceasta vroia să ştie de unde vine şi 
întinse mâna după bacşiş. El îi arătă insigna şi ieşi în 
stradă. 

Era ora la care strada se odihnea cu adevărat, deşi 
pentru puțin timp şi nu cu desăvârşire. Aerul era 
proaspăt, se respira bine, dar pe inspector îl dureau 
picioarele şi ar fi vrut să doarmă cât de puţin. 

Čadek se îndrepta spre secție. Se gândea că cel mai 
bun lucru ar fi fost să se întindă pe canapeaua din biroul 
său. Doctorul Barâk era în serviciu de noapte. O să-i 
facă plăcere să asculte noutăţile. Ar putea s-o trezească 
şi pe FrOny, aşa, pe neaşteptate, şi atunci va fi ceva mai 
maleabilă, decât în împrejurări oarecum normale. 
Dis-de-dimineaţă - fără zăbavă - la roşcovana Mušková, 
în sectorul cinci! Apoi informaţiile asupra stării lui 
Karta! Doamne, avea griji destule! Pe strada în pantă, se 
grăbea cineva. Paşii grei răsunau zgomotos, cu un ecou 
sacadat. 

— Nu te supăra, spuse Cadek, tăind drumul, 
bărbatului care se grăbea, nu ne cunoaştem cumva? 

Bărbatul cu geanta plină de ziare nu era atât de 
perspicace. Se opri, aplecând capul, ca să-l recunoască 
în lumina slabă pe cel din fața sa. 

— Dumnezeule, dumneavoastră sunteți, domnule 
inspector?! V-aţi şi sculat, de la ora asta? 

— Nici nu m-am culcat, răspunse Cadek. Nu vreau să 
te rețin, văd că eşti grăbit. 

— Câteva clipe nu contează, domnule inspector. 

— Prietene, dacă tot ne-am întâlnit, din întâmplare, şi 
fiindcă sunteți vecini, spune-mi, tânărul Karta avea 
relații cu nevasta lui Wang-Li? 

— Hm, răspunse omul, credeţi că i-au făcut de 
petrecanie chinezului? Nevastă-mea zice că da. Dar n-au 
scăpat o vorbă. Eu unul nu ştiu nimic. După moartea lui 
Wang-Li, nimic nu s-a mai putut dovedi, fiindcă a 
dispărut Karta. 

— Bineînţeles. Îţi mulțumesc şi nu te mai rețin. 

Bărbatul cu ziarele o porni din nou foarte grăbit. 
Čadek mergea mult mai încet, în direcție opusă. 

Îl depăşi tramvaiul de serviciu pentru transportul 
salariaților matinali. Trecu un taxi în mare viteză. Se 
lumina de ziuă. 

Poarta de la secție, ca o uriaşă gură neagră, îl înghiți 
pe Cadek, care îşi căută imediat şeful. Discutară pe 
îndelete, după aceea doctorul Barâk îl chemă, la cererea 
lui Cadek, pe detectivul Klein. Tânărul, care trebuia să-l 
supravegheze pe doctorul Chrudimsky, îşi lua rolul 
foarte în serios. 

Dar Cadek nu mai spera să găsească prea repede 
cheia enigmei. Intră în biroul expertului de arme şi lăsă 
acolo glontele turtit cu eticheta de rigoare. Fericitul 
funcționar dormea încă şi câți alții la fel ca el... 

Revenind pe coridor, Cadek opri o femeie bătrână, 
care făcea curățenie prin birouri şi trebuia să se apuce 
devreme de treabă, ca totul să fie în ordine până la şapte 
şi jumătate. 

— Lasă curăţenia, mătuşă, o bătu el pe umăr; ia, te 
rog, termosul meu şi adu-mi cât mai repede, de la 
bufetul din colț, cafea şi şase cornuri calde. 

După aceea îl chemă la el în birou pe gardianul de 
noapte şi-i ordonă s-o aducă imediat pe Frâny 
Brabencovâ. 

Sosi foarte repede. Nu-i priise noaptea petrecută în 
detențiune preventivă, dar nu arăta nedormită. Mediul 
în care se trezise pe neaşteptate îi trezise iar cinismul de 
odinioară, tonul specific prostituatelor. Cadek regreta 
din fundul sufletului schimbarea. Îi vorbi liniştit. Poate, 
totuşi, într-o bună zi, fata asta va reuşi să smulgă 
definitiv rădăcinile trecutului şi să înceapă o viață 
într-adevăr nouă. Dar pentru asta era necesar să 
dispară de la orizont spiritul rău al vieţii ei, Jirka Bocek. 

— Moşulică, zâmbi ea fără chef, înainte de a discuta 
întreabă la spital ce e cu Karta. 

— Tatălui tău îi merge destul de bine, răspunse el, 
privind-o aspru. 

Fróny, spre care Čadek întorsese lampa de birou de 
când intrase, făcu o strâmbătură. 

— Când ai aflat că-i merge destul de bine? întrebă 
Frâny, ridicându-şi de pe frunte o şuviță neagră. 

— Azi-noapte. 

— Ai telefon aici, arăta ea spre aparat; sună acolo, 
repede, să aud şi eu ce-o să-ți spună. Dacă nu, nu 
deschid gura, chiar dacă ai folosi cheia de desfăcut 
conserve. Spui că-i taică-meu, deci am motive să fiu 
îngrijorată. 

— Şi nu e? 

— Unui singur om i-am spus eu asta — şi i se aprinse 
brusc o strălucire în ochi — şi el m-a turnat. Te-a trimis 
la mine şi tot ce ştii, de la el ştii. Bine! zise ea furioasă şi 
ochii strălucitori i se umeziră. Sunt o proastă, bine mi-a 
făcut. Singur n-ai fi aflat nimic. 

Cadek trase lângă masă încă un scaun. 

— Aşează-te, Frâny! Te înşeli. Singur l-am găsit pe 
Karta, pe tatăl tău. Şi pe Karlicek al tău era cât pe-aci 
să-l închid. 

— Cum?! strigă ea disperată. Nu se poate! De ce să-l 

închizi?! 

— Nu striga la mine. În afară de asta, Fróny, s-a 
întâmplat un lucru grav: Jirka Bocek a tras astăzi în 
doctor cu pistolul. 

Lui Cadek îi trecuse prin gând să-i spună că Jirka 
Bocek îl omorâse pe Chrudimsky, dar mai pe urmă se 
felicită că se exprimase în doi peri. Inspectorul rămase 
surprins de furtuna sufletească stârnită în Frâny cu cele 
câteva vorbe, Fróny începu să strige, împinse scaunul ce 
i se oferise, întinzându-şi mâinile subțiri, crispate ca 
nişte gheare. 

— L-a ucis?! ţipă ea. 

— Gura! urlă Čadek. Cu tine, omul poate să 
înnebunească! A tras în el, atâta ţi-am spus. 

— Şi l-a nimerit? 

— Puţintel. 

Frâny se lăsă în genunchi, cu mâinile împreunate pe 
genunchii lui Cadek: 

— Te rog... — şi tremura toată - spune-mi adevărul! 
Unde l-a nimerit? E grav? E mort? Nu-mi ascunde nimic, 
eu, eu sunt curajoasă... 

— Ştiu, spuse Cadek stânjenit, ridică-te. Eşti nebună! 

Nu ştiuse să se stăpânească şi-şi stricase tactica. 
Inspectorul o sprijini cu atenţie şi o ridică. Fata căzu din 
nou; ochii i se măriseră, să-i iasă din cap. Iar o ajută, o 
aşeză pe scaun şi o mângâie pe cap. 

— Nu i s-a întâmplat nimic, proasto! bombăni el. Eşti 
o gâsculiță. Glontele l-a zgâriat puţin la mână, atâta tot. 
Nici nu s-a pansat. 

— Şi unde e acum? Nu mă minți? 

— Cu tine crezi că îmi arde de aşa ceva? E acasă la el. 

În toată purtarea fetei, expresia ochilor speriaţi, 
gesturile mâinilor tremurătoare, se citea o dragoste pe 
care Cadek nu şi-o imaginase posibilă. Acum această 

iubire îl izbea aproape dureros şi avea impresia că în fața 
lui se ridică, îngrozitor de repede, un perete de stâncă 
înalt până la cer. 

— Nu are nimic, repetă el, crede-mă. Dar cine poate 
şti dacă Jirka Boček nu va încerca din nou să-l curețe. 
Ce-ai mai spune atunci! 

— N-o să încerce! şopti ea şi buzele îi tremurară. 

— Ce te face să crezi? 

— O să am eu grijă. 

Atâta aşteptase Čadek. O mângâie pe Fróny pe umăr. 

— Ascultă, Fróny, cum ai să poți să-l opreşti, când 
eşti la zdup? Spune-mi mie cum, şi o să am eu grijă. 

Frâny clătină din cap cu încăpățânare. 

— Sună la spital, spuse ea apăsat şi parcă puţin 
ruşinată de efuziunea ei sentimentală. Totul depinde 
foarte mult de starea tatălui meu. 

— Adică, Fr6ny? 

— Sună, când îţi spun! Pot să-ți dau şi o coroană, ca 
să nu-ți fac pagubă. 

Cadek se uită lung la ea. Buzele îi mai tremurau încă. 
Tăcu şi întinse mâna spre telefon. Frâny sări ca o pisică 
lângă el şi-şi lipi capul de receptor. 

Aflară imediat că pacientul Karta era în viață; glontele 
fusese scos şi pacientul se afla acum sub supravegherea 
permanentă a unui asistent cu seringa în mână. 
Rămânea o slabă nădejde ca bolnavul să fie salvat. 

— Trimit după glonte! strigă în receptor Cadek şi 
încheie convorbirea. 

— Ei. Ce zici, Fróny? Te declari mulțumită? 

— Nu pot să-ți spun acum, replică ea. Întâi, lasă-mă 
liberă. Îl găsesc eu pe Jirka. N-o să-i mai facă niciun rău 
lui Karel. Dumneata singur n-o să reuşeşti să-l prinzi. 

— Pe cine? 

— Pe Jirka. 

— Eşti nebună, Frâny! 

— Nebun eşti dumneata! Ştiu eu ce ştiu. Asta te 
depăşeşte. Nu-i poţi veni de hac lui Jirka. 

— Chrudimsky este supravegheat de un detectiv, 
Fróny. 

— Chiar de-ar fi zece diavoli, tot degeaba! Jirka e 
Satana! 

— Şi de ce nu-mi spui ce ştii despre el? 

— Pentru nimic în lume! 

— Rămâi atunci la noi, până îți vine mintea la cap! 

Fróny îşi luă iarăşi atitudinea de femeie pierdută, îşi 
aplecă puțin capul pe umăr şi privirea fixă a lui Čadek 
nu mai avu niciun efect asupra ei. 

— Eşti ca un flaşnetar orb, aşa că ar trebui să-ți vină 
mintea la cap, ție, nu mie! Tot fraier rămâi, oricât ți-ar 
scăpăra mintea! 

— Nu te supraaprecia, fato, spuse Čadek disprețuitor. 
De ce crezi că Jirka ar fi în stare să-l omoare pe 
Chrudimský? 

— Simplu, râse forțat Fróny: fiindcă îşi închipuie că 
i-am destăinuit tot ce ştiu. 

— Înseamnă că pentru Jirka eşti la fel de periculoasă 
ca şi Chrudimský. 

— Deloc. 

Čadek se uită la ea foarte bănuitor, dar Fróny se 
înarmase cu un calm imperturbabil. Poate că totuşi 
doctorul Chrudimský avea dreptate când susținea că 
Fróny nu se va destăinui nimănui altcuiva în afară de el. 
Čadek nu intenționa s-o interogheze în legătură cu 
datele oferite de Chrudimský. I se părea că verificarea nu 
ar fi însemnat decât o inutilă repetare. 

— Ei, ce?! se răsti ea deodată. Îmi dai drumul sau nu? 

— Să mă mai gândesc, răspunse el, apăsând pe 
butonul de sonerie. 

Frâny plecă cu paşi legănațţi, ispititori. Evident, 
încerca să mascheze o puternică frământare sufletească. 
Juca teatru şi inspectorul înțelese asta prea bine. Dorea 
să fie pusă în libertate, dorea fierbinte să fie afară. După 
părerea ei, era foarte important pentru Chrudimský. Şi, 
oare, părerea ei să fi fost mai justă, decât părerea lui 
Cadek, mai puţin bine informat? 

„Să mă mai gândesc”, îşi repetă pentru sine, nu din 
teamă pentru Chrudimský, ci din dorința de a-l prinde 
pe Jirka Bocek. 

Intră în birou femeia de serviciu, cu termosul şi cu 
punga de cornuri. Până atunci aşteptase afară, 
obişnuită să nu deranjeze. Făcu socoteala şi se întoarse 
să continue curăţenia. 

Stomacul lui Cadek primi recunoscător băutura 
caldă. Se consumară îndată şi cornurile. Cu gura încă 
plină, inspectorul întinse mâna după telefon. 

— Repede-te după glontele de la spital, ordonă el, 
strigând în receptor. 

Ferestrele se luminau matinal; Cadek stinse lampa de 
birou. 

Uitându-se la ceas, văzu că îi rămânea jumătate de 
oră pentru odihnă. Îşi scoase haina, îşi aruncă pantofii 
şi se trânti pe canapeaua uzată. Acoperit de mântuială 
cu o pătură subțire, închise ochii şi căzu îndată într-un 
somn adânc, 

XIII 


PRIMUL OM CU CARE A AVUT Cadek de-a face în 
acea dimineaţă a fost doctorul primar Havlasa, condus 
de omul de ordine în biroul lui Cadek, cu observaţia că 
domnul inspector tot trebuie să se scoale. Cadek se uită 
la el supărat, îşi lăsă picioarele pe podea, se aşeză pe 
marginea canapelei şi-şi frecă fața cu palmele. 

— Nu vă aveam în program, mormăi el. 

Doctorul Havlasa se scuză politicos. Spuse că înțelege 
importanța altor probleme mai arzătoare, dar că îl roagă 
să i se recunoască seriozitatea propriilor griji. 

— Am cuvântul dumneavoastră, îi aminti. 

— Ştiu, răspunse morocănos, Čadek, iertați-mă, 
uitasem de dumneavoastră. 

— Nu face nimic. Am venit singur. Aveţi vreo veste 
bună pentru mine? 

— Pot numai să vă asigur că vă faceți griji degeaba. 
Logodna doctorului Chrudimsky cu fiica dumneavoastră 
nu va fi cu nimic umbrită. 

— Dar... 

— De fapt sfârşitul acestei afaceri este aproape, îl 
încurajă Čadek,  credeţi-mă. În locul fiicei 
dumneavoastră, aş avea mai multă încredere în doctorul 
Chrudimský. 

Pe față bătrânului medic se aşternu un zâmbet jenat, 

— Principiul e frumos, dar discutăm cu femeile. Soția 
mea susține că niciun bărbat de pe lume nu merită 

încredere. 

— Soţia dumneavoastră?! exclamă Cadek şi îl privi 
lung. Cine ştie! Poate vorbeşte din proprie experienţă. 

Inspectorul fusese destul de nepoliticos. 

— Ştiţi, domnule doctor, adăugă el, ridicându-se să 
deschidă fereastra, eu cunosc un singur bărbat în care 
mă pot încrede în orice împrejurare; e vorba de mine 
însumi, spun asta şi în privința problemei 
dumneavoastră. 

Cu un căscat deloc înăbuşit, încheie vizita şi se grăbi 
să telefoneze. Află repede că nu intervenise nimic nou în 
starea sănătăţii lui Karta. Deocamdată problema care se 
punea era dacă organismul va rezista sau nu va rezista. 

Tânărul detectiv Klein dădu raportul de dimineaţă, 
declarând că nu se petrecuse nimic deosebit, şi propuse 
să fie schimbat abia la prânz. Cadek împărți dispozițiile 
şi, frământat de gânduri, se grăbi spre spital. 

Acolo privi faţa pământie a bolnavului. Doctorul de 
serviciu îi dădu informaţiile de specialitate, pe care 
Čadek nici nu le reţinu. Karta era în viaţă, însă în stare 
de inconştienţă, şi nu se putea vorbi cu el. Pe fruntea ca 
de ceară înnegrită se lăbărța o pată mare, roşie. Era 
tuns, bărbierit şi spălat, cât se putuse mai bine. Şi 
Čadek, uitându-se lung la el, nu se mai miră că se 
înşelase atât de grav. Karta se schimbase nemaipomenit 
de la ultima lor întrevedere. Dacă mai adăugai şi barba 
încărunțită şi părul zburlit, fiul semăna acum nespus de 
mult cu tatăl lui. La urma urmei, între ei era o diferență 
oarecum mică, de douăzeci de ani, şi Karta cel tânăr 
trecuse demult de cincizeci. 

Totuşi Čadek  recunoscu uşor în trăsăturile 
bolnavului figura bine cunoscută şi se supără pe el 
însuşi, pentru  superficialitatea cu care  privise 
mai-nainte cârpele ce înfăşurau capul bolnavului. Dacă 

ar fi fost mai atent ar fi scăpat de multe neplăceri, ba 
chiar poate întreg misterul ar fi demult dezlegat. 

— Păziți-i ca pe sfintele moaşte! zise el celor de la 
spital, la plecare. 

Apoi, porni grăbit spre sectorul cinci. 

Acum nu mai era necesară o atentă diplomație, ci mai 
degrabă o ofensivă puternică. Dacă Frâny ar fi vrut, i l-ar 
fi putut arăta pe Jirka Bocek cu degetul. O oprea însă 
ceva şi nu era decât situaţia tatălui ei. Îndată ce aceasta 
se va clarifica, restul va merge mult mai uşor. 

Pe drumul prăfuit de la marginea periferiei. Cadek 
înainta cu paşi repezi. Se uită de câteva ori cu ciudă la 
clădirea dărăpănată, moartă la ora asta, la cârciuma 
mamei Klouzanda, apoi cobori panta lină ce ducea spre 
pâlcul de case amărâte de la marginea periferiei. 

Se gândea că la întoarcere poate n-o să mai fie singur. 
Intră cu bruschețe în casa lui Wang-Li. Femeia 
roşcovană şi înaltă era îmbrăcată numai pe jumătate şi 
tocmai spăla ceva în chiuveta cu smalțul sărit. Privi cu 
surprindere la Cadek. 

— Ce doriţi? întrebă ea, fără să-şi ascundă mirarea. 

— Am să-ți pun câteva întrebări, spuse Čadek pe un 
ton mustrător. 

Femeia îşi scutură mâinile, le şterse cu o cârpă şi 
îmbrăcă repede o bluză. 

— Ați năvălit aici ca un păgân! zise ea, 
întunecându-se la față. 

— Şi soțul dumitale a fost înmormântat ca un păgân, 
răspunse tăios Čadek; ceea ce trebuie demonstrat acum. 
Să fiu cât mai concis, doamnă Wang-Li. Ai fost amanta 
lui Karta-fiul? 

Femeia holbă ochii şi tăcu. 

— Ştiai că cei doi Karta şi-au schimbat identitatea? 

— Pentru Dumnezeu, ce tot... 

— Ţi-ai ucis bărbatul ca să fii liberă în relaţiile cu 
Karta cel tânăr? 

— Sunteţi smintit! strigă femeia furioasă. Doctorul 
era aici când a murit Wang. De unde ați scornit 
blestematele astea de minciuni? 

Cadek se răsti la ea să tacă. Apoi îi spuse pe scurt 
toată povestea. Observă cum fața femeii se acoperea de o 
roşață pete-pete. 

— Wang a murit, cum o fi murit. L-aţi pus în sicriul 
de zinc; pe urmă a venit iubitul dumitale Karta şi ţi-a 
vorbit de groaza de a nu fi la cheremul lui Jirka Boček. Îl 
cunoşti pe Jirka Boček? 

— N-nu, se cutremură ea. V-am mai spus odată că... 

— Puțin, totuşi... Dar totuna e! Ai aranjat împreună 
cu Karta să-l ajuţi pe bătrân să treacă pe lumea cealaltă 
şi chiar aşa ați şi făcut. L-aţi împuşcat brutal pe 
bătrânul Karta, fiindcă la zgomotul detunăturii s-a trezit 
un copil. 

— Dumneavoastră sunteți... 

— Ştiu totul. Amantul dumitale a desfăcut sicriul, l-a 
scos pe Wang şi l-a închis acolo pe taică-său. De ce ați 
făcut asta? De ce nu l-aţi îngropat în pământ pe bătrân 
şi de ce v-aţi dat osteneala asta cu bărbatul dumitale? 
Poate fiindcă i-ați sfărâmat țeasta bătrânului şi 
fiindu-vă frică să nu se vorbească, mâine-poimâine, de 
crimă, dacă ar fi găsit... Nu-i aşa? 

Femeia îşi frângea mâinile, care-i tremurau. 

— Aţi înnebunit! exclamă ea a doua oară. Pe cine am 
îngropat şi pe cine am scos din sicriu?! Care Karta cel 
tânăr? Doar l-aţi găsit îngropat în pământ... 

— Ai să vii cu mine, dragă doamnă, o întrerupse 
Čadek, şi o să-ţi treacă şi cheful de-a juca rolul 
îngeraşului. Până-n seară, gata! Ştim să te întrebăm în 
aşa fel, că pe limbă n-o să-ți mai vină decât adevărul. 

l-ați trimis fetei, la cererea tatălui ei, un bileţel prin care 
era chemată la el. Am bileţelul. I l-ai trimis? 

— Eu... 

— Fróny e la zdup şi Karta, la spital. Trebuie să ţi-i 
arăt ca să spui adevărul? 

Bileţelul despre care vorbea, Čadek nu-l avea, dar era 
foarte plauzibil să-l fi avut. La el, aşa că roşcovana, 
vrând-nevrând, recunoscu că bărbatul bolnav din casa 
vecină era Karta cel tânăr şi nicidecum bătrânul. 
Recunoscu de asemenea că ştie de rana provocată de un 
foc de armă. 

Relaţiile ei intime cu fiul bătrânului Karta nu le 
explică în niciun fel, dar mărturisi că trăia cu el încă de 
pe vremea când bărbatu-său era în viață. 

Cadek putea să scoată de la ea tot ce-ar fi vrut. 

— Ştii cum a fost împuşcat Karta în şold? 

— Nu ştiu, răspunse femeia cu glasul sugrumat de 
groază, mi-a spus-o a doua zi când m-am dus la el... 

Se înțelegea de la sine că dacă ştia despre cel tânăr, 
ştia şi ce se întâmplase cu bătrânul. Dar Cadek nu se 
interesă deocamdată de asta. 

— Ce ţi-a spus despre rană? o întrebă el tăios. 

— Spunea... vorbi ea tremurând toată, spunea că 
venise Boček la el noaptea, că banditul şi-a dat seama 
imediat că e vorba de un truc; a tras în el şi... 

— Amănunte, femeie, nu ştii nimica mai precis? 

— Nu ştiu. Doar n-am fost acolo, Doamne-sfinte! 
Karta n-a prea vorbit, nici nu era în stare. De-abia mai 
răsufla, îi era din ce în ce mai rău... 

Văduva lui Wang ştia fără îndoială că se terminase cu 
taina ei. Se uita neliniştită jur-împrejur, de parcă ar fi 
aşteptat să-i pice din senin un ajutor, o protecție. 
Fiindcă îi tremurau genunchii de emoție, se lăsă pe un 
scaun, de trosni sub greutatea ei. Din gâtlej slobozea un 

horcăit de groază, capul i se bălăbănea într-o parte, 
închise ochii şi-şi strânse pumnii pe genunchi, până i se 
albiră încheieturile. 

Cadek o privea de sus, satisfăcut. Era convins că totul 
va merge uşor cu ea. Dar va avea oare vreo importanţă în 
ce priveşte descoperirea lui Boček? 

— Ce zici de faptul că Fróny l-a luat la ea pe Karta, 
dragă doamnă? 

— Eu n-am ştiut asta, oftă femeia. Altfel l-aş fi făcut 
să-şi schimbe hotărârea şi pe fata aia mai bine aş... 

— Unde a pus Karta uneltele cu care a desfăcut 
sicriul de zinc? Spune mai bine adevărul acum, ca să nu 
ne mai întoarcem degeaba pe aici. 

— Uneltele... repetă ca într-un coşmar. 

— Da, uneltele. Metalul de lipit sau ce era, lampa şi 
aşa mai departe. 

— Le avea acasă, undeva în pod, doar era meşter 
tinichigiu. Pe urmă - pe urmă le-a adus aici... 

— Pe urmă le-a dus din nou acasă? 

— Nu, răspunse femeia, într-o iritare crescândă, de 
nedescifrat pe deplin, sunt aici. 

— Arată-mi-le. 

Ea se ridică. Cadek îi urmărea cu atenţie mişcările. 
leşi prin uşa întredeschisă în antreu. 

— Merg cu dumneata, spuse Cadek, dacă sunt în altă 
parte. 

— Veniti, spuse ea şi deschise. 

Cadek înaintă, dar ea se repezi cu un salt de pisică, 
trântind uşa atât de tare în urma ei, de se ridică din prag 
un nor de praf. Cadek ajunse şi el într-o clipită la uşă şi 
o forță cu umărul. Uşa se întredeschise puțin, sus, în 
colț, dar mai mult nu, era bine încuiată. 

Văduva lui Wang fusese mai iute decât Cadek, şi 
acum el răcnea degeaba!... Era ferecat înăuntru, în timp 

ce femeia îşi luase tălpăşița. Inspectorul se uită repede 
jur-împrejur. Cele două ferestruici aveau gratiile solide 
şi umbrite de vrejurile fasolei cățărătoare. Nimic de 
făcut! Cadek intră cu umărul în uşă a doua oară. Nu 
ceda. Cu un gest violent lovi cu piciorul sub broască. De 
data asta reuşise mai bine. Lemnul trosni, şi la a treia 
lovitură, şi mai violentă, uşa zbură dată de perete. 

Furios, ocărând, Cadek porni în fugă. Dar zadarnic o 
căută pe văduva lui Wang; roşcovana dispăruse. 

XIV 


ÎN PRIMUL MOMENT nu i se păru o tragedie, era 
numai înciudat că se lăsase dus de nas. Nici prin vis 
nu-i trecuse că femeia aceia ciolănoasă se va încumeta 
la o acţiune atât de neaşteptată. O sucise şi-o învârtise 
până când căzuse zdruncinată. Şi totuşi nu-şi pierduse 
cumpătul; şi-a dovedit tăria hotărârii şi Cadek se gândea 
la ruşinea pe care o va îndura în fața lui Barâk. 

Se strădui să-şi îndrepte greşeala. O femeie cu o 
înfăţişare atât de bătătoare la ochi nu putea dispare cu 
una cu două. Nu porni singur în urmărirea ei. După 
câteva întrebări scurte puse oamenilor din preajma 
casei, se îndreptă grăbit spre cel mai apropiat telefon. 
Văduva lui Wang avusese noroc, nimeni nu o văzuse 
fugind. 

Cadek ordonă încercuirea zonei suspecte cu toate 
mijloacele posibile. Motociclete cu poliţişti săltau de-a 
curmezişul maidanului, iar la marginile periferiei 
maşinile vărsau grupuri de poliţişti. 

— Faceți razie! ordonă inspectorul. 

Căzură în plasă hoțul de poduri, Viktorin, care 
dormise sub masă la mama Klouzanda şi încă alți câțiva: 
trei tipi dubioşi, fără domiciliu şi fără ocupaţie, şi o 
duzină de prostituate cu actele în neregulă. Dar văduva 
lui Wang se evaporase. Probabil că îşi alesese bine 
refugiul şi, mai ales, se fofilase la timp. 

— Nu-i nimic, mârâi Cadek, zicându-şi că ar merita 

să-şi tragă o pereche de palme; informați toate gările! 

După succesul expediției de dimineață, se întoarse la 
secție ca o curcă plouată. 

Din fericire, doctorul Barâk nu era de serviciu. Cadek 
ar fi intrat în pământ de ruşine. Se mai calmă. Draboch 
veni să-l anunţe că la gara de la periferie fusese zărită o 
femeie care corespundea semnalmentelor; arăta foarte 
dezorientată. 

— Dezorientată! exclamă Cadek. Aşa. Pun pariu că 
nimeni n-ar fi observat-o dacă s-ar fi comportat normal. 
Termină-ți misiunea Draboch! bolborosi el, înaintând pe 
coridor, şi lui Draboch i se păru că îl aude cum 
scrâşneşte din dinți. 

Draboch sosi cu veşti remarcabile într-un timp 
record. Ar fi fost o adevărată ruşine să nu dea de urma 
femeii  speriate, zicea el. Femeia fusese atât de 
emoționată la gară, încât casierul îşi aminti până şi 
localitatea pentru care luase biletul de drum. Şi nu 
numai atât. Draboch aflase cu viteza fulgerului că în 
acea localitate locuiesc nişte rude de-ale ei, undeva, nu 
departe de Praga. 

— După ea! răsuflă uşurat Cadek. Pleci în excursie, 
Draboch; vara la țară e minunat. 

— Mulţumesc, spuse Draboch recunoscător, o să-mi 
iau şi plasa de fluturi. 

Cadek se închise după aceea în biroul său şi luă o 
foaie dactilografiată. Gustarea de la ora zece fusese de 
fapt prânzul său, fiindcă observă cu dezolare că amiaza 
trecuse de mult. Căscă lung; se aşeză la biroul lui şi 
începu să citească textul cerut. Ochii i se îngustau, 
literele se învălmăşeau; îşi scutură capul amețit, îşi mai 
veni în fire şi începu să citească atent. 

Textul preciza locul de naştere al Frânyei, date din 
viața mamei ei... Čadek notă coincidenţa interesantă 


154 


între domiciliul de la o anumită dată a lui Karta şi acela 
al spălătoresei Brabencovâ. Nu se putea preciza că 
mama Frónyei avusese relații intime cu tinichigiul 
Karta, dar inspectorul se mulțumi cu posibilitatea 
acestei situații. Nu se gândi să pornească în căutarea 
martorilor direcți, hotărându-se să nu întreprindă nimic 
până la întoarcerea lui Draboch. Presupunea că 
Draboch nu se va întoarce cu mâna goală. Întrebă însă 
de starea lui Karta şi de felul cum se manifesta Frâny. 
Nu intervenise nicio modificare în starea muribundului, 
iar purtarea fetei era normală. Fróny îşi exprimase 
dorința de a mai discuta cu Cadek, dar pe el nu-l 
interesa deocamdată o nouă întrevedere. Spitalul primi 
dispoziția ca evoluţia pacientului Karta să fie anunţata 
regulat la secție, mai ales dacă bolnavul ar fi în stare să 
vorbească la un moment dat. În sfârşit, inspectorul se 
întinse pe canapeaua străveche, să se odihnească puțin, 
şi căzu într-un somn tulburat de vise urâte. 

Se trezi către seară, într-o stare de plâns; îl dureau 
toți muşchii, îşi simțea capul greu şi gândurile se 
succedau cu  încetineală. Se învoiră cum putu, 
hotărându-se să doarmă omeneşte noaptea, chiar 
dac-ar fi să treacă pe sub ferestrele casei Jirka Bocek în 
persoană. Era tracasant că Draboch nu o găsise încă pe 
văduva lui Wang, deşi acționase aşa cum trebuia. 
Wang-Li-Muskovâ era de negăsit; Draboch se întoarse 
necăjit la Praga, dar convins că ar aştepta-o zadarnic la 
alte trenuri, fiindcă probabil văduva se răzgândise în 
ultima clipă şi nu mai plecase în provincie. 

— Afurisită femeie! Ducă-se! gesticula Čadek. S-o 
caute altcineva. Şi-aşa pentru mine nu mai are mare 
importanţă; nu prin ea pot ajunge la Bocek. 

După ce se răcori ocărând, ordonă să-i fie adusă 
Fr6ny. Când fata apăru, era palidă la față. 

— Ce ştii despre sicriul de zinc, Frâny, şi despre 
văduva lui Wang? o întrebă brusc Cadek. 

— Ştiu pe dracu! răspunse tăios Frâny. 

— Taică-tău nu ţi-a spus nimic? 

— Ce? 

— Că ţi-a trimis bunicul pe lumea-ailaltă cu ajutorul 
revolverului şi că de teama pedepsei l-a închis într-un 
sicriu de zinc, în locul unui chinez? 

— Ai înnebunit?! ţipă Frâny bănuitoare. 

Cadek respira greu, gata să-şi iasă din fire. 

— Eşti astăzi a doua femeie care mă face să-mi sară 
țandăra. Dar sunt sigur că dacă e cineva nebun aici, 
acela nu-s eu. 

După întrebări şi aluzii obositoare, Fróny continua să 
tăgăduiască, susținând mereu că nu ştie nimic de 
schimbarea cadavrelor. Declară însă că, într-adevăr, 
tatăl ei îl îngropase pe bătrân într-o văgăună de pe 
maidan, fiindcă în privința asta nu mai putea ascunde 
nimic. Adăugă îndată că totul fusese făcut pentru 
inducerea în eroare a tâlharului de Jirka; că dacă 
bunicul murise, era mort şi gata! Ea, Frâny, nu ştia 
nimic altceva şi nici nu auzise nimic, nimic! 

— Bine, spuse Cadek aspru şi se apropie de fereastră, 
uitându-se în strada luminată. 

Frâny tăcea. Aştepta răbdătoare. Când se întoarse de 
la fereastră, Cadek părea mai îmblânzit. Ca s-o vadă mai 
bine pe Frâny, aprinse lampa de birou şi potrivi 
abajurul. 

— Dacă taică-tău nu scapă, Frony? 

Frâny ridică din umeri, fără să răspundă. 

— I-ai ierta-o lui Jirka? 

— Nu! spuse ea categoric. Pentru mine-i totuna, dacă 
taică-meu rezistă sau nu; şi sentimentele mele pentru 
Jirka rămân aceleaşi. 

— Dacă ai vrea, ai putea să mi-l dai în primire pe 
Jirka, Fróny? 

— Nu, cum îți închipui dumneata, răspunse fără 
şovăială Fróny, că aş putea să te scap eu de el, aşa, 
singură, fără ajutorul dumitale. Dacă ne înțelegem, 
poate vei fi mulțumit. 

Čadek lovi cu pumnul în masă. 

— O ţii una şi bună, se posomori el şi minți: — Ştii că 
azi iar i-a dat târcoale lui Chrudimsky? 

— Cum? Unde? Ce?! 

— Nu are importanţă. Pândeşte desigur momentul 
prielnic. Începe să-mi fie teamă, Frâny: Imaginează-ți 
zece detectivi în flanc, crezi că s-ar putea ca glontele să 
se strecoare printre ei, ce zici? 

— Ai trimis zece detectivi la Karel? 

— Asta-i o hiperbolă poetică. Sunt bucuros că am 
reuşit să fac rost de un tinerel. 

— Unul! suspină Fróny. Şi, pe deasupra, un tinerel! 

Se apropie de Cadek. 

— Ascultă-mă, îi spuse ea cu înfrigurare, nu trebuie 
să i se întâmple nimic rău lui Karel! 

— Totul stă în puterea noastră. 

— Puterea voastră nu face doi bani! strigă ea furioasă. 
Sunteţi nişte neputincioşi! “Numai eu pot să-l dau gata 
pe Jirka, înţelegi? 

— Nu înțeleg. 

— Lasă-mă şi ai să vezi! 

— Nu merge! zâmbi Cadek clătinând din cap. 

Dar rămase surprins văzând efectul cuvintelor lui: 
atâta încordare, furie şi enervare nu-şi închipuise să 
dezlănțuie. Sentimentele Frânyei, care fierbea ca un 
vulcan, i se citeau pe față, iar când strigă, glasul i se 
frânse: 

— Eu vorbesc limpede! Să mă trăsnească Dumnezeu 

dacă aş gândi ce-ţi închipui! Dă-mi drumul! N-o să fug! 
Ce nevoie ai de mine aici? Le descurc eu pe toate! De ce 
nu mă crezi? 

În acel moment Cadek era convins că nici nu se mai 
putea altfel decât aşa cum dorea Fróny, şi simți un fior 
rece pe şira spinării. Se încăpățâna din motive serioase, 
ce aveau pentru ea mare însemnătate, desigur. Era în 
stare să-şi jertfească şi viața pentru a-şi atinge țelul; iar 
acum lupta cu forța publică pe care o reprezenta el, 
inspectorul de secție Svatopluk Cadek. 

Nu oricui i se întâmplă în viață să întâlnească 
dragostea cu D mare. Fróny o întâlnise. Fróny putea să 
le arate celorlalte femei că iubirile lor nu sunt decât nişte 
surogate. Prinții din poveşti, visați la vârsta de 
şaisprezece ani, nu erau pentru Fróny doar chipuri de 
basm. Frâny îşi găsise în Chrudimský idealul, ştiuse să 
şi-l creeze astfel, în inima ei. Sentimentul trăit nu 
cunoştea margini şi fata merita aşadar, să-şi facă o viață 
cu totul nouă. 

Dar târa încă în urma ei umbrele trecutului. Cadek 
nu se îndoia de intenţiile ei sincere. Şi cine ştie dacă 
tocmai el, Cadek, nu era acela care o trăgea înapoi, 
tocmai când ea de-abia izbutise să scoată capul din 
mlaştină. 

— Ce-ai face, Frâny, o întrebă el serios, dacă te-aş 
lăsa să pleci? 

— Nu mă întreba! îi răspunse fata cu înflăcărare. 

Inspectorul se hotărâse, în fond, să-i dea drumul, dar 
nu vroia încă s-o recunoască. Era aproape convins că nu 
va putea face nimic singur. Trebuia s-o lase pe fata asta 
ciudată să acționeze singură... Tăcea, şi Frâny îi 
respectă tăcerea. Cu instinctul ei de femeie simțise 
momentul când Cadek începuse să cedeze; ştia că o să-i 
dea drumul până la urmă. Şi nu se înşelase. Inspectorul 

îi spusese că o să se mai gândească şi ei îi sclipiră ochii 
de nădejde. 

— Te întorci în celulă, FrOny, zise Čadek, poate că o 
să-ți dau drumul chiar astă-seară. 

— Bine, răsuflă Frâny şi se îndreptă singură spre uşă. 

Čadek o lăsă să plece. Fróny mergea de-a lungul 
coridoarelor, nesupravegheată. Ştia drumul. Şi încă 
foarte bine! Se anunţă la celulă pe tonul cel mai liniştit şi 
nici nu luă în seamă scrâşnetul lacătului. 

Cadek se pregăti de plecare şi ieşi şi el. Pe coridor 
întâlni un polițist bine cunoscut care-l opri. 

— Dumneata? spuse Cadek absent. 

— Desigur, încuviință cu vioiciune polițistul. Aveţi 
aici gloanţele şi hârtiile respective. Dacă mai doriți să 
dați ceva la analiză, spuneți-mi. Nu era nimic grozav de 
descoperit. Sunt scrise aici calibrele. Trei sunt la fel, al 
patrulea, nu. 

— Al patrulea nu? se miră Čadek. 

— Da. Dar amândouă armele sunt automate. La 
revedere. Mă grăbesc să ajung acasă. 

Cadek se uită îngândurat în urma lui. Calibre diferite! 
Până acum crezuse că toate gloanțele, şi cele ce-l 
răniseră pe Karta şi Chrudimsky, şi cele două trase de 
Bocek în locuința mamei Klouzanda, proveneau de la 
aceeaşi armă. 

Karta însă fusese rănit în şold de un glonte de alt 
calibru, mult mai mare. 

XV 


FRONY IEŞI ÎN STRADA în aceeaşi seară fără să mai 
fie chemată la Čadek. I se spusese că este liberă şi atât. 

Cadek trecuse în umbră, dar fără s-o slăbească din 
ochi. Prima ştire pe care o primi în privința ei anunţă că 
Frâny ajunsese acasă. 

A doua zi, plecă de dimineaţă, puţin înainte de ora 
şapte, în rochia ei frumoasă de mătase scumpă, 
înflorată, cu fața umbrită de o pălărie de pai cu boruri 
largi şi cu umbreluța care era o adevărată operă de artă. 

În soarele care-şi revărsa vesel lumina proaspătă şi 
caldă pe trotuare, Fróny se îndrepta spre locuința 
doctorului Chrudimsky. Cunoştea probabil programul 
de lucru al tânărului doctor. Doctorul Chrudimsky 
tocmai îşi lua micul dejun, când Frâny intră, urmărită 
de privirea bănuitoare a servitoarei. Femeia îşi făcuse 
datoria susținând că trebuie să-l anunţe mai întâi pe 
domnul doctor de vizita primită. Fróny îi mulțumi 
prietenos şi îi strecură cu discreție o monedă de cinci 
coroane. 

Detectivii nu ştiau nimic altceva decât că Frâny 
dormise în apartamentul ei şi că îl vizitase pe tânărul 
doctor. Cadek era informat şi urma să-l caute el pe 
Chrudimsky, dacă acesta nu i-ar fi comunicat din 
proprie inițiativă subiectul convorbirii avute. 

Doctorului i se atrăsese atenția în acest sens, fiind 
avertizat chiar înainte de eliberarea fetei. Când Frâny se 

apropie de el, era ca şi trădată de fapt. Doctorul 
Chrudimsky se ridică de la masă şi o întâmpină. 

— Mi-au dat drumul, spuse ea simplu. 

Tânărul doctor îşi juca bine rolul. Îi luă din mână 
pălăria şi umbreluța de soare, cu multă amabilitate, o 
asigură că are suficient timp pentru ea şi o invită să ia 
loc. Apoi Frâny fu servită cu o ceaşcă de ceai şi în timpul 
acesta se uita la el cu o dragoste plină de gingăşie, câtuşi 
de puţin stingherită. Nu-şi uitase trecutul, dar asta nu-i 
crea vreun complex de inferioritate; îi oferea cu 
simplitate celui iubit toată măreţia şi curăţenia 
sentimentelor ei. 

— Ai avut de suferit necazuri mari, Fróny, spuse 
tânărul cu un zâmbet puțin jenat, dar te asigur că nu 
sunt un trădător. Inspectorul Cadek a descoperit, nu 
ştiu cum, totul. 

Frâny înclină capul în semn că ştie foarte bine. 

— Atunci nu ai venit să-mi reproşezi ceva? se grăbi 
doctorul, luându-i o clipă mâinile în mâinile lui. 

— Nu. Am auzit că ai fost victima unei agresiuni. 

Doctorul Chrudimsky zâmbi cu expresia omului sigur 
de sine. Trase sertarul de la măsuța pe care îşi luau 
gustarea şi scoase un frumos browning nichelat, pe care 
îl puse în palma stângă a fetei. 

— Îl port cu mine acum. 

Sprâncenele negre ale Frânyei coborâră, desenând o 
linia orizontală: se uita la armă cu multă seriozitate şi 
concentrare. 

— Ştii să tragi? întrebă ea. 

— Destul de bine, ca să nimeresc un om la câțiva 
paşi. 

— Te-ai hotări să tragi, dacă te-ar amenința cineva? 

— Desigur, ce-aş putea face altceva? 

— Mă bucur, răsuflă ea uşurată. În tonul tinerei 

nimic nu era prefăcut. Trage. Mai bine să tragi primul. 
Inspectorul Cadek mi-a spus că glontele a trecut la o 
distanță de un milimetru de dumneata. 

— Un milimetru? şi avu un gest de surprindere. Aş 
zice, jumătate de metru, Fróny, dar Boček nu este un 
expert în tragere mai bun decât mine. 

Fróny rămăsese stană de piatră. Figura ei semăna cu 
o mască. În prezenţa lui Cadek ar fi răsuflat greu, i-ar fi 
fost frică, ar fi ameninţat şi tot timpul s-ar fi lăudat că 
numai ea poate să-l salveze pe Chrudimsky. Imobilitatea 
ei de acum răspundea unui resort mai adânc, străbătut 
de gânduri pe care numai ea le ştia. 

— Mă supraveghează tot timpul un detectiv, Frâny. E 
şi acum în fața casei, sunt sigur. L-ai observat? 

— Da. Am fler la detectivi. Dar ei nu sunt în stare să 
te apere. Bizuie-te numai pe dumneata şi pe mine. 

— Pe dumneata? 

Ea dădu din cap afirmativ. 

— Am vrut să-ți spun că, de fapt, numai eu pot să-ți 
vin într-ajutor. Nimeni altcineva. Inspectorul o să-ți 
spună acelaşi lucru. Mi-a dat drumul ca să încerc... 

— Fróny - spuse tânărul zâmbind şi se aplecă pe 
spate cu dezinvoltură - faci din Boček un strigoi! 

— Da, chiar aşa şi este, un strigoi, răspunse ea cu 
seriozitate. 

— Şi crezi că poliția nu e în stare să-l prindă de guler? 

— Niciodată n-o să-l prindă. Cadek ar trebui să ştie 
asta, tot aşa de bine precum ştiu eu. 

Zâmbetul dispăru de pe fața doctorului. 

— Mie mi-ai spus chiar tot ce ştii, Frâny? 

— Nu, clătină ea din cap, nu ţi-am spus tot. 

— Îmi pare rău. Atunci inspectorul te suspectează pe 
drept? 

— Sigur! răspunse Fróny cu o naturalețe demnă de 

admirat. 

— Dar, pentru Dumnezeu, Frâny, dacă ştii unde 
poate fi căutat tâlharul, de ce nu-i spui inspectorului?! 
Nimeni nu-ți înțelege purtarea. Poate ai obligaţii față de 
Bocek şi asta te fac să... 

— Deloc, negă ea. Nimic personal. 

— Şi banii pe care i-ai luat de la cârciumăreasă? 

Fróny hohoti convulsiv. 

— Şi asta ai aflat-o? Banii n-au nicio legătură! 

Taina păstrată de Fróny în privința lui Boček putea fi 
legată numai de banii pe care Fróny îi luase de la mama 
Klouzanda. Čadek la asta se gândea şi când îl înştiințase 
pe doctorul Chrudimsky că i-a dat drumul fetei, îl 
sfătuise să aducă vorba de acei bani, îndată ce s-ar ivi 
prilejul. „Atrage-i atenţia, adăugase el... Eu mi-am 
pierdut speranța să mai aflu ceva direct de la ea”. 

Fróny răspunsese atât de deschis, încât Chrudimský 
nu ştia ce concluzie să tragă şi clătină din cap a 
nedumerire, apoi se hotări: 

— Intențţionezi să-l cauţi pe Jirka Boček şi să-i explici 
că eu nu dețin secrete ce mi-ar periclita viața? Că e fără 
rost să atenteze la ea? 

— Da. 

— Şi faci asta cu aprobarea inspectorului? 

— Cadek nu ştie precis despre ce e vorba. O să afle 
abia acum, de la dumneata. 

— Frâny... 

— Da, râse ea. Nu ţi-aş fi spus nimic ce n-aş fi vrut să 
ajungă la urechile lui. 

Doctorul înghiţi în sec. 

— Să zicem că Bocek nu te va crede, oricum. Ce ai să 
faci pe urmă? 

Frâny ridică din umeri şi nu răspunse. 

— Asta ar fi pieirea lui. Îl dai, deci, pe mâna poliției? 

— Poate. 

Acum iarăşi nu era sinceră şi Chrudimsky simțea 
foarte bine schimbarea tonului. 

— Se pare că ai un plan bine stabilit, Frâny, spuse el 
cu fermitate. Bine... N-aş vrea să fiu şi mai pisălog decât 
inspectorul Čadek, dar cred că pot fi mai confidenţial. 
Mă interesează, fiindcă, evident, ai face toate astea din 
simpatie pentru mine. 

— Da! răspunse Fróny şi se ridică cu multă eleganță, 
îți mulțumesc pentru ceai. A fost foarte bun. 

— Fróny, de ceai îți arde ție acum? 

— Merită într-adevăr să reamintesc de bunătatea 
ceaiului... 

Doctorul Chrudimský nu se ridicase încă. Frâny 
înconjură măsuța, se înclină şi-l sărută pe gură. 
Doctorul primi sărutul. Îşi spunea că ar fi fost lipsit de 
tact, dacă ar respinge-o, dar nici nu deschise brațele s-o 
îmbrăţişeze pe Frony. Îi simți parfumul delicat, 
mireasma părului, buzele fierbinţi şi umede. Îi zvâcneau 
tâmplele şi închise ochii: Fr6ny nu-i dăruia o sărutare 
ce-ar fi amintit de viața-i trecută, era o efuziune cu totul 
nouă şi adâncă. Nu prelungi acea clipă. Se îndreptă cu o 
mişcare foarte naturală şi plină de gingăşie. 

— Cu bine, spuse ea încetişor. La revedere. 

Apoi plecă fără să mai aştepte răspunsul lui. 
Surprins, doctorul Chrudimsky rămase cu privirea 
pierdută la uşa pe care Fróny o închisese uşor în urma 
ei. 

Frâny ieşi din casă; porni pe stradă şi dădu colțul. 
Simți că cineva merge în urma ei, dar nici nu-i păsa. O 
opri un glas de femeie. 

— Regret că vă deranjez! 

Frâny îi aruncă o privire: lângă ea se oprise o femeie 
tânără, frumoasă, remarcabil mai înaltă decât ea. 


164 


Buclele blonde ieşeau de sub bereta pusă oblic, mâinile 
nu părăseau buzunarele taiorului de culoare deschisă. 
Fr6ny o măsură din cap până în picioare. Era o persoană 
din elita societății. Purta pantofi scumpi, dar cu tocul 
jos, nici poşetă, nici alt zorzon feminin, într-un cuvânt, 
ținută sportivă. Fără atitudine prietenoasă, se adresa 
totuşi cu politețe şi pe un ton foarte sigur. 

Alături de ea Frâny părea o floricică de câmp; şi, 
realizând inegalitatea de fond, răspunse ca o adevărată 
doamnă: 

— Cu ce vă pot fi utilă? 

— Numele meu e  Havlasova, se recomandă 
domnişoara. Aş vrea să discutăm între patru ochi. Se 
poate? 

Abia cinci minute mai târziu, Cadek primea 
informația că Fróny urcase cu o tânără distinsă într-un 
frumos automobil sport şi că porniseră imediat 
împreună, nu se ştia încotro. 

— Numărul îl am, vâjâia în telefon glasul detectivului, 
notaţi-l. N-am putut să-l urmăresc, nu era niciun taxi 
prin apropiere, o să-l găsim uşor, fără grijă, după 
număr. Maşina nu părea suspectă. Cine şi-ar fi 
închipuit că o să se întâmple aşa ceva? Cercetaţi urgent 
cui anume aparține maşina cu numărul... Vă sun din 
nou peste câteva minute, în jumătate de oră o dibuiesc, 
în afară de cazul când domnişoarele ar fi plecat după 
turtă dulce... 

Cadek se grăbi să afle cine era proprietara maşinii. 
Lucra într-o dispoziție mizerabilă. De dimineață până în 
clipa aceea nu avusese nicio bucurie: Văduva Wang-Li 
dispăruse fără urmă; nicio ştire care să-i trezească 
entuziasmul în legătură cu sicriul de zinc; iar cu 
pacientul Karta nu se putea încă vorbi. 

Şi iată că acum i se mai confirma neagra presimţire că 

Frâny susținea un dialog intim cu fiica doctorului 
Havlasa. 

Îşi zise că detectivul dirijat de el putea să mai aştepte 
puţin şi formă numărul de telefon de la vila doctorului 
Havlasa, undeva în Ořechovce. Îi răspunse subreta, 
care-l informă că domnişoara plecase cu maşina încă de 
dimineață, unde, nu se ştie, şi că niciunul dintre stăpâni 
nu era acasă. 

Čadek înţelese că domnişoara Havlasa se va duce cu 
Fróny la vilă. Dar cum nu ajunseseră încă acolo, spuse 
subretei că va mai suna o dată. Apoi primi numărul 
maşinii de la detectivul care avusese dreptate în privința 
timpului de depistare a maşinii particulare. Cadek îi 
strigă la telefon adresa completă. 

— Porneşte imediat într-acolo, ordonă el. Ai avea 
destul timp să ajungi şi cu tramvaiul, dar s-ar putea ca 
cele două să se înapoieze cu automobilul. Ia mai bine un 
taxi, ca s-o poți urmări pe Fróny; vezi încotro o ia la 
întoarcere. Poate că o să se certe şi Fróny o să plece pe 
jos, supărată rău, refuzând maşina. În cazul acesta, nici 
să nu-ți treacă prin cap să o iei în taxi. 

De-abia pusese receptorul jos, şi fu chemat la alt 
telefon. Cadek făcu ochii mari, când recunoscu vocea 
doctorului Chrudimsky. 

— Am primit o sărutare, spuse doctorul Chrudimský. 

— Sincere felicitări, răspunse Cadek, gândindu-se cu 
groază că tocmai acum logodnica doctorului stă de vorbă 
fără rezerve cu Frâny. 

Ascultă ca pe ghimpi raportul doctorului 
Chrudimsky, cu toate că afla lucruri destul de 
interesante. 

Apoi lovi cu pumnul în furcă şi când veni tonul formă 
furios numărul abonatului Havlasa. Află că domnişoara 
tocmai sosise şi că avea o vizită. O doamnă? Da. Asta 

confirma presupunerile lui Cadek şi o ceru la telefon, cu 
bruschețe, pe domnişoara Havlasa. 

— Ca să nu credeți cumva că vă cheamă un glumeț 
inoportun, spuse el, la telefon — secția de poliție, mai 
precis, inspectorul de poliție Čadek. Şi dacă nu ați auzit 
de mine... 

— Aşa credeți dumneavoastră?! răspunse un glas 
cristalin, dar cam prea rece. Vă cunosc de la tatăl meu. 

— Înţeleg, spuse Cadek, sunteţi pe cale să faceţi un 
pas nechibzuit. Dacă am avea timp, v-aş putea explica... 

— lertați-mă, îl întrerupse tânăra, este vorba de o 
chestiune strict particulară. O voi rezolva cum voi crede 
de cuviință, 

— Pentru Dumnezeu, aşa procedaţi ca logodnică? 
Atunci cum să vă imaginez în rolul de soție? 

— Păstrați-vă imaginaţia pentru dumneavoastră, 
domnule.  Logodnicul meu nu este funcţionarul 
dumneavoastră, ca să mă las înjosită de legătura lui cu o 
femeie pe care a tratat-o de o boală venerică. 

— Ei, bravo! exclamă Cadek, sunteţi cam autoritară 
pentru o bună căsnicie. 

— Nu vă iau pe dumneavoastră de soț. 

— Slavă Domnului! Dar nu este cazul să ne certăm. 
Vă promit că o să împiedic orice fel de relație între 
această fată şi logodnicul dumneavoastră, dar acum, vă 
rog să înțelegeți: ați încurca o mulțime de lucruri, 
ocupându-vă de aşa-zisa problemă de puritate morală. 

— Târziu, răspunse ea sec. 

— Cum?! se alarmă inspectorul. Nu puteţi să o 
întoarceţi în glumă? 

— Nu sunt artistă. Am dat cărțile pe față cu 
domnişoara Brabencovâ şi ea a recunoscut! 

— Grozav! spuse Cadek, deznădăjduit. Şi cum arată, 
sărăcuța? 

— E în salonaş. Acum nu ştiu. Când am lăsat-o, 
rămăsese ca moartă. Nu s-a clintit, niciun gest, dacă vă 
puteți imagina! A recunoscut cu demnitate — nici nu mă 
aşteptam de la una ca ea. Se spune că femeile de stradă 
sunt... 

— Ea a fost femeie de stradă, spuse apăsat Cadek. 
Dar, desigur, sunteți în drepturile dumneavoastră... Şi, 
fiindcă tot ați făcut-o, dragă domnişoară, fiți atât de 
amabilă şi dați-mi-o la telefon pe Frâny. Cred că asta nu 
vă afectează onoarea. 

— Cu plăcere, răspunse ea pe un ton glaciar. 

După câteva clipe se auzi din nou acelaşi glas atât de 
rece, încât lui Cadek îi venea să-şi ridice gulerul hainei, 
să nu răcească! 

— Regret, spuse domnişoara Havlasova, fata a plecat. 

— A plecat... oftă Čadek. Mulţumesc. Iertaţi-mă că 
v-am deranjat. Din punctul dumneavoastră de vedere, 
poate aveți dreptate, dar eu vă spun că numai femeile 
sunt vinovate de toate nenorocirile de pe pământ! Mă 
refer atât la Fróny cât şi la dumneavoastră. Rămâneți cu 
bine. 

Trânti receptorul în furcă, oftă din greu şi rămase dus 
pe gânduri. După câteva clipe centrala îl sună din nou. 

— Ce e? se repezi el. 

Era detectivul pe care îl trimisese cu taxiul în 
Ořechovce. 

— Planul nostru a fost grozav! domnule inspector, 
spuse indignat detectivul. Fróny a ieşit din vilă ca 
alungată, lacrimile îi curgeau şiroaie şi din când în când 
izbucnea în hohote de plâns. 

— E în ordine, mormăi Čadek furios. 

— Da, grozavă ordine! Ați spus să n-o iau în niciun 
caz cu taxiul, l-am lăsat după colț şi Fróny mi l-a suflat. 
Până să mă dezmeticesc, idiotul de şofer zbura pe sub 

nasul meu cu Frâny cu tot. 

— Fir-ar să fie, dar stângaci mai eşti! 

— Ştiam eu că vina o să cadă tot pe mine! Acum ce să 
fac? 

— Atâta pot să-ți spun: întoarce-te la stația de unde 
ai luat taxiul, dacă nu-ți mai aminteşti numărul, şi 
întreabă-l pe şofer unde a condus-o pe Fróny. După ce 
afli toate astea, vei fi schimbat. Prea eşti ghinionist. 

— Am ghinion, într-adevăr, se necăji detectivul; de 
fapt, ştiţi, se mai întâmplă să-ți meargă şi prost: Pe 
dumneavoastră nu v-a închis chinezoaica în casă...? 

— Ajunge! strigă tăios Cadek. N-avem timp de 
povestit acum. Şi puse receptorul în furcă. 

Taxiul o dusese pe Frâny acasă, după cum s-a aflat 
repede. Şi biata fată a rămas acasă până seara. 

XVI 


— CÂTEODATĂ, SPUNEA CADEK şefului de secție, 
doctorul Barâk, omului pornit pe treabă nu poate să-i 
meargă totul strună. Nu numai că are de luptat cu 
situația urmărită, dar şi cu ghinionul care se ţine scai de 
el. Totuşi niciodată nu trebuie să cazi în deprimare. 

— Vrei să-mi dai curaj mie, sau dumitale, Cadek? 
întrebă posomorât doctorul Barâk. 

— Bineînţeles că dumneavoastră, spuse Cadek pe un 
ton domol, se pare că fiica doctorului primar mi-a 
dărâmat cu mâinile ei delicate tot edificiul; şi astfel se 
amână momentul când am să-l aduc aici pe Jirka Bocek 
cu eventualii complici. Totuşi am încă nevoie de toți 
oamenii mei, dacă nu şi de mai mulți... 

— Ce semeni, culegi, spuse şeful. Iată rezultatele 
metodelor dumitale originale. Trebuie să ştii că ne-am 
gândit: Până când vei acționa după capul dumitale? 
Şi-acum ce ar fi de făcut?... 

Cadek ştia că nu-i rămâne altceva de făcut decât să 
aştepte. Nu îndrăznea să vorbească cu Fróny până când 
fata nu-şi va veni puţin în fire după lovitura primită. Nu 
se mira deloc că îşi păstrase calmul. În prezența 
domnişoarei Havlasova şi tot aşa de bine înțelegea cum 
se transformase acest calm în cea mai profundă 
deznădejde, aşa cum i-o descrisese detectivul. Acum 
Fróny sta ferecată la locuința ei şi Čadek trimise iar 
după un detectiv: 

— S-ar putea să se gândească la sinucidere, îi atrase 
Cadek atenţia; portăreasa să intre, deci, din când în 
când în odaia fetei; va găsi ea câte un pretext. Să observe 
tot ce se întâmplă în apartament. Oricare portăreasă 
care se respectă are asemenea talente. 

Astfel Čadek află că Fróny scrie şi rupe ce-a scris şi 
iar scrie, şi iar rupe... E plânsă şi tristă. 

Cadek se repezi la doctorul Chrudimsky: Deocamdată 
oamenii poliției trebuiau să o lase în pace pe Frâny. 
Cadek îşi zicea că dacă l-ar zări pe el, chiar de la o poştă 
depărtare, Fróny s-ar înfuria. Trebuia să mai aştepte să 
treacă măcar o zi. 

Doctorul Chrudimsky era pus în temă chiar de către 
logodnică. Luase o atitudine resemnată, filosofică! 

— Trebuie să mă predau, ridică el din umeri; fiți bun 
şi înțelegeți că am motive personale să mă retrag. Am 
făcut tot ce-am putut. 

— Recunosc, încuviință Čadek trist, este un rol prea 
delicat, din păcate. 

Doctorul Chrudimsky îl conduse pe Cadek până la 
uşă, mărturisindu-i că problema Frânyei încetase 
dintr-o dată să mai existe pentru el şi că nimeni nu i-ar 
putea reproşa lipsa de cavalerism... 

Cadek plecă oftând. Cum se afla în spital, Cadek se 
abătu pe la pavilionul unde era internat Karta. 

— Tocmai voiam să trimitem după dumneavoastră, i 
se spuse acolo. Dacă promiteţi să nu obosiţi prea mult 
pacientul, puteţi să-l interogați. 

Cadek se învioră. Promise că va fi atent, că va avea 
grijă să se oprească la timp şi după câteva clipe stătea 
lângă patul curat al lui Karta. 

Pe fața bolnavului se întipărise o suferință fără leac 
dar semăna cu cel dinainte mult mai bine. Era doar 
foarte slab şi palid. Se rezema pe şoldul sănătos şi avea 

ochii deschişi. Suferea probabil de mari dureri, dar le 
suporta într-o stare de prostrațţie. În privirea lui citeai că 
nu-l mai interesa nimic. N-ar fi întors capul nici dacă în 
spatele lui s-ar fi prăvălit zidul. Primi sosirea lui Cadek 
cu o expresie indescifrabilă. 

După spusele doctorului care îl trata, Karta nu 
manifestase niciun fel de emoție sau surpriză când se 
trezise în mediul de spital. În creier nu mai licărea decât 
adevărul simplu, elementar; tot ce săvârşise în taină, tot 
ce se petrecuse cu el se ştersese, aproape şi rezistența 
sau apărarea împotriva realității păreau un zadarnic 
efort. 

Cadek înțelegea procesul din mintea lui, de aceea 
primele cuvinte fuseseră: 

— Foarte bine, Karta. Te însănătoşeşti, după câte 
văd. Nu vreau nimic altceva decât să iscăleşti 
procesul-verbal. 

Karta clipea des, de parcă vocea inspectorului l-ar fi 
călcat pe nervi. 

— Poţi să vorbeşti puţin, Karta? 

Medicul curant stătea la uşă, urmărind atent scena. 
Karta ocupa singur o rezervă de două paturi, aşa cum 
ceruse Čadek, din dorința ca bolnavul să primească o 
îngrijire optimă. 

— Da, spuse bolnavul slăbit, cu vădit efort. 

— Ai noroc. Viaţa ta a atârnat de un fir de păr. 

— Ştiu. 

În felul în care pronunțase cuvintele se simţea 
resemnarea în fața sorții. Čadek se gândea că acest om 
nu va minți. Îşi alese cu grijă întrebările: să fie simple şi 
substanțiale în conţinut, fără să trădeze cât se ştia şi cât 
nu se ştia. 

— Când ne-am despărțit, într-o noapte, Karta, tu 
te-ai întors acasă şi, ajutat de amantă, ai scurtat 

suferința tatălui tău. Te-a ajutat cu mâna ei Alzbeta 
Mušková, sau i-ai spus, după faptă, că... 

— Nu... horcăi bolnavul. 

Nega omorul făptuit asupra tatălui său: bătrânul 
murise de la sine. Sicriul de zinc? Da. Şi de ce? Fiindcă 
Jirka Bocek nu trebuia să afle de moartea bătrânului, 
dacă, eventual, copiii sau câinii ar fi dezgropat cadavrul. 

Cadek nu stărui în continuare, deşi argumentul i se 
părea insuficient. Erau alte lucruri mai importante de 
aflat: văduva lui Wang ajutase la schimbarea morților şi 
la îngroparea chinezului, amestecul ei era confirmat şi 
Karta nu credea că ar fi ceva grav. 

— Numai dumneavoastră sunteți de vină... spuse el 
cu o voce puțin mai distinctă, dar îndată închise ochii, 
muşchii feței pergamentoase i se încordară, vădind 
durerile mari ce-l chinuiau. 

Medicul îi făcu semn lui Cadek, care înţelese. Trecu 
un timp de tăcere. 

Inspectorul smulse cu mare greutate alte câteva 
cuvinte neclare în legătură cu un glonte ce l-ar fi atins pe 
Bocek. Dar bolnavul nu apucă să termine, îşi pierduse 
puterile şi doctorul îl trase de mânecă pe inspector. 

— Lăsațţi-l, spuse, îl omorâți... Mai aveți răbdare 
două-trei zile. 

Cadek era convins că în afară de câteva amănunte 
neinteresante nu mai avea ce afla aici. 

Frâny era singura persoană care putea clarifica totul. 
Metodele obişnuite de cercetare dăduseră greş. Din 
cauza inițiativei luate de fata doctorului primar, Fróny 
ieşea din joc. Cadek se surprinse imaginându-şi-l cu dor 
de răzbunare pe doctorul Chrudimský: îl vedea în fața 
altarului, şi-apoi cum fugea cu pulpanele hainei 
fluturând, lăsându-şi singură logodnica în biserică... 

La secție îl aştepta vestea că fusese căutat de Frâny. 

Rămase foarte surprins. Fróny dorea să ştie cum se 
simte tatăl ei. Nu încercase la spital, închipuindu-şi că 
nu i se va spune adevărul. La secție se primise 
înştiințarea că starea bolnavului este satisfăcătoare şi i 
se spusese fetei să fie liniştită. 

— Am făcut o greşeală, domnule inspector? întrebă 
Draboch, care vorbise în numele lui Cadek. 

— Nu, răspunse Cadek dus pe gânduri, nu înţeleg de 
ce o interesează pe fată dacă scapă taică-său ori nu? 

— Oricum... se miră Draboch. 

Cadek nu-i explică nimic lui Draboch, dar era 
important de ştiut dacă moartea sau viața lui Karta are 
vreo legătură efectivă cu taina Frânyei. Čadek reflectă, 
bucurându-se la gândul că Frâny îşi manifestase 
dorința de a păstra legătura cu el. Nu ar fi fost exclus ca 
dezamăgirea încercată să o arunce într-o stare de apatie 
totală. În fond, Cadek punea foarte multă bază pe o 
singură realitate: iubirea profundă a Frânyei pentru 
doctorul Chrudimsky nu putea fi nimicită dintr-o dată, 
oricât de mare i-ar fi fost deziluzia. Şi poate că tocmai aci 
era cuantumul necesar de forță motrice pentru 
rezolvarea cazului. 

Fróny era stăpânită de o durere bine înțeleasă de 
Cadek. Inspectorul se convinse concret, în aceeaşi 
seară, de starea ei sufletească şi scena îl zgudui, deşi era 
pregătit la orice. Fróny venise să-l caute la secție, dar 
inspectorul plecase şi ea alergă la el acasă. I-a deschis 
chiar Čadek şi rămase încremenit ca în fața unei vedenii. 

Fata afişa o expresie vulgară, cinică şi provocatoare, 
ca pe vremea totalei ei decăderi morale. Cinismul femeii 
care-şi vinde trupul nu mai era o mască pe chipul 
Fronyei, ci o realitate, puţin alterată de suferința 
sufletească. 

După o reacomodare cu vechile deprinderi, Fróny s-ar 

fi obişnuit încet, încet cu tot ce antrenează o asemenea 
existență. Amănuntele eleganței ei îşi pierduseră 
farmecul; era îmbrăcată, de fapt, ca în ultima vreme, 
totuşi se simțea o mare diferență. Tonul general era 
provocator: felul în care îşi înnodase eşarfa de mătase la 
gât, nasturele ce-i încheia taiorul, fardul buzelor, 
pieptănătura, înclinarea pălăriei şi culoarea ciorapilor 
față de costum; şi întreaga ei atitudine — geanta strânsă 
sub braț, mâinile înfipte numai pe jumătate în 
buzunare... 

Se schimbase în rău pe negândite, o schimbare 
neintenţionată, exprimând starea ei sufletească. Čadek 
intuise bine: Fróny abandonase lupta pentru o viață 
onestă, îngenunchease. Nu se gătise aşa dinadins, 
automat îşi aranjase pălăria şi se fardase. Noblețea 
înflorită proaspăt din sentimentele ei pure dispăruse. 
Acum se dichisise cu alți ochi, care, privind-o în oglindă, 
îi spuneau că aşa îi stă bine şi nu altfel. 

— Poftim înăuntru, FrOny, spuse Čadek cu prietenie. 

Dacă în ultima vreme ea-l mai sfidase cu paşi 
legănaţi, provocatori, fără îndoială, jucase teatru. După 
ieşirea din spital, mersul ei natural răspândea farmecul 
discret al unei tinere femei bine-crescute. Frâny nu 
fusese niciodată prea instruită, dar avea mintea 
receptivă şi isteață. Inteligența şi rafinamentul de bun 
gust le avea în sânge. Se abătuse pe căi greşite şi totuşi 
calitățile ei intelectuale se dezvoltaseră până şi în acele 
condiţii; o slujiseră minunat când timona fermecată a 
inimii schimbase direcția spre doctorul Chrudimsky. 

Acum, mergând prin vestibulul luminat cu paşii ei 
obosiţi, era din nou în spiritul bine cunoscut al 
localurilor de noapte. Frâny nu mai juca teatru în fața 
lui Čadek; se purta firesc, cu natura ei de odinioară. 

Îşi scoase pălăria cu un gest de mare oboseală. 

— Moşulică, probabil că ai aflat ce mi s-a întâmplat, 
spuse ea. Se aşeză picior peste picior, scoase din 
tabacheră o ţigară, pe care o puse între buzele prea 
roşite; tonul era izbitor de grosolan. 

Extraordinară putere de preschimbare a femeilor, 
excelente actrițe în dialogul cu bărbaţii! Orice bărbat, 
dacă vrea, le poate descifra de la prima vedere, până în 
cele mai fine nuanţe ale deprinderilor şi firii lor. Deşi 
nu-l pasionase asemenea studiu, Cadek se pricepea să 
cunoască sufletul femeii după înfăţişarea şi felul ei de a 
se purta. Toată filosofia, la care ajutase şi vârsta, era 
neignorarea faptului că perfectul confident al femeii, 
semnul ei de recunoaştere, este nota personală în tonul 
general al modei, infinita fantezie hrănită de cochetărie. 
Nu este nevoie ca o femeie să-şi dezvăluie sufletul de la 
prima întâlnire unui bărbat, fiindcă un fleac al toaletei, 
un gest, o vorbă, o trădează, indicând ce-i place şi ce nu. 

— Aici sunt chibriturile, spuse Cadek străduindu-se 
să pară cât mai la largul lui. Felul în care Frâny îşi 
aprinsese ţigara, trăsese în piept fumul şi-l suflase 
afară, confirma catastrofala metamorfoză numărul doi. 
Era inutil să-i mai aminteşti de calitățile ei morale, să 
încerci s-o convingi să nu abandoneze ideea de a deveni 
infirmieră sau să-şi aleagă altă meserie cinstită. Frâny 
se întinse voluptuos, cu ţigara aprinsă între degete. 

— Ştii, moşulică, eu sunt o femeie făcută numai 
pentru dragoste, cum zice cântecul. La dracu cu 
infirmeriile! Voiam să fac treaba asta doar pentru Karel. 
Aş fi suportat orice cu plăcere. Mi-ar fi plăcut orice 
numai pentru el. Cine zice că dragostea trebuie să fie 
numai fizică, la una ca mine? Poate să fie şi aşa cum a 
fost pentru Karel; şi le plăteşte de o mie de ori pe toate 
celelalte. Aşa sunt eu. Dar dacă am pierdut-o pe cea 
sufletească, o voi avea iar pe cealaltă! 

— Îl urăşti pe Karel? întrebă încet Cadek. 

— Nu vorbi prostii! răspunse ea sec. El nu mi-a vrut 
decât binele, ca şi dumneata de altfel. Nu era nevoie să 
vă obosiţi atâta! 

Trase din țigară, până se aprinse ca jarul. 

— N-am venit ca să ne împăcăm, adăugă ea. Ce e cu 
taică-meu? 

— Ce să fie? Bine. Am stat de vorbă cu el. 

— Ce-a spus? 

— Multe, Frâny. 

Cadek luase o atitudine gravă, dar n-o păcăli pe 
Fróny. 

— Nu vorbi aiurea, flaşnetarule orb! Ştiu eu ce putea 
spune tata şi ce nu. Am aranjat totul împreună, la 
amănunt, înainte de a-l lua la mine, pentru că bănuiam 
că o să-ți faci într-o zi apariția. Crezi că se face bine? 

— Cred. Te interesezi ca fiică iubitoare? 

— Nu-s o fiică bună. Cu tăticu e ca şi-n povestea mea 
cu Karel. Îl iubesc, şi când iubesc eu pe cineva mă arunc 
şi-n foc pentru el! Poţi să mă închizi pentru ce-am făcut, 
dar nu pe mult timp, că n-am făcut cine ştie ce ispravă. 
Numai eu am habar de Jirka. Da’ ce tot îmi bat gura! 
Toate astea i le-am spus lui Karel. Te-a pus, desigur, la 
curent. 

— Da, recunoscu Cadek. 

— Vezi?! râse ea forțat şi rămase cu privirea pierdută 
în gol. 

Ochii o trădau; erau umezi şi foarte trişti; dincolo de 
nepăsarea artificială citeai durerea adâncă. 

— De ce ai venit la mine, la urma urmei, Fróny? 

— Ca să te încredințez că ştiu să mă ţin de cuvânt. 
Numai eu sunt în stare să lămuresc povestea cu Jirka, 
numai ca să-l lase în pace pe Karel. 

— Ce legătură are asta cu starea sănătății lui Karta? 

— Niciuna. După ce termin cu istoria asta, stricăm 
relaţiile. N-o să-ți mai ies niciodată în cale nici ție, nici 
lui Karel. l-am scris domnişoarei ăleia că n-a fost cu 
păcat şi să nu mai fie supărată. E un gest nobil, să te 
pufnească râsul, nu alta! Trase violent din ţigară. Nu l-ar 
fi crezut pe Karel, aşa că am încercat s-o conving eu că a 
fost exact aşa cum o să-i explice el. Gâsca! M-am jurat 
că nu a fost nimic între noi şi că nu are ce să-i reproşeze, 
decât prea marea bunătate, pentru care îi sunt 
recunoscătoare. Aşa şi e. N-are importanţă ce-a ieşit 
până la urmă. Eu trebuie să-l laud, moşulică, şi m-ai 
înjura şi dumneata dacă ți-aş spune că e un prost. Nu e 
prost, se-nțelege, proastă sunt eu. 

Fróny se ridică, flutură ţigara prin fața lui Čadek şi-şi 
propti mâna în şold. 

— Ei, ei! se feri Cadek, vezi să nu-mi arzi nasul. 

— Nicio grijă. Eu trebuie să-l apăr pe Karel, deşi 
pentru mine e acum ca şi un străin. Eu l-am băgat în 
balamucul ăsta, eu trebuie să-l scot. Îmi pare bine că nu 
mi-am pierdut capul în fața duduii. l-ar fi plăcut să mă 
vadă prăpădită. Dar nu, nu avea cum să se bucure de un 
asemenea spectacol din partea mea. Nu mă smiorcăi eu 
pentru orice fleac! 

— Oricum, tot proastă rămâneai, spuse Cadek cât 
putu de blând. 

— Ce tot îţi îndrug? Ştiu eu cine sunt! Sunt o femeie 
singură. Ei şi? Am cum să mă apăr! Sunt destul de 
frumoasă şi ăsta-i capitalul meu. Trebuie doar să ştiu 
să-l folosesc. 

Iar trase din ţigară. „Când o să termine ţigara, gândea 
Cadek, n-o să mai aibă cu ce să-şi ocupe pauzele în care 
îşi înghite emoția”. Čadek aştepta liniştit momentul, dar 
îi era nespus de milă. 

— Găsesc eu ocazii, vorbi Fróny mai departe, nu mai 

am cincisprezece ani, ca să-mi mai pierd minţile pentru 
un spărgător! Am câştigat o experienţă în plus: O fată de 
uliți n-are voie să se îndrăgostească de doctorul care a 
tratat-o. Trebuie să pândească unde şi cine oftează după 
ea, iar ea să rămână stană de piatră! 

— De ce? întrebă Cadek. Venise momentul aşteptat. 

— De piatră! repetă Fróny şi-şi duse ţigara la gură. 
Tremura toată: vocea, degetele, ţigara, buzele. Nasul ei 
mic se boțea, genele străluceau ude. Sprâncenele se 
încruntară în efortul de a birui slăbiciunea, dar ţigara 
căzu jos. FrOny îşi duse palma nesigură la frunte; din 
gâtlej răzbi un suspin nestăpânit. Mâna căzu grea, ochii 
uscați dintr-o dată ca la vântul fierbinte al deşertului se 
aţintiseră chinuiţi în ochii lui Čadek. Din ei țâşnea 
tristețea în valuri mari, într-o linişte de sfârşitul lumii. 
Parcă cerea indulgență, se scuza şi vorbea, într-un 
limbaj mut, de groaznica prăpastie neagră căscată în 
sufletul ei. 

Cadek deschise braţele: 

— Vino încoace, micuţo, spuse el, nu te mai chinui 
atâta! 

Cuvintele lui rupseră dintr-o dată zăgazurile 
lacrimilor ei şi Frâny se preschimbă într-un sărman 
copil năpăstuit. Čadek îi spusese involuntar „micuţo”, 
fără intenţie rea, cu profundă compătimire. De câte ori 
auzise ea acest cuvânt de la alți bărbaţi! Dar tonul cu 
care-i vorbise acest om ruginit de viață, uriaşul acesta ca 
un stejar bătrân înainte de vreme, dădu cuvântului un 
blând înţeles. Frâny plângea ca o fântână la pieptul lui 
Čadek, şi el simțea cum încet-încet i se îmbibă cămaşa 
de lacrimile ei. Stânjenit, stinse cu piciorul restul de 
țigară, care ardea mocnit pe duşumea, şi mângâie 
delicat umerii fetei. 

Frâny îşi veni repede în fire; se retrase, îşi suflă nasul 

şi îşi şterse ochii cu dosul palmei. 

— Ilartă-mă, bătrânule! şopti ea, suspinând printre 
lacrimi. 

— Nu-i nimic, răspunse el. 

Fróny rămase tristă. Nu se mai juca de-a viteaza. Luă 
pălăria şi cu un gest impresionant de discret şi-o aranjă 
pe cap. Portretul ei de acum - potrivindu-şi buclele sub 
pălărie, cu ochii încă plini de lacrimi şi cu buzele 
tremurânde - i se întipări în minte lui Čadek ca însăşi 
personificarea despărțirii de ceva pierdut pentru 
totdeauna, împotriva voinței unei biete fete. Părăsea 
lumea în care intrase odată din eroare. Nu se va mai 
întoarce acolo. Plecarea ei de acum însemna şi altceva, 
însemna pierderea ireparabilă a unui om. 

— Adio, bătrânule, zise ea şi-i întinse mâna. 

— Adio, răspunse Čadek. Şi fii deşteaptă, fetiţo! 

Fróny plecă, fără să se mai uite înapoi. Čadek îşi luă 
haina şi pălăria şi porni încetişor în urma ei. Pe stradă 
făcu un semn detectivului ce-şi îndeplinea datoria. 

— Eşti liber, îi spuse, merg eu după ea. 

Fr6ny înainta ca lipsită de viață. Čadek observă câţiva 
bărbați care întoarseră capul în urma ei şi cum ea îi 
privise cu o ură nouă. Astăzi Fróny nu-şi putea relua 
vechea meserie. Încotro se îndrepta oare? Spre casa 
unde primise vizitele lui Chrudimský? Spre râu? Sau 
poate mergea spre acea ţintă necunoscută 
inspectorului, ca să-l scape pe Karel Chrudimsky de 
necazuri? 

În stația de tramvai se opri şi aşteptă; sosi un 
tramvai; Fróny se urcă în primul vagon; Čadek, 
urmărind-o de la oarecare distanță, sări în remorcă 
după ce tramvaiul începuse să prindă viteză. 

Numărul tramvaiului îi spunea lui Čadek că Fróny se 
îndrepta spre sectorul cinci. Inspectorul se purta ciudat 

în calitate de călător: se apleca în afară la fiecare staţie şi 
cobori subit, fără să-i mai arate taxatorului mirat 
insigna edificatoare. 

Cu câţiva zeci de metri înainte de capăt, Cadek sărise 
din tramvai. O observase pe Fróny coborând, fără ca ea 
să-l vadă. Amurgul periferiei o înghiți cu pâlcul de 
oameni care coborâseră şi ei. Ea însă o luă în direcția 
care o ducea în întunecimea desăvârşită. 

Pe drumul slab luminat de lămpile agățate, sus, pe 
stâlpii de lemn, mergeau câţiva lucrători. Cine dorea să 
ajungă la mama Klouzanda trebuia să urmeze şoseaua 
asta după care aveau de cotit în poteca prăfuită ducând 
la cârciumă. Dar cine cunoştea bine împrejurimile putea 
să scurteze drumul, trecând de-a  curmezişul 
maidanului negru ca smoala, plin de gropi şi alte 
obstacole periculoase. 

Fróny se încumetase s-o ia pe scurtătură, deşi nu 
părea grăbită. Poate nu voia să iasă în calea femeilor 
care vagabondau pe şosea. Cunoştea multe dintre ele. 
Čadek nu se gândi mult la asta. Fróny se îndrepta cu 
siguranță înspre mama Klouzanda. În direcția aceea nu 
mai exista nimic altceva decât o dumbravă minunată 
unde se făceau excursii la sfârşit de săptămână, dar era 
mult prea departe. 

În faţa Frónyei se afla o mare de întuneric în care nu 
s-ar fi încumetat nicio femeie şi poate chiar nici mulți 
bărbați. Dar Fróny se topi fără ezitare în bezna străjuită 
de lanţul rar al fanarelor slabe; Cadek avu impresia că 
fata a dispărut în neant pentru totdeauna şi cu 
repeziciune o luă puțin mai la stânga. Nu vrea să meargă 
chiar în spatele Frânyei, să nu-l trădeze umbra lui, dacă 
l-ar fi atins clipirea vreunui fanar. Alergă apoi aplecat, 
aproape paralel cu drumul, se împiedică şi călcă în 
gropi, dar o ajunse din urmă pe Fr6ny. Atunci se culcă la 

pământ şi o lăsă să treacă pe lângă el. Mai repetă o dată 
aceeaşi manevră. Nu, nu se putea înşela: tânăra 
disperată se îndrepta spre cârciumă... Şi Cadek se grăbi 
să ajungă acolo înaintea ei. 

Nu departe de cârciumă se culcă din nou la pământ, 
ca să poată avea o vedere nestingherită spre intrare, fără 
să fie trădat de becul murdar de deasupra uşii. O 
aştepta pe Frâny. Noaptea târziu, uşa cârciumii se 
zăvora pe dinăuntru, apoi mama Klouzanda şi chelnerul 
Jindra îşi selectau grijuliu clienţii. La ora asta accesul 
era încă necontrolat. 

Fróny intră în cârciumă fără ezitare. Čadek se hotărî 
să aştepte răbdător. Îşi căută alt ascunziş mai puţin 
incomod şi mai aproape de casă. Mai întâi se convinse că 
locul e curat, după aceea se aşeză într-o poziție cât mai 
puţin obositoare. 

Lăsă să se scurgă aproape două ore picurate încet, 
încet în marea de răbdare a poliţistului de meserie. În 
sfârşit, se ridică în picioare, scărpinându-şi încurcat 
nasul: se cam săturase de atâta răbdare. 

Între timp inventariase aproape douăzeci de oameni 
care intraseră în cârciumă. La lumina becului amărât de 
la intrare îi recunoscuse aproape pe toți: Viktorin, hoțul 
de poduri. Srkâlek, specialist în a opera prin localități 
balneare, Kulda, poreclit Cârcotaşul, mare meşter în 
tăierea vitrinelor, Pepik-Sublimat, fost hoţ de bile de 
biliard, pe vremea când erau făcute din fildeş, şi alții. 
Drojdia societății, pentru care poliția păstra intenţionat 
localul mamei Klouzanda, la fel cum întrețin savanții 
medii microbiene pentru cercetări. 

Larma exuberantă dinăuntru atinsese proporții 
remarcabile. Čadek cunoştea limita obişnuită a 
înfierbântării clienţilor. Acum ajunsese la culme şi 
inspectorul ghici îndată motivul: Frâny, fără îndoială. 

Čadek se înciudă la gândul că Fróny nu venise aici în 
scopul celor discutate între ei doi. Venise doar să se 
distreze după gusturile ei de odinioară. Debarcase la 
mama Klouzanda ca să prindă curaj pentru reluarea 
vieţii din trecut. Cadek ar fi băgat mâna în foc fără să 
şovăie că Frâny stă acum la o masă, mai mult beată 
decât trează, şi face gesturi deşucheate. 

Doamne, Dumnezeule! Asta era rețeta care avea să-i 
vindece durerea... Nimeni altcineva nu se pricepea atât 
de bine ca ea să piardă totul. Nu oricine putea să treacă 
dintr-o dată prin astfel de bruşte transformări. 

Explozia furtunoasă a vocilor aprinse cutremură 
cârciuma: mare minune că becul de deasupra intrării nu 
se stingea! Se sparse un pahar; se auzi țipătul unei 
femei; nu, nu putea fi Fróny; Čadek ar fi recunoscut-o. 
Era altă fată, care probabil se simțea atât de bine în 
cârciumă, că nu se îndura să mai pornească la obişnuita 
ei plimbare nocturnă. 

Cadek înconjură cârciuma. La etaj era întuneric şi 
fereastra închisă. Ferestrele de la parter erau astupate 
cu perdele netransparente. În curtea din spatele casei se 
împleticeau doi bărbați beţi, care mormăiau vulgarități. 
După ce îşi făcură nevoile, se întoarseră înăuntru prin 
uşa din dos, trântind-o de zdrăngăni geamul. Intrarea 
principală era opusă uşii din dos. În dreapta mai exista o 
uşiță stricată, care ducea în pivniță. Chiar lângă ea 
începeau scările de lemn ce duceau la etaj. Intrarea în 
local se făcea prin stânga. O altă uşiță ducea în 
bucătăria care avea şi legătură directă cu localul. 

Amestecul de mirosuri iuți şi grele izbiră nările 
inspectorului. Amoniacul şi sfara de la chiftelele din 
carne de cal, vaporii de alcool, fumul sufocant de tutun 
prost, izul peştilor puşi la saramură şi transpirația 
oamenilor tixiți în local te făceau să te gândeşti la 

utilitatea măştilor de protecție contra gazelor asfixiante. 

Din local ieşi un bărbat. Observându-l pe inspectorul 
de poliţie tresări, holbă ochii prosteşte şi exclamă: 

— Hait! Apoi se întoarse, se lovi cu umărul de rama 
uşii şi, cât îi îngăduia situația, intră grăbit în local, 
unde, odată ajuns, începu să zbiere. 

Prin uşa deschisă se strecura afară un fum vânăt. 
Cadek înaintă brusc, se opri în prag şi larma încetă 
subit. 

Aspectul jalnic, aproape dureros, al acelui amalgam 
infect de oameni, ca fauna din noroiul bălților, încruntă 
sprâncenele lui Cadek. Clienţii mamei Klouzanda se 
înghesuiau aici ca într-un cuib de nevertebrate, îi 
adunase aici stricăciunea morală şi fizică în care se 
complăceau. 

Cadek observă câteva femei suspecte; dar n-o văzu 
nicăieri pe Fróny; Fróny nu era în local. 

— Ce dracu! se adresă el pe un ciudat ton blajin. Vă e 
frică de mine? 

Se temeau, bineînţeles. Privirile lor rătăceau nesigure. 
Ici şi colo strălucea câte un ochi, căutând să ascundă 
ura tacită. Cadek făcu un gest a lehamite înspre 
adunătura aceea de nenorociți. Era o seară ieşită din 
comun, fără îndoială. Pe mese se grămădiseră sticle de 
vin; paharele de bere erau puţine. 

„Fróny le-a făcut cinste”, gândi Čadek, uitându-se la 
mama Klouzanda, slută, împopoţonată şi buhăită, care 
tocmai se grăbea să iasă de după tejghea şi să-l 
întâmpine. 

Chelnerul Jindra, năduşit de alergătură, se oprise 
şi-şi pocnea de şold şervetul îngrozitor de murdar. I se 
citea pe față indignarea față de vizita inspectorului. 

— Mamă Klouzanda, spuse Čadek cu răceală şi 
firească repulsie, pe care nu şi-o putea stăpâni, ştiu că 

Frâny e aici. 

— Frâny? întrebă răguşit mama Klouzanda. Te înşeli. 
Nu-i aici. 

Toţi o auziră. Cadek rămase încurcat, fiindcă nimeni 
nu ştia mai bine ca el că Fróny e aici! Nu putea dispare 
nici pe uşa din față, nici prin cea din dos. 

Se uită de jur-împrejur, se retrase un pas, să aibă sub 
ochi şi coridorul. 

— Mi-a spus că trece pe la tine astă-seară. 

Se lăsă o linişte desăvârşită. Cadek, care era cu ochii 
în patru, observă că mulți se îmbătaseră, deşi nu era 
prea târziu: îşi bălăbăneau capetele, tăcând. 

— Ce am eu cu ce-a spus ea? mârâi cârciumăreasa, 
poate că vine, că mai are tot timpul. 

Cadek o privi drept în ochi. În privirea ei tulbure nici 
diavolul nu putea citi ceva. 

— Bine, încuviință inspectorul, pipăindu-şi 
buzunarul de la piept, e vorba de o mică neînțelegere. 

Scoase un carnet şi mama Klouzanda, răsuflând 
greu, observă două timbre late. Din celălalt buzunar 
Čadek scoase stiloul şi îşi trecu cifrul pe fața timbrelor. 
După aceea le puse sub ochii mamei Klouzanda. 

— Vezi? 

Mama Klouzanda privi îngrozită. 

— Văd, îi răspunse ea. 

— Tot mai sustii că Frâny nu a fost pe aici? 

— Când spun odată că nu, nu este... Nu-mi mai 
scoateţi ochii cu filatelia asta! 

— Cine ştie? Urmează-mă! 

leşi în coridor. De voie, de nevoie, cârciumăreasa îl 
urmă. Cadek se apropie de uşa principală. 

— Trage zăvorul! Să te ferească dracul care te-a adus 
pe lume dacă voi fi nevoit să repet vreun ordin! 

Mama Klouzanda trase zăvorul cu mâna tremurândă. 

Între timp, foarte grav, Cadek umezi cu limba reversul 
unui timbru, după care îl lipi cu atenţie — jumătate de 
zăvor, jumătate de lemnul uşii. 

La fel sigilă şi cealaltă ieşire. 

— Ferestrele să rămână peste tot închise! zise el şi se 
întoarse cu fața spre local: — Să nu mişte nimeni! Tu şi 
cu Jindra staţi pe coridor! 

Chelnerul Jindra alergă după ei în ultima clipă. Se 
plesni cu şervetul murdar peste coapse şi spuse mânios: 

— Stăpână, să ne gândim dacă permitem asta sau 
nu... 
Cadek izolă zumzetul neliniştit din local, întorcând 
cheia în broască. 

Mama  Klouzanda sta să leşine când văzu că 
inspectorul scoate revolverul din buzunar, iar Cadek nici 
nu luă în seamă mârâiala chelnerului Jindra. 

— Şi acum, indiferent ce s-ar întâmpla, nu vă clintiți 
de aci! îi ameninţă el. 

Apoi urcă la etaj şi întârzie acolo douăzeci de minute. 
Se întoarse cu o expresie înghețată. Nu descoperise 
nimic suspect, în afară de o cutiuță cu douăsprezece 
inele, care nu-l interesau deocamdată, dar găsirea lor 
demonstra cât de serios făcuse percheziția. 

Cercetă şi parterul cu cea mai mare atenție. Cercetă 
pereții şi podeaua, se uită prin rafturi, mută mobilele din 
loc. Nici măcar Jindra nu se mai încumeta să protesteze, 
în timp ce clienţii din local amuţiseră, bine încuiați. 

La urmă, intră şi în pivniță: mama Klouzanda cobora 
gâfâind înaintea lui, bâjbâia pe treptele abrupte şi 
umede... 

— De ce ţineţi mereu lumina aprinsă aici? întrebă 
Cadek, arătând becul din tavan. 

— Jindra a uitat să-l stingă, răspunse răguşit mama 
Klouzanda. 

Greu de crezut într-o intrare secretă. Cadek nu-şi 
imagina aici un coridor subteran. Erau doar câteva 
butoiaşe de bere, răzleţite, iar pe pereți rafturi cu sticle 
stivuite. Cadek trase o sticlă şi ciocăni cu patul 
pistolului peretele. Totuşi nu excludea posibilitatea 
existenței unui mecanism de panouri culisante, deşi 
de-a lungul experienței sale nu întâlnise încă aşa ceva. 

— Dacă te temi să nu răceşti, mamă, se adresă el 
cârciumăresei, ajută-mă să mut vechiturile astea. O să 
fim gata repede. Nu plec până nu cercetez fiecare plasă 
de păianjen. 

— Cum vrei, se repezi cu răspunsul mama 
Klouzanda, şi apucă lăzile cu sticle goale. Îi făcu loc, 
printre zăngăneli, şi apucă alta. Uite, aici în sticla asta e 
Frâny! După raftul ăla e Jirka Boček! Şi acolo, din 
grămada de gunoi, acum iese şi nasul lui Betka! 
bodogăni femeia. 

— Aha! o cunoşti pe Alzbeta Wang-Li? întrebă Cadek. 

— Cum să n-o cunosc? 

Percheziţia pivniţei nu dădu niciun rezultat. Čadek o 
împinse înapoi, pe scări, pe cârciumăreasa obeză, care 
icnea ca o batoză şi, când ajunse sus, îl copleşi cu 
înjurăturile. 

— De cinci ani n-am mai fost în pivniță! tremura de 
ciudă. Să faci asemenea mizerii oamenilor cinstiți! 
Reclamaţia e pe drum, n-ai grijă! Ai mandat de 
percheziție? 

— Uite-aici! spuse Čadek, arătând la frunte. 

Deschise uşa localului propriu-zis. Îl întâmpină forța 
unită a privirilor sumbre. Le opuse forța privirii sale şi îşi 
strigă ordinele energic. La porunca lui, clienţii începură 
să se mişte dintr-un colț, într-altul. Čadek adulmeca 
prin toate ungherele ca un câine; se făcea că nu observă 
fețele batjocoritoare ale chefliilor, nici chicotelile, tuşea 

şi tropăitul în bătaie de joc. În sfârşit, se întoarse cu fața 
la ei, privindu-i în tăcere, până se liniştiră cu toţii. Nu 
observase cum două fete îl priveau cu fețele strâmbate 
de o grăitoare sfidare. 

— Cine îşi aminteşte, fetelor, s-o fi văzut aici pe Frâny 
Brabencovâ? 

Nu răspunse nimeni. Cadek se întoarse cu spatele, 
ridicând din umeri. 

Mărcile cu cifrul lui erau intacte la uşi. Dacă Frâny nu 
zburase pe coş, atunci se dizolvase ca o bucăţică de 
zahăr într-un pahar de apă. Era sigur că nu sărise pe 
una din ferestrele de sus cum făcuse Jirka Boček. 
Ferestrele erau neatinse, cele de la parter aveau gratii şi 
de afară nu putuse s-o ajute nimeni. 

Cadek părăsi înfrânt cârciuma. Auzi în urma lui 
şervetul lui Jindra plesnind, acompaniat de gâfâitul 
mânios al mamei Klouzanda. 

Dacă Fróny intrase, trebuia să şi iasă până la urmă. 
Nu credea în vrăji, aşa că îşi reluă postul de observație. 
Era hotărât să stea la pândă până în ziua de apoi! Avea 
să aştepte aşa chiar dacă s-ar fi întâmplat, prin 
imposibil, să nu apară poliţiştii din rondul de noapte. 

De Fróny depindea încă rezolvarea afacerii Boček. 

Noaptea îşi urma cursul. Mai sosiră câţiva clienți noi, 
nu plecase încă niciunul. Zgomotul dinăuntru nu mai 
atingea intensitatea de mai înainte. În cele din urmă, 
cineva ieşi, totuşi. Cadek lăsă omul să se îndepărteze 
câțiva paşi, apoi strigă, somându-l în numele legii, şi 
bărbatul fu nevoit să se apropie, Cadek îl orbi cu lumina 
lanternei. 

— Crezi că sunt Fróny în travesti? rânji clientul oprit 
de Čadek. Era un hoț de prăvălii, fusese de cinci ori 
închis, îl chema Dilek. 

— Fróny ar fi refuzat să poarte asemenea mască, 

răspunse inspectorul, fără să slăbească din ochi cele 
două ieşiri. Ea are simțul frumosului. Ia-ţi tălpăşița! 

După o jumătate de oră se stinse becul de la intrare şi 
se auzi cheia răsucindu-se în broască. Mama Klouzanda 
nu mai dorea noi clienți. Cine mai avea chef să intre 
trebuia să sune şi să ceară voie. Nu se întâmpla încă 
nimic deosebit, nicăieri. În curând trebuia să apară 
rondul de noapte. 

În cârciumă domnea o tăcere nefirească. 

Atenţia încordată a lui Čadek sesiză scârțâitul uşii din 
față: Jindra tocmai conducea pe cineva. Becul se 
aprinse, contrastul cu bezna alungată crea iluzia unei 
lumini puternice. O siluetă trecu repede pragul. Cadek 
nu-şi credea ochilor şi urechilor... 

— Noapte bună, spuse un glas cunoscut. 

Cadek sări din ascunzătoare. 

Persoana se opri. Întoarse calm capul. După 
repeziciunea cu care se închisese uşa şi după scrâşnetul 
zăvorului puteai deduce graba şi spaima lui Jindra. 
Jindra o lăsase afară pe Frâny, singură, în voia sorții. 
Becul de la intrare se stinse parcă mai repede decât se 
stinge de obicei un bec. 

Era într-adevăr Fróny. Rămăsese la un metru sau doi 
de uşă. Când se stinse lumina, se topi o clipă în 
întuneric, dar Cadek proiectă lumina lanternei. 

— Diavolițo! spuse el prinzând-o de mână. 

— Ce-i? replică ea ursuză şi obosită. 

— Da, o scutură Čadek, ce-i? Ţi-ai pierdut libertatea, 
fetițo. Vii cu mine; o să ai ce-mi povesti. 

Nu termină bine cuvintele şi se trezi cu un pumn în 
cap: îl mângâiase Frâny. Dar, o clipă mai încolo, tot ea 
începea să tipe ca turbată. 

XVII 


FRONY AVUSESE câteva experienţe ce-i dovediseră 
că nu se poate apăra, dar nu ţinea seamă de ele. Acum 
nu voia cu niciun preț să fie dusă înapoi la arest. Urla la 
Cadek şi la cei din rondul de noapte, care îşi făcuseră 
apariția la timp. 

Čadek le-o încredință pe Fróny, iar el rămase pe loc. 
Frâny făcu drumul cu o maşină vopsită în verde şi la 
secție o îmbrăcară în cămaşă de forță: parcă înnebunise. 

Cinci poliţişti destoinici îl schimbară pe Čadek în 
postul de observație, care se extinsese, împresurând 
cârciuma mamei Klouzanda. Inspectorul se întoarse în 
oraş. Era convins că până a doua zi Frâny se va linişti. Îl 
îngrijora totuşi intensitatea împotrivirii ei. Se îndreptă 
spre casă cu gândul să se odihnească puțin. 

Întins în pat, era frământat de o întrebare 
hamletiană: „Or fi, sau n-or fi ascunzători secrete la 
mama Klouzanda?” 

Stătea ridicat în capul oaselor, cu ochii în tavan, şi se 
gândea la grija FrOnyei pentru starea tatălui ei. Mort? 
Bine. Viu? Tot atât de bine. Oricare din situații i-ar fi 
fost, în definitiv, aproape indiferentă, de aceea era ciudat 
viul ei interes în această direcție. Îi păsa de moartea 
tatălui din motive care nu aveau nimic comun cu iubirea 
filială... Ce-ar fi dacă ar minți-o mâine pe Frâny că i-a 
murit tatăl? Mort, Karta ar scăpa de mâna justiției 
umane. N-ar mai fi avut importanţă ce destăinuiri ar 

face fata în legătură cu el. De ce se făcuse vinovat? De 
moartea bătrânului Karta. Fapta era ştiută poate şi de 
Boček, şi de aceea Frâny i-l tăinuia pe acesta, cu toate că 
îi rănise tatăl. Boček dorea moartea doctorului 
Chrudimský... Poate fiindcă se temea de indiscrețţia lui 
Chrudimský, informat prin confidențele Frânyei. Sau 
poate că era gelos şi Frâny putea să-l potolească numai 
cu promisiunea că nu se va mai întâlni niciodată cu 
tânărul medic... 

Dar Frâny îi promisese lui Čadek securitatea lui 
Chrudimsky încă înainte de a fi avut discuţia cu fiica 
medicului primar. Cine ştie ce criză sufletească o 
hotărâse la asta. Era foarte posibil să se fi hotărât 
singură să se despartă de Chrudimsky, numai spre a-l 
apăra de răzbunarea lui Boček. Nu credea ea mai mult 
în puterea lui Bocek, decât în puterea întregului aparat 
polițienesc? Nu susținea că poliția n-o să-l prindă 
niciodată pe Jirka Boček? În noaptea aceea somnul lui 
Cadek fusese mai mult decât neodihnitor. După ora şase 
patul rămase gol şi Cadek pornea iarăşi la drum. Nu 
intenționa să treacă pe la secție, ci pe la locuința 
Frânyei. Avea cheia la el, n-o înapoiase încă 
administratorului. 

Intră în odaia părăsită. Primul lucru pe care-l observă 
fu o scrisoare într-un plic închis, sprijinit de un pahar 
pus la vedere pe masă. Pe plic scria cu litere de-o 
şchioapă: 

Predaţi-o, vă rog, doctorului K. Chrudimský. 

Fără să ezite, deschise scrisoarea nemaigândindu-se 
la indiscrețţie. 

O citi repede, o băgă în buzunar şi porni grăbit spre 
secție, direct la doctorul Barák. 

Am o veste bună, anunţă el din uşă. 
Doctorul Barâk crezu că inspectorul se referea la 


191 


evenimentele din noaptea trecută şi avu un gest vag. 

— Şi eu pentru dumneata la fel, răspunse şeful. Ia 
loc. Sicriul de zinc e la gară. Poţi să te ocupi personal de 
transportul lui la serviciul nostru medico-legal. 

— Mai bine îl las pe Draboch cu treaba asta, răspunse 
Čadek. Eu sunt ocupat. Mortul nu fuge din sicriu. Ieri 
însă mi s-a oferit prilejul de a salva pe cineva şi am 
economisit cheltuiala pentru un mormânt proaspăt. 

— Mormânt proaspăt? Al cui? 

— Al Frânyei. Acum ştiu de ce a opus ea atâta 
rezistență, de au fost nevoiți să o pună în cămaşă de 
forță. Am împiedicat-o de la sinucidere. Avea biletul luat 
pentru rai. Citiţi această scrisoare şi, între timp, eu mă 
reped până la celulă, să atrag atenţia oamenilor să fie 
mereu cu ochii pe ea. 

Doctorul Barâk luă scrisoarea înspăimântat; Cadek îl 
privise foarte ciudat, înmânându-i-o. 

Scrisoarea suna astfel: 


Dragă Karel, 

Nu-ţi scriu ca să mă compătimeşti, sau ca să crezi că 
aştept vreo minune, sau măcar promisiunea că nu mă vei 
uita. Nu sunt o sentimentală. Nici nu țin să-ți spun că 
te-am iubit. N-ai fost chiar aşa de rău, dacă stau să mă 
gândesc. Eşti un om bun şi sensibil, mi-am dat seama din 
felul cum te-ai purtat cu mine. Dacă m-ai fi iubit, poate că 
mă mai îndoiam de bunătatea dumitale. Dar nu m-ai iubit 
şi nu mă iubeşti. Ţi-a fost doar milă de mine şi sentimentul 
ăsta este mai mare decât dragostea, fiindcă nu pleacă din 
egoism. Am fost proastă gândindu-mă la altceva. Mi-au 
zburat minţile şi am trăit numai cu inima. Femeilor li se 
întâmplă câteodată din astea, aşa că te rog nu fi supărat 
pe mine. 

Cred că îți vei face reproşuri când mă vor găsi moartă. 

De aceea arată oricui scrisoarea mea şi oricine îşi va 
putea da seama că nu ai nicio vină. Sunt o ființă inutilă pe 
lumea asta. Trăiesc numai spre paguba oamenilor: 
niciodată n-am ştiut să fiu folositoare. Moral sunt atât de 
coruptă, încât numai absurditatea aceea în care am crezut 
m-ar fi putut duce pe un drum mai bun. Dar undeva 
noroiul tot ar fi rămas, nu s-ar fi schimbat în praf şi vântul 
nu l-ar fi măturat. S-ar fi lipit şi de dumneata, chiar dacă 
te-ai fi îndrăgostit foarte tare de mine. Niciun bărbat n-ar fi 
făcut o mai proastă alegere ca dumneata şi meriţi oare 
aşa ceva? 

Aşa cum e acum, fără dumneata, m-ar fi aşteptat un 
sfârşit şi mai rău decât cel pe care mi l-am pregătit. 
Crede-mă, sunt slabă şi nefericită; nu ştiu de unde am 
câteodată destul curaj, dar pentru viață nu mai am. Am 
bani, dar ei nu înseamnă nimic pentru mine. Aş putea trăi 
şi fără să te am lângă mine, dar tremur de groază când 
mă gândesc la plictiseala care m-ar aştepta. Simt dinainte 
neliniştea, nebunia pe care ar trebui să o înving, dar nu 
ştiu cum aş învinge-o. Ti-am explicat, mă jur, că mie nu mi 
se potriveşte o viață liniştită. Nu pot trăi decât în al 
nouălea cer, sau în fundul iadului. Pentru asta îmi cer 
iertare. Sunt amărâtă şi rea, câteodată singură îmi spun 
că sunt un monstru. Tot ce a fost între noi a însemnat doar 
o nebunie din partea mea. N-are niciun sens. 

Crede-mă că zâmbesc recitind ce-am scris până acum. 
Dacă ai înțelege că pentru mine moartea nu înseamnă 
nimic îngrozitor, ci mai degrabă contrariul, aş fi foarte 
fericită. 

Ai avut neplăceri din cauza mea. Ar fi foarte urât dacă 
aş pleca fără să rezolv măcar asta, în aşa fel încât să ai 
pentru totdeauna liniştea sufletească şi să fii lăsat în 
pace. Rezolv eu asta, pot să rezolv, te asigur. Nu sunt 
deloc tristă, mi-e inima uşoară şi nu plec ca să fac loc 

cuiva, ci mai degrabă fiindcă eu însămi n-am avut 
niciodată un loc pe pământ. Dar s-a întâmplat ce s-a 
întâmplat şi numai eu port toată vina şi n-am să plâng 
pentru asta. 
Îți urez multă, multă fericire, 
F. B. 


Doctorul Barák îi aruncă o privire lui Čadek, care 
stătea şi el aplecat asupra scrisorii. Čadek înghiți în sec 
şi-i spuse: 

— Nu-i adevărat, domnule doctor, ce-a mâzgălit ea 
aici. Fróny vrea să se sinucidă numai fiindcă s-a înşelat 
atât de îngrozitor, şi totul a fost atât de neaşteptat. Ar 
însemna că n-o cunosc. Dacă totul ar fi decurs aşa cum 
presupuneam eu în legătură cu Chrudimský, ea s-ar fi 
deprins încet, încet cu o viață normală şi nu i-ar mai fi 
venit o asemenea idee. 

— Hm, tuşi doctorul Barák. Čadek, păstrează 
scrisoarea. 

Cadek luă scrisoarea şi până s-o bage în buzunar o 
mai împături inutil de două ori. 

— Încă nu e rău, adăugă. Spuneam că aseară am 
salvat-o ca printr-un miracol. Îi dăm timp. O să-şi 
revină. Avu un gest nemulțumit: O să alerge iar pe 
străzi... 

Apoi plecă în biroul său. Ceru să-i fie adusă Frâny, 
care se mai liniştise între timp şi scăpase de cămaşa de 
forță. Gardiana veni cu ea şi puse pe masa lui Čadek 
obiectele găsite la Fr6ny. Cel mai interesant dintre toate 
era un revolver mic, automat, fin lucrat în sidef şi nichel, 
ca un binoclu de teatru, şi, culmea, încărcat până la 
refuz. 

— Aşa, Fr6ny? spuse Čadek. Nu ţi-l mai dau înapoi. 
N-ai permis de portarma, 

Fróny arăta nedormită, avea fizionomia unui copil 
obosit. Ochii ei priveau cu amestecul acela bine 
cunoscut de încăpățânare şi teamă. Dar ambele stări de 
spirit păreau apatice, încețoşate. 

— Vrei să mă chinuieşti cu o groază de întrebări, 
spuse ea cu o voce străină, prea joasă şi ştearsă. Nu te 
obosi degeaba. N-o să scot o vorbă. 

— Du-te-ncolo! Tot timpul habar n-ai de realitate. Nu 
te-am chemat să te interoghez. 

— De ce atunci? 

— Tatăl tău a murit azi-dimineaţă. Ştiam că te 
interesează starea lui. 

Frâny clipi violent. Nimic mai mult. Apoi ridică din 
umeri. 

— Bine, spuse ea, eu n-am norocul ăsta. Dumnezeu 
să-l odihnească! 

Cadek se gândea să-i trezească neîncrederea: 

— Poţi să pleci! făcu el un semn din cap şi se întoarse 
la masa de lucru. Frâny porni spre uşă şovăielnic. Cu 
paşi lenți ajunse la uşă; acolo se opri. Čadek nu trebui 
s-o urmărească şi cu privirea, auzul îl slujea tot atât de 
bine. Nu spuse nimic, aştepta doar cu o încordare 
secretă. 

— Ascultă, i se adresă Frâny din uşă, trebuie să mai 
rămân aici? N-am făcut nimic rău. 

Cadek se întoarse spre ea. Făcu pe supăratul. 

— Ba da. Frâny! Ţi-ai răpit propriul tată din casa lui 
şi ai tăinuit oficialităților rana ce-l omora. Pe urmă ai 
bătut doi poliţişti... 

— Fleacuri. 

— Aşa crezi tu. De altfel te mai bănuim de ceva! 

— Anume? se trezi Frâny, apropiindu-se iar de 
Cadek. Ce-ai mai inventat? 

— De ce vrei să ne părăseşti? 

Frâny îşi plecă, tristă, capul. Nu răspunse. Se 
adâncea într-un gând al ei. 

— Vrei să-l ai pe Jirka Boček? întrebă în sfârşit. Ţi-l 
vând pentru libertatea mea. 

Cadek zâmbi. 

— Târziu, Frâny! Acum ştim şi noi unde să-l căutăm. 

— Unde, deşteptule? 

— La mama Klouzanda. 

Fróny tresări. În ochii ei apăruse iarăşi amestecul 
acela de încăpățânare şi teamă, de data aceasta foarte 
clar, fără învăluiri în cețuri. 

— Aiurea! aruncă ea brusc. 

Cadek ridică din umeri. Acum, pentru el, sufletul lui 
Fr6ny era transparent ca sticla. Frâny putea să-l toarne 
pe Jirka Boček, fiindcă îi murise tatăl. Îşi dorea 
libertatea ca să se poată sinucide. Dorea moartea ca o 
nebună. Čadek ştia că detenţiunea preventivă era 
pentru ea mai grea decât moartea. Singurătatea şi 
gândurile o apăsau mai mult decât pământul 
cimitirului. În asemenea stare ajunsese ea şi Cadek o 
înțelegea. Privirea ei îndepărtată era rece şi goală ca şi 
cum, acolo, dincolo de orizont, ar fi dispărut, Karel 
Chrudimský. Toată noaptea, Fróny privise spre acel 
orizont, care o amenința cu depărtări chinuitoare şi 
nemiloase, la fel cum priveşte un naufragiat în toate 
părțile şi nu vede decât valurile şi norii reci, 
rostogolindu-se. Trăia senzația absolută a pieirii în 
pustiu, gemea înspăimântată şi nimeni nu o auzea decât 
deşertul căscat, oriunde ar fi întors ochii. Se apropia 
strigătul extrem, goana iraţională a gândurilor şi, în cele 
din urmă, nebunia. Era moartea sufletului ei, 
vestitoarea celor din urmă bătăi ale inimii. Da, Fróny era 
înțeleaptă, voia să se cruțe de moartea sufletului. 

Îşi împreună mâinile zorită: 


196 


— Cumpără ce-ţi vând, bătrânule, îl rugă ea. Marfa 
mea nu prea are preț, ştiu bine, dar un om bun o 
cumpără; şi nu va fi în pierdere. 

Cadek zâmbi, de parcă manifestarea ei l-ar fi distrat. 
În realitate i se strângea inima. Ştia că o să primească 
oferta, că o să cumpere ce i se oferea, dar nu cu 
asemenea preț. N-o să-i dea voie să se omoare! Totuşi, 
simțea că pentru ea moartea ar fi cel mai corect şi 
milostiv act. Era suficient să facă un singur gest: să ia 
arma elegantă de pe masă şi să i-o dea Frânyei 
spunându-i: „Ţi-o restitui, fă ce vrei cu ea”... Şi ea ar fi 
căzut cu creierii zburațţi, chiar aici, în această încăpere. 

Lipsit de false prejudecăţi, inspectorul Čadek 
pătrunsese caracterul, inima şi mintea Frânyei. 

Cunoştea cazurile unor femei care se omorâseră în 
urma dezonoarei. Fróny fusese dezonorată de multe ori 
şi nu se omorâse, fiindcă acceptase totul de bună voie. A 
fost suficientă o simplă întâmplare, care în gândurile 
fetei era amplificată de o puternică viață interioară. Şi 
atunci sufletul Frânyei s-a sensibilizat ca sufletele acelor 
femei de care-şi spunea Cadek. Frivolitatea plutea în 
sufletul Frânyei ca o insectă de apă într-un lac adânc. 
N-ar fi fost mare lucru, dar insecta moartă căzuse la 
fund şi larve respingătoare tulburau apa limpede. 

Cadek se silea să zâmbească în continuare. 

— Şi cum îți imaginezi că ai s-o faci, Fróny? o întrebă 
el. 

— Vino cu mine, spuse ea plină de o subită 
înflăcărare, te conduc eu. Să vezi cu ce pradă frumoasă 
te întorci! 

— Naivo! Pot să dau şi singur de urma fiarei. 

— Bine. Dar n-ai să ştii cum să-i jupoi pielea. Te-nvăţ 
eu. 

— Nu mai face pe importanta. 

Frâny îşi scutură nerăbdătoare buclele. 

— Te rog... crede-mă! Nu-i deloc simplu, chiar dacă îl 
găseşti pe Jirka Bocek. Ai să caşti nişte ochi! Garantez 
c-ai să te holbezi, jur! 

— Niciodată nu mă holbez, răspunse Cadek, aşa că 
nu te mai jura. 

— Ba o să te holbezi, mă jur pe ce vrei! O să-i ai pe 
toți: pe mine, pe Jirka, pe tata şi pe tatăl tatălui meu, pe 
chinez şi pe nevasta lui şi, cu toate astea, ai să caşti 
nişte ochi! O să trebuiască să-ți explic eu totul. Nu vreau 
să mai rămân aici niciun ceas! Nu pot! înnebunesc aici... 
- Îşi prinse, capul în mâini — Nu mă lua în seamă. Nu 
pot să-ți spun de ce-i aşa. Dar dacă aş putea, oh, dacă aş 
putea... 

Cadek ştia de ce voia să fie liberă, dar nu se trădă. Se 
ridică şi scrisoarea îi foşni semnificativ în buzunar. 

— Bine Fróny, să mergem. 

— Pe urmă îmi dai drumul? 

— Îţi dau. 

Şi o trădă din nou. A câta oară era trădată? Nu putea 
să o lase liberă. Viaţa ei sărmană trebuia apărată cât se 
va putea de mult. 

Doctorul Barâk ar fi râs de Cadek. Poate, totuşi, 
gândea Cadek, poate ar putea să-i găsească un loc 
într-un institut, într-o clinică de boli nervoase, sau 
într-un loc liniştit, să o vindece... Va reuşi oare să-i 
convingă pe cei care vor hotărî de soarta ei? Frâny are 
nevoie de un an, sau chiar mai mult; câteva săptămâni 
nu ar fi transformat-o, ci i-ar fi prelungit agonia. 

— La ce te gândeşti? îl întrebă Frâny, repezită şi 
insistentă. 

— La nimic, răspunse el şi întinse mâna să-şi ia 
pălăria. 

— Ai revolver? 

— Am. Nu-ţi fie frică. De altfel am cinci zdrahoni de 
pază la mama Klouzanda. Sper că sunt de ajuns. Sau 
mergem în altă parte? 

Frâny îl privea fix. Şovăia, fără să pară derutată. 
Privea cu spaima aceea încăpățânată, atât de specifică 
sufletului ei. 

— Nu, răspunse în sfârşit, chiar acolo mergem. 

Cadek băgă revolverul în buzunar, celelalte lucruri le 
îngrămădi la marginea mesei, ca să i le restituie odată cu 
geanta. Scoase din sertarul biroului o oglinjoară chioară. 

— Aranjează-te puţin, Frâny. Folosesc ciobitura asta 
când am impresia că m-am mânjit pe nas de cerneală. 
Stai jos şi nu te grăbi, avem timp suficient. 

Fróny avea o oglinjoară mai bună decât a lui, de aceea 
îi înapoie ciobul, cu mulțumiri. Îşi cercetă lucrurile, apoi 
le puse înapoi în geantă. Folosi pieptenul, fardul şi 
pudra, în câteva clipe îşi îmbunătăți remarcabil 
înfăţişarea; numai rochia rămăsese puțin şifonată. 

Plecară. Pe stradă Cadek făcu semn unui taxi. 

— Foarte bine, spuse Frâny, ajungem mai repede aşa. 
Plătesc eu. 

— Lasă-ne pe noi, răspunse Cadek împăciuitor. 

Frâny nu se împotrivi. Se uită peste umăr la şofer, cu 
obrajii aprinşi, cu gura întredeschisă. 

Cadek o vedea din profil. Era frumoasă şi sănătoasă. 
Simti dintr-o dată dorința ca fata asta să trăiască şi 
totodată o ură stranie împotriva doctorului Chrudimsky. 
Taxiul cu care mergea, strada, trecătorii, maşinile, totul, 
reprezenta viață. Fróny se va putea integra în ea. 
Pesimismul îl părăsi pe Cadek, care se trezi dintr-o dată 
plin de speranțe. Aşa era drept. Nu putea admite 
moartea ei. Ar fi fost o mârşăvie bazată pe o logică 
nefericită... 

Taxiul părăsi oraşul şi se înecă în praful mizerabil al 

drumului periferiei. Geamurile maşinii se acoperiră de o 
pâclă groasă, cenușie. Şoferul acceptase să meargă până 
la casa mamei Klouzanda numai după lungi 
parlamentări. 

Čadek cobori şi o ajută şi pe Fróny. Cei trei detectivi, 
printre care şi Pobozny, se cruciră. 

— O conduc pe doamna, domnilor, spuse Cadek, pe 
un ton de care nu s-ar fi ruşinat nici cel mai distins 
diplomat. Nimic nou? 

— Nimic, spuse Pobožný. Král şi Vyšek sunt înăuntru 
şi baba îi înjură. N-a apucat să doarmă. Nici chelnerul. 

Čadek dădu din cap - „bine-bine”. Nu împărți ordine 
speciale, totul rămase aşa cum fusese stabilit. Deschise 
uşa şi o lăsă pe Frâny să treacă înainte. 

Localul arăta mizerabil, murdar şi scârbos la lumina 
zilei. Miasma stătută prin lipsa de aerisire îmbâcsea 
toată casa. Mama Klouzanda era galbenă, chelnerul 
verde-cenuşiu; ea, obeză, el, costeliv. Împreună, făceau 
o pereche înspăimântătoare de pacienți bizari, parcă 
evadați dintr-o carantină de ciumă. 

În mijlocul încăperii îmbibate de aburi nocivi, se 
întindea o baltă de bere pe jumătate uscată. 

Frâny nu lua seama la nimic. Era foarte palidă şi 
mâinile îi tremurau. 

— Ce vreți, scheună mama Klouzanda, cu braţele în 
lături şi tremurând ca varga. Vi se pare că sunteți prea 
puţini, pui de cățea? 

Ptiu! mamă  Klouzanda, se  scârbi Čadek, 
îmbrâncind-o. 

Detectivul Krâl îi raportă că femeia nu contenise cu 
înjurăturile, de la venirea lor. 

— Mai mă schimb cu Vysek, continuă el. Unul stă 
sus, celălalt o ascultă pe scorpia asta. Nu e nevoie să o 
înregistreze două perechi de urechi. S-o potolim cu 

ştiinţă, domnule inspector? 

— Să ne mai gândim, răspunse Cadek calm. 

— Protestez! şuieră chelnerul Jindra care, culmea, 
era tot cu şervetul lui mizerabil în mână. Un cetățean 
cinstit are dreptul la liniştea lui zilnică. Vă promit că o 
să vă coste scump fapta asta abuzivă. 

— Nimeni nu vă răpeşte liniştea, răspunse Král, 
căscând cu toată gura. Şi eu, şi Vysek ne purtăm ca 
nişte oameni civilizați. De ce nu vă duceți să trageţi un 
pui de somn, cârcotaşilor? 

Celălalt detectiv stătea în uşă. Clipea vesel spre mama 
Klouzanda cu pălăria trasă pe ceafă. Înciudată, femeia 
răsufla din greu. 

— Omul nu mai poate avea niciun fel de protecție! 
gâfâi ea mânioasă. A ajuns omul ca o frunză în bătaia 
vântului! 

— Ha, ha! râse Krâl. Grozav ar arăta un copac în care 
ar creşte asemenea frunze! Ce urmează acum, domnule 
inspector? 

— O să vă spună Frâny, şi Čadek se răsuci cu fața la 
ea. Unde ne conduci, Fróny? 

— În pivniță, tresări fata. 

Mama Klouzanda scoase un țipăt desperat: 

— Ce să căutați voi acolo?! 

— Bine, spuse Čadek, neținând seama de protestările 
ei, atunci, hai în pivniță. Vysek, poţi să ne conduci. 

— În pivniță! - Mama Klouzanda tropăia şi tremura 
toată. — În pivniță! Nici gând! Nu las pe nimeni în 
pivniță. Ce-ţi veni, tu? Lepădătură, tu... 

Şi scuipă câteva înjurături murdare, apoi mama 
Klouzanda se repezi la Fróny, care făcu un pas îndărăt. 
Cadek întinse energic braţul, dar chiar în aceeaşi clipă 
cârciumăreasa îşi pierdu echilibrul şi căzu pe burtă în 
balta de bere pe uscate. Gemea şi scuipa. 

— Scuzaţi-mă, spuse Král, trăgându-şi înapoi 
piciorul întins; nici n-am avut timp să mă dau deoparte. 
A venit în jos ca o avalanşă! 

Ca turbată, femeia lovea cu amândouă mâinile în 
duşumea, dădea din picioare, străduindu-se să se ridice 
în genunchi. Jindra sări strigând ca într-un sughiţ: 

— Să vă fie ruşine! şi îi sări în ajutor. 

Čadek privea calm scena tragi-comică; iar Fróny, cu o 
anumită nervozitate, pe care Cadek n-o mai văzuse 
vreodată la ea, se îndreptă spre uşă. 

— Krâl, se întoarse Cadek spre detectiv, rămâi cu 
ăştia. Nu vreau s-o şteargă, înţelegi? 

— Înţeles, domnule inspector, încuviință detectivul, 
pe un ton lenevos. 

Fróny trecu de uşă de-a-ndărătelea. Čadek o urmă. 
Vysek închise uşa, care devenea paravan la înjurăturile 
şi ocările vulgare ale matroanei. 

— Precis că se încaieră! spuse Vysek. 

Când deschiseră uşița pivniței, Čadek observă că 
acolo, jos, ardea iarăşi becul. I-l arătă lui Vysek, care 
ridică din umeri. 

— Are de ce să ardă? se întoarse Čadek către Frâny. 

— Are, încuviință ea. Merg eu înainte. Nu e periculos, 
dar... 

Poliţiştii puseră mâna pe arme, coborând în urma 
fetei treptele tocite. 

— Ai fost aici aseară, se adresă Frâny lui Čadek, şi eu 
de asemenea. 

— Unde, Fr6ny? 

— Acolo, răspunse ea. 

Nu-i puteai zări fața ascunsă de pălărie. Arătă cu 
degetul spre trei lăzi cu sticle goale, puse în mijlocul 
pivniţei. 

— Aseară le-am mutat din loc, spuse Cadek. 

— Nu dumneata, mama Klouzanda. Ţi-a acoperit 
vederea cu tot trupul ei şi pe locul de unde lua o ladă 
punea îndată alta. De altfel gaura nu e mare; de-abia te 
strecori prin ea. 

— Drace, Frâny: Există o gaură în duşumea? 

— Da. Sub ea e ascunzătoarea. Sticlele nu au fund, 
nici lăzile. Lumina şi aerul vin în jos prin sticle. Aşteaptă 
şi-o să vezi: le dau eu la o parte singură. E uşor. 

— Stai, Fróny. Cel de jos ne aude? 

— Sigur că da. 

— Atunci, lasă-ne pe noi. 

Čadek o trase energic pe Fróny de mână. 

— Stai aici, Frâny! Vysek, treci acolo. Eu le trag din 
partea asta; poți ochi fără grijă. 

Fróny stătea nemişcată - semăna cu o statuetă într-o 
vitrină, îşi zicea Cadek, frapat de strania imobilitate a 
fetei. 

— Acum, trageţi lăzile! spuse Vysek. Deschideţi 
drumul pe care o să şuiere plumbul! Cadek apucă o ladă 
de un colț şi o zvârli în lături cu putere; apoi pe a doua, 
după care se dădu repede înapoi. 

Se făcuse linişte. Deschizătura căscată era o realitate 
indiscutabilă. 

— Chiar în partea ceea vine scara, spuse cu răceală 
Frâny. E acolo. Somează! 

Cadek nu riscă să privească în ascunzătoare, dar 
strigă: 

— leşi afară, tu, de-acolo de jos! Ai timp de gândire 
trei minute. Dacă nu, o să-ți dăm foc ca în bârlog de 
vulpe. 

Inima lui Cadek bătea să-i spargă pieptul: aici se 
încheia duelul său cu Jirka Bocek. 

Primul minut - linişte. Apoi de jos se auzi un foşnet. 

Cadek puse revolverul în buzunar. Aştepta cu mâinile 

goale.  Vysek, în partea cealaltă a  ascunzătorii 
dreptunghiulare, era cu ochii la inspector. Îşi avea arma 
pregătită. Fără să se audă glas de om, scara începu să 
trosnească sub greutatea cuiva; treptele nu erau egale, 
strâmbate de umezeală; din capul scării, înfipte în 
peretele deschizăturii, apăru o şapcă turtită, apoi, încet, 
încet, o haină, nişte pantaloni de culoare închisă... Omul 
scos din vizuină se aşeză pe jos lângă gaura din podea; 
nu se ridică, nu privi la nimeni. Era învins. 

— Drace! exclamă Vysek. Asta-i o femeie... travestită 
în bărbat! 

Şi Cadek o recunoscu imediat: era văduva lui Wang. 

— Trei minute sunt valabile şi pentru tine Bocek, 
strigă el. 

I se subțiaseră buzele. Frâny mişcă din colțul ei 
întunecat. 

— Ochii pe ea! spuse fata, răspicat. Are un revolver; 
dezarmeaz-o! 

— Bun, zise Vysek, sunt eu atent. Să-l lăsăm să iasă 
şi pe colocatar. Fii liniştită, Frâny! 

Dar Frâny nu era. 

— Nu mai e nimeni jos. Asta-i tot, moşulică. Suntem 
gata. 

Cadek o privi cu dezamăgire şi curiozitate. 

— Unde e Bocek? întrebă el cu gâtlejul uscat. 

FrOny îi aruncă un zâmbet lipsit de viață. 

— Moşule, moşule! Ia-ți flaşneta şi du-te în parc! 
Acolo-i loc de câştig pentru orbi. Boček nu-i aici; e în 
sicriul de zinc; şi de atâta vreme, că nu ştiu dacă o să-l 
mai recunoşti. 

XVIII 


VĂDUVA LUI WANG oferea ochilor un spectacol 
deplorabil. Era copleşită cu desăvârşire. Când o aşezară 
pe un scaun, sus, în local, îşi lăsă capul să-i atârne cu 
bărbia în piept şi părul roşu revărsat peste față. 

Nu scoase un cuvânt. 

— Azi, spuse Čadek cu o răceală de gheață, azi 
cârciuma rămâne închisă. Mămica se mută la noi şi 
domnul Jindřich o să fie atât de amabil s-o însoțească. 

Mama Klouzanda nu scotea o vorbă, răsufla din greu, 
aşezată pe două scaune. Respirația precipitată o obosea; 
pieptul i se umfla ca o pereche de foale, stătea cu ochii 
abia mijiți şi gura căscată, iar mâinile îi atârnau fără 
vlagă. Cocârjat, chelnerul Jindra plângea cu fața în 
şervetul infect. 

— Din păcate, Frâny, i se adresă Čadek, trebuie să te 
rog, pentru moment, să ne însoțeşti. Nu-ţi pot da încă 
drumul. 

— Foarte bine, încuviință Fróny, dar să-ți explic 
repede ce-a fost cu misterul ăsta. Cine ştie, poate să-mi 
vină dintr-o dată să tac mâlc când m-oi vedea iar la voi... 
Mai bine acum... Tăticu meu e-n cer, nu-i pot pricinui 
niciun rău... El l-a împuşcat pe Jirka Boček. 

— Karta cel tânăr l-a împuşcat pe Boček?! 

Frâny dădu din cap că da. 

— Împreună cu văduva lui Wang. Aici e tot hazul. E 
invers de cum ţi-ai făcut socotelile, moşulică. 

— De unde ştii? 

— Nu sunt oarbă. N-o să cânt niciodată la flaşnetă 
prin parcuri. Mi-am dat seama imediat că tata a luat 
locul bunicului în pat. Tata a recunoscut, fireşte, şi mi-a 
cerut să-l ajut. l-am făgăduit. Nu zăcea de teama lui 
Jirka, ci fiindcă se temea să nu fie învinuit de dublu 
asasinat. 

— Ai spus, dublu? 

Frâny se sprijini puţin de rama uşii. Stătea cu mâinile 
la spate şi din când în când arunca câte o privire spre 
vârful pantofiorului ei elegant, cu care descria cerculețe 
mici pe duşumeaua murdară. 

— Şi-a ucis şi tatăl, spuse ea simplu. 

— Şi pe Wang? 

— Nu. Chinezul a murit de moarte bună. Ţi-am spus 
eu că o să mă rogi odată şi odată să-ți explic totul. Tata a 
murit; aşa că — şi arătă cu capul spre văduva roşcovană 
- aşa că, numai ea o s-o pățească. La asta se gândeşte ea 
acum. Ştii de ce tace? Ca să nu spună ceva ce ar 
pierde-o definitiv. Rumegă în sinea ei cum să iasă basma 
curată. Dar şi-a găsit naşul! 

Alzbeta Wang-Li-Muskovâ nu reacționa la vorbele 
fetei. 

— Spune mai departe, Fróny, o îndemnă Čadek, 
posomorât. 

— Tăticu tremura de frica lui Jirka, aşa i-a încolțit 
gândul să-l ajute pe bunicu să moară mai repede şi să-i 
ia locul în pat. Nevasta lui Wang era amanta lui. 
Aranjase totul cu ea din noaptea în care te-ai despărțit 
de el. Nevasta lui Wang n-a avut nimic împotrivă; 
bătrânul trăgea de mult să moară, aşa că i-au uşurat 
sfârşitul. Chiar tata l-a înăbuşit cu o pernă. Moartea 
chinezului era o ocazie minunată. Tata s-a înțeles cu 
nevasta lui Wang să deschidă sicriul, pus în bucătărie, 

şi să-l aşeze pe bătrân lângă Wang. Sicriul era destul de 
mare, bătrânul era slab şi chinezul mărunțel. Ar fi 
încăput bine amândoi la un loc. 

— O să cercetez sicriul chiar azi, zise Čadek. O să ne 
convingem. 

— Ai de ce râde! replică ea, privindu-l ştrengăreşte. 
N-o să-i găseşti acolo pe cei doi. 

— O să-l găsesc pe Jirka. Chiar tu mi-ai spus de 
Jirka. Pe chinez l-am găsit nu departe de aici, într-o 
groapă argiloasă. 

— Da, încuviință Frâny, Treaba însă n-a mers chiar 
aşa, deşi acuma ştii principalul. În timp ce tata se 
sfătuia cu văduva lui Wang lângă sicriu, Jirka Bocek a 
venit la Karta acasă. L-a găsit pe bătrân fără suflare şi 
s-a mirat. A aprins lampa şi aşa a atras atenţia asupra 
lui. Tata a împrumutat revolverul văduvei lui Wang, a 
țintit în Jirka şi l-a nimerit drept în cap. S-a făcut puțin 
zgomot. Dar nimeni n-a auzit nimic. 

„Nimeni, afară de fiul cel mic al vânzătorului de ziare”, 
gândi Cadek. 

Fróny zâmbi cu o nuanţă de dispreţ. 

— Apoi cei doi au deschis sicriul; dar Wang apucase 
să se umfle. Ce ocupaţie frumoasă! Ptiu! Fróny scuipă 
într-o parte. Tata era, în fond, un om de treabă, paşnic, 
şi ce-a făcut, a făcut numai de frica lui Jirka... Nu 
încăpeau toți trei răposații în sicriul de zinc. Unul 
trebuia lăsat afară. Ăsta a fost Wang-Li, pe care l-au 
îngropat pe maidan. Jirka şi bunicu.?... au fost închişi în 
sicriul de zinc şi — hai cu ei în China, la cimitirul sfânt! 
Acum ştii de ce l-ai găsit pe chinez îngropat pe maidan, 
şi nu pe altcineva. 

Frâny răsuflă uşurată. Pe fruntea ei albă şi netedă ca 
alabastrul se rotunjiseră broboane mici de transpiraţie 
rece. 

— Apoi am mai venit şi eu. Tata era foarte speriat, 
fiindcă îl vizitaseşi şi aşa mai departe... Ştia că Jirka îşi 
ținea banii la mama Klouzanda şi voia să pună mâna pe 
ei, ca să aibă cu ce să plece de aici, deşi nu prea ştia 
cum. Atunci a făcut din mine un complice. l-am spus că 
o să mă îngrijesc eu de bani, dar el s-a răzgândit, 
temându-se că am să-i pap eu pe toți, şi o să-l las pe el în 
plata Domnului. Aşa că, într-o noapte, a pornit singur 
după ei. Pica târziu: banii îi luasem eu şi — ghinion! — l-ai 
surprins şi dumneata asupra faptului. Cât pe-aci să pui 
mâna pe el! Credeai, moşulică orb, că era Jirka. Dar 
săracul Jirka... Frâny clătină din cap. El călătorea 
demult în sicriul faimos!... L-am mustrat pe taică-meu, 
continuă fata, se-nțelege. Acum era cu totul neputincios 
şi nu se mai putea bizui decât pe mine. Singur, şi-ar fi 
dat duhul. L-am luat şi l-am dus la mine... 

— Un moment, Frâny. Nu înțeleg bine: Cine l-a 
împuşcat cu atâta talent în şold, de i s-a tras şi moartea 
dintr-asta? 

Frâny chicoti tare, lăsându-şi capul pe spate, până se 
lovi de uşa din spatele ei. 

— Eşti foarte talentat pentru rolul de flaşnetar orb, 
moşulică! Dumneata în persoană! Ai tras de două ori 
după el, de la fereastra mamei Klouzanda, şi un glonte 
l-a nimerit în şold. 

Cadek rămase într-adevăr buimăcit. 

— Lasă, spuse Frâny, din colțul gurii, întâmplarea e 
întâmplare... N-ai făcut-o dinadins... Dar te-ai sucit şi 
te-ai învârtit ca un caraghios în toată afacerea asta. 
Tăticu” plecase după sunători la mama Klouzanda şi 
când s-a întors acasă... se alesese cu plumbul din şold! 
E o diferență. Doamne-fereşte! Cu văduva asta 
roşcovană ai procedat la fel de stângaci. S-a arătat pe la 
gară anume ca să vă păcălească, apoi a alergat încoace. 


208 


O, mama Klouzanda ştie să ajute oamenii pe care încep 
să-i strângă ghetele!... Jirka îi pregătise lui taică-meu o 
răzbunare şi, s-a întors asupra sa. Scrisese şi trei vederi, 
pe care le-a dat mamei Klouzanda să ți le trimită 
dumitale. Ascunzătoarea din pivniță urma să-i slujească 
şi lui la momentul oportun. Şi eu am stat ghemuită acolo 
de vreo trei ori, pe când ne urmăreațţi. Foarte puţini ştiu 
de refugiul ăsta. Noi îi spuneam „ulcica”. Drăguţ, nu? 
Tăticu era agentul tău, flaşnetarule orb, dar nu ţi-a 
şoptit nimic despre ascunzătoare. S-ar fi putut ca 
vreodată să fi avut el însuşi nevoie de ea, ştii? Ei, şi când 
Karel - Frâny se întristă subit - când doctorul 
Chrudimsky s-a plâns că a fost atacat, am înțeles 
imediat că făptaşa era văduva lui Wang. Ea umbla 
deseori îmbrăcată bărbăteşte! Bine că nu prea ştia să 
tragă cu pistolul! Îi era frică să nu-i fi ciripit eu despre 
toate doctorului Chrudimsky şi se grăbea să-l lichideze. 
Dacă ar fi venit la mine, i-aş fi explicat totul, imediat. 
Dar a trebuit să vin eu la ea, măcelăreasa! Mama 
Klouzanda n-a tăgăduit prea mult că o ascunde aici. 
Asta e, moşulică... Şi cu taică-meu, şi cu văduva lui 
Wang. Situaţie păcătoasă... Se săvârşeşte o fărădelege, 
minciuna acoperă minciuna, o crimă acoperă altă crimă 
şi altcineva se frământă pentru toate astea ca vai de 
capul lui! Nu sunt pe lume cuvinte în care să încapă 
regretul pentru primul pas greşit... Aşa-i cu mine... Am 
avut şi eu parte de o mamă cinstită... 

Frâny oftă. Cu paşi legănați şi provocatori se apropie 
de un scaun şi se aşeză. Îi ceru lui Krâl o ţigară. Elo 
servi cu plăcere i-o şi aprinse. 

— Crezi, moşulică, zise neglijent fata, că merită să mă 
mai târăsc după tine până la secție? 

— Trebuie să mergi, Frâny, răspunse Čadek, 
posomorât. 

Nu-i adusese nicio bucurie deznodământul acestui 
caz palpitant... 

XIX 


DOCTORUL BARÂK primi vestea cu entuziasm, dar 
Cadek rămase indiferent. 

— Sunt prost dispus, spuse el pe ton de scuză. 

— Termină aici ce ai de terminat şi du-te în sala de 
autopsie, spuse doctorul Barâk. Se deschide sicriul de 
zinc. 

— Ştiu ce-o să se găsească în el, oftă Cadek. Totuşi se 
duse să vadă. Fróny se lăsase închisă, fără să opună 
rezistență. Cadek, cu atenţia tulburată, abia dacă 
observă schimbarea bruscă în purtarea fetei. Şi totuşi 
contrastul era izbitor: Frâny se întorsese cu cel mai mare 
calm acolo de unde luptase din răsputeri să scape... 

Ideea de a-i comunica Frânyei că tatăl ei este mort, se 
dovedise eficace. Deocamdată Cadek nu-i spusese fetei 
adevărul. Îl trimise pe Pobožný la spital. Dacă mai era 
posibil să se vorbească puţin cu pacientul Karta, să 
vorbească. Omul era ca şi arestat, nu mai putea să-i 
folosească niciun pretext, nicio minciună. Multe 
necazuri o mai aşteptau pe Fr6ny... se gândea Čadek. Va 
trebui să depună mărturie contra lui Karta. Nu se putea 
eschiva. Trebuia să apară ca martoră - nu avea 
drepturile salvatoare ale unei fiice legitime. Fróny era o 
ființă atât de oropsită, încât nici măcar de clemența 
acestei legi nu avea dreptul să se bucure. Karta nu era 
tatăl ei recunoscut legal şi curtea cu juri putea lua în 
considerație depoziţia ei, cu atât mai mult cu cât era, de 

fapt, unicul martor... 

Pentru moment, interogatoriul ei prin proces-verbal 
fusese amânat de Cadek pe a doua zi. 

În sala de autopsie inspectorul mormăi: 

— Arătați-mi rămăşiţele omului care mi-a dispărut 
diavoleşte de sub ochi. 

I se arătară cadavrele. 

Asupra lui Jirka Boček se găsise documentul de 
eliberare din închisoare. Celălalt era fără îndoială 
bătrânul Karta. Dovezile suplimentare nu-l mai 
interesau pe Cadek. 

Se uita la jalnica privelişte, dar se gândea cu totul la 
altceva. 

Lucrau doi medici legişti. Doamne, cu câte nu se 
obişnuieşte omul pe lumea asta! Li se citea nepăsarea pe 
fețe, erau atenți doar să nu se zgârie cu bisturiele. De 
data asta Cadek era foarte sensibil la genul lor de 
muncă. 

Auzi telefonul sunând, dar nu-l luă în seamă. Când 
văzu intrând un subaltern care se apropie de mesele de 
marmură, înțelese că el este cel chemat. 

— Repede! bubui în telefon vocea doctorului Barâk. 
Čadek! Fróny vrea să vorbească cu tine! 

— De ce? se miră Cadek, înspăimântat. 

— S-a otrăvit. Avea o pilulă ascunsă în pudrieră. 
Dacă nu te grăbeşti... 

Frâny stătea întinsă pe patul de închisoare. Un doctor 
era aplecat asupra chipului ei, dar se retrase când 
Cadek intră ca o rafală. Prima privire a lui Cadek nu o 
căută pe Frâny, ci pe doctor, care răspunse, ridicând 
neputincios din umeri: 

— E nebună! A refuzat antidotul, spuse el supărat, 
Nu ne-a lăsat să-i facem spălătura stomacală. Acum e 
târziu! 


212 


Fróny zâmbea cu indulgență. Era îngrozitor de palidă. 
Nu mai era frumoasă ca înainte; trăsăturile i se 
crispaseră de durere; stătea neclintită; fața îi era umedă 
şi rece. 

— Fr6ny... spuse Čadek furios, de ce faci pe nebuna! 
Doctore dă-mi mie... 

Medicul nu se clinti. 

— Cinci minute, spuse, nu mai mult... 

Fr6ny zâmbea mulțumită de venirea lui Čadek. Cine 
ştie dacă se mai gândea acum la doctorul Chrudimsky. 

— Bine că eşti aici, flaşnetare, spuse ea abia şoptit, 
dar foarte limpede. 

— Ce-mi spui, Frâny? 

Ea tăcu. Zâmbea doar. Sprâncenele negre îi tremurau 
uşor. Fróny mişcă a chemare un deget şi, cu toată 
emoția Čadek observă. Îşi aplecă spre ea capul său 
mare. 

— Nu trebuia să faci asta, Frâny... 

— Ba trebuia, răspunse ea abia şoptit, cu 
înțelepciune. Adio... Am vrut să-mi iau rămas bun de la 
tine. Dă-mi mâna - şi se încordă puţin. — Eu... pe cine 
să fi chemat, spune-mi?... Nu am pe nimeni... 

Părea un biet animal chinuit. Transpiraţia rece îi 
înroura fața. 

— Unul, îi şoptea la ureche, unul, odată, a înghiţit o 
pilulă găsită la o fată, care nu mai avea scăpare... Îi 
rămăsese încă una. Mi-a dat-o mie. O am demult. Adio, 
flaşnetare orb! Unde eşti? Nu mai văd. Acum sunt şi eu 
un flaşnetar orb. 

— Sunt aici, FrOny spuse Čadek cu glas sugrumat. 

O mângâie stângaci cu palma lui mare şi grea, care 
nu demult o strânsese de încheietura pumnului. Îi era 
teamă că această atingere nu putea fi destul de gingaşă 
pentru calea veşniciei. Dar Fróny nu fusese niciodată 

mângâiată, poate cel mult de mâinile care o cumpărau. 
De aceea era acuma atât de fericită. „Bătrânul? 
rămăsese singurul om care să-i poată alina ultima 
suflare. Tăcea, încordarea dureroasă a trăsăturilor ei 
cedă sub căldura palmei lui Cadek. 

— Adio, micuţțo, adio... spuse el dorind ca mângâierea 
aceasta să țină o eternitate. Fróny avea o fețişoară atât 
de fină şi delicată, ca de copil! Cadek simţi ca o vrajă 
dureros de dulce în catifelarea umedă ce începuse să-şi 
piardă căldura. Dorea din tot sufletul ca momentul 
acesta să şteargă toate chinurile vieţii ei atât de scurte... 
A fost ea de vină? A făcut lucruri rele? Da... Din păcate 
aşa a fost. Dar nu era ea singura vinovată de toate... 
Doctorul privea încruntat dintr-un colț şi-i vedea doar 
viața ei rea, nu moartea ei bună. 

Când Čadek îşi retrase mâna, Frâny nu mai era 
conştientă. Trupul i se încordase ca un arc; ochii i se 
închiseseră; pe buzele ei uşor obraznice se aşternu 
pacea. 

— Nimic nu a reuşit... şopti Cadek, cu capul plecat. 

Doctorul nu-l întrebă ce vrea să spună cu vorbele 
acestea. Făcu un semn cuiva, prezent şi el acolo, dar pe 
care inspectorul nu-l observase până atunci. 

— La autopsie! spuse doctorul. 

lar Čadek, depărtându-se cu paşi grei, se gândea la 
tăişul metalic care va dezveli inima tăcută a Frânyei, 
izvorul tainic al durerilor ei, inima dăruită şi respinsă, 
deşi ascundea cea mai de preţ comoară a sângelui ei... 

Cadek, însă, primise inima dăruită de ea în ultimele 
clipe. O ducea cu el. Era amețit, mirat de acest dar, ca 
un copil. Şi nu ştia ce să facă, Doamne, cu el! 

